Jacques de Launay ULTIMELE ZILE ALE FASCISMULUI ÎN EUROPA EDITURA ŞTIINŢIFICĂ ŞI ENCICLOPEDICĂ, 1985 JACQUES DE LAUNAY Les derniers jours du fascisme en Europe, 1977 CUPRINS Nota autorului 7 Cuvînt înainte de Florin Constantiniu 8 Capitolul I 24 iulie 1943 27 Documente 44 Controverse 46 Capitolul II Închisoare şi evadare 48 Documente 66 Capitolul III Planurile lui Hitler 69 Documente 85 Capitolul IV Führerul este în viaţă! 88 Documente 105 Controverse 110 Capitolul V Republica de la Salò 112 Documente 127 Controverse 129 Capitolul VI Ultimele conferinţe 130 Documente 150 Capitolul VII Moartea lui Ciano 152 Documente 160 Controverse 162 Capitolul VIII Veţi lua Anvers-ul! 165 Documente 186 Capitolul IX Ultimele zile 189 Documente 207 Controverse 210 Capitolul X Ultimul careu 221 Documente 260 Controverse 271 Capitolul XI Sfîrşitul celui de-al treilea Reich 279 Capitolul XII Coborîrea în infern 299 Bibliografie selectivă 313 Mulţumiri 317 NOTA AUTORULUI Această carte nu reprezintă istoria Republicii sociale italiene şi a căderii celui de al III-lea Reich, nici biografia parţială a lui Mussolini şi Hitler Alţi istorici au defrişat aceste pămînturi aride În ceea ce ne priveşte, am încercat să grupăm un dosar privitor la principalele evenimente survenite în Italia, de la 24 iulie 1943 pînă la 28 aprilie 1945, şi în Germania, de la 21 iulie 1944 pînă la sfîrşitul războiului, din punct de vedere al mişcărilor fasciste şi al şefilor lor Scopul acestei lucrări este de a reconstitui climatul politic al Italiei şi Germaniei oficiale în timpul acelor doi ani tragici Tema lucrării nu este nici istoria rezistenţei italiene şi germane din epoca respectivă; alţii au scris-o, îi am în vedere mai ales pe Jacobsen şi Bataglia Pe baza documentelor pe care le prezentăm, majoritatea de primă mînă, inclusiv numeroase documente inedite, cititorii vor putea purcede la interpretarea întemeiată a acestei perioade, care, rămîne, încă sub multe aspecte, obscură Această lucrare ar putea să fie îmbogăţită cu noi documente, în ediţiile viitoare Autorul mulţumeşte cititorilor săi pentru colaborarea pe care o vor aduce la această cercetare care nu este încheiată JACQUES DE LAUNAY Notele de subsol care aparţin autorului nu sînt însoţite de nici o precizare; notele îngrijitorului ediţiei române sînt însoţite de precizarea (n r r ) nota redacţiei române CUvÎnT ÎNAINTE Numele lui Jacques de Launay este bine cunoscut deopotrivă specialiştilor şi marelui public, el fiind autorul unor lucrări de largă notorietate, consacrate primului şi celui de al doilea război mondial, traduse în numeroase limbi, precum Histoire de la diplomatie secrète, de 1914 à 1945, Les grandes controverses du temps présent, 1914-1945, Les dernière jours du fascisme en Europe, Les grandes décisions de la deuxième guerre mondiale etc Cărţile lui reprezintă tot atîtea contribuţii de valoare la cunoaşterea şi aprofundarea unor aspecte şi momente esenţiale ale marilor conflagraţii care au însîngerat planeta noastră în acest secol Cititorul român este familiarizat cu scrierile lui Jacques de Launay atît direct cît şi prin traducerea în limba română, Istoria secretă Mari controverse ale contemporanietăţii, Bucureşti, 1970, dar numele marelui istoric este cunoscut la noi, mai ales, prin lucrarea pe care el a dedicat-o Preşedintelui României, Nicolae Ccauşescu – un combat pour le désarmament et la paix, în cuprinsul căreia a relevat excepţionala personalitate a conducătorului român şi importanţa acţiunilor sale în favoarea independenţei, păcii şi securităţii statelor şi naţiunilor Principalele calităţi ale operei lui Jacques de Launay sînt amploarea informaţiei, sagacitatea analizei şi claritatea expunerii Les grandes controvers du temps présent, oferă o excelentă ilustrare a acestor remarcabile însuşiri Istoria contemporană îşi are şi ea – oricît de surprinzător ar părea – enigmele ei Deşi evenimentele s-au desfăşurat într-un trecut apropiat şi, adeseori, există posibilitatea interogării participanţilor, asupra unora dintre ele continuă să existe incertitudini în privinţa reconstituirii sau explicării lor În amintita lucrare, Jacques de Launay a soluţionat 72 de probleme ale perioadei 1914 -1945 care fac încă obiect de controversă între specialişti şi, din 11 000 de titluri de lucrări consacrate acestei perioade (prima ediţie a cărţii a apărut în 1964 şi de atunci numărul lor a sporit considerabil) a reţinut (cu concursul cîtorva specialişti) o serie de titluri esenţiale, a căror informaţie a fost trecută pe 24 960 cartele perforate IBM Mărturiile cele mai importante au făcut obiectul unei investigaţii potrivit regulilor de critică istorică, elementele desprinse fiind apoi întregite şi confruntate cu surse inedite şi cu datele oferite de discuţiile avute cu 29 de persoane implicate în desfăşurarea evenimentelor cercetate Schiţarea etapelor de elaborare a amintitei cărţi dezvăluie amploarea efortului de investigaţie desfăşurat de autor Ceea ce impresionează la Jacques de Launay este spiritul său detectiv: nici o mărturie nu este acceptată pînă nu a trecut prin filtrele unei severe verificări Dacă istoria – aşa cum spunea Gerhardt Ritter – nu este repovestirea izvoarelor, atunci Jacques de Launay scrie o istorie ale cărei surse au cunoscut un îndelungat stagiu în focul purificator al purgatoriului analizei, o analiză care e permanent călăuzită de principiul cartezian al îndoielii metodice Ceea ce se oferă cititorului în paginile cărţii este, aşadar, rezultatul acestui travaliu intelectual de mare intensitate, la capătul căruia ceaţa nesiguranţelor şi neclarităţilor începe să se risipească Jacques de Launay ştie de fiecare dată să găsească o formă de limpezimea cristalului pentru a înfăţişa concluziile sale, oricît de complexă ar fi problema abordată Este, desigur, aici una din explicaţiile succesului cunoscut de cărţile sale în rîndurile marelui public cititor, căruia eminentul istoric ştie să-i facă accesibilă orice chestiune de istorie contemporană Ultimele zile ale fascismului, cartea ce se prezintă astăzi cititorului român, a reclamat şi ea o vastă documentare, ale cărei dimensiuni sînt lesne de constatat din anexele şi subsolurile capitolelor ca şi o dificilă judecare a datelor şi informaţiilor furnizate de ea Jacques de Launay a izbutit şi de astădată să dea o naraţie de riguroasă reconstituire a faptelor şi de un dramatism alert El îşi poartă cititorul cu siguranţă pe drumurile înguste, străjuite de munte, din apropierea lacului Como, pe unde Mussolini a încercat zadarnic să-şi afle scăpare, ca şi în încăperile – şi ele înguste – ale bunkerului de la Berlin, care au fost martorele sfîrşitului lui Hitler Aşa cum arată şi titlul cărţii, Jacques de Launay prezintă prăbuşirea regimurilor fasciste în Europa (cu excepţia celor din Spania şi Portugalia) El îşi începe naraţia cu anul 1943 care, în opinia multor specialişti, a adus marea cotitură în desfăşurarea războiului mondial sau cel puţin a războiului în Europa Într-adevăr bătălia de la Kursk (5 iulie - 23 august 1943) a marcat pierderea definitivă de către Wehrmacht a iniţiativei strategice în beneficiul Armatei Roşii A început atunci o succesiune de acţiuni ofensive ale armatei sovietice care au fost tot atîtea înfrîngeri pentru forţele hitleriste, respinse progresiv de pe teritoriul Uniunii Sovietice Pe plan politic, fascismul înregistrează în 1943 criza din Italia, prăbuşirea regimului lui Mussolini (24-25 iulie), urmată de arestarea ducelui Rapiditatea cu care structurile fasciste s-au dezagregat o dată cu căderea ducelui a dezvăluit absenţa oricărui sprijin popular Este adevărat că prin acţiunea comandoului condus de Otto Skorzeny, Mussolini a fost eliberat din detenţie şi a proclamat aşa numita Republică Socială Italiană, cunoscută şi sub numele de Republica de la Salò (după localitatea unde a luat fiinţă), dar fascismul italian ca şi conducătorul său nu mai sînt decît nişte umbre Ducele este practic prizonierul şi marioneta naziştilor, fără avizul cărora nu poate lua nici o decizie mai importantă Jacques de Launay urmăreşte în paralel desfăşurările din Germania şi cele din Italia, pe măsura apropierii falimentului celor două regimuri fasciste Cu erudiţie de istoric, cu talent de scriitor şi cu măestrie de regizor, el face să defileze înaintea cititorului personajele dramei Claustrat în cartierul său de la Rastenberg, aşa numitul „bîrlog al lupului“ (Wolfsschanze), Hitler se cufundă tot mai mult în lumea irealului, refuzînd obstinat să privească realitatea cîmpului de luptă Speranţele sale pendulează între armele secrete, care să reediteze şi mai grandios succesele Wehrmachtului din anii de început ai războiului, şi mult aşteptata destrămare a coaliţiei antihitleriste Pe măsură ce întîrzie finisarea noilor arme sau se constată că cele introduse în luptă nu dau rezultatele dorite, Hitler aşteaptă să se repete „miracolul“ care l-a salvat pe Frederic al II-lea de la catastrofă După cum se ştie, în timpul Războiului de 7 ani, regele Prusiei a pierdut bătălia de la Kunersdorf (12 august 1759) şi trupele ruse au ocupat Berlinul Cînd totul părea, deci, pierdut pentru Frederic, care se gîndea să se sinucidă, moartea ţarinei Elisabeta (25 decembrie 1761) şi venirea la tron a lui Petru al III-lea, un admirator al regelui prusac, a modificat radical situaţia militaro-politică şi i-a permis, în cele din urmă, lui Frederic să încheie victorios războiul Pentru führer continuarea războiului se justifică prin aşteptarea unui eveniment de felul celui din 1761, care să-i dezbine pe adversarii Reichului nazist În chip paradoxal, pe măsura înmulţirii înfrîngerilor – dintre care unele căpătau proporţiile unor catastrofe – Hitler este tot mai convins de infailibilitatea hotărîrilor sale militare Intervenţiile sale în desfăşurarea operaţiilor militare sînt continue şi comandanţii marilor unităţi îşi văd tot mai mult limitată libertatea de decizie Aceasta nu înseamnă că teza acreditată de titlul memoriilor feldmareşalului Erich von Manstein, Verlorene Siege (Victorii pierdute) – victoriile cîştigate de comandanţii germani au fost pierdute prin greşelile lui Hitler – este adevărată Înfrîngerea Germaniei hitleriste era inevitabilă şi cauzele ei au fost mult mai adînci decît erorile strategice ale lui Hitler Este însă incontestabil că permanenta imixtiune a führerului în problemele de comandament s-a răsfrînt negativ asupra deciziilor militare Jacques de Launay prezintă declinul fizic şi psihic al lui Hitler Alain Decaux a stăruit într-o comunicare asupra efectelor devastatoare ale „tratamentului“ aplicat de impostorul care era medicul personal al lui Hitler, Morel Fotografiile din anii 1944-1945 ni-l înfăţişează pe dictatorul nazist îmbătrînit şi nesigur Zilele marilor discursuri şi ale manifestaţiilor triumfale sînt definitiv apuse Toate acestea nu înseamnă însă că forţa demonică a führerului a dispărut Propaganda lui Goebbels continuă să-şi facă efectul şi sub presiunea propagandistică – adevărat bombardament psiho- mental – auto-iluzionarea continuă să se producă în rîndurile celor care cred că Reichul milenar trebuie să fie opera nazismului Astfel, un tînăr căpitan SS, devenit adjutantul generalului SS Hermann Fegelein, reprezentantul lui Himmler pe lîngă Hitler, consemnează la 27 august 1944: „Zilnic îl văd pe führer mai multe ore şi stau la un pas sau doi de el / / Sînt plin de o admiraţie de neexprimat pentru el; ca om, politician şi comandant militar este unic“ Pentru tînărul SS-ist, cu mîinile însă pătate de sîngele luptătorilor polonezi din rezistenţă (fusese adus la Rastenburg direct de la Varşovia, unde participase la luptele de stradă declanşate de insurecţia începută la 1 august 1944), führerul mai păstra încă charisma care îi permisese să practice demagogia ce îi dăduse, în cele din urmă, puterea Fanatismul acestui „ultim careu“ de fideli avea să dea lui Hitler iluzia – atît de nefastă pentru poporul german – că inflexibila sa hotărîre de a lupta pînă la ultimul soldat este împărtăşită de compatrioţii săi În deciziile sale militare din faza finală a războiului factorul emotiv prevalează tot mai mult asupra celui raţional Mărturia generalului Walter Warlimont asupra reacţiei lui Hitler la aflarea declanşării revoluţiei române din august 1944 este concludentă: „În mijlocul acestei violente crize care înghiţea practic fiecare teatru de război şi ridica probleme politice de cea mai amplă semnificaţie, Comandantul suprem al armatei germane era obsedat de ură şi de setea de răzbunare şi îşi trecea timpul, încercînd să trimită puţinele avioane care putuseră fi strînse în Balcani pentru a ataca Bucureştiul fără apărare“ În jurul acestui Macbeth nazist gravitează o curte de oribile personaje Cititorul român a avut prilejul să cunoască o bună parte din ele – Göring, Goebbels, Himmler, Bormann, Ribbentrop – din cartea publicistului vest-german Joachim Fest, Stăpînii celui de-al III-lea Reich (trad rom Bucureşti, Editura Politică, 1969) Fest îi înfăţişase într-o perspectivă tipologică (diplomatul, tehnocratul etc ), Jacques de Launay ni-i arată cu problemele meschine ale vieţii lor intime (Himmler, obligat să se împrumute la Bormann pentru a întreţine cele două „menajuri“ ale sale: cu soţia şi cu amanta şi urîndu-şi de aceea creditorul!), însetaţi pînă la capăt de putere: Göring făcînd o încercare de ultim moment pentru a schimba statutul de succesor desemnat într-acela de nou führer; Himmler negociind cu contele Bernadotte recunoaşterea lui de către anglo-americani, Bormann uneltind din ungherele bunkerului pentru a-i elimina pe cei doi rivali – Göring şi Himmler Sfîrşitul celui de-al treilea Reich nu are nimic din măreţia unui „amurg al zeilor“ („Götterdämmerung“) wagnerian În timp ce führerul îşi legitimează prin căsătorie legătura cu Eva Braun, anturajul – cu excepţia familiei Goebbels, întruchiparea fanatismului dus la ultima consecinţă: autodistrugerea – îşi caută refugiul în alcool şi aşteaptă nerăbdător moartea stăpînului pentru a încerca să se salveze Penibilul şi ridicolul acoperă şi sfîrşitul regimului fascist din Italia Ducele nu se poate decide la gestul suprem al sinuciderii şi încearcă să fugă, într-un camion german, sub o uniformă germană şi însoţit de amanta sa Clara Petacci, urmaţi de fratele ei, un afacerist atît de veros, încît în momentul execuţiei, liderii fascişti („i gerarchi“) capturaţi vor cere să nu fie împuşcaţi alături de el Jacques de Launay a reuşit să refacă prin textele publicate, secvenţele filmului avînd drept cadru peisajul majestuos al împrejurimilor lacului Como, ce contrastează atît de puternic cu micimea personajelor care au fost conducătorii partidului fascist şi ai Republicii de la Salò Totul aminteşte de perioada de decadenţă a Romei imperiale, şi citind paginile cărţii lui Jacques de Launay ai impresia că specialistul în istorie contemporană s-a transformat într-un Herodian pentru a evoca – întocmai ca şi istoricul grec, care ne-a lăsat o naraţie plină de culoare a fazei de declin a Imperiului roman de la Marc-Aureliu la Gordian al III-lea, înfăţişînd adevărate fantome ale autorităţii imperiale – nişte personaje cărora puterea le-a conferit o statură pe care au pierdut-o de îndată ce această putere le-a lipsit La fel cu patronii lor ideologi şi politici, mărunţii „führeri“ de tipul Horia Sima, Ante Pavelić, Ferenc Szalasi, epave ale fascismului, trădători respinşi şi înfieraţi de popoarele lor se mistuie – într-un „scapă cine poate“ ruşinos – de pe scena istoriei pe care au mînjit-o cu crimele lor Cartea lui Jacques de Launay nu şi-a propus să epuizeze problema complexă a falimentului ideologic, politic şi militar al fascismului, care necesită – desigur – o analiză de alte proporţii decît cea întreprinsă în paginile ce urmează Să mai adăugăm că de la data elaborării ei, cercetarea istorică a progresat ca urmare a descoperirii de noi surse şi a formulării unor noi puncte de vedere, de la episoade lipsite de importanţă la aspecte fundamentale Astfel, în primul caz, în privinţa morţii ţarului Boris al III-lea al Bulgariei, spre pildă, David Irving a adus mărturia unui stenograf de la cartierul general al lui Hitler, potrivit căruia, acesta le-a spus amiralului Erich Raeder şi feldmareşalului Wilhelm Keitel „să nu accepte sub nici un motiv mîncarea şi băutura ce le-ar fi oferit acolo (la Sofia, unde participau la funeralii – N n ) ci să consume alimente aduse din Germania, ceea ce dovedeşte că Hitler credea că moartea lui Boris al III-lea – după toate indiciile, naturală – s-ar fi datorat otrăvirii În ceea ce priveşte problemele importante ale celui de al doilea război mondial să amintim, cu titlul de exemplu, că surse intrate în ultimii ani în circuitul ştiinţific au arătat că ofensiva germană de la lacul Balaton, declanşat la 6 martie 1945, nu avea drept scop numai apărarea terenurilor petrolifere din Ungaria şi Austria, ci şi recucerirea României Fascismul a fost un fenomen complex şi discuţiile asupra genezei, manifestărilor şi tipologiei lui nu sînt încă încheiate Istoriografia română a adus o contribuţie preţioasă la studiul acestei nefaste ideologii şi practici politice prin ampla lucrare Regimurile fasciste şi totalitare din Europa (3 vol , Bucureşti, 1979-1983) care urmăreşte şi analizează regimurile fasciste instaurate în diverse ţări ale continentului nostru şi lupta popoarelor pentru răsturnarea lor În România, fascismul nu a avut bază de masă, şi organizaţiile sale – în deosebi Garda de fier – s-au manifestat şi au activat ca agenturi ale puterilor fasciste, în primul rînd ale Germaniei hitleriste Instaurarea regimului de dictatură militaro-fascistă în septembrie 1940 nu a fost rezultatul unei fascizări progresive a vieţii politice româneşti ci consecinţa schimbărilor politico-strategice survenite pe continent între august 1939 – august 1940, care au avut – între altele – drept consecinţă totala izolare politică, diplomatică şi militară a României Un studiu întocmit la 26 august 1940 la Secţia operaţii a Marelui Stat Major, asupra situaţiei României, înregistra corect dureroasa realitate: „Ne considerăm complet izolaţi şi lipsiţi de sprijinul material şi politic al oricărei puteri străine“ În aceste condiţii România – care de-a lungul întregii perioade interbelice fusese unul dintre cei mai activi factori ai luptei împotriva politicii de revizionism teritorial, expansiune şi agresiune, promovată de Italia fascistă şi Germania nazistă – a fost aruncată în orbita lor În umbra baionetelor germane şi cu sprijinul direct al Axei s-a instaurat regimul de dictatură militaro-fascistă Împotriva lui a acţionat din primul moment Partidul Comunist Român Încă din anii ’30, comuniştii români avertizaseră asupra pericolului fascist şi chemaseră toate forţele social-politice interesate în apărarea suveranităţii naţionale şi integrităţii teritoriale ale ţării, ca şi a libertăţilor democratice, să se unească într-un larg front popular antifascist În noile condiţii, de după declanşarea celui de al doilea război mondial, Partidul Comunist Român a elaborat un program de unire a tuturor partidelor, organizaţiilor şi personalităţilor politice, dispuse să colaboreze în vederea răsturnării regimului de dictatură şi a redobîndirii independenţei naţionale Platforma-program, Lupta poporului român pentru libertate şi independenţă naţională (6 septembrie 1941) a trasat principiile şi modalităţile de acţiune cele mai adecvate realităţilor româneşti şi ea a fost între primele documente programatice elaborate de un partid comunist din ţările ocupate sau controlate de Germania hitleristă Revoluţia de eliberare socială şi naţională, antifascistă şi antiimperialistă a fost opera întregului popor român, care a găsit în Partidul Comunist Român un exponent energic şi curajos, hotărît să asigure salvarea naţiunii române prin propriile ei forţe din catastrofa ce o ameninţa Prin eforturile stăruitoare ale comuniştilor s-a realizat, de-a lungul mai multor etape, cea mai largă coaliţie de forţe social-politice din istoria românească, a cărei expresie politică a fost Blocul Naţional Democratic, avînd drept fundament solid Frontul Unic Muncitoresc Întoarcerea armelor împotriva Germaniei hitleriste a readus România, în noile condiţii generate de desfăşurarea celui de-al doilea război mondial, pe făgaşul orientării ei tradiţionale de apărare a independenţei şi suveranităţii naţionale, de combatere a revizionismului teritorial, agresiunii şi expansiunii Aşa cum sublinia tovarăşul Nicolae Ceauşescu la Sesiunea solemnă comună din 22 august 1984, „prin lupta sa eroică, prin angajarea sa hotărîtă, cu întreaga armată, în marile bătălii pentru înfrîngerea Germaniei hitleriste, a fascismului, poporul român a demonstrat, cu puterea faptelor, că nu a avut niciodată nimic comun cu dictatura militaro-fascistă şi cu participarea la războiul împotriva Uniunii Sovietice“ Prin consecinţele sale strategice, politice şi logistice Actul de la 23 August 1944 s-a numărat printre „evenimentele decisive ale celui de-al doilea război mondial“ Acţiunea curajoasă a României a modificat în chip esenţial contextul strategic din Europa de Sud-Est După cum se ştie, directiva Înaltului Comandament Sovietic privind operaţia Iaşi-Chişinău din 2 august nu prevedea depăşirea aliniamentului Focşani-Nămoloasa-Brăila, considerat drept „una din cele mai puternice poziţii de apărare strategică din Europa“ Atît timp cît acest aliniament era controlat de Wehrmacht, Reichul nazist putea menţine sub domînaţie Europa de Sud-Est, a cărei însemnătate strategică şi logistică fusese în repetate rînduri subliniată de factorii de conducere politici şi militari ai celui de-al treilea Reich Bariera din ţinutul Vrancei, Brăilei şi Galaţilor avea, aşadar, o însemnătate vitală pentru Germania hitleristă şi pentru păstrarea sub mîna ei de fier a ceea ce propaganda lui Goebbels numea atît de pompos „Festung Europa“ (Fortăreaţa Europa) – în realitate teritoriile şi popoarele aflate sub domînaţia nazistă Este semnificativ, din acest unghi de vedere, că, după eşecul încercării de a da o soluţie politică – prin directiva din seara zilei de 23 august 1944 privind arestarea autorităţilor supreme române şi constituirea unui guvern de orientare prohitleristă – crizei provocate de insurecţia română, următoarea directivă a lui Hitler, cea din 26 august, fixa drept obiectiv crearea unui nou front pe linia Focşani-Nămoloasa-Brăila, ceea ce pune, încă o dată, în lumină valoarea strategică conferită de Înaltul Comandament German (O K W ) acestui aliniament Nici această directivă nu mai putea fi executată, întrucît, în spatele amintitei linii, acţiunile curajoase şi viguroase ale armatei române, sprijinită de formaţiunile patriotice de luptă, anihilaseră şi destrămaseră deja o însemnată parte a articulaţiilor Wehrmacht-ului pe teritoriul român Eliminarea barierei reprezentată de Poarta Focşanilor prin acţiunea României, care a permis Armatei Roşii să înainteze rapid în direcţia Peninsulei Balcanice şi a Vienei, constituie unul din aspectele de cea mai mare importanţă a contribuţiei României la prăbuşirea Germaniei bitleriste Odată pierdută linia Focşani-Nămoloasa-Brăila, O K W dispunea de brîul muntos al Carpaţilor, pentru a organiza un nou front, care, datorită condiţiilor de teren, ar fi putut oferi o barieră şi mai anevoie de străpuns decît aliniamentul din zonele Vrancea şi Brăila Ducerea la îndeplinire a acestei directive implica şi controlul Wehrmacht-ului asupra Carpaţilor Meridionali, or, graţie „operaţiei“ de acoperire a frontierelor şi, ca urmare a remarcabilei sale realizări, a menţinerii unui cap de pod de însemnătate strategică la nord şi nord-vest de Carpaţii de sud, această directivă a falimentat şi o dată cu ea şi foarte probabila perspectivă a unui front de îndelungată rezistenţă a forţelor germane pe aliniamentul Carpaţilor Această a doua contribuţie majoră a armatei române la înfrîngerea Germaniei hitleriste a fost relevată foarte corect de comentatorul militar al ziarului britanic „The Evening Standard“ din 28 august 1944: „Coasta Mării Negre este deschisă Linia potenţială de apărare dintre Focşani şi Galaţi a fost depăşită Dar toate acestea pălesc în importanţă faţă de luarea în stăpînire de către români a trecătorilor din Carpaţi (s n – F C ) Aici condiţiile erau similare celor de la Monte Cassino din Italia Germanii ar fi putut să se retragă în trecători şi să le păstreze de pe înălţimile muntoase care le domină Ei ar fi putut să-şi retragă multe trupe din România şi să se menţină numai cu un ecran subţire de efective în bune poziţii defensive În loc de aceasta, românii ţin trecătorile Germanii sînt pe cale de a fi dezarmaţi, iar ruşii avansează rapid“ Comparaţia cu Monte Cassino este cît se poate de sugestivă, întrucît – după cum se ştie – cele trei bătălii date în jurul acestei înălţimi din Italia s-au numărat printre operaţiile cele mai costisitoare în oameni, desfăşurate de forţele aliate în Europa Este lesne de înţeles ce ar fi însemnat „multiplicarea“ în Carpaţi a luptelor de la Monte Cassino în condiţii de relief şi mai favorabile pentru Wehrmacht decît cele din Italia Întoarcerea armelor de către România împotriva Germaniei hitleriste a privat Wehrmacht-ul de două poziţii strategice, prin al căror control ar fi putut organiza rezistenţe de lungă durată şi capabile de a provoca pierderi grele atacanţilor Cercetarea comparativă a rezultatelor acţiunilor desfăşurate de armata română în revoluţia din august 1944 cu un şir de operaţii întreprinse de armata sovietică şi de forţele anglo-americane relevă că acţiunea României a scurtat războiul cu circa 200 de zile Ceea ce se cuvine relevat este coincidenţa dintre evaluările făcute de comentatori în perioada imediat următoare Actului de la 23 August 1944 cînd nu exista încă perspectiva istorică necesară aprecierii corecte a impactului acţiunii României asupra desfăşurării celui de-al doilea război mondial, şi calculele întemeiate pe examînarea unei mari cantităţi de documente şi compararea cu alte operaţii militare, a căror reconstituire riguroasă a putut fi realizată, prin studiul izvoarelor şi al bibliografiei de specialitate Un specialist de înaltă reputaţie ca John Erickson consideră că „23 August 1944 s-a dovedit a fi una din zilele decisive ale întregului război“, iar publicistul vest-german Siegfried Kogelfranz scria recent că niciodată „un singur eveniment nu a determînat într-un timp atît de scurt pierderea atît de multor soldaţi şi a unui spaţiu atît de întins“ ca întoarcerea armelor de către România împotriva Reichului nazist Ieşirea României de sub domînaţia fascistă a smuls economiei de război germane una din principalele surse de aprovizionare cu petrol, carburantul atît de necesar într-un război al motoarelor, în care acţiunea conjugată a binomului avion-tanc juca un rol esenţial Hitler însuşi a subliniat raportul de dependenţă dintre controlul asupra perimetrului petrolifer din România şi posibilitatea de a continua, cu şanse de succes, războiul Una dintre formulările cele mai sugestive ale crizei provocate în economia de război a Reichului de pierderea petrolului din România aparţinea lui Albert Speer, fostul ministru al armamentului, calitate în care putea, desigur, să măsoare corect gravitatea loviturii primite de sistemul logistic al Wehrmacht-ului După opinia lui, scăderea vertiginoasă în cantităţile de benzină aflate la dispoziţia armatei germane – de la 50 000 tone lunar la 20 000 tone – nu a fost rezultatul – cum prea des se crede – al bombardamentelor aeriene anglo-americane, ci al acţiunii României din august 1944 Concluzia sa merită a fi citată: „Fără doar şi poate, acea zi de 23 August 1944, de la Bucureşti, a dus la o întorsătură decisivă în istoria producţiei şi economiei de război, deci în istoria conflagraţiei însăşi“ Actul de la 23 August 1944 a avut, prin urmare, trei mari consecinţe strategice: pierderea de către Wehrmacht a două linii de apărare de covîrşitoare însemnătate – aliniamentul Focşani-Nămoloasa-Brăila şi cel al Carpaţilor –, destrămarea dispozitivului german din Peninsula Balcanică şi pierderea surselor de petrol din România Revoluţia română din august 1944 a marcat începutul participării României la lupta împotriva Germaniei hitleriste, căreia i-a declarat război încă de la 24 August 1944 Aşa cum au subliniat, în acele zile, numeroşi comentatori străini, România se regăsea alături de aliaţii ei fireşti pentru a continua, în forme noi, de sporită energie, lupta întreruptă în anul 1940 Elementul calitativ nou, de maximă importanţă l-a constituit rolul decisiv al Partidului Comunist Român care a mobilizat toate energiile poporului român în vederea efortului de război pentru zdrobirea Germaniei hitleriste, a fascismului „Totul pentru front, totul pentru victorie!“ Lozinca lansată de Partidul Comunist Român a sintetizat o orientare care s-a bucurat de adeziunea întregului nostru popor, convins că eliberarea României de sub domînaţia fascistă, prin revoluţia din august 1944, trebuie întregită, în chip necesar prin alăturarea ţării noastre la coaliţia antihitleristă şi prin continuarea luptei împotriva Germaniei hitleriste, pentru eliberarea acelei părţi din teritoriul naţional smuls prin odiosul Dictat de la Viena şi apoi pentru zdrobirea completă a Reichului nazist şi a instrumentului său militar, Wehrmacht-ul Este necesar să se sublinieze o situaţie, de multe ori omisă în aprecierea rolului României în înfrîngerea celui de al treilea Reich Cercetările de istorie a tehnicii de război au arătat că, în perioada 1944-1945, Wehrmacht-ul a dispus de armamentul cu cele mai ridicate calităţi tehnico-tactice, produs de industria de război germană Nu avem în vedere numai cunoscutele V-1 şi V-2 (bomba zburătoare şi racheta balistică), utilizate împotriva Marii Britanii şi pentru atacarea Anversului, sau avioanele cu reacţie Heinkel 162, Messerschmitt 262 (ambele, avioane de vînătoare – şi Arado 234 – primul bombardier cu reacţie din lume) ci, mai ales, un şir de arme de infanterie şi artilerie care au fost utilizate împotriva soldaţilor români Cîteva exemple: în dotarea infanteriei a intrat din toamna anului 1944 puşca automată de asalt MP 42 (calibrul 7,9 mm cu 500 focuri pe minut, a cărei producţie se realiza în 10 ore); potrivit opiniei unui specialist, „această excelentă puşcă automată de asalt a dat în sfîrşit infanteriei arma cu cadenţă mare de tragere, aşteptată de la începutul războiului“ Artileria s-a îmbogăţit cu noi tunuri perfecţionate, precum cel de 128 mm K/44 cu o distanţă de tragere de 24,410 km şi un proiectil de 28 kg, obuzierul de 155 mm/44 cu o bătaie de 18,500 km şi altele, considerate drept „construcţii strălucite sub aspect tehnic, care şi-au confirmat calităţile la utilizare atît în Est cît şi în Vest“ Aprecieri asemănătoare au fost făcute despre tunul de asalt IV şi despre cel denumit „Tigrul de asalt“ (Sturmtiger), ambele considerate drept „modele excelente“ Exemplele citate – şi ele ar putea continua – dovedesc că în momentul întoarcerii armelor de către România împotriva Germaniei hitleriste, Wehrmacht-ul era departe de a fi un adversar îngenuncheat Ostaşul român a avut de înfruntat, deci, un duşman cu o tehnică de luptă ajunsă la cel mai înalt grad de perfecţionare din timpul războiului şi care era hotărît să valorifice maximal calităţile acestui armament Performanţele amintite ale industriei de război germane relevă şi mai pregnant importanţa celor 200 de zile smulse de acţiunea României din capitalul de timp al celui de-al treilea Reich Este lesne de înţeles că cele peste şase luni cu care a fost grăbită căderea Reichului nazist au lipsit Germania hitleristă de posibilitatea de a spori producţia acestui armament perfecţionat, precum şi de a trece la producţia în serie sau la realizarea unor noi tipuri de arme pentru războiul terestru, aerian şi naval, aflate în stadiul de proiect sau de prototip, arme care ar fi redat Wehrmacht-ului nu numai forţa sa de şoc din anii 1939-1941, ci una mult sporită Se constată lesne că, în momentul intrării României în războiul antihitlerist, soarta acestuia nu era încă decisă şi că, deci, acţiunea României a înclinat simţitor balanţa în beneficiul coaliţiei antihitleriste Acţiunile armatei române, care a luptat alături de trupele sovietice, s-au desfăşurat, după încheierea victorioasă a insurecţiei, în zona de Nord-Vest a ţării, aflată sub ocupaţia hitleristo-horthystă, apoi, după eliberarea teritoriului naţional (25 octombrie 1944), pe teritoriile Ungariei, Cehoslovaciei şi Austriei Să reamintim că în luptele pentru eliberarea Ungariei armata română a participat cu un efectiv de peste 210 000 militari, care au eliberat 1 237 localităţi, între care 14 oraşe, au cucerit trei masive muntoase şi au forţat patru cursuri de apă, avînd pierderi de 42 700 de morţi, răniţi şi dispăruţi, iar pentru eliberarea Cehoslovaciei armata română a angajat efective de 248 430 militari, care au eliberat 1 722 localităţi, au străbătut zece masive muntoase şi au forţat patru cursuri mari de apă, avînd 66 995 morţi, răniţi şi dispăruţi În răstimpul celor 263 de zile de război, de la 23 august 1944 la 12 mai 1945, armata română a folosit pe front 538 536 militari, care au străbătut prin lupte peste 1 500 km, au eliberat aproape 4 000 de localităţi, pierderile proprii ridicîndu-se la 170 000 de morţi, răniţi şi dispăruţi Contribuţia economică a României s-a ridicat la peste un miliard de dolari (în valuta anului 1938), ceea ce reprezintă de patru ori bugetul ţării pe anul financiar 1937-1938 Rememorarea acestor cifre este deopotrivă o datorie de onoare şi un temei de mîndrie patriotică, pentru că ele ilustrează convingător efortul de război al României, care o plasează pe locul al patrulea în cadrul coaliţiei antihitleriste, după Uniunea Sovietică, Statele Unite ale Americii şi Marea Britanie Această apreciere a fost făcută încă în timpul războiului, în plină vîltoare a luptelor Ziarul „Sunday Times“ scria, de pildă, la 8 ianuarie 1945: „Din punctul de vedere al efectivului, România este a patra naţiune în lupta împotriva germanilor“ Aprecierea a fost preluată şi difuzată într-un comentariu în limba franceză a postului de radio Londra Într-o şedinţă a Camerei Comunelor, deputatul laburist Ivor Thomas a cerut, ţinînd seamă că „România este a patra ţară ca efective pe frontul împotriva Germaniei“, să i se acorde statutul de cobeligerantă La 1 martie 1945, postul de radio Londra menţiona că dintre ţările care s-au aflat în orbita Berlinului „România are armata cea mai importantă şi a contribuit cu 14 divizii la războiul împotriva hitlerismului“ Alături de mărimea efectivelor angajate în războiul antihitlerist, trebuie avut în vedere – pentru a evalua corect însemnătatea contribuţiei României la victoria asupra Germaniei hitleriste – spaţiul în care s-au desfăşurat operaţiunile armatei române În toamna şi iarna 1944-1945, Germania a pierdut, ca urmare a gravelor înfrîngeri suferite pe Frontul de Est – principalul teatru de operaţii al celui de-al doilea război mondial – provinciile Prusia Orientală, Silezia, Brandenburg şi Pomerania care aveau o însemnătate deosebită pentru industria de război germană prin extracţiile de cărbune, plumb şi fier, prin importantele centre metalurgice şi uzinele de carburant sintetic şi cauciuc sintetic Ca urmare a acestei situaţii, pentru conducerea Reichului „teritoriul Germaniei însuşi era mai puţin preţios decît teritoriile străine (controlate de ea – n n ), în speţă Austria şi părţile de vest ale Ungariei şi Cehoslovaciei În aceste regiuni se aflau concentrate numeroase întreprinderi care lucrau pentru Wehrmacht, precum şi importante resurse naturale, ca fierul, magneziul, plumbul, zincul şi, înainte de toate, petrolul, singurele resurse de care mai dispunea maşina de război germană Importanţa zăcămintelor de petrol de la Zisterdorf (Austria) şi Nagy Kanizsa (Ungaria) a fost subliniată de Hitler în consfătuirea de la O K W din 23 ianuarie 1945 „O însemnătate de prim rang au regiunile petrolifere ungare şi sursele de petrol de la Viena, deoarece fără acest petrol, care ne dă 80 la sută din extracţia noastră de petrol, nu putem continua războiul“ Pentru a asigura protecţia perimetrului ceho-ungaro- austriac, Hitler încercase – cum s-a văzut – iniţial o stabilizare a frontului pe Carpaţi (directiva din 29 august 1944) După eşecul acestui plan, el s-a gîndit – după cum a declarat la 12 septembrie 1944 generalul Vörös Janos, şeful Marelui Stat Major ungar – să concentreze grosul trupelor germane, retrase din Peninsula Balcanică, în Ungaria şi în Nordul Transilvaniei şi să organizeze un front pe linia Porţile de Fier-Deva-Mureş, de la care să se întreprindă apoi acţiuni pentru împingerea lui pe Carpaţii Meridionali După cum se ştie, ofensiva declanşată de forţele hitleristo-horthyste la 5 septembrie 1944 dinspre Cluj şi Tîrgu-Mureş spre Alba-Iulia avea drept obiectiv atingerea acestui masiv muntos, iar cea dezlănţuită la 13 septembrie 1944 urmărea pătrunderea pe Valea Mureşului spre zona Deva-Hunedoara Ambele ofensive au eşuat datorită rezistenţei eroice a unităţilor româneşti, care au înscris pagini de eroism, precum Detaşamentul Păuliş care a blocat gura defileului Mureşului, oprind înaintarea inamicului; un eşec similar au cunoscut acţiunile inamicului pentru cucerirea Timişoarei şi atingerea culoarului Timiş-Cerna Şi mai tîrziu, prin operaţia denumită codificat „Zigeuner-baron“, Înaltul Comandament German a voit să împingă frontul pe Carpaţi Generalul Hans Friessner, comandantul Grupului de armate „Sud“, prezintă acest plan în următorii termeni: „Intenţia grupului de armate era ca, în cazul unei lovituri date de forţele ruseşti din zona Arad înspre Cîmpia ungară, să lovească aceste forţe în flanc, dinspre Nord spre Sud şi să le taie la Est de Arad, de ieşirile din munţi Atacul trebuia să fie dus mai departe, peste Timişoara, pînă la Porţile de Fier şi pînă peste pasul Turnul Roşu, pentru cucerirea crestelor Carpaţilor Meridionali“ Plan nerealist, lipsit, deci, de orice şansă de succes, dar lămuritor pentru intenţia O K W -ului de a asigura protecţia perimetrului ungaro-austro-ceh prin controlul brîului carpatin Această zonă a reţinut permanent atenţia lui Hitler, care a conceput planul unei ample ofensive în Ungaria, de la care spera o cotitură în desfăşurarea războiului O aluzie la această intenţie se întîlneşte în cursul discuţiilor dintre Hitler şi conducătorul regimului fascist din Ungaria, Szálasi Ferenc, căruia führerul i-a comunicat intenţia sa de a stăvili înaintarea trupelor sovietice în zona lacului Balaton şi, apoi, de a lansa acţiuni ofensive „fie la Vest de Budapesta, fie între Dunăre şi Tisa ori, în sfîrşit, la Est de Tisa“ Ofensiva, la care urmau să ia parte 6-7 divizii blindate şi 8-12 divizii de infanterie, trebuia să se asocieze cu acţiuni subversive în ţările din Europa de Sud-Est Astăzi, ştim, în lumîna documentelor date la iveală de noile cercetări, că prima ţară pe care Hitler o avea în gînd era România Încurajat de trădătorii legionari adăpostiţi în Germania, el visa la ceea ce i se părea o reeditare a marii bătălii de la Cîmpiile Catalaunice din anul 451, care salvase Europa apuseană de invaziile lui Attila, convins că o victorie în această zonă va aduce o cotitură favorabilă Germaniei în desfăşurarea războiului În ciuda opoziţiei din statul major al armatei de uscat, care considera că prioritară era oprirea înaintării armatei sovietice în Germania de est, Hitler a ordonat concentrarea unor importante efective în Vestul Ungariei Aşa cum i-a relatat după război generalul Sepp Dietrich, comandantul Armatei a 6-a Blindate S S , lui Albert Speer, „Cînd bătălia de la Bastogne a fost pierdută, ultimul efort de război al lui Hitler s-a îndreptat spre Sud-Est, împotriva Balcanilor / / Armata a 6-a Blindată S S , care suferise mari pierderi la Bastogne, primise ordinul de a recuceri triunghiul Sava-Dunăre Apoi, cum a explicat, plin de speranţe, Hitler, în picioare, în faţa hărţii de operaţii, ea avea să înainteze prin Ungaria spre Sud-Est / / „Pentru că, domnilor, am fost întotdeauna hotărît să trec la ofensivă în Răsărit“ În jurnalul liderului nazist Joseph Goebbels se găsesc numeroase referinţe la această acţiune de care se legau atîtea speranţe şi care trebuia să readucă Wehrmachtul pe întreaga linie a Dunării Soldaţilor germani care aveau să participe la ofensiva declanşată la 6 martie 1945 în zona lacului Balaton li s-a spus că prin acţiunea lor trebuiau să facă führerului cadou de ziua lui (20 aprilie) petrolul de la Ploieşti Toate aceste planuri erau, evident, lipsite de orice bază reală, dar ele nu sînt mai puţin explicite pentru viziunea strategico-politică a lui Hitler în faza finală a războiului Ele arată că zona ungaro-ceho-austriacă, adică tocmai aria în care s-a desfăşurat efortul de război al României şi al armatei sale, a fost considerată de Hitler de însemnătate decisivă pentru a schimba cursul războiului şi – iluzie! – de a cîştiga războiul Armata română nu a acţionat, deci, pe un teatru secundar de operaţii, ci, aşa cum rezultă din analiza surselor, pe unul de excepţională însemnătate Sentimentul datoriei împlinite, semnificaţia participării României la războiul antihitlerist, şi-au găsit o emoţionantă expresie în notaţia din 8 mai 1945 în jurnalul de război al Diviziei 18 Infanterie române: „Tu, iubite ostaş român, nu ţi-ai făcut decît datoria către patrie şi deci şi către familia ta, ca şi înaintaşii noştri Ţie, care ai ştiut să învingi toate greutăţile, ţie, care ai ştiut să-ţi dăruieşti sîngele tău de român curat, îţi revine meritul în mare parte Tu ai ştiut să-ţi faci datoria din plin şi misiunea ta este aproape termînată aici De acum, aşa cum ai ştiut să mînuieşti arma pe cîmpul de luptă, tot aşa de bine să mînuieşti mîine uneltele tale de muncă, fiindcă numai astfel vom putea reconstrui ţara noastră scumpă, distrusă de război şi secătuită de vremurile grele ce s-au abătut asupra patriei noastre Cu toţii ne închinăm în faţa celor ce au ştiut să se dăruiască total şi îi asigurăm că în mintea fiecăruia vor rămîne întipărite figurile acestor eroi, iar cimitirele care sînt mărturia vie a faptelor noastre, cimitirele de eroi români, presărate în latul Europei, vor fi imboldul de muncă pentru ziua de mîine, ca jertfele lor să nu rămînă zadarnice“ Poporul român a adus, deci, o importantă contribuţie la zdrobirea fascismului, a celui mai primejdios şi agresiv exponent al acestuia, Germania hitleristă Aşa cum am arătat, Ultimele zile ale fascismului în Europa, pentru a relua titlul cărţii lui Jacques de Launay, au fost simţitor reduse de acţiunea curajoasă a României din august 1944, urmată de participarea ei la războiul antihitlerist Jacques de Launay ne reaminteşte ultimele luni ale celui de al doilea război mondial: zile sumbre, ale morţii şi distrugerii, zile de bucurie şi speranţă pentru apropiata victorie Evocarea lor este mai oportună ca oricînd, astăzi cînd omenirea este confruntată cu primejdia unui holocaust nuclear Poporul român, prin personalitatea de prestigiu a Preşedintelui său, tovarăşul Nicolae Ceauşescu, şi-a exprimat hotărîrea de a face totul pentru ca pacea să triumfe, pentru ca omenirea să nu mai cunoască ororile unei noi conflagraţii Reamintirea zilelor teribile ale celui de al doilea război mondial este un stimulent în acest nobil efort pus în slujba progresului şi fericirii umanităţii FLORIN CONSTANTINU CAPITOLUL I 24 iuliE 1943 În cursul verii anului 1943, forţele Axei se retrăgeau pe toate fronturile Conferinţa de la Feltre, care reunea pentru a treia oară pe Hitler şi Mussolini, la 19 iulie, prevestea zile grele Şefii militari îşi făceau mărturisiri: Keitel recunoştea în faţa lui Ambrosio că armata germană este redusa la apărare şi că o ofensivă – iniţială în Est, în primăvară – este total şi definitiv pierdută În timpul conferinţei, Mussolini află că Roma a suferit primul bombardament Aveau să se anunţe 2 000 de morţi Acţiunile de luptă ale nemţilor şi italienilor se rezumă exclusiv la retragere În seara de 23 iulie, Sicilia este, practic, ocupată în întregime Italia se aşteaptă la o debarcare a aliaţilor pe teritoriul continental După două decenii de succese aproape neîntrerupte pînă la cel de-al doilea război mondial, fascismul italian se prăbuşeşte în 25 de ore: sîmbătă 24 iulie 1943, ora 17–duminică 25 iulie, ora 18 Ne aflăm la primul etaj al Palatului din Veneţia, sediul conducerii guvernului, în marea sală de conferinţe Marele consiliu fascist este reunit la cererea lui Grandi, Bottai şi Federzoni, trei mari demnitari din rîndul celor 28 de ierarhi Ducele, care prezidează, declară şedinţa deschisă la ora 17,15 Sînt prezenţi: Mussolini, de Bono, de Vecchi, Scorza, Suardo, Grandi, de Marsico, Acerbo, Biggini, Pareschi, Federzoni, Polverelli, Cianetti, Galbiati, Bastianini, Ciano, Tringali-Casanova, Farinacci, Bottai, Albini, Alfieri, de Stefani, Rosoni, Buffarini-Guidi, Frattari, Marinelli, Gottardi, Barella, Bignardi Toţi poartă uniforma fascistă: cămăşi negre, sahariane negre, pantaloni verzi-cenuşiu, cizme strălucitoare Mussolini este în ţinuta de comandant general al miliţiei fasciste Ducele vorbeşte primul, ajutîndu-se de notiţe pe care le mişcă metodic pe masă „Războiul a ajuns într-o fază extrem de critică Invadarea pămîntului nostru, care părea tuturor – chiar după primele intervenţii ale Statelor Unite în Mediterana – o ipoteză absurdă, a devenit astăzi o realitate Putem chiar afirma că pentru noi adevăratul război a început o dată cu căderea insulei Pantelleria Războiul pe care l-am dus în Africa de Nord urmărea, într-o anumită măsură, să îndepărteze sau să facă imposibilă eventualitatea unei lupte cu inamicul pe propriul nostru teritoriu În situaţia în care ne aflăm, toate curentele de opinie – făţiş sau ascuns ostile regimului – fac bloc comun împotriva noastră: ele au provocat, chiar în rîndurile fascismului şi, mai ales, în rîndurile „îmburgheziţilor“ (adică în rîndul acelora dintre noi care se tem să-şi compromită interesele lor personale) o criză de demoralizare În acest moment, sînt omul cel mai detestat şi mai urît din Italia În ceea ce priveşte masele ignorante, care au fost crud încercate, sinistrate, subalimentate, supuse, pe de o parte, uzurii fizice şi morale a bombardamentelor inamice şi, pe de altă parte, insinuărilor propagandei de la radio Londra, această ură faţă de mine este perfect logică Şefii, care sînt responsabili nemijlociţi ai conducerii militare a războiului au constituit întotdeauna pentru critică ţinta cea mai bună Ţin să vă fac cunoscut, odată pentru totdeauna, că niciodată nu am solicitat mandatul care mi-a fost încredinţat de către rege, la 10 iunie 1940, prin care mi-am asumat răspunderea înaltului comandament al forţelor armate Mareşalului Badoglio îi aparţine iniţiativa acestui demers Iată proba Vreau să vă citesc scrisoarea pe care mi-a adresat-o la 3 mai, 1940 «Nr 5 372 Referitor: Organizarea comandamentului suprem Ducelui fascismului, şefului Guvernului: Prin scrisoarea nr 5 318, din 15 aprilie anul curent, am avut onoarea să vă atrag atenţia asupra necesităţii absolute care a apărut de a proceda la organizarea Comandamentului suprem al Forţelor armate În cursul reuniunii care s-a ţinut în aceeaşi zi în biroul dumneavoastră, mi-aţi făcut, în mod verbal, cunoscut, duce, că această problemă importantă va fi rezolvată în cel mai scurt termen Neprimind nici o comunicare pînă în prezent, cu privire la aceasta îmi permit să vă precizez, duce, convingerea mea în această chestiune » Badoglio este acela care mi-a cerut să-mi asum conducerea comandamentului armatelor Badoglio mi-a expus atunci motivele care l-au făcut să încline spre formula germană a problemei comandamentului, preferînd-o celei franceze Într-adevăr, în timpul războiului din 1914-1918, kaiserul, care purta în mod pur onorific titlul de şef al armatei, cumula funcţiile de şef al statului major general şi de generalissim, în timp ce în Franţa se procedase la o împărţire a puterilor «După primul război mondial – continuă Badoglio – Italia a fost prima care a recunoscut necesitatea unui comandament unic al forţelor armate S-a procedat, deci, la numirea unui şef de stat major general, dar acesta nu avea funcţii bine definite decît în timp de pace Mi se pare indispensabil a se proceda la reorganizarea completă a comandamentului armatei şi la delimitarea, fără întîrziere, a atribuţiilor şi responsabilităţilor fiecăruia » Badoglio preconiza, în felul acesta, formula „germană“ a problemei pentru a obţine o dată cu confirmarea sa în funcţia de şef al statului major general, o situaţie „de prim plan“ «Consider, încheia scrisoarea, că este de datoria mea cea mai strictă, să vă aduc la cunoştinţă, cu toată sinceritatea, duce, aceste consideraţii Este cert că sentimentul care m-a îndemnat nu a fost determînat de orgoliu, ci mai degrabă de grija îndreptăţită faţă de numele pe care am reuşit, cu preţul atîtor sacrificii, să-l fac ilustru în cursul marelui război mondial, în Libia şi în timpul campaniei din Etiopia În ceea ce mă priveşte, singurul orgoliu pe care îl pot concepe ca raţional este acela de a fi slujit întotdeauna cu loialitate, cu un ataşament nedezminţit cauza noastră, şi persoana dumneavoastră, duce» La 4 iunie, adică exact cu şase zile înaintea declaraţiei de război , a fost difuzată tuturor şefilor de stat-major, guvernatorilor din colonii şi ministrului afacerilor externe circulara nr 5 569, referitoare la constituirea şi funcţionarea comandamentului suprem al forţelor armate în caz de război Mi se pare necesar să redau aici cîteva precizări în ceea ce priveşte această constituire şi funcţionare «1 Prin mandat al Majestăţii sale regele, Comandamentul suprem al tuturor forţelor armate este încredinţat ducelui 2 Ducele îşi exercită acest comandament prin intermediul şefului statului major general Şeful statului major general are următoarele principale îndatoriri: a) Ţine la curent pe duce asupra situaţiei militare a forţelor armate şi asupra posibilităţilor lor de atac şi defensivă şi, în consecinţă, preia toate directivele referitoare la conducerea operaţiilor b) Repartizează şefilor de stat major ale diverselor corpuri de armată toate directivele necesare conducerii în domeniul strategic ale acestor operaţii c) Urmăreşte dezvoltarea operaţiilor, intervenind la nevoie în vederea asigurării coordonării manevrelor diverselor corpuri de armată » După ce a precizat atribuţiile diverşilor şefi de stat major, circulara conchidea: «Organizarea Comandamentului suprem al forţelor armate italiene – organizare în întregime originală – este bazată pe următoarele principii: a) concepţia militară italiană şi totalitară a comandamentului exercitat personal de către duce, prin mandat de la rege b) conform ordinului sau directivelor ducelui, conducerea strategică a războiului şi coordonarea operaţiilor sînt exercitate de către şeful statului major sau de comandamentele superioare ale forţelor armate c) supunerea absolută la ordinele ducelui şi colaborarea deplină a fiecăruia la sarcina comună, potrivit marilor principii ale fascismului» Aşadar, iată cum s-au petrecut de fapt lucrurile Eu nu am condus niciodată, vorbind din punct de vedere tehnic, operaţiile militare Nu acesta era rolul meu Nu m-am substituit decît odată – şi aceasta din cauza absenţei lui Cavallero – statelor majore tehnice, cu ocazia bătăliei aeronavale din 15 iunie 1942 din apele insulei Pantelleria A fost o victorie Însuşi amiralul Ricardi, şeful statului major al marinei, depune mărturie în legătură cu aceasta, într-un raport adresat ofiţerilor Diviziei a 7-a – navale În cursul acestei bătălii, Marea Britanie a simţit pentru prima oară colţii lupoaicei de la Roma Boala mea, survenită în octombrie 1942, m-a dus chiar la gîndul să las din mînă frînele comandamentului militar, dar nu am făcut nimic, deoarece consideram că e primejdios să părăsesc corabia în plină furtună Aşteptam, pentru a-mi pune în aplicare proiectul, o zi mai liniştită Această zi încă nu a sosit Cred că nu mai am nimic de adăugat în problema comandamentului Mi s-a adus la cunoştinţă că unii au pus în discuţie problema ajutorului dat de Germania Trebuie să recunosc aici, cu toată sinceritatea, generozitatea cu care Germania ne-a oferit ajutorul ei Am cerut ministerului de resort – cu scopul anume de a o prezenta în cursul acestei şedinţe – situaţia recapitulativă a furniturilor de materii prime pe care ni le-a livrat Germania din 1940 pînă în primul semestru al anului 1943 Totalul este impunător Cărbune: 40 milioane tone; cauciuc sintetic: 22 000 tone; metale: 2 500 000 tone; benzină pentru avioane: 220 000 tone; petrol: 421 000 tone Mi se pare superflu să mai citez furniturile de mai mică importanţă destinate producţiei unor metale indispensabile, cum ar fi nichelul Chiar la începutul ofensivei aeriene aliate asupra oraşelor Milano, Genova şi Torino, în octombrie 1942, Italia a cerut führerului să-i furnizeze materiale pentru apărarea antiaeriană Germania a satisfăcut această cerere Potrivit raportului generalului Balocco, secretarul general al Comisiei supreme a apărării, numărul gurilor de foc livrate Italiei de către Germania s-a ridicat la 1 aprilie 1943 la peste 1 500 Teza defetiştilor – potrivit căreia germanii nu ar fi fost preocupaţi de nevoile noastre de armament – este deci de nesusţinut Un alt argument pe care îl invocă cu predilecţie capitularzii este că acest război nu a fost liber consimţit Şi care au fost oare războaiele liber consimţite? Oare cele din perioada Risorgimento-ului? Există documente istorice de o autoritate incontestabilă care ne conving de contrariul Oare cel din 1915-1918? Poporul a fost atras în război de către o minoritate care a reuşit să convingă trei mari oraşe – Milano, Genova şi Roma şi cîteva oraşe de mai mică importanţă, ca Parma La baza mişcării au stat trei oameni: Corridoni, d’Annunzio şi cu mine Şi nici chiar atunci, niciodată, nu a existat în Italia acea faimoasă unire sacră de care se vorbeşte atît Ţara noastră a fost împărţită în două tabere, cea a intervenţioniştilor şi cea a non-intervenţioniştilor Această divizare n-a încetat să subsiste nici după Caporetto Credeţi, aşadar, că este liber consimţit războiul care a probat existenţa, în chiar interiorul ţării, a 535 000 de dezertori? În ceea ce mă priveşte, el mi se pare cu mult mai puţin liber consimţit decît cel în care noi sîntem acum angajaţi De altfel, nici un război nu a fost vreodată popular pentru cei care îl întreprind: popularitatea lui vine o dată cu succesele, iar extrema lui impopularitate o dată cu înfrîngerile Acest război nu a devenit popular decît după războiul din Etiopia, o dată cu victoria de la Mai Cou Iată de ce nu trebuie să ne pierdem vremea cu aceste fluctuaţii psihologice pentru a le accentua mai mult decît sînt la ora actuală Masa poporului este disciplinată Acesta este esenţialul Un război este întotdeauna opera unui partid, a unui curent de opinie care l-a dorit, al omului care l-a declarat Dacă se vorbeşte astăzi de războiul lui Mussolini s-ar putea la fel de bine vorbi despre războiul din 1859 ca despre războiul lui Cavour A sosit ceasul să ne strîngem rîndurile şi să ne asumăm fiecare răspunderea În ceea ce mă priveşte nu voi ezita să-i schimb din posturi pe cei ce trebuie schimbaţi, să folosesc toată severitatea necesară şi să arunc în luptă toate forţele încă neangajate, căci salvarea patriei îmi dă din plin acest drept În 1917, Italia a pierdut cîteva provincii în Veneţia dar nimeni nu a vorbit despre capitulare Se avea în vedere, atunci, o mutare a guvernului în Sicilia: acum, dacă va fi necesar, îl vom transfera în Cîmpia Padului Grandi pune la ordinea zilei problema de a se face apel la coroană: nu atît la guvern, cît la rege În actuala stare de lucruri sînt posibile două ipoteze: ori regele îmi va ţine următorul discurs: Dragă Mussolini, situaţia din ultima vreme este departe de a fi strălucită, dar acestei faze deosebit de grele războiului îi poate urma o nouă fază, mai favorabilă; dumneavoastră aţi început, dumneavoastră să continuaţi Ori, mai degrabă – ceea ce mi se pare infinit mai probabil – regele îmi va spune: Aşadar, domnilor fascişti, acum cînd sînteţi la ananghie, vă amintiţi că există un statut; că în acest statut există un articol 5 şi că mai presus de statut există un rege Ei bine, eu, Victor Emmanuel, eu, pe care l-aţi acuzat de a fi violat timp de douăzeci de ani statutul regatului, consimt să apar şi să răspund la apelul vostru, dar vă fac răspunzători de actuala situaţie şi profit de moţiunea voastră pentru a vă lichida pur şi simplu Cercurile reacţionare şi antifasciste, precum şi partizanii anglo-saxonilor, se vor grăbi să împărtăşească acest punct de vedere Domnilor, eu am încheiat Vă atrag atenţia că propunerea lui Grandi poate să pună în joc însăşi existenţa regimului“ Iată relatarea lui Mussolini însuşi, care concordă cu cea a lui Bottai Acesta din urmă este cel care povesteşte desfăşurarea în continuare a şedinţei „Cîteva minute de tăcere Apoi generalul Bono a luat cuvîntul Acesta se lansează într-o apărare sentimentală a armatei şi pune în discuţie afirmaţiile lui Mussolini privind responsabilitatea şefilor militari În orice caz, există înainte de toate o responsabilitate politică Este responsabilitatea directă în alegerea şefilor militari Farinacci (fost secretar al partidului fascist, şef al fracţiunii prohitleriste) deplînge ostilitatea şi neîncrederea pe care o manifestă anumite cercuri oficiale faţă de germani şi încheie printr-un ditiramb la adresa gloriei puterii germane De Vecchi dă o replică violentă lui Farinacci, acuzîndu-l de a se fi eschivat în celălalt război şi de a se fi automutilat în timpul războiului din Etiopia Discuţia se îndepărtează de la subiect şi Bottai ia şi el cuvîntul propunînd, afirmă el, să se revină la adevăratul obiectiv al reuniunii El este de părere, împotriva opiniei statului major, că inamicul, după ce va ocupa Sicilia, îşi va îndrepta toate eforturile pentru a invada Italia continentală Prin urmare, problema care se pune este următoarea: este Italia în stare să reziste şocului? După care se poate pune alternativa superioară: continuăm războiul sau cerem pace? «Tu – spuse el, adresîndu-se lui Mussolini care îl asculta cu un aer pierdut, ne-ai dat prin discursul tău senzaţia exactă că o apărare a peninsulei, eficientă din punct de vedere tehnic, este practic imposibilă Argumentele tale au dat o ultimă lovitură iluziilor care ne-ar mai fi putut rămîne Concluzia directă a cuvintelor tale – adaugă cu pasiune Bottai – este următoarea: unei incapacităţi tehnice recunoscute de a rezista loviturii inamice asupra peninsulei, i se adaugă un sistem de comandament viciat Îţi rămîne să tragi concluziile » În tăcerea care s-a lăsat, Grandi se ridică cu un aer grav: — Vreau să repet Marelui consiliu ceea ce i-am spus deja acum două zile şi, ca atare, propun adoptarea următoarei moţiuni: Cu o voce clară, el dădu citire documentului care punea sub acuzare regimul fascist şi preconiza drept singura cale de salvare a ţării întoarcerea la regulile constituţionale şi la restituirea puterii executive regelui „precum şi a funcţiei constituţionale de declarare a războiului şi de încheiere a păcii” Bomba a explodat Este sfîrşitul dictaturii, mascata prin cuvinte abile Mîine, pentru întreg poporul, acesta va fi semnul evident al încetării războiului Ducele rămîne de nepătruns Expresia chipului său este dură şi întunecată Grandi îşi susţine moţiunea cu un elan decisiv Se înmulţesc argumentele împotriva dictaturii şi a degenerescenţei sale Oratorul aruncă invective, arătînd cu degetul înspre duce: „Tu eşti acela care a impus Italiei o dictatură imorală din punct de vedere istoric Tu eşti acela care ai suprimat, încetul cu încetul, zi de zi, libertăţile noastre şi ai violat drepturile noastre Tu eşti acela care ai înăbuşit, de-a lungul anilor, individualităţile noastre sub această funebră cazacă, spuse el, trăgînd cu violenţă de reverele tunicii sale negre Dictatura ta a voit acest război Dictatura ta l-a pierdut Şeful pe care noi l-am iubit a dispărut În locul său, astăzi, a rămas doar o paiaţă galonată, plăsmuită de acest nebun furios care este Starace Ia-ţi de pe bonetă această ridicolă dublă titulatură pe care ţi-ai acordat-o atît de stîngaci (aluzie la insigna de „mareşal al imperiului“ cu care Mussolini se împopoţona după campania din Etiopia) Străduieşte-te să redevii Mussolini de altădată Dar tu nu mai eşti în stare: este prea tîrziu Din cauza nebuniei tale şi a slăbiciunii noastre, destinele unui mare popor au fost tratate ca afaceri particulare, ale unui individ Şi lăudăroşeniile tale absurde privind responsabilităţile! Nu este suficient să-ţi asumi responsabilitatea Sîntem toţi răspunzători iar ţara este cea care va plăti Cu toate acestea, tu ne-ai înlăturat Iar noi, membrii Marelui consiliu am devenit figuranţi neputincioşi Cînd aveai de ales pe vreunul pentru un loc important, intenţionat îl alegeai pe cel mai căcăcios Uită-te la ăsta (Grandi îl indică pe Polverelli, ministrul presei): iată un exemplu A dat ordin ziarelor să nu vorbească nimic despre războiul independenţei italiene, nici de Vittorio Veneto, nici de Piave Ce ai făcut tu, comandant suprem, timp de şaptesprezece ani în care ai răspuns de cele trei ministere militare? Ai distrus moralul forţelor noastre armate şi l-ai sufocat pe rege, l-ai deposedat de prerogativele sale“ După ce a vorbit o oră şi jumătate, Grandi a încheiat: „Printre cele cîteva fraze ale tale, ridicole şi goale, cu care ai mîzgălit toate zidurile Italiei, există una pe care ai pronunţat-o în 1924: «Să piară toate facţiunile, să piară şi a noastră, pentru ca naţiunea să poată supravieţui» Acum, acest moment a venit Facţiunea trebuie să piară“ O tăcere lugubră a urmat invectivelor lui Grandi Se aştepta riposta dictatorului, dezlănţuirea cămăşilor negre, chemate de el să se răzbune împotriva revoltatului Aşteptare zadarnică Se remarcă paloarea lividă a lui Mussolini care se lăsa tot mai adînc în fotoliul de piele arămie deschizîndu-şi, cu un gest obosit, gulerul tare al cămăşii Bottai notează cele cîteva cuvinte rostite, cu glas încet, de dictatorul învins: „Hotărît lucru, norocul mi-a întors spatele!” Polverelli cere cuvîntul Ca într-o şedinţă, obişnuită, fără să înţeleagă atmosfera tragică, el vorbeşte „pentru sine:“ Încearcă cu stîngăcie să se apere de acuzaţiile lui Grandi cu privire la instrucţiunile pe care le-a dat recent directorilor de ziare Intervenţia lui este atît de puerilă încît face să se destindă pentru un moment spiritele Nimeni nu-l ascultă Ciano, fostul ministru al afacerilor externe, ginerele lui Mussolini, afirmă că necesitatea continuării războiului pînă la ultimele posibilităţi este în afară de orice discuţie; dar, pentru că ducele s-a referit la fidelitatea faţă de alianţe şi la cuvîntul dat, el crede util să reconstituie istoria alianţei italo-germane „Germania a cerut-o (alianţa) în două rînduri Prima oară, în 1938, în timpul trecerii în revistă a forţelor navale la Napoli Atunci, Mussolini, încercînd să se sustragă unui răspuns definitiv, a oferit vagi asigurări În cea de-a doua tentativă, în 1939, Mussolini a acceptat, în speranţa de a opri Germania în cursa ei către război Hitler s-a angajat să nu dea naştere la probleme care ar putea provoca un război Or, la acea dată, Statul major german fixase deja data atacului asupra Poloniei!“ Ciano continuă, amintind întrevederea de la Salzburg, cînd i-a predat lui Hitler scrisoarea lui Mussolini, în care ducele descrie de o aşa manieră situaţia militară a Italiei încît îl sfătuia să amîne deschiderea ostilităţilor, măcar pînă în 1943 „Niciodată nu aţi ascuns nimic aliatului – spuse Ciano, adresîndu-se lui Mussolini El însă, nu v-a răspuns niciodată cu aceeaşi loialitate Contrar înţelegerii şi angajamentelor asumate faţă de noi, germanii au aprins praful de puşcă înaintea momentului fixat Şi nu au încetat niciodată, în tot timpul războiului, să ne pună în faţa faptului împlinit Toate atacurile ulterioare celui împotriva Poloniei ne-au fost comunicate cînd erau deja în curs de desfăşurare Cel împotriva Belgiei, despre care ambasadorul Mackensen m-a anunţat la ora patru dimineaţa, în momentul în care trupele germane trecuseră frontiera, deşi îmi petrecusem cu el toată seara, pînă la miezul nopţii; cel împotriva Rusiei, despre care Bismarck m-a anunţat de aceeaşi manieră Noi nu sîntem în nici un caz trădătorii unei alianţe, ci trădaţii“ – conclude Ciano După el se ridică Farinacci care pronunţă o cuvîntare în care ia apărarea demagogică a nemţilor; el exaltă forţa acestora, buna lor credinţă şi prezintă o moţiune care reafirmă solidaritatea cu Germania nazistă dar admite restituirea „în acest ceas solemn pentru patrie a puterilor militare (dar nu politice) regelui“ Este acum rîndul lui Mussolini să se apere Vocea îi este scăzută, umilă Aroganţa dictatorului face loc supuşeniei El se plînge de critici pe care le consideră uşuratice: „La ce bun aceste reproşuri, cînd noi ducem lupta împotriva forţei a trei imperii?“ De Marsico sprijină moţiunea lui Grandi preconizînd întoarcerea „la spiritul şi nu numai la litera Constituţiei, reazemul suprem al conştiinţei noastre naţionale“ Scorza încearcă o diversiune: „ora este înaintată, spune el, se poate continua discuţia mîine“ Mussolini, care vede în amînare o punte de salvare, sprijină propunerea secretarului partidului Cu o grimasă de durere el spune că este bolnav şi că trebuie să evite orice surmenaj „Dacă ultima oară cînd am fost suferind, adăugă el, medicii m-ar fi tratat cu mai puţină grijă nici unul din voi n-ar fi mai fi fost aici în seara asta să discute lucruri fără cap şi fără coadă“ Grandi explodează: „Nu, Nu! Mă opun la orice amînare! De atîtea ori în trecut ne-ai reţinut aici pînă în zori ca să discutăm despre Carta muncii sau alte probleme şi chiar mai puţin urgente În această noapte, nu vom ieşi de aici, înainte de a fi discutat şi votat o hotărîre Este în joc însăşi viaţa ţării“ Istovit, obosit, Mussolini consimte, făcînd un gest cu mîna, şi şedinţa continuă Federzoni respinge teza lui Mussolini că toate războaiele sînt impopulare „Acest război, da, acesta este, din cauza formulei nefericite de război fascist care a scindat naţiunea, dar războiul din Libia şi cu deosebire cel din 1915-1918 nu au fost impopulare“ Este ora douăsprezece şi douăsprezece minute după miezul nopţii şi şedinţa se întrerupe pentru o scurtă pauză Mussolini, urmat de Scorza, se retrage în biroul său în timp ce ceilalţi membri ai Marelui consiliu se împrăştie în mici grupuri care discută cu febrilitate Grandi profită de întrerupere pentru a strînge semnături în sprijinul moţiunii propuse de el Sînt aduse platouri cu sandviciuri şi citronadă Ora douăsprezece treizeci şi cinci Mussolini intră în sala mare: şedinţa este reluată Bastianini, subsecretar la afacerile externe expune situaţia politică italiană El afirmă că moralul scăzut al populaţiei siciliene a fost unul din factorii determînanţi ai rapidei înfrîngeri italiene în insulă Mussolini îl întrerupe: „Eu am avut în vedere problema siciliană cu mult înainte Anul trecut am ordonat prefectului din Catana să-i aresteze pe toţi cei care vagabondează fără rost în oraş şi să-i împuşte pe toţi cei care îşi părăsesc postul în timpul bombardamentelor“ Fără să ţină seama de întrerupere, Bastianini continuă: „O sciziune ireparabilă separă partidul de naţiune Naţiunea este într-o continuă stare de grevă nedeclarată, de obstrucţie faţă de regim Este deja poate prea tîrziu pentru a întreprinde o revizuire de principiu care să mai poată schimba aspectul şi spiritul fascismului“ Bastianini vorbeşte despre proiectul pe care l-a prezentat deja cu ocazia întrevederii de la Salzburg „Am făcut greşeala de a nu fi îmbunătăţit contactele noastre cu naţiunile Europei răsăritene care, ca şi noi, îndură greu domînaţia nazistă Poate că încă nu este prea tîrziu“ Tringali-Casanova (preşedintele Tribunalului special al fascismului), Biggini (ministrul educaţiei naţionale), Galbiati (şeful statului major al miliţiei fasciste) se pronunţă împotriva moţiunii Grandi „Toţi italienii sînt uniţi în jurul ducelui“ spune Galbiati adresîndu-se lui Bottai, Grandi şi Bastianini „Dacă există o ruptură aceasta este între voi şi popor Ce mai contează deficienţele de înarmare atunci cînd există dorinţa de a lupta!“ Mussolini, care şi-a revenit în timpul intervenţiei lui Galbiati, se adresează, rînd pe rînd, adversarilor săi: „Printre acuzaţiile pe care le aduceţi regimului o uitaţi pe aceea care stă cel mai des pe buzele oamenilor: îmbogăţirea fabuloasă a celor mai mulţi dintre voi“ Dictatorul se enervează, loveşte în servieta sa de avocat şi, cu un ton de ameninţare surdă, continuă: „Am aici probe ca să vă trimit pe toţi la galere, iar pentru tine, mai multe decît pentru ceilalţi, spune el arătînd cu degetul spre Ciano O dată cu tine în casa mea a intrat însăşi trădarea“ Mussolini vorbeşte despre moţiunea Grandi Este din ce în ce mai nervos şi ridică tonul „Această moţiune pune foarte grave probleme de demnitate personală Dacă regele acceptă restituirea puterilor militare, aceasta echivalează cu decapitarea mea Destule vorbe Să discutăm deschis Am şaizeci de ani şi ştiu ce înseamnă o astfel de acţiune într-un astfel de moment Dar să vă feriţi dacă mîine, regele, îmi va reînnoi încrederea pe care niciodată nu mi-a refuzat-o! Care va fi atunci poziţia voastră, domnilor, în faţa regelui, în faţa ţării, în faţa partidului şi mai ales în faţa mea, personal? De altfel, deţin în mîinile mele cheia care poate rezolva situaţia războiului, dar nu voi veţi fi aceia cărora am să le-o spun“ Grandi se ridică şi strigă: „Ducele şantajează El ne obligă să alegem între vechea fidelitate faţă de persoana sa şi devotamentul nostru faţă de patrie Noi nu putem ezita nici o clipă, domnilor! Patria este aceea care contează!“ Şedinţa a atins punctul culmînant Scorza ia cuvîntul şi strigă adresîndu-se lui Mussolini: „N-aţi ştiut să fiţi destul de dictator Aţi fost cel mai puţin ascultat om al secolului“ Scorza exaltă apoi îndelung partidul şi tineretul crescut de partid El prezintă o altă moţiune, situată pe o poziţie de mijloc, între cea a lui Grandi şi cea a lui Farinacci; proclamă rezistenţă pînă la capăt dar cere reforme imediate ale organismelor constituţionale şi ale comandamentelor militare În calitate de secretar al partidului, vă cer să votaţi moţiunea mea“ În acest moment, Bottai notează că îi este imposibil să mai ţină procesul verbal Toată lumea vorbeşte în acelaşi timp Se schimbă insulte Se aude strigătul lui Bastianini: „Pentru ce propui o moţiune în calitatea ta de secretar al partidului? Ca să ne declari trădători în cazul în care nu o votăm? Acesta este şantaj“ Şi Ciano completează: „Tu o să ajungi la Forte-Boccea, nu noi“ (Forte-Boccea era locul, unde de obicei, se făceau execuţiile ) Cînd calmul se restabileşte, de Bono, care nu a participat la vacarm, se ridică pentru a apăra energic armata şi statul ei major: „În marasmul naţional, armata este singura garanţie a unei reale continuităţi a tradiţiei şi loialităţii“ De Stefani (fost ministru al finanţelor) afirmă că trebuie făcută o distincţie netă între regim şi patrie: „Numai patria trebuie să inspire deciziile supreme Mobilizînd doar partidul nu poate fi cîştigat un război ca acesta Ţara întreagă suportă o povară care depăşeşte cu mult forţele ei Ea îşi vede distruse casele, uzinele, monumentele, pe scurt, toate bogăţiile Trebuie, cu orice preţ, să ne străduim să salvăm ceea ce poate fi salvat“ Farinacci apără cu şi mai multă violenţă moţiunea sa, în timp ce Frattari (preşedintele confederaţiei agricultorilor) şi Alfieri (ambasadorul la Berlin) declară că vor vota pentru moţiunea Grandi Suardo (preşedintele Senatului) se ridică plîngînd, declară că îşi retrage semnătura deja pusă pe moţiunea Grandi şi roagă pe ceilalţi să-şi dea voturile pentru moţiunea Scorza Este urmat de Cianetti (ministrul corporaţiilor), care începe prin a exprima aceleaşi îndoieli, în timp ce Bottai strigă: „De două zile nu mai mănînc şi nu mai dorm Am stat şi am reflectat mult înainte de a lua o hotărîre; ei bine, n-aş mai fi om dacă mi-aş retrage acum semnătura“ Polverelli va vota împotriva lui Grandi: „M-am născut şi vreau să mor mussolinian“ Ciano confirmă poziţia sa şi adaugă: „Mussolini mi-a spus că prin remiterea puterilor militare regelui, noi îi remitem, de fapt, o înfrîngere Este adevărat, poate, dar, pe de altă parte, fascismul i-a dat regelui coroana Etiopiei, şi pe cea a Albaniei“ Bottai mai comentează încă moţiunea Grandi, subliniind că ea este în întregime o afirmare a rezistenţei în faţa dezastrului: „În această chestiune, noi nu admitem interpretări specioase Fiecare cu retorica sa; a nostră nu poate face corp comun cu cea a generalului Galbiati sau a camaradului Scorza A noastră este mai severă, mai moderată şi în acelaşi timp mai umană Scorza vorbeşte de reforma organismelor constituţionale Noi cerem pur şi simplu respectarea acestor organisme Nu este vorba de a reforma, ci de a aplica legea existentă Sindicatele, aşa cum le cunoaştem astăzi în Italia, nu sînt cele prevăzute de legile noastre Nici corporaţiile, nici consiliul de miniştri, şi nici parlamentul“ El afirmă, în concluzie, că această criză care planează asupra naţiunii nu poate fi rezolvată decît restituind coroanei responsabilitatea supremă * * * Obosită, adunarea se precipită spre concluzii Cîteva cuvinte, încă, ale lui Grandi, Ciano, Biggini, de Pareschi, de Buffarini-Guidi şi Mussolini, cu un gest indiferent, îi ordonă lui Scorza apelul nomînal pentru vot Nouăsprezece voturi pentru moţiunea Grandi, şapte contra şi o singură abţinere (Suardo) Cortina cade greu peste ultima pagină a unei dictaturi Mussolini se ridică cu greu şi întreabă: „Cine va prezenta regelui această moţiune“ Grandi îi răspunde: „Tu o vei face!“ Mussolini încheie: „Asta-i tot, cred că putem pleca Aţi provocat criza regimului Şedinţa este ridicată“ În timp ce ducele se îndreaptă către biroul său, Scorza, urmînd obişnuitul ritual, strigă: „Salut la duce!“ Se aude doar vocea lui Polverelli, singurul care răspunde Este ora 2 42, 25 iulie 1943 În noapte, paşii grei ai sentinelelor trezesc ecoul culoarelor pustii Ele schimbă ultima gardă la mormîntul fascismului La sfîrşitul acestei şedinţe memorabile, ierarhii se întorc la casele lor Federzoni îl însoţeşte pe Grandi Ei parcurg pe jos via del Corso pentru a ajunge la palatul Montecitorio, sediul Camerei, al cărei preşedinte este Grandi Chiar la sosire, la ora 3 15, acesta este anunţat de către marchizul Zamboni, care-l aştepta, că ducele Acquarone, ministrul casei regale, doreşte să-l vadă imediat: se află într-o maşină parcată la ieşirea laterală a palatului Grandi şi Zamboni se duc la Acquarone şi toţi trei pleacă acasă la Zamboni, via Giulia, unde discută pînă la 5 dimineaţa Grandi remite colaboratorului cel mai apropiat al regelui o copie a moţiunii adoptate şi face o prezentare a şedinţei Marelui consiliu Apoi cei trei discută compoziţia noului guvern Propunerea lui Grandi este următoarea: prim ministru – mareşalul Caviglia; ministrul afacerilor externe – Alberto Pirelli; printre miniştrii, fostul deputat Alcide de Gasperi La sfîrşit, Acquarone îi cere lui Grandi să redacteze, pînă la ora 9 dimineaţa, decretul de dizolvare a Camerelor fasciste, abrogarea legilor rasiale şi punerea în vigoare a legii marţiale Grandi acceptă şi se reîntoarce la Montecitorio Cianetti, ministrul corporaţiilor, se întoarce acasă singur Se baricadează în biroul său, arde hîrtiile şi îşi scrie ultimele scrisori Tringali-Casanova se regăseşte cu Ciano în acelaşi ascensor: „Tinere – îi spune el – ceea ce ai făcut este o crimă care se plăteşte cu sînge Nu cred că mai ai mult de trăit “ Ciano ajunge la reşedinţa sa de ambasador pe lîngă Sfîntul Scaun Îşi pune în ordine hîrtiile din biroul său În zori, îi va trimite o copie a moţiunii cardinalului Maglione, secretar de stat Pentru orice eventualitate, îşi pune două, trei grenade pe dosare, drept pres-papier Cît priveşte pe Mussolini, acesta s-a retras după şedinţă în sala Mapumondului L-au urmat Polverelli, Galbiati, Scorza şi Buffarini Galbiati, în calitatea sa de şef al miliţiei fasciste, îi spune: — „Duce, dacă îmi daţi ordin, îi arestez într-o clipă pe toţi aceşti trădători!“ Dar Mussolini nu schiţează nici un gest Discuţia care are loc, apoi, între duce şi fidelii lui este exactă asupra desfăşurării votului Către ora 5, Mussolini îi spune lui Scorza: — „Însoţeşte-mă pînă acasă, sînt foarte obosit“ „Străzile erau pustii, relatează Mussolini Dar, în atmosfera deja matinală, mi se părea că întrevăd cum se învîrteşte, inexorabil, roata destinului “ La sosirea la vila Torlonia, ducele îşi găseşte soţia încă trează Prevenită de sosirea soţului de către portarul Palatului Veneţia, ea îl aşteaptă la intrarea în parc: — „Cel puţin i-ai arestat, pe toţi?“ — „Am s-o fac, dacă mai este timp“, – spuse Mussolini, extenuat şi concediindu-l pe Scorza Duminică 25 iulie, la ora nouă dimineaţa, Mussolini se găseşte la biroul său din Palatul Veneţia Îl chemă pe Grandi la telefon Nici un răspuns Îi primeşte pe Albini şi Bastianini Scorza, convocat telefonic, îi face o vizită şi îl găseşte destins, aproape vesel În timpul întrevederii, un uşier îi aduce ducelui o scrisoare din partea lui Cianetti care declară că îşi anulează votul din ajun şi îşi oferă demisia din funcţia de ministru Puţin înainte de prînz, de Cesare, secretarul lui Mussolini, îl anunţă că regele îl va primi pe şeful guvernului la ora 17 la Villa Savoia Însoţit de Galbiati, Mussolini se întoarce la vila Torlonia pentru a servi dejunul şi se pregăteşte pentru audienţa de după amiază În oraş, liderii politici se consultă între ei Ciano se duce la Montecitorio pentru a discuta cu Grandi Ginerele ducelui e pornit pe discuţii, dar preşedintele Camerei este foarte rezervat Nimeni nu ştie foarte bine ce se va întîmpla La 15,30 Galbiati părăseşte vila Torlonia Mussolini îi cere să împingă spre Roma cîteva unităţi blindate ale cămăşilor negre Puţin înainte de plecare, Scorza i-a telefonat pentru a-i aduce la cunoştinţă că mareşalul Graziani îl asigură pe duce de sprijinul său fără rezerve La aceeaşi oră, Clara Petacci se prezintă la Palatul Veneţia Navarra, valetul, îi spune că ducele e plecat la rege „Era nervoasă «şi cît i-am spus să nu meargă la acest om!» Şi-a luat poşeta, plecînd în mare grabă Pentru ea nu mai exista nici-o îndoială: vizita lui Mussolini la rege însemna sfîrşitul“ Între timp, Grandi l-a revăzut pe Acquarone şi a aflat că noul prim ministru a fost desemnat: mareşalul Badoglio Preşedintele Camerei îşi delimitează poziţia El nu are altă grijă decît să părăsească Roma şi îi cere lui Acquarone să fie trimis la Madrid sau Lisabona pentru a negocia cu Aliaţii Lui Mussolini, care părăseşte vila Torlonia pentru a merge la reşedinţa regală, soţia îi spune: — „Te implor, nu te duce!“ DOCUMENTE: MOŢIUNI PREZENTATE MARELUI CONSILIU AL FASCISMULUI LA 24 IULIE 1943 Moţiunea Grandi Marele consiliu, în acest moment de gravă incertitudine, îşi îndreaptă gîndurile către eroicii combatanţi ai fiecărei arme care, în deplină înţelegere cu dîrza populaţie a Siciliei, în care îşi pune speranţa întreaga Italie, reînnoiesc nobilele tradiţii de curaj neînfrînt şi de abnegaţie ale glorioaselor noastre forţe armate Examinînd situaţia internă şi externă precum şi cursul politic şi militar al războiului: consideră că este de datoria tuturor italienilor să apere cu orice preţ unitatea, independenţa şi libertatea patriei mame, roadele sacrificiilor şi muncii a patru generaţii, de la Risorgimento pînă astăzi, viaţa şi viitorul poporului italian; afirmă necesitatea uniunii morale şi materiale a tuturor italienilor în această oră decisivă pentru destinul ţării noastre; declară, de asemenea, necesară, în acest scop, restabilirea imediată a tuturor funcţiunilor aparatului de stat, prin recunoaşterea misiunilor şi răspunderilor ce revin Coroanei, Marelui consiliu, guvernului, Parlamentului, corporaţiilor, conform legilor constituţionale; Roagă pe şeful guvernului să ceară Majestăţii sale Regele – către care se îndreaptă cu încredere inima întregii naţiuni să binevoiască, pentru a salva ţara şi onoarea ei, să preia comandamentul efectiv al forţelor armate pe uscat şi de pe mare, conform articolului 5 din Statutul regatului precum şi toate iniţiativele pe care instituţiile noastre le cer de la el şi care, în toată istoria noastră naţională, au fost întotdeauna apanajul augustei Case de Savoia Moţiunea Farinacci Marele consiliu al fascismului, fiind pus la curent cu situaţia internă şi externă şi cu desfăşurarea războiului, din punct de vedere militar, pe fronturile Axei: salută cu mîndrie şi recunoştinţă eroicele forţe armate italiene şi pe acelea ale aliaţilor noştri, unite prin eforturile şi sacrificiile depuse pentru apărarea civilizaţiei europene; populaţia Siciliei – astăzi invadată – mai aproape ca oricînd de inima poporului nostru; masele de muncitori din industrie şi agricultură care, prin munca lor, dau mai multă forţă naţiunii sub arme; şi Cămăşile Negre şi fasciştii care, în întreaga Italie, sînt de o loialitate inalterabilă faţă de regim; afirmă că este datoria sfîntă a tuturor italienilor să apere solul sacru al patriei mame pînă la ultima suflare, respectînd alianţa încheiată; declară necesar şi urgent, în acest scop, restabilirea integrală a tuturor funcţiunilor aparatului de stat, prin recunoaşterea misiunilor şi răspunderilor ce revin Regelui, Marelui consiliu, guvernului, Parlamentului, partidului şi corporaţiilor – conform legilor şi constituţiei noastre; roagă pe şeful guvernului să ceară Majestăţii Sale Regelui – către care se îndreaptă cu încredere inima întregii naţiuni – să binevoiască să preia comanda efectivă a tuturor forţelor armate, pentru a arăta întregii lumi că populaţia luptă sub ordinele sale pentru salvarea şi demnitatea Italiei Moţiunea Scorza Marele consiliu al fascismului, reunit în timp ce inamicul – încurajat de victoriile sale şi devenit arogant datorită puterii sale – încalcă solul Siciliei şi ameninţă peninsula pe mare şi în aer: afirmă, în chip solemn, necesitatea vitală de a rezista cu orice preţ; convins că toate organismele şi toţi cetăţenii, deplin conştienţi de gravitatea momentului, vor şti să-şi îndeplinească datoria pînă la sacrificiul suprem, face apel la toate forţele spirituale şi materiale ale naţiunii, pentru apărarea unităţii, independenţei şi libertăţii patriei mame Marele consiliu al fascismului se ridică în picioare şi: salută oraşele nimicite de un inamic furibund şi pe locuitorii lor, care găsesc în Roma – mamă a catolicismului, leagănul şi păstrătoarea celei mai înalte civilizaţii – cea mai înaltă expresie a voinţei lor şi a spiritului lor de disciplină; salută, simbolul forţei şi continuităţii naţiunii precum şi expresia curajului tuturor forţelor noastre armate care, împreună cu vitejii soldaţi germani, apără patria mamă, pe uscat, pe mare şi în aer; se asociază, respectuos, la durerea Suveranului Pontif în faţa distrugerii atîtor monumente celebre dedicate de secole cultului religios şi artei Marele consiliu este convins de necesitatea de a înfrunta situaţia creată de evenimentele militare, prin noi metode şi noi mijloace, este convins de necesitatea de a introduce, cît mai curînd, aceste reforme în guvern, în înaltul comandament şi în întreaga ţară, căci numai prin deplina funcţionare a organismelor constituţionale ale regimului se va putea încorona efortul conjugat al poporului italian CONTROVERSE: Mussolini se resemnase să abandoneze puterea în iulie 1943? Da, spun unii memorialişti – ca Federzoni şi Grandi, – la zece ani după evenimente Aceştia încearcă, în mod vizibil, să minimalizeze atitudinea lor în întîmplările de la 24 iulie, desigur pentru a evita imputările de trădare ce le sînt adresate de către neofascişti Versiunea lui Federzoni se află în Le memorie di un condannato a morte, Torino, 1964 Aceea a lui Grandi, în G Bianchi, 25 luglio, crollo di un regime, Milano, 1963 Este clar că aceşti doi oameni, avînd concursul lui Ciano şi Bottai, au pus la cale conjuraţia care trebuia să ducă la înlăturarea lui Mussolini: dar, regele, cu ajutorul lui Acquarone, a acţionat, îndepărtîndu-i pe conjuraţi Vezi: General Paolo Puntoni, Parla Viitorio Emmanuele III, Roma, 1958 Atitudinea ezitantă şi, ca să spunem lucrurilor pe nume, resemnată a lui Mussolini, s-a datorat, fără îndoială, stării sănătăţii sale A se vedea, în această privinţă, amintirile doctorului Zacharias, Mussolini si confessa, Milano, 1948 Potrivit mărturiilor scrise, lăsate de Farinacci, se pare că ducele era avertizat de Scorza asupra comploturilor ce se pregăteau În orice caz, Mussolini luase cunoştinţă, înainte de reuniune, despre moţiunea Grandi Obosit, descurajat, el nu asculta de nimeni, crezînd, probabil, că va putea domîna situaţia în cursul reuniunii CAPITOLUL II ÎNCHISOARE ŞI EVADARE Audienţa regală a durat douăzeci de minute Regele îl primise deja pe duce la 22 iulie El i-a relatat aghiotantului său: „Am încercat să-l fac pe duce să înţeleagă că din acest moment persoana sa, incontinuu vizată de propaganda inamică, ca şi de opinia publică, constituie singurul obstacol în calea reorganizării interne şi a definirii nete a situaţiei noastre militare El nu a înţeles sau nu a vrut să înţeleagă Ca şi cum aş fi vorbit în vînt“ 1 De aici soluţia de forţă, aplicată în timpul audienţei extraordinare de duminică, 25 iulie: „Trebuie cedat locul de şef al guvernului mareşalului Badoglio“ spuse regele S-au auzit cîteva vociferări, după care, Mussolini iese şi îşi caută maşina care, însă, dispăruse În octombrie 1943, Mussolini a făcut unui ziarist neutru o descriere a aventurilor sale:2 „Tot ce s-a petrecut în Italia, la sfîrşitul acestei veri, a declarat ducele, cu o voce surdă, aproape dureroasă, a fost o acţiune studiată, pregătită cu mult timp înainte, executată de o manieră diabolică, pînă la cele mai mici detalii Ordinele au fost date cu o astfel de precizie încît fiecare ştia exact ce trebuie să se petreacă la ora H Într-un cuvînt, operaţia a fost montată ca mecanismul unui ceasornic, începînd cu armisţiul şi pînă la declaraţia de război împotriva Germaniei În ceea ce priveşte propria mea persoană, ordinul a constat ca din momentul arestării să fiu înconjurat de o tăcere absolută Trebuia să fiu şters de pe lista celor vii Dispariţia lui Mussolini ar fi fost un lucru misterios Eram, deci, ca un mort a cărui trecere din rîndul celor vii nu trebuia anunţată Vroiau să mă dea pe mîna Angliei Pentru aceasta există astăzi probe de netăgăduit N-a declarat oare domnul Churchill, în Camera Comunelor, că în cursul negocierilor de armistiţiu cu guvernul Badoglio a fost inserată o clauză specială, care prevedea predarea mea anglo-americanilor? Dar să urmăm ordinea cronologică Am fost arestat la 25 iulie, ziua întrevederii mele cu regele, a doua zi după reuniunea Marelui consiliu fascist Coborînd scara palatului regal, am fost surprins să constat că în locul automobilului care mă adusese se găsea o ambulanţă În acelaşi moment, un ofiţer de carabinieri, desprinzîndu-se de pluton, mi-a dat ordin să urc Am înţeles imediat cursa care mi-a fost întinsă Dar nu-mi rămînea nimic altceva de făcut decît să mă înclin în faţa forţei Am urcat deci în ambulanţă urmat de ofiţer, de doi agenţi de poliţie şi de doi carabinieri, înarmaţi cu pistoale mitraliere Am traversat cîteva cartiere ale Romei, maşina îndreptîndu-se spre o cazarmă de carabinieri, unde, păzit cu vigilenţă, am rămas timp de o oră Acolo au încercat să mă convingă că totul s-a întîmplat doar pentru a mă feri de furia oamenilor Apoi fără îndoială pentru a face să mi se piardă urma, am fost dus la o altă cazarmă – şcoala de ofiţeri de carabinieri – pe celălalt mal al Tibrului Acolo am fost închis în biroul comandantului Un ofiţer stătea de gardă permanent în camera alăturată Pe coridor erau postaţi cu baioneta la armă trei carabinieri, care se schimbau din două în două ore Cele mai mici gesturi ale mele erau supravegheate, spionate Aceste precauţii, care nu păreau să aibe decît o legătură îndepărtată cu ceea ce mi se spusese cu privire la arestarea mea, m-au făcut să suspectez din acest moment, că se pregăteşte predarea mea Aliaţilor Cu toate acestea, în noaptea de 25 spre 26 iulie, la ora unu, mi s-a remis o scrisoare din partea mareşalului Badoglio Măsurile pe care le-am luat – se spunea grosso modo în scrisoare – au ca singur obiect ocrotirea persoanei dumneavoastră de un complot care vă ameninţă Cu toate acestea dacă îmi indicaţi o reşedinţă privată care vă convine, voi avea grijă să fiţi condus cu toate precauţiile posibile Ca răspuns la acest mesaj, am dictat imediat ofiţerului de gardă, generalul Ferrone, o scrisoare către mareşalul Badoglio, scrisoare care ar putea fi rezumată astfel: 1 Îi mulţumeam pentru măsurile luate spre a asigura securitatea mea personală; 2 Singura reşedinţă care mi se părea potrivită era Rocca delle Camînate; 3 Nu aveam intenţia să deranjez cu nimic activitatea noului guvern; 4 Îl întrebam dacă „războiul continua“ dacă noul guvern va acţiona în spiritul interesului, prestigiului şi onoarei pe care le reclamă ţara? În fine, îi uram mareşalului Badoglio succes în misiunea pe care regele i-o încredinţase şi pe care el o acceptase Apoi am semnat Mesajul era oarecum indirect Niciodată n-a fost scos la lumîna zilei Fără nici-o îndoială că nu au îndrăznit să-l publice“ * * * „Mă aşteptam să fiu condus în Romagna Dar patruzeci şi opt de ore mai tîrziu, marţi 27 iulie, în timp ce mă pregăteam să mă culc, un carabinier a intrat în camera mea şi pe neaşteptate mi-a spus: Sculaţi-vă şi pregătiţi-vă! Trebuie să plecăm! M-am îmbrăcat rapid, crezînd că mergem la Rocca delle Camînate Cînd am fost gata, un ofiţer, generalul Polito – care s-a prezentat ca şef al poliţiei militare al marelui cartier general – m-a urcat într-o maşină cu storurile lăsate Nu cunoşteam drumul pe care mergeam, dar cred că ne îndreptam spre nord, urmînd via Flaminia Un sfert de oră mai tîrziu, cînd curentul a ridicat unul din storuri, am zărit Ciampino Ne găseam în faţa munţilor Albano şi eram deci pe via Appia, exact în direcţia opusă Romagniei! Maşina noastră era urmată de două camioane, pline cu gardieni şi am fost prevenit, cu mărinimie, că aveau ordin să deschidă focul dacă voi încerca să fug Puţin mai tîrziu, cînd ne aflam pe colina Velletri, caravana noastră s-a încrucişat cu o coloană germană din armata mareşalului Kesselring; am aflat mai tîrziu că ofiţerul care o comanda, intrigat de prezenţa neaşteptată a maşinii mele şi a celor două camioane a fost pe punctul să ne aresteze Am sosit la Gaeta la miezul nopţii Fortăreaţa care domină portul a jucat un rol important în istoria Italiei Aici s-a refugiat, în 1848, Pius al IX-lea, şi tot aici a fost închis Mazzini, în primăvara lui 1870 Mă gîndeam că mă aşteaptă aceeaşi soartă, şi eram atît de convins de acest lucru, încît am cerut paznicului meu să-mi acorde onoarea să ocup aceeaşi celulă pe care o avusese marele erou din Risorgimento Dar automobilul s-a oprit în port Acolo se afla un mic vas, purtînd numele Persefona – echivalentul grec al romanicului Proserpina, zeiţa infernului Am fost urcat pe vas în cea mai absolută taină şi linişte La ora două noaptea, nava a pornit spre larg, fără zgomot În zori, în faţa noastră a apărut insula Ventotene Cum, după debarcarea lor în Africa, englezii erau stăpînii Mediteranei, mă întrebam cu nelinişte dacă vor ocupa această insulă şi dacă italienii ar avea îndrăzneala să mă dea pe mîna celor mai răi duşmani ai patriei mele Avertizat – prin radio, fără îndoială – că o unitate germană de apărare antiaeriană a ocupat această stîncă, comandantul navei Persefona a schimbat direcţia spre insula Ponza Am sosit acolo la ora unu după-amiază Cu mult înainte de a fi pus piciorul pe pămînt, majoritatea populaţiei se adunase în port şi de la ambarcaţiunea mea am putut vedea o mulţime de persoane care ne priveau cu binoclu Aceasta a fost primul contact cu mulţimea după arestarea mea Ce primire îmi va rezerva ea Furia populară avea să se dezlănţuie? Mi-am dat repede seama că sentimentele poporului faţă de mine nu se schimbaseră de loc Cu toate că au încercat să-i pună în gardă, locuitorii insulei inclusiv primarul, doctorul şi farmacistul s-au arătat foarte amabili Un subofiţer de carabinieri a început să plîngă în hohote cînd s-a apropiat de mine Femei sărmane mi-au oferit legume şi fructe În nici un moment n-am observat cel mai mic gest de duşmănie şi, în situaţia în care mă găseam, aceasta a fost pentru mine o mare consolare Generalul Polito s-a reîntors la Roma Detaşamentul care mă păzea era compus din peste o sută de oameni, din care cincizeci agenţi de poliţie şi cincizeci de carabinieri Deşi aleşi cu grijă, aceşti paznici erau continuu schimbaţi, de frică să nu întoarcă armele Temîndu-se de evadare, au fost pregătiţi mai mulţi cîini, care să fie puşi pe urmele mele De cum am pus piciorul pe pămînt, am fost închis într-o căsuţă aşezată pe ţărm Valurile se loveau de trepte şi acolo am petrecut ore îndelungate, temîndu-mă în fiecare clipă să nu văd la orizont vreun crucişător al majestăţii sale britanice Pe măsură ce timpul se scurgea, izolarea mea devenea din ce în ce mai completă, măsurile de precauţie fiind continuu întărite Am stat astfel opt zile, fără nici un fel de ştire, fără să văd un singur ziar, rupt complet de lume La 29 iulie, ziua mea de naştere, nu am primit nici o mărturie de simpatie, cu excepţia unei telegrame a mareşalului Göring, cu următorul conţinut: „Duce, soţia mea şi cu mine vă trimitem în această zi cele mai calde urări Dacă împrejurările m-au împiedicat să vin la Roma, aşa cum mi-am propus, spre a vă oferi, împreună cu aceste urări, un bust al lui Frederic cel Mare, sentimentele de prietenie frăţească pe care ţin să vi le exprim nu sînt mai puţin cordiale şi sincere Opera dumneavoastră va rămîne în istoria celor două popoare ale noastre, care vor continua să meargă mînă în mînă spre acelaşi destin Aş dori, de asemenea, să vă mulţumesc pentru amabila ospitalitate pe care mi-aţi oferit-o cîndva şi să mă proclam din nou, cu o credinţă statornică, al dumneavoastră, Göring“ Într-o noapte, în timp ce căzusem pradă unor reflecţii triste, un ofiţer de carabinieri a intrat brusc în camera mea şi mi-a dat ordin să fac urgent pregătirile în vederea plecării imediate — E pericol – a spus el Trebuie să vă ducem în alt loc La ora 3 noaptea am fost îmbarcat pe un vechi contratorpilor francez – „La Panthère“ Marea era foarte agitată Valuri enorme se ridicau pînă la punte În ciuda acestui fapt, nava, admirabil construită, înainta cu rapiditate În momentul plecării, s-au schimbat mai multe semnale luminoase În zori am fost survolaţi de numeroase avioane engleze, dar nu s-a întîmplat nimic Vă puteţi imagina gîndurile mele: ce se întîmplă în lume? Care este situaţia militară? Ce s-a întîmplat cu familia mea? Cu Italia? Cînd l-am întrebat numele locului spre care ne îndreptăm, comandantul mi-a răspuns scurt: — Maddalena Echipajul îmi arăta multă condescendenţă Am citit, mai tîrziu, într-un ziar elveţian, o scrisoare a unui marinar de pe La Panthère, care susţine că, pentru a mă elibera, el şi cu camarazii săi erau pe punctul de a face o revoltă Dar n-am impresia că o astfel de tentativă ar fi fost proiectată Am sosit la Maddalena în primele ore ale serii De data aceasta nu erau oameni în port Numai cîţiva marinari ai bazei au asistat la debarcare Mi-a fost pusă la dispoziţie casa unui englez, un anume Weber, situată la cîteva sute de metri de ţărm Populaţia a fost evacuată Sentinele făceau de gardă pe toate înălţimile dimprejur Am rămas acolo cam douăzeci de zile şi condiţiile de existenţă au fost printre cele mai dure, cum niciodată n-am cunoscut Hrana era execrabilă Orele curgeau triste şi monotone Cîteodată mi se permitea să fac o scurtă plimbare Într-o zi, un avion german a coborît în picaj aproape razant cu acoperişul casei A trecut la o distanţă de mai puţin de zece metri de locul unde mă găseam şi am putut astfel distinge faţa pilotului Din acest moment, a pus stăpînire pe mine, şi nu mai m-a părăsit, speranţa că nimic nu este pierdut, că voi fi eliberat de către aliaţii noştri Mai mult, cîteva zile mai tîrziu, guvernul Badoglio mi-a remis un dar magnific din partea führerului: o ediţie superbă, în douăzeci şi patru de volume, a operelor complete ale lui Nietzsche, care cuprindeau, între altele, pagini scrise la vîrsta de 14 ani, dizertaţii în greacă pe care, necunoscînd limba, nu le-am putut citi şi altele în latină, pe care le-am devorat literalmente, căci ele dădeau măsura unui mare latinist Nu numai că am simţit cum creşte sentimentul de recunoştinţă faţă de omul care s-a gîndit la mine în perioada celui mai tragic episod din viaţa mea, dar lectura însăşi a lui Nietzsche mi-a procurat o imensă bucurie Lipsit de orice legătură cu lumea, aceasta a fost pentru mine o adevărată consolare şi am petrecut ore întregi cufundat în scrierile filozofului energiei vitale Într-o zi, mi s-a permis să primesc „comunicatele militare“ italiene Dar mi-a fost de ajuns să arunc o privire asupra lor ca să-mi dau seama că aşa-numita continuare a războiului nu era decît un simulacru şi să ghicesc ceea ce pregăteau conducătorii ţării La 27 august am fost prevenit că s-a decis pentru a doua zi plecarea mea, pe calea aerului: — Cu un avion al Crucii Roşii? am întrebat eu, ca din întîmplare — Exact, mi s-a răspuns Era clar că se urmărea să nu stau prea mult într-un loc, fără îndoială pentru a împiedica astfel reuşita unui complot care mi-ar fi permis să evadez Dimineaţa, devreme, cu un hidroavion al Crucii Roşii, am parcurs distanţa care despărţea Maddalena de lacul Bracciano, la nord de Roma De acolo, o ambulanţă m-a transportat pe drumul cel mai scurt pînă la Gran Sasso d’Italia În timpul călătoriei, pe cînd traversam Aquila, sirenele au sunat alarma, anunţînd prezenţa avioanelor inamice Maşina s-a oprit Aşteptînd sfîrşitul alarmei, am coborît din ambulanţă, şi, în timp ce gardienii se îndepărtau spre adăposturi, un individ s-a apropiat de mine şi mi-a spus: — Duce, poate nu cunoaşteţi adevărata situaţie? Guvernul nu mai are nici un fel de autoritate Zilele astea o ia din loc La căderea nopţii am ajuns în mica staţiune care este punctul terminus al funicularului Apoi am fost transportat la hotelul Gran Sasso La drept vorbind, clădirea e hotel doar cu numele În realitate, este un modest refugiu pentru schiori 3 Însă, munţii impunători care-l înconjoară oferă o panoramă deopotrivă înspăimîntătoare şi magnifică Jos, se întind pajişti vaste cu iarbă proaspătă şi înmiresmată unde păstorii din cîmpia romană îşi duc vara turmele În acele momente, englezii, americanii şi Badoglio erau în plină negociere, în vederea armistiţiului Astăzi ştiu că guvernul de la Washington insista să fiu trimis în Statele Unite Doreau să mi se intenteze un proces senzaţional ca unui crimînal de război şi, în acelaşi timp, să mă dea în spectacol, cu bilete de intrare la expoziţie, pentru cîţiva dolari destinaţi fondurilor de război Ceea ce este sigur este faptul că la 1 august preşedintele Roosevelt a trimis o notă statelor neutre, întrebîndu-le care va fi atitudinea lor în cazul în care eu aş invoca dreptul de azil Ţin să declar, spre onoarea acestor ţări, că răspunsul lor a fost aşa cum trebuia să fie Dar, în forul meu interior, eram din ce în ce mai convins că guvernul Badoglio e ferm hotărît să mă predea inamicului În acel moment, timp de patruzeci şi opt de ore şi pentru prima oară de la arestare, mi s-a permis să citesc ziare Am înţeles imediat raţiunile acestei generozităţi În aceste ziare, unii „ziarişti“ publicau informaţii privind viaţa mea particulară Încercînd să mă atingă în onoarea şi reputaţia mea, ei urmăreau să mă lovească direct în inimă Dar, înainte de toate, ei urmăreau să pregătească opinia publică pentru ştirea predării mele anglo-americanilor, spunînd: Omul pe care avem intenţia să-l cedăm puterilor democrate este o fiinţă grotescă şi dezgustătoare Totul se urzea cu o artă de-a dreptul diabolică În tot ceea ce spuneau ei nu era decît cinci la sută adevăr Restul era fantezie şi falsificare, dar, într-un astfel de caz, rezultatul obţinut trebuia să fie sută la sută Numai calomnii! Dar din calomnie rămîne întotdeauna cîte ceva! În timpul şederii la Gran Sasso, paznicii mei au arătat o mare vigilenţă Cîinii poliţişti erau gata să sară asupra mea la cea mai mică tentativă de fugă Cu toate acestea, mi se permitea să fac cîteodată o scurtă plimbare în împrejurimi Atunci supravegherea mai slăbea puţin În timpul uneia din plimbări, am fost oprit, spre marea mea surpriză, de un bătrîn cioban care mi-a spus: Aveţi încredere duce! Germanii sînt deja la Roma Cred că intenţionează să vină aici şi să vă elibereze “ Aceasta a fost declaraţia făcută de duce în octombrie, atunci cînd avea încă proaspete în memorie detaliile aventurii sale * * * El nu ştia ce s-a întîmplat cu prietenii săi şi cu familia Soţia sa, Rachele Mussolini, a rămas întîi la vila Torlonia, în timp ce copiii minori Romano şi Anna-Maria erau în vacanţă la mare la Riccione Şi cum o nenorocire nu vine niciodată singură, ea a aflat la 26 iulie, datorită unei indiscreţii, de legătura soţului ei cu Clara Petacci, care dura din 1936 La 2 august, însoţită de generalul Polito, ea este condusă la Rocca delle Camînate unde îşi regăseşte copiii La 8 septembrie află de semnarea armistiţiului de către Italia; patru zile mai tîrziu – lovitură de teatru: ofiţeri germani se prezintă la ea şi îi cer să-i urmeze împreună cu copiii I se indică ţinta călătoriei: Viena În după-amiaza zilei de 12 septembrie, de pe aerodromul Forli, un bombardier îi duce spre Austria, dar timpul nefavorabil îl obligă pe pilot să aterizeze la München Rachele, Romano şi Anna-Maria vor locui la hotelul Vierjahreszeiten Fiica cea mare a lui Mussolini, Edda, şi soţul ei Ciano au cunoscut alte tribulaţii Ginerele ducelui a fost primit de rege la 27 iulie şi rugat să rămînă în postul său de ambasador pe lîngă Sfîntul Scaun Începuseră, însă, să circule zvonuri despre intenţia sa de a fugi în Portugalia Pe drept cuvînt, deoarece Ciano era un palavragiu, fapt pentru care Badoglio, noul şef al guvernului, a socotit că e mai prudent să pună sub supraveghere veşnicul du-te-vino al lui Ciano şi reşedinţa sa din via Angelo Secchi La sfîrşitul lui august, mareşalul a dat chiar ordin să fie arestat şi transferat în insula Ponza, dar Edda Ciano a avut timp să îl anunţe pe colonelul Dollmann, şeful Gestapoului din Roma: „Dragul meu Dollmann, Purtătorul prezentei, prieten al familiei noastre, este însărcinat să vă transmită salutările mele şi să vă comunice o dorinţă a mea pentru îndeplinirea căreia vă voi păstra o profundă recunoştinţă Edda Ciano“ Dollmann ştia că Edda Ciano, uşor deghizată, putea ieşi din casă, pentru cîteva ore, în fiecare dimineaţă S-a dus la întîlnire, iar ea şi-a prezentat pe scurt cererea: obţinerea ajutorului german pentru a fugi în Spania „Am promis să intervin imediat pe lîngă mareşalul Kesselring pentru a obţine un avion, relatează Dollmann Dar mi-am exprimat hotărît îndoiala că Ciano ar putea primi autorizaţia să ia drumul Spaniei; mi-am exprimat chiar certitudinea că el nu va putea pleca decît în Germania, dar mi s-a răspuns că acea soluţie (plecarea în Spania – n r r ) va fi, sigur, acceptată “ Fuga din oraşul devenit ostil, deopotrivă contelui Ciano şi germanilor, a avut loc în dimineaţa zilei de 23 august Perechea de îndrăgostiţi, respectiv graţioasa servitoare a contesei şi reprezentantul în uniformă al legii au fost îndepărtaţi fiind trimişi la piaţă pentru cumpărăturile zilnice Atunci, Edda şi copiii au ieşit repede din casă pentru a-şi face plimbarea obişnuită ducînd, totuşi, un număr excesiv de valize de toate mărimile şi îndreptîndu-se spre un automobil parcat în apropiere Cu exactitatea unui cronometru, un automobil de curse a apărut apoi la colţul străzii: cîţiva localnici au putut atunci să vadă, dar fără să-l recunoască, un om care purta o pereche de ochelari mari, de soare, de culoare verde Cele două maşini se întîlnesc în curtea casei germane Întreaga familie Ciano urcă într-un furgon care ajunge la aeroport, oprind exact la scara avionului Junker cu motoarele deja pornite Plecarea s-a făcut fără ca nimeni să-i recunoască pe călători Familia Ciano a aterizat tot la München, fiind găzduită într-o frumoasă vilă pe malul lacului Starnberg Hitler şi-a dat acordul asupra acestei operaţii, ideea sa fiind de a salva pentru viitorime „sîngele lui Mussolini“, prin nepoţii acestuia Totuşi, el nu a acceptat venirea lui Ciano decît „dacă acesta o dorea şi dacă soţia lui era pătrunsă de importanţa acestui fapt“ Ceilalţi ierarhi s-au volatilizat după 25 iulie, Buffarini a fost arestat la 25 iulie şi a stat închis pînă la 12 septembrie, în timp ce Farinacci ajunsese în Germania Alfieri, Bastianini şi Albini au trecut frontiera în Elveţia De Marsico şi Acerbo, întorşi în provinciile lor din sudul Italiei au nimerit foarte repede în teritoriul eliberat de către aliaţii care înaintau Badoglio i-a arestat, de asemenea, pe Bottai şi pe Galbiati În ceea ce-l priveşte pe Grandi, guvernul i-a pus la dispoziţie un paşaport cu numele fals de Domenico Galli, care i-a permis să ajungă în Spania la 18 august, apoi în Portugalia unde a stat pînă în 1948 şi în cele din urmă în Brazilia; prietenul său, Federzoni a cerut azil politic la ambasada Portugaliei pe lîngă Sfîntul Scaun; mai tîrziu, a ajuns la Rio de Janeiro, iar apoi la Buenos Aires * * * În ceea ce-l priveşte pe führer, acesta se gîndea mai ales să-l elibereze pe camaradul său de luptă Încă la 26 iulie, el îl primeşte la cartierul său general pe căpitanul S S Skorzeny, însărcinat cu operaţii speciale pe lîngă direcţia serviciilor de securitate Acesta relatează: „Am pentru dumneavoastră o misiune de cea mai mare importanţă – spune Hitler Mussolini, prietenul nostru, camaradul nostru de luptă credincios a fost trădat ieri de către rege şi arestat de proprii săi compatrioţi Or, eu nu pot, nu vreau să-l abandonez, într-un moment de primejdie, pe cel mai mare dintre toţi italienii Pentru mine, ducele reprezintă personificarea ultimului Cezar roman Italia, sau mai degrabă noul ei guvern va trece, fără îndoială, în tabăra inamicului Dar eu nu-mi calc cuvîntul; Mussolini trebuie repede salvat pentru că, dacă noi nu intervenim, va fi predat Aliaţilor Vă încredinţez, deci, această misiune care termînată cu bine va constitui un aport incalculabil pentru desfăşurarea operaţiilor militare ce urmează Şi, dacă aşa cum vă cer, nu veţi da înapoi în faţa nici unui efort, a nici unui risc, pentru atingerea obiectivului dumneavostră, veţi reuşi!“ El se întrerupe ca pentru a-şi stăpîni emoţia care făcea să-i tremure glasul „Încă un punct esenţial – continuă el Trebuie să păstraţi cel mai deplin secret În afara dumneavoastră, numai cinci persoane trebuie să-l cunoască Veţi fi afectat la armata aeriană şi plasat sub ordinele generalului Student care este deja pus la curent Îl veţi vedea, de altfel, imediat, iar el vă va da anumite detalii De asemenea, va trebui să întreprindeţi singur investigaţiile necesare Cît priveşte comandamentul militar al trupelor noastre din Italia şi ambasada germană de la Roma, ele nu trebuie să ştie nimic Avînd o concepţie cu totul falsă asupra situaţiei, ar influenţa numai în rău Deci, vă repet, răspundeţi în faţa mea de asigurarea celui mai absolut secret Sper că veţi fi în curînd în măsură să-mi daţi veşti bune Vă urez succes!“ Skorzeny pleacă cu 50 de oameni A doua zi este la Roma unde este primit de Kesselring În cîteva zile, Skorzony află că ducele este închis în Sardinia, la Santa Maddalena Se duce la faţa locului, la 18 august 1943, pregăteşte evadarea, dar mergînd să caute întăriri, în Corsica, este victima unui accident de avion; unul din motoare rămîne în pană, iar avionul se prăbuşeşte în Mediterană La 20 august se întoarce la Roma cu trei coaste rupte Cînd este gata să se reîntoarcă, Mussolini părăsise Sardinia La începutul lui septembrie, Skorzeny află că ducele este la Gran Sasso El studiază şi filmează regiunea din avion pentru a-şi pregăti reperele În timp ce se desfăşura bătălia pentru Roma, Skorzeny pregătea cu minuţiozitate raidul, pe care-l relatează astfel: „Duminică 12 septembrie 1943 plecăm la ora 5 dimineaţa spre aerodrom; aflăm că planoarele vor sosi către ora 10 Profit de acest răgaz pentru a verifica echipamentul oamenilor Fiecare dintre ei a primit «raţia de paraşutist» pentru cinci zile Comandasem cîteva lăzi cu fructe proaspete, ceea ce a făcut ca o animaţie aproape veselă să pună imediat stăpînire pe oamenii aflaţi la umbra barăcilor Se resimţea, desigur, tensiunea care, inevitabil, îi cuprindea chiar şi pe cei mai curajoşi, în faţa saltului în necunoscut, dar noi ne dădeam toată osteneala să risipim orice teamă sau nervozitate, îndată ce ea se manifesta Cu toate acestea, la 8 30 ofiţerul italian pe care noi îl aşteptam nu îşi făcuse încă apariţia L-am trimis, deci, pe locotenentul Radl la Roma, dîndu-i ordin să ni-l aducă pe italian cu orice preţ şi cît mai repede cu putinţă: — Fă cum ştii, dar singurul lucru care ne interesează este să ajungă aici, viu Într-adevăr, Radl a reuşit, după nenumărate dificultăţi, să-l dibuiască pe italian, şi să-l aducă cu maşina Din momentul sosirii sale pe aerodrom, generalul Student îl preia, fără să îl mai slăbească din ochi iar eu asist la discuţie Îi facem cunoscut italianului că führerul îi cere să ne ajute să evităm, în măsura posibilului, orice vărsare de sînge, în acţiunea de eliberare a ducelui Vizibil flatat de a afla că însuşi Hitler îi solicită cooperarea, ofiţerului îi este greu să refuze El ne promite să facă tot ce este posibil, ceea ce ne oferă, cred, un atu nepreţuit Spre ora 11, în sfîrşit, aterizează primele planoare Avioanele care trebuie să ne servească de remorchere îşi fac plinul în cea mai mare viteză, apoi, fiecare aparat, cu planorul său în trenă, ia poziţie pe pistă în ordinea prevăzută pentru decolare Între timp, generalul Student îi adună pe piloţii planoarelor pentru a le reaminti că este interzisă aterizarea în picaj Este permisă numai aterizarea în zbor plan Apoi, am desenat pe tablă harta terenului, cu amplasamentul fiecărui avion Am mai verificat, încă o dată împreună cu ofiţerul de informaţii care a participat la zborul de recunoaştere, detaliile cele mai importante: cronometrarea traseului, altitudinea, direcţia etc Cum în afară de Radl şi de mine el era singurul care cunoştea panorama aeriană a platoului înalt, a luat loc în primul avion remorcher pentru a conduce escadrila După previziunile noastre urma să parcurgem circa o sută de kilometri exact într-o oră Deci vom decola la ora 13 Deodată, la ora 12,30 se dă alarma Zărim avioane inamice şi auzim deja primele explozii la marginea aerodromului În timp ce ne împrăştiem în căutarea unui adăpost vedeam deja compromisă toată operaţia Ce ghinion cu încurcătura asta, în ultimul moment! Cîteva minute înainte de ora 13,00 sirenele sună sfîrşitul alarmei Mă îndrept în grabă spre pista cea mare: a fost lovită de cîteva bombe, dar aparatele au scăpat neatinse Putem pleca Dau ordin de îmbarcare Pe ofiţerul italian îl iau cu mine în cel de-al treilea planor şi-l aşez exact între picioarele mele, pe o bîrnă îngustă pe care stăm unul în spatele altuia înghesuiţi ca nişte sardele De-abia avem loc să ne punem armele Italianul, care m-a urmat în avion fără nici o tragere de inimă, pare deja să regrete promisiunea făcută Cu atît mai rău pentru el: nu e timpul de menajamente, nu mai am nici o clipă de pierdut Cu ochii fixaţi pe ceas ridic braţul: ora 13 Motoarele pornesc, şi după un tur de pistă simt că decolăm Ne ridicăm încet, descriind curbe largi; caravana noastră se formează, luînd direcţia nord-est Timpul este ideal pentru această acţiune Nori imenşi, albi, plutesc la circa 3 000 metri altitudine Nici un vînt nu risipeşte aceste mase de nori; vom ajunge la destinaţie fără să fim reperaţi şi vom putea plonja brusc deasupra obiectivului În planor domneşte o căldură sufocantă Înghesuiţi cum sîntem cu echipamentul şi armele, este practic imposibil să te poţi mişca Generalul italian păleşte văzînd cu ochii, şi în curînd faţa sa capătă culoarea gri-verzui a uniformei Am impresia clară că nu-i priesc călătoriile aeriene, sau că cel puţin nu găseşte în ele nici o plăcere Pilotul mă ţine la curent, în măsura posibilului, asupra poziţiei avionului, pe care o verific imediat cu ajutorul hărţii Am survolat Tivoli Din carlingă nu se distinge mai nimic Ferestrele strîmte laterale sînt acoperite cu celofan aproape netransparent Cît priveşte crăpăturile, care nici ele nu lipsesc, sînt prea mici pentru a permite să se întrevadă ceva Hotărît lucru, acest planor de transport este un instrument tare rudimentar Cîteva tuburi de oţel care-i alcătuiesc carcasa, o învelitoare de pînză şi asta-i tot aparatul Pătrundem într-un nor gros pentru a putea atinge înălţimea de 3 500 m Cînd ieşim din nor în plin soare, pilotul avionului nostru remorcher anunţă prin telefonul de bord: — Avioanele 1 şi 2 dispărute Cine preia conducerea? — Este o lovitură grea Ce s-a întîmplat cu ele? În acel moment nu ştiam că în spatele nostru nu mai sînt nouă avioane ci numai şapte În momentul decolării două planoare care au atins marginea unei gropi lăsată de o bombă, au capotat Îi transmit pilotului din avionul remorcher: — Preiau conducerea pînă la obiectiv Apoi, cu lovituri puternice de cuţit în stînga, în dreapta şi sub picioare decupez în pînză mai multe găuri ca să pot distinge peisajul măcar în linii mari La urma urmei, construcţia primitivă a acestor planoare îşi are avantajele ei Datorită unor detalii relevante – un pod, o încrucişare de drumuri – reuşesc să mă orientez Respir uşurat – această întîmplare neprevăzută nu va face de fel să eşueze operaţia noastră Evident, nu voi dispune la aterizare de acoperirea pe care oamenii de pe planoarele dispărute trebuiau să mi-o asigure – dar nu-mi mai fac de fel gînduri Cîteva minute înaintea orei H survolăm valea Aquila Pe drum, disting clar camioanele cu avangarda batalionului de paraşutişti care urcă rapid spre staţia telefericului Au reuşit deci să depăşească toate obstacolele şi pot ataca exact la momentul convenit E un semn bun – noi de asemenea vom reuşi! Dedesupt, a apărut, deja, obiectivul nostru, hotelul de pe muntele Gran Sasso La ordinul meu, oamenii îşi fixează căştile apoi urmează comanda: — Desprindeţi remorca! Într-o clipă, o linişte neaşteptată ne înconjoară; în jurul aripilor avionului nu se aude decît geamătul vîntului Pilotul face un viraj larg şi caută, la fel de neliniştit ca şi mine, locul prevăzut pentru aterizare pe pajiştea uşor înclinată La naiba, ne trec toate frigurile! Descopăr la fix, din prima privire, pajiştea triunghiulară, numai că ea nu este deloc uşor înclinată – ci în pantă abruptă, chiar foarte abruptă, aproape ca pista de plecare a unei trambuline de ski! Acum sîntem deja mult mai aproape de platou decît în momentul în care făceam zborul de recunoaştere; în afară de aceasta, virajul nostru în vrie ne oferă relieful unui sol deosebit de plastic Îmi dau imediat seama că o aterizare pe o astfel de pantă abruptă este imposibilă Pilotul a înţeles şi el acest lucru şi se întoarce spre mine Scrîşnesc din dinţi, pradă unui cumplit proces de conştiinţă Trebuie într-adevăr să mă supun ordinelor formale ale generalului meu? În acest caz, ar trebui să renunţ la operaţie şi să încerc să ating, în zbor plan, fundul văii Dacă, dimpotrivă, nu mă resemnez şi nu-mi abandonez proiectul, sînt constrîns, cu orice preţ, să recurg la aterizarea în picaj, care este strict interzisă Iau rapid hotărîrea: — Aterizarea în picaj! Cît se poate mai aproape de hotel Fără cea mai mică ezitare, pilotul reduce vria, derapînd pe aripa stîngă şi se lansează într-un picaj nebunesc Timp de o secundă simt un nod în gît: va rezista oare planorul la o astfel de viteză? Imediat, apoi, resping această teamă; nu mai este timp să ne punem întrebări de felul ăsta Şuierul vîntului se înteţeşte, devine urlet, în timp ce pămîntul se apropie văzînd cu ochii Îl văd pe locotenentul Meier declanşînd paraşuta de frînare – o zguduitură violentă, ceva trosneşte, se sparge – instinctiv închid ochii – o nouă zguduitură, şi mai puternică, gata, am atins pămîntul – aparatul, după o ultimă tresărire, rămîne nemişcat Primul dintre oamenii mei a şi coborît printr-o uşă, al cărui batant fusese smuls, iar eu mă las afară, lunecînd cu arma în mîini Ne aflăm la numai cincisprezece metri de hotel În jurul nostru sînt o mulţime de stînci care au frînat, în mod brutal, planorul, aducîndu-l într-o stare jalnică Cred că am lunecat pe aceste stînci mai bine de douăzeci de metri, înainte de a ne opri Lîngă o mică înălţime, exact la colţul hotelului, se găsea primul carabinier Încremenit de uluire, nici măcar nu mişcă, fără îndoială că încearcă încă să înţeleagă cum am putut să cădem din cer Nu am timp să mă ocup de pasagerul nostru italian, care, năucit, sare din avion Mă avînt spre clădire; în timp ce alergam, mă felicitam de a fi ordonat oamenilor mei să nu facă, în nici un caz, uz de arme, înainte ca eu să fi tras primul foc Astfel, surpriza inamicului va fi totală Alături de mine, aud gîfîitul oamenilor mei, ştiu că mă urmează şi că pot să mă bizui pe ei Trecem în iureş prin faţa soldatului care continuă să stea uluit, aruncîndu-i doar un scurt „mani in alto“ – sus mîinile – apoi ajungem la hotel Dăm năvală printr-o uşă deschisă, trec pragul, şi văd un post de emisie şi un soldai italian care transmitea nişte mesaje Cu o lovitură puternică de picior îi zvîrl scaunul cît colo, zdrobindu-i postul de radio cu patul automatului Dar constatăm că nici o uşă din această cameră nu duce în interiorul hotelului Deci, înapoi; din nou afară O luăm la fugă de-a lungul clădirii, trecem colţul şi ajungem în faţa unei terase, înaltă cam de vreo trei metri Unul din subofiţerii mei s-a şi pregătit, mă urc pe umerii săi şi trec peste balustradă Ceilalţi mă urmează Cercetez dintr-o privire faţada La o fereastră de la primul etaj, disting un cap masiv, caracteristic: ducele Acum ştiu că operaţia va reuşi Îi strig să se dea înapoi, apoi opunem rezistenţă carabinierilor care încearcă să iasă Răsturnăm două mitraliere dispuse în poziţie de tragere Lovind cu patul puştii, îmi croiesc drum prin masa compactă de italieni, în timp ce oamenii mei strigă neîntrerupt: Mani in alto! Pînă acum nu s-a tras încă nici un foc Pătrund în hol O clipă sînt singur: nu ştiu ce se petrece în spatele meu şi nu am, de altfel, timp să privesc în urmă La dreapta este o scară pe care o urc sărind, deodată, cîte trei trepte: ajuns la primul etaj, mă reped de-a lungul culoarului, deschid la întîmplare o uşă – este cea bună!“ Mussolini a povestit la rîndul său, această uimitoare zi: „În seara de 11 septembrie, la Gran Sasso domnea o atmosferă stranie de incertitudine şi aşteptare Ştirea despre fuga guvernului şi a regelui, despre a cărui abdicare se vorbea, era de acum confirmată Ofiţerii, care asigurau supravegherea mea, păreau îngrijoraţi; în mod vizibil, sarcina ce le revenea părea deosebit de ingrată În noaptea de 11 spre 12, pe la ora 2 m-am sculat şi i-am scris căpitanului o scrisoare prin care îl avertizam că niciodată nu voi cădea viu în mîinile englezilor Căpitanul Faviola, după ce mi-a confiscat toate obiectele metalice şi tăioase din cameră, în special lamele de ras, mi-a zis: — Am fost prizonier la Tobruk, unde am fost grav rănit şi am asistat la actele de violenţă comise de englezi faţă de italieni Niciodată nu voi da un italian pe mîna englezilor Şi izbucni în hohote de plîns În rest, noaptea a fost calmă Duminică 12 septembrie, în zori, un covor gros de nori albi acoperea vîrful Gran Sasso; cu toate acestea a fost semnalată trecerea cîtorva avioane Aveam presentimentul că această zi va decide soarta mea Spre prînz, soarele a împrăştiat norii, iar cerul s-a limpezit Stăteam cu braţele încrucişate în faţa ferestrei mele deschise cînd – era ora 14 exact – un avion a aterizat dintr-o dată, la mai puţin de o sută de metri de locul unde mă găseam Patru sau cinci oameni îmbrăcaţi în uniforme kaki şi înarmaţi cu două automate au ieşit din carlingă alergînd spre vilă Cîteva secunde mai tîrziu, alte aparate, ale căror echipaje au efectuat aceeaşi manevră, au aterizat lîngă primul Nici o clipă nu m-am gîndit că erau englezii veniţi să pună mîna pe mine şi să mă ducă la Salerno Nu era nevoie să se recurgă la o acţiune atît de riscantă A fost dată alarma Toţi carabinierii, cu armele în mîini, alergară spre şosea, în întîmpinarea agresorilor Între timp, căpitanul Faviola s-a năpustit în camera mea — Închideţi fereastra şi nu mişcaţi, a ordonat el În ciuda acestei emoţii, am rămas lîngă fereastră, de unde am văzut o altă grupă de germani, şi mai mare Puseseră stăpînire pe funicular şi, pătrunzînd pe platforma superioară, înaintau, în formaţie compactă În fruntea lor, se găsea Skorzeny Carabinierii erau deja în poziţie de tragere, cînd am văzut, printre germani, un ofiţer italian, în persoana căruia am recunoscut pe generalul Soletti În liniştea care a precedat focului, am strigat deodată: — Ce faceţi? Nu vedeţi? Vreţi să trageţi asupra unui general italian! Nu trageţi! La vederea generalului italian care înainta în fruntea grupului german, armele au fost lăsate jos Iată cum s-au petrecut lucrurile: generalul Soletti a fost luat cu forţa chiar în dimineaţa zilei în care trebuia să se producă lovitura I s-a ascuns scopul expediţiei După ce l-au dezarmat, germanii l-au luat la bordul unuia din avioanele lor Cînd a înţeles despre ce era vorba, Soletti nu şi-a ascuns satisfacţia El mi-a declarat că a fost bucuros să contribuie la eliberarea lui Mussolini şi să evite, poate, prin prezenţa sa, o vărsare de sînge M-a sfătuit să nu mă întorc imediat la Roma, unde domnea «o atmosferă de război civil», şi mi-a furnizat cîteva detalii privind fuga guvernului şi a regelui Căpitanul Skorzeny s-a apropiat de el pentru a-i mulţumi, şi cum Soletti cerea să i se înapoieze armele dorinţa i-a fost satisfăcută ca şi aceea pe care şi-a exprimat-o de a mă urma În această rapidă succesiune de evenimente, inspectorul Gueli nu a jucat nici un rol, el nu a fost văzut decît atunci cînd totul era termînat Oamenii lui Skorzeny, după ce au pus stăpînire pe cele două mitraliere care încadrau intrarea, au urcat în grup, spre camera mea Skorzeny cu o emoţie nedisimulată, a luat în faţa mea poziţia de drepţi: «Führerul, care de la arestarea dumneavoastră a meditat zi şi noapte asupra posibilităţii de a vă elibera, m-a însărcinat cu această misiune, a spus el Cu preţul unor dificultăţi de neînchipuit, am reuşit să studiez zi de zi deplasările pe care le-aţi făcut şi programul dumneavoastră zilnic Astăzi, am marea bucurie de a fi dus la bun sfîrşit sarcina care mi-a fost încredinţată » «Am fost întotdeauna convins, am răspuns eu, că führerul îmi va dovedi, într-o zi, prietenia sa Îi mulţumesc şi, de asemenea, vă mulţumesc căpitane Skorzeny precum şi camarazilor dumneavoastră, pentru cutezanţa de care aţi dat dovadă în îndeplinirea acestui fapt de vitejie» Conversaţia a continuat pe un ton cordial în timp ce mi se pregăteau bagajele“ Cîteva luni mai tîrziu, Mussolini povestea, astfel, sfîrşitul operaţiei: „La parter, carabinierii şi jandarmii fraternizau cu germanii, dintre care unii fuseseră uşor răniţi în cursul aterizării La ora 16 totul era gata de plecare I-am salutat cu căldură pe eliberatorii mei, apoi ne-am îndreptat cu toţii spre avion, la bordul căruia trebuia să iau loc Aparatul era de tip „Storch“ Pilotul s-a prezentat: se numea Gerlach; era un as Înainte de a urca la bord m-am dus să-mi iau rămas bun de la foştii mei gardieni; păreau consternaţi Terenul pe care trebuia să decoleze avionul era extrem de îngust A fost nevoie ca avionul să fie dat înapoi pentru a cîştiga un metru sau doi La marginea terenului se află o denivelare destul de abruptă Pilotul a urcat primul, urmat de Skorzeny şi de mine Era ora 15,00 Elicea a început să se învîrtească Cîteva zguduituri, apoi avionul a mai înaintat pe teren timp de cîteva secunde şi, la un metru de rîpă, a decolat brusc Am mai auzit cîteva strigăte de adio şi am văzut cîteva batiste care fluturau Apoi, s-a făcut linişte După o oră de zbor, avionul „Storch“, ateriza pe aerodromul Practica di Mare unde mă aştepta un trimotor în care am luat loc Am sosit la Viena – primul obiectiv al voiajului nostru – noaptea tîrziu Personalităţi austriece m-au aşteptat şi m-au condus la hotel Continental A doua zi, către amiază, am reluat avionul în direcţia München“ DOCUMENTE: Comisia Casati În august 1943, guvernul Badoglio a constituit o Comisie de anchetă, prezidată de Casati, în vederea stabilirii faptelor de corupţie, delapidare şi a altor acţiuni ilicite, de care erau învinuiţi foştii conducători fascişti Familia Ciano a fost în mod special vizată Ca urmare a acestor acţiuni, contele Ciano i-a scris lui Badoglio o scrisoare de protest: Roma, 23 august 1943 Ilustre mareşal, Am citit astăzi, cu mare amărăciune, în ziarul „Corriere della Serra“ un articol care conţine insulte la adresa memoriei tatălui meu Consider că este mai presus de demnitatea mea să răspund unor ziarişti anonimi, care nu se sfiesc să întineze memoria unui om mort Dar, în aşteptarea deciziei Comisiei, consider de datoria mea să informez pe excelenţa voastră asupra stării exacte a succesiunii paterne, care a format obiectul unei partajări cu defuncta mea soră Tatăl meu dispunea la moartea sa de următoarele bunuri: 1 Trei sferturi din societatea de editare a ziarului „Il Telegrafo“, din Livorno 2 Patru imobile, situate la Roma, în valoare totală de cinci milioane 3 Valori industriale repartizate după cum urmează: Electricitatea din Roma: 1 400 acţiuni; Terni: 500 acţiuni; Montecatini: 2 000 acţiuni; Valdagne: 1 000 acţiuni; Metallurgica: 1 000 acţiuni; Navigazione Generale: 300 acţiuni; Ilva: 500 acţiuni; Anic: 1 000 acţiuni; Monte Amiata: 1 000 acţiuni; L M I : 100 acţiuni; Consorzio Credito Opere Pubbliche: 24 acţiuni; Bonuri de tezaur: 1 milion; bani lichizi: 355 089 lire; cont poştal curent: 23 975 lire Ţin la dispoziţia excelenţei voastre toate documentele care mi-au permis să stabilesc valoarea totală a averii mele 4 Îmi permit să consider că aceste cifre, infinit inferioare celor anunţate de către calomniatorii anonimi – nu vor fi considerate de către excelenţa voastră de fel ca o pradă dezonorantă a unui profitor de război, ci ca roade îndreptăţite ale unei muncii neobosite Este motivul pentru care îmi permit astăzi, excelenţă, să remit în mîinile unui mareşal al Italiei, memoria şi onoarea unui soldat Ciano“ Responsabilitatea arestării lui Mussolini Mareşalul Badoglio şi-a asumat această responsabilitate El a delegat o parte din puterile sale generalului Polito Iată textul scrisorii, adresate de Badoglio lui Senise, şeful poliţiei: „Excelenţă, Am comunicat, azi dimineaţă, generalului Cerica, comandant general al formaţiilor regale de carabinieri, un mesaj prin care îi încredinţez lui Polito, inspectorul general al poliţiei de siguranţă, supravegherea fostului şef al guvernului, Benito Mussolini El va fi singurul care va răspunde, personal, în faţa guvernului de buna funcţionare a pazei prizonierului Generalul Polito poate cere de la generalul comandant al formaţiunilor regale de carabinieri ca şi de la şeful poliţiei, orice personal pe care-l va considera necesar, indicînd chiar şi numele persoanelor pe care doreşte să le folosească Îi vor fi asigurate toate înlesnirile pentru ducerea la îndeplinire, în bune condiţii, a misiunii sale El îmi va trimite regulat rapoarte asupra activităţii sale Badoglio Roma, 16 august 1943“ Intenţiile Aliaţilor Este evident că Aliaţii doreau să obţină predarea lui Mussolini Churchill a precizat acest lucru, în faţa Camerei Comunelor, chiar la 22 septembrie 1943: „Capitularea fără condiţii presupune, evident, remiterea crimînalilor de război în mîinile învingătorilor Dar, relativ la persoana domnului Mussolini a fost prevăzută o clauză specială Nu ne-a fost, însă, posibil să divulgăm această clauză înainte de debarcare şi armistiţiu: făcînd acest lucru, ar fi însemnat să dăm în vileag intenţiile guvernului italian în faţa inamicului care intervenea în toate afacerile statului şi deţinea pîrghiile de comandă Situaţia Italiei era de aşa natură, încît, în ciuda revoluţiei interne al cărui teatru fusese, ea rămînea încă aliata Germaniei, luptînd alături de aceasta Era o situaţie dintre cele mai delicate, cînd mulţi simţeau, în ceafă, ţevile de revolver ale Gestapoului Aveam toate motivele să credem că Mussolini era la loc sigur, bine păzit, deoarece era în interesul guvernului Badoglio însuşi să-l pună în imposibilitatea de a evada Se afirmă că Mussolini a declarat că era convins că va fi predat Aliaţilor Aceasta era, în mod cert, intenţia noastră şi noi am fi realizat-o dacă nu ar fi intervenit un nefericit concurs de împrejurări Măsurile luate de guvernul Badoglio faţă de Mussolini erau minuţios studiate şi excelente în toate privinţele; cu toate acestea nu s-a prevăzut un desant de paraşutişti de anvergura celui efectuat de către nemţi, la Gran Sasso Este de remarcat faptul că Hitler i-a trimis lui Mussolini operele lui Nietzsche şi alte cîteva lucrări pentru a-i uşura captivitatea: el cunoştea deci perfect locul şi condiţiile de detenţie ale acestuia Acţiunea a fost extrem de îndrăzneaţă şi realizată fără economie de mijloace S-a dovedit, deci, că războiul modern comportă numeroase posibilităţi de acest gen Nu cred că a fost neglijenţă sau trădare din partea guvernului Badoglio, care şi-a jucat ultima carte Carabinierii de gardă primiseră ordin să-l omoare pe Mussolini la cea mai mică tentativă a nemţilor de a-l elibera Paraşutiştii nemţi, debarcaţi pe Gran Sasso, erau atît de numeroşi încît i-au pus în imposibilitate să-şi îndeplinească misiunea, făcîndu-i răspunzători de sănătatea şi buna îngrijire a prizonierului CAPITOLUL III PLANURILE LUI HITLER Pe harta fronturilor, evenimentele se precipită cu rapiditate Din iulie şi pînă în septembrie, armata germană, sub conducerea lui Manstein, după o remarcabilă apărare pe rîul Mius, este, din nou, constrînsă să se retragă Bombardierele Aliaţilor îşi îndreaptă atacul asupra regiunii Ruhr, oraşul Hamburg fiind aproape şters de pe hartă Cuprinşi de panică, berlinezii părăsesc capitala în mari grupuri compacte Roma, Milano, Torino, Genova sînt, de asemenea, atacate de aviaţia Aliaţilor În acest timp, Roosevelt, Churchill şi consilierii lor militari şi politici se întrunesc la Quebec, între 11 şi 24 august, 1943, cu scopul de a lua hotărîrile privind viitoarele atacuri şi, mai ales, debarcarea din Normandia La 8 septembrie, guvernul italian al lui Badoglio capitulează De o săptămînă, Montgomery pusese piciorul, ferm, în cizma italiană * * * La 14 septembrie 1943, în parcul Cartierului general german de la Frascati, un om este găsit mort Mîna crispată mai ţine încă revolverul Este mareşalul Cavallero Ce se întimplase? La 8 septembrie, regele, Badoglio şi miniştrii săi au fugit din Roma fără ştirea germanilor Mareşalul Kesselring, comandantul şef german este foarte ocupat El nu este informat asupra operaţiei Gran Sasso pe care Skorzeny a organizat-o în cel mai mare secret Kesselring dispune, pe masa de lucru, de două planuri ale cartierului general al führerului: Operaţia Schwarz, privind ocuparea militară a Italiei şi Operaţia Axa, privind capturarea sau distrugerea flotei italiene Reîntors de pe frontul din Ucraina în după-amiaza zilei de 8 septembrie, Hitler îi telefonează lui Kesselring, cerîndu-i să treacă la executarea planurilor Flota italiană era deja pregătită să părăsească La Spezia pentru a se îndrepta spre Malta iar submarinele germane ar fi sosit prea tîrziu Ca să mărească şi mai mult dificultăţile statului major german, Eisenhower dispune, în dimineaţa zilei de 8 septembrie, bombardarea cartierului general de la Frascati Mareşalul german se aşteaptă la o debarcare a aliaţilor la nord de Roma, la o luptă de încercuire a oraşului şi se pregăteşte să se retragă cu trupele spre nord El nu are de unde să ştie că Aliaţii au renunţat la acest proiect ambiţios, deşi realizabil, mulţumindu-se să întîmpine guvernul Badoglio la Brindisi, ceea ce îi va permite lui Kesselring să se refacă şi să treacă la punerea în aplicare a planului Schwarz În dimineaţa zilei de 13 septembrie, comandantul german îl convoacă, la Frascati, pe mareşalul Cavallero, fostul şef al Statului major general al armatei italiene Ugo Cavallero i-a succedat lui Badoglio, în noiembrie 1940, şi s-a arătat loial şi devotat faţă de aliatul german După ce a fost înlocuit, la 31 ianuarie 1943, cu generalul Ambrosio, el a rămas într-o strînsă legătură cu von Mackensen, ambasadorul Germaniei în Italia, iar la 21 iulie 1943 plecase, însoţit de Farinacci, să îl prevină pe von Mackensen că era prevăzută o şedinţă a Marelui consiliu la sfîrşitul săptămînii Mackensen trase concluzia că Mussolini avea, în fine, să ia măsurile de autoritate care se impuneau 1 Badoglio, care îl detesta pe Cavallero, dă ordin, la 23 august, ca acesta să fie arestat Mareşalul a fost interogat de generalul Carboni, şeful Biroului 2 şi a declarat că în 1943 el se preocupa de destituirea lui Mussolini şi a noului comandament militar Chiar a doua zi, Badoglio a dispus eliberarea rivalului său; cu toate acestea, părăsind Roma, la 8 septembrie, Badoglio lăsase pe masa sa de lucru raportul lui Carboni, fără îndoială 2 cu titlul de proiect Nu se ştie dacă mareşalul Kesselring avea cunoştinţă de acest lucru atunci cînd discuta cu Cavallero Ceea ce cerea mareşalul german de la colegul său italian era ca acesta să preia conducerea armatei italiene, făcînd tot posibilul să ducă mai departe activitatea alianţei Dar Cavallero nu cerea decît să fie trimis în Germania, pentru propria sa securitate De fapt, nu se cunoaşte mare lucru în plus privind această discuţie Kesselring se pare că a insistat cu multă tărie iar Cavallero nu a vrut să se angajeze Mareşalul german i-a cerut lui Cavallero să şteargă dezonoarea trădării lui Badoglio oferindu-i posibilitatea de a pleca la München, cu avionul său personal, pentru a pune la punct, împreună cu Statul major german, reorganizarea armatei italiene, în nordul ţării Cavallero şi-a dat imediat seama că aceasta însemna începutul unui război civil: armata lui Cavallero împotriva armatei lui Badoglio Refuză Apoi s-a ridicat să plece spre casă, nu înainte de a face, mai întîi, o vizită soţiei sale, care se găsea, pe atunci, în spital Colonelul Dollmann, care era interpret, i-ar fi semnalat faptul că străzile nu erau prea sigure şi că nu era de dorit ca mareşalul să rişte în mod inutil Ceea ce este sigur este că mareşalul Cavallero locuia în Frascati Discuţia a fost reluată a doua zi, la 14 septembrie Apoi, păzit de o escortă a poliţei, este autorizat să-i facă o vizită soţiei sale, în după-amiaza aceleiaşi zile Lucien Corosi a notat, în 1947, mărturia contesei Olga Cavallero-Grillo, făcută în prezenţa fiului ei, locotenent- colonel Carlo Cavallero Iată această mărturie: „M-am întrebat întotdeauna – a spus contesa Cavallero – de ce Kesselring şi Dollmann au autorizat această vizită Sperau să îl sfătuiesc pe soţul meu să aleagă dezonoarea, nesupunerea faţă de rege? Cred, mai degrabă, că ei îşi făcuseră socoteala că pot conta pe un moment de slăbiciune a mareşalului, care, la căpătîiul meu, să ezite în ultimul moment în faţa consecinţelor pe care le implica refuzul său Căci, într-adevăr, acest refuz nu era, oare, echivalent cu o despărţire pe mai mulţi ani sau pentru totdeauna? A rămas cu mine trei ore, în timp ce SS-iştii care îl însoţeau, supravegheau, fără a îndrăzni să intre în camera mea, culoarele şi ieşirile clinicii Întîmplarea a făcut ca să primesc, chiar în acea zi, vizita unuia dintre cei mai buni prieteni ai noştri, un prieten din copilărie al soţului meu, care a asistat, astfel, aproape la toată conversaţia noastră El a fost întru totul de acord cu mareşalul, neascunzîndu-ne, totuşi, nimic din gravitatea situaţiei şi arătînd că el nu ar accepta, în nici un caz, oferta lui Kesselring A plecat de la mine pe la ora 16, iar prietenul nostru l-a condus pînă la maşină Înainte de a urca, soţul meu a pus mîna pe umărul său spunîndu-i: — Nino, eşti de aceeaşi părere cu mine? Onoarea este înainte de toate Trebuie să refuz Acestea urmau să fie ultimele sale cuvinte Reîntorcîndu-se la Frascati, Kesselring şi Dollmann aşteptau deja răspunsul său Seara, Kesselring l-a invitat să ia masa împreună La desert, feldmareşalul a ridicat paharul şi bău pentru „acceptarea“ soţului meu Dar, în faţa unui nou răspuns categoric, acesta a sărit de pe scaun, a bătut cu pumnul în masă şi a părăsit camera Speram să îl mai văd sau măcar să primesc un telefon de la el în acea seară sau a doua zi dimineaţă Am primit în după-amiaza zilei de 15 vizita unui ofiţer superior al carabinierilor italieni Era trimis din partea germanilor pentru a-mi face cunoscută dureroasa ştire a „sinuciderii“ soţului meu, adăugînd că rămăşiţele sale pămînteşti se găseau la spitalul german din piaţa Vescovio «Numai rudele cele mai apropiate sînt autorizate să-şi ia rămas bun – mi-a spus acest ofiţer, cu titlul de ordin – iar funeraliile vor avea loc mîine, 16, la ora 10 dimineaţa, în cea mai strictă intimitate» Cu toate acestea, un contraordin nu întîrzie să sosească, probabil din partea lui Hitler însuşi: funeraliile vor fi amînate pentru ora 11 şi celebrate în mod solemn cu participarea autorităţilor militare germane şi a reprezentanţilor şefilor de state ale Axei care trimiseseră deja coroanele de înmormîntare La rîndul său, mareşalul Kesselring mi-a trimis următoarea scrisoare de condoleanţe: «În faţa Romei, la Frascati, privind spre Roma, el şi-a luat viaţa Era prea nobil ca să poată supravieţui ruşinii, în urma trădării ţării sale faţă de Germania Sînt fericit de a-i fi acordat o ultimă întîlnire cu familia sa de care era profund legat Îl pierdeţi pe soţul dumneavoastră, contesă, dar şi noi sîntem loviţi de moartea sa, întrucît prevăzusem să îi încredinţăm o misiune importantă pentru reconstrucţia noului stat fascist» Dar, în timp ce primeam această scrisoare, germanii făcură cunoscut copiilor mei că dacă vreun membru al familiei îndrăznea să dea o altă versiune, ei vor recurge la represalii asupra nepoţilor mei, pe care îi puteau uşor ataca în Piemont“ Căci adevărul a început să iasă repede la iveală, în ciuda ordinelor naziste de a se păstra tăcere; versiunea oficială, potrivit căreia Cavallero s-ar fi sinucis pe o bancă în parcul vilei, a fost contrazisă mai întîi de medicul-şef al spitalului italian din Cello, unde, din ordinul lui Kesselring, a fost, mai tîrziu, transportat corpul, în după amiaza zilei de 15, de la spitalul german din piaţa Vescovio, de către un preot militar italian Acest medic, intrigat de strania „sinucidere“ a mareşalului, a reuşit, înainte de sosirea contesei Cavallero, să examineze rănile, pretextînd că schimbă bandajele însîngerate care încercuiau aproape tot capul El a putut să constate, astfel, că existau urmele a două gloanţe, la ceafă, pe care nu le putuse face mareşalul cu propria sa mînă Acelaşi medic militar a mai observat cum calota craniului fusese deschisă pentru a se face autopsia, şi aceasta, contrar obiceiului potrivit căruia toate autopsiile – chiar şi cele ale morţilor germani – fuseseră încredinţate medicilor practicanţi italieni Nu era nici o îndoială că această grabă se datora dorinţei germanilor de a nu lăsa să se apropie de cadavru alţi medici decît ai lor De ce a ţinut Hitler să îl suprime pe Cavallero, în loc să se mulţumească să îl păstreze ca ostatec în speranţa unei eventuale schimbări bruşte a atitudinii acestuia? Doamna mareşal Cavallero considera că asasinarea soţului ei nu era opera lui Kesselring, cu care el avusese raporturi personale bune Potrivit părerii unui ofiţer austriac, însărcinat cu transportarea, de la Frascati, a corpului fostului şef de stat-major al armatei italiene, acesta ar fi fost omorît de două gloanţe, în una din camerele vilei, de către un ofiţer SS Oare colonelul Dollmann însuşi sau unul din subordonaţii lui l-au executat pe mareşal? Ofiţerul nu ştie care anume Potrivit părerii doamnei mareşal, Cavallero a fost suprimat din ordinul direct al lui Hitler, care era furios din cauza refuzurilor repetate de a accepta însărcinările care îi fuseseră propuse Pe deasupra, această moarte trebuia să servească drept avertisment pentru ofiţerii superiori italieni care înclinau să părăsească tabăra germană şi să îl urmeze pe Badoglio Tactică, care a reuşit în fond, destul de bine, deoarece ea a dus la evitarea oricărei alte dezertări a vreunei persoane importante, menţinînd, totodată, ceea ce mai rămăsese din armata italiană, pe orbita Wehrmacht-ului, pînă la capitularea Reichului 3 Aşadar, Hitler nu rezolvase problema reorganizării armatei italiene Pînă la 12 septembrie, ziua eliberării scontate, dar nesigure, a ducelui, führerul lua măsuri conservatoare: să apere, prin copiii lui Ciano, „sîngele lui Mussolini“, să încerce o refacere a armatei sub conducerea lui Cavallero Problema care se punea, în fond, era o relansare, cu orice preţ, a fascismului, o reconstruire a neofascismului Rapoartele ambasadorului von Mackensen, un observator puţin perspicace al discuţiilor de Salòn, dădeau posibilitatea să se creadă că Farinacci era unul dintre aliaţii cei mai siguri ai Germaniei Acesta a fost şi motivul pentru care Farinacci a fost foarte bine primit, la sosirea sa la München, la 26 iulie Hitler şi colaboratorii săi nu ştiau că plecarea acestuia a fost mai puţin glorioasă La 25 iulie, ora 21, cel care fusese micul tiran din Cremona venise să ceară adăpost la ambasada germană Decît să acţioneze pentru eliberarea ducelui, el nu cerea altceva decît azil politic în Germania Îmbrăcat în uniformă de aviator german, el a fost condus la aeroportul militar din Frascati de unde plecă cu un avion spre München, a doua zi, în zori În august, Hitler nu intenţiona să impulsioneze crearea unui neofascism, sau cel puţin nu încă El era, încă, sub impresia arestării prietenului său, Mussolini Hitler dorea, mai degrabă, din curiozitate, să cunoască părerea fasciştilor care au scăpat teferi după 25 iulie Farinacci s-a întîlnit cu Ribbentrop, apoi cu Hitler, dar convorbirile sale au fost de o mică importanţă pentru viitorul neofascismului „În timpul acestor întrevederi – povesteşte Goebbels – el a făcut dovada slabului său simţ politic Führerul se aştepta să îl vadă zguduit de evenimente şi situîndu-se, fără nici o rezervă, de partea ducelui Nu a avut niciuna din aceste atitudini Raportul pe care îl prezintă führerului constă, în special, în critici acerbe la adresa ducelui şi a conduitei sale Din discuţia pe care a avut-o Farinacci cu führerul reiese că nu îl putem utiliza pe acest om pentru proiecte importante Ne vom asigura, totuşi, de concursul său Führerul îl încredinţează, pentru moment, atentelor îngrijiri ale Reichsführerului SS Himmler“ Farinacci are, deci, ocazia să poarte discuţii cu majoritatea şefilor nazişti, ceea ce permite alcătuirea unui interesant dosar privind intenţiile germane din acea perioadă Să-l lăsăm pe Farinacci să povestească: „Am avut şansa să-l întîlnesc pe Goebbels la Cartierul General, în timp ce-l aşteptam pe Himmler Aşa cum îi era obiceiul, Goebbels s-a exprimat cu foarte multă volubilitate După părerea mea, ministrul propagandei este colaboratorul cel mai inteligent al führerului, loialitatea sa nu lasă nici o îndoială, este dotat cu o mare abilitate, dar nu sînt sigur dacă este, într-adevăr, atît de genial în materie de propagandă, după cum pretinde Conversaţia noastră s-a desfăşurat asupra metodelor de propagandă şi el a criticat, cu multă tărie, felul în care italienii încercaseră să-i ridiculizeze pe Aliaţi, la începutul războiului După părerea lui, era o greşeală foarte gravă, deoarece poporul italian, în momentul în care va descoperi adevărul, va fi surprins şi descurajat «Englezii, mi-a spus Goebbels – sînt cei mai buni propagandişti din lume Ei îl prezintă întotdeauna pe duşman dur, brutal, crud şi barbar, pentru a excita mînia opiniei publice şi pentru a-i pregăti pe soldaţi, pe plan psihologic Procedînd în felul acesta, ei nu minimalizau, însă, cîtuşi de puţin, valoarea duşmanului Pe de altă parte, în acelaşi timp, englezii nu execută decît un singur program de propagandă, pe care-l respectă pînă la capăt Ei au înţeles că propaganda nu trebuie să slujească adevărul, ci să prezinte şi să apere adevărul propagandistului, pe care el şi-l atribuie de la sine, neacordînd duşmanului, niciodată, dreptate Aşa s-a petrecut şi cu icoana Sfintei Fecioare din Czestochowa: englezii au anunţat imediat, a doua zi după începerea ostilităţilor, că soldaţii noştri au distrus-o şi au profanat-o Or, această fecioară mai există şi astăzi, dar nimeni din tabăra aliată nu se îndoieşte că ea a fost distrusă, şi anume, de noi Propagandiştii britanici se joacă cu emoţiile maselor: mînia şi iubirea, dreptatea şi nedreptatea, adevărul şi minciuna Publicul lor este în permanenţă supus războiului nervilor, tactica constînd în a arunca asupra duşmanilor un val neîntrerupt de răutăţi, de calomnii, mărturisiri şi documente falsificate, cu scopul de a-i acuza apoi de intenţii rele În acest domeniu, englezii sînt maeştri şi nu o să-i putem bate Această victorie psihologică este, în mod sigur, una din cauzele esenţiale ale succeselor lor actuale» I-am răspuns lui Goebbels că, după părerea mea, succesul obţinut de anglo-saxoni nu trebuie pus pe seama propagandei I-am explicat că, după părerea mea, victoriile militare sînt fapte indiscutabile, care valorează mai mult decît toate propagandele şi i-am amintit lui Goebbels că, odată, Cavallero i se plîngea lui Pavolini de proasta calitate a comunicatelor sale de presă Pavolini i-a răspuns rîzînd: «Dragul meu general, daţi-mi măcar o victorie pe lună şi noi o să aranjăm, la minister, ca să primiţi una la fiecare cinci minute » Goebbels nu voia să renunţe la părerea lui Pentru el, propaganda era o armă esenţială în războiul ideologic, dar, i-am replicat, la începutul războiului, poporul italian citea mai ales comunicatele statelor-majore engleze şi franceze şi numai întîmplător mai asculta, uneori, şi informaţiile germane Or, victoriile germane din Polonia, Norvegia, Franţa şi Balcani au fost explicate într-un mod lamentabil de francezi şi englezi, iar italienii s-au obişnuit să-i creadă pe nemţi Astăzi, situaţia este inversată, i-am spus Goebbels a trebuit să admită aceste argumente, dar mi-a spus că acordă o mare importanţă valorii morale a propagandei, după care îi veni lui rîndul să mă atace, întrebîndu-mă cum este posibil ca, de la trădarea lui Badoglio, să nu apară nici un cerc fascist care să reia lupta în mod clandestin I-am răspuns că noi n-am avut niciodată în vedere această ipoteză şi că nici însuşi ducele nu credea că moartea sa ar putea duce la distrugerea rezultatelor obţinute de fascism Goebbels mi-a spus că, în ceea ce priveşte partea germană, această eventualitate era prevăzută Führerul îşi desemnase succesorii, în cazul în care el ar fi fost omorît pe front iar, pe de altă parte, şefii partidului avuseseră în vedere şi eventualitatea unei invadări a Germaniei În acest din urmă caz, partidul nazist ar fi urmat să se reconstituie în mod clandestin şi să reia, în mod sigur, puterea, după un scurt timp Oricare ar fi situaţia, partidul nazist a pregătit organizarea unei formaţii speciale, dotată cu multă experienţă şi, în acelaşi timp, de o valoare excepţională, care ar urma să asigure, în clandestinitate, schimbul respectiv — Este şi cauza pentru care, a încheiat Goebbels, noi ne executăm în fiecare zi sarcinile cu multă încredere, tocmai pentru că sîntem convinşi că dacă führerul va trebui să dispară, sau dacă vom suferi o înfrîngere, revoluţia naţional-socialistă va continua prin cei mai buni dintre noi “ 4 * * * În ciuda acestor confidenţe, Goebbels nu şi-a făcut planuri în legătură cu Farinacci Vedea în el un propagandist care s-ar fi putut adresa italienilor pe calea undelor, folosind posturi clandestine situate la Toulouse, Bordeaux, Monte-Carlo Cîteva zile mai tîrziu, Farinacci îi face o vizită lui Göring Să-l ascultăm: „Göring mi-a vorbit, mai întîi, de luarea puterii şi m-a întrebat care a fost originea fascismului Pentru el, secolul XX era secolul nazismului şi al fascismului, aplicate la continent «Chiar dacă vom pierde războiul – mi-a declarat el – experienţa noastră nu va fi în zadar Am această certitudine, după călătoriile mele prin Europa Lumea merge spre socialism, abandonînd definitiv aristocraţia, plutocraţia, bisericile şi regii Este vorba de crearea unei noi ordini europene Acţiunea noastră are în vedere reforme sociale: suprimarea, pe cale paşnică, a vechilor clase conducătoare, instruirea şi educarea civică a claselor muncitoare Cu toate acestea, noi ne distingem radical de Internaţionala a III-a şi de obiectivele ei, deoarece ne opunem internaţionalismului distrugător, urmărind să punem în valoare caracterele naţionale ale fiecărui popor Oare cum am putea face să suprimăm frontierele naţionale, păstrînd în acelaşi timp tradiţiile, cultura şi arta popoarelor europene, care se deosebesc atît de profund? Sarcina noastră este de a realiza o uniune a Europei într-un organism supranaţional unic, fiecare ţară păstrîndu-şi autonomia culturală, în ciuda suprimării frontierelor vamale, deoarece unitatea politică a Europei nu poate fi decît rezultanta uniunii sale economice Bineînţeles că va trebui exercitat un control superior asupra economiilor naţionale, dar el nu va avea alt scop decît evitarea concurenţei sterile şi a supraproducţiei În continuare, vom crea organisme politice pe o bază federală Se pot prevedea deja şapte Federaţii politice: 1 Peninsula Iberică 2 Franţa şi Belgia 3 Germania, Danemarca, Polonia, Statele baltice, Slovacia, Boemia-Moravia şi Elveţia 4 Italia, Croaţia, Serbia, Albania şi Grecia 5 Insulele britanice 6 Suedia, Norvegia, Finlanda şi Islanda 7 Ungaria, România, Bulgaria, Ucraina, Crimeea şi Bielorusia Aceste şapte federaţii se vor regrupa, mai tîrziu, în trei superfederaţii: 1 Peninsula Iberică, Franţa, Belgia, Italia, Grecia, Anglia 2 Germania şi Scandinavia 3 Balcanii orientali Atunci cînd continentul va ajunge la această etapă, autonomiile culturale regionale fiind în continuare menţinute şi atunci cînd se va întocmi şi aplica un plan comun de cooperare în Africa, unirea politică a Europei va fi practic dobîndită «Chiar dacă vom pierde războiul, acesta va fi, indiferent ce s-ar întîmpla, viitorul Europei, care mi se pare, deja, trasat» Göring îmi dădea aceste explicaţii, trasînd cu mîna linii largi prin aer deasupra unei hărţi a Europei La întrebarea mea dacă noi avem şanse să cîştigăm războiul, mi-a răspuns că principiul capitulării fără condiţii refăcuse unitatea conducătorilor naţional-socialişti, care acum erau hotărîţi să ducă războiul pînă la capăt «Înainte, unii dintre noi credeau că era posibil să se ajungă la un acord cu anglo-americanii pentru a duce, împreună cu ei, la bun sfîrşit cruciada anti-bolşevică Aceasta era părerea lui Hess, Neurath, Raeder şi a mea, pînă la intrarea în război a Statelor Unite Ribbentrop, von Papen şi alţii credeau, dimpotrivă, că o înţelegere lărgită cu Stalin ar putea constitui o utilă răsturnare de alianţe, cu scopul de a repurta pe Frontul de Vest un succes decisiv şi rapid Anumiţi politicieni şi generali de modă veche, ca Beck, apărau principiul unei păci de compromis, în timp ce Himmler, Schirach, Seyss-Inquart şi Frick se arătau partizanii luptei îndîrjite pînă la victorie» În ceea ce-l priveşte pe Hitler, mi-a spus Göring, acesta nu a optat în mod deschis pentru nici una din aceste soluţii El se simţea jignit de respingerea acestor oferte de pace din partea puterilor occidentale, gîndindu-se, apoi, din ce în ce mai mult, la un acord cu anglo-saxonii pentru a continua, pînă la victorie, cruciada anti-sovietică «Cred, a adăugat Göring, că führerul vrea să ajungă la pace, cît mai repede, ca să-şi poată concentra, apoi, toate forţele pentru îndeplinirea marii sarcini pe care şi-a fixat-o: crearea unui stat social model în Germania» L-am întrebat, atunci, pe Göring, care era opinia lui Hitler asupra conducătorilor inamici Mareşalul Reichului mi-a declarat că Hitler nu-l stima decît pe Churchill Conversaţia noastră reveni, în acest moment, asupra principiului capitulării fără condiţii, hotărîtă la conferinţa de la Casablanca Göring îmi răspunse că această iniţiativă a aliaţilor reuşise să galvanizeze voinţa liderilor germani şi să le refacă unitatea în luptă pînă la victorie Göring considera că iniţiativa are o importanţă capitală în materie de strategie, atît pe plan militar cît şi pe plan diplomatic Diplomaţia germană, după părerea lui, repurta victorii importante suscitînd disensiuni între Uniunea Sovietică şi anglo-saxoni; iar cînd va obţine victoria, iniţiativa militară va reveni armatelor Reichului Între timp, Germania îşi punea la adăpost industria de război, îşi pregătea producţia de arme noi şi te puteai aştepta, oricînd, la o distrugere rapidă a elementelor inamice care se aventuraseră în Europa meridională şi în Africa de nord Această victorie brutală trebuia să-i permită lui Hitler să dicteze lumii, imediat, condiţiile sale Toată chestiunea era doar de a cîştiga timp Cînd am ajuns în apartamentul meu, am constatat că strecurasem în buzunar harta Europei pe care mareşalul o refăcuse cu creionul roşu Fără îndoială că o rupsesem la repezeală din atlasul mareşalului şi, cu ajutorul ei, am păstrat în minte planurile de organizare a Europei, aşa cum ele începeau să se contureze, în gîndurile şefilor Reichului ” 5 Hitler nu şi-a manifestat simpatia pentru Farinacci Acesta şi-a continuat vizitele: „În după-amiaza zilei de 9 septembrie, un locotenent SS mă căută pentru a mă anunţa că primise de la Cartierul general al führerului ordinul de a se pune la dispoziţia mea şi de a mă însoţi oriunde doream Primul meu gînd a fost să mă duc să-l văd pe Ciano, dar locotenentul mi-a prezentat, pe loc, o serie de obiecţii care mă făcură să trag concluzia că ginerele ducelui se găsea într-o situaţie destul de proastă Atunci am hotărît să mă duc la Cartierul general al lui Himmler Reichsführerul SS m-a primit foarte cordial A făcut, mai întîi, împreună cu mine, un tur de orizont al situaţiei din Italia M-a anunţat că trupele germane se instalează în majoritatea marilor oraşe italiene dar că, la Roma, negocierile cu Aliaţii erau deja în curs Armata italiană se găsea în plină dezagregare, deoarece mesajul lui Badoglio semănase confuzie în rîndurile soldaţilor, care au înţeles că se puteau întoarce acasă Se semnalaseră acte de jaf, aproape peste tot, dar, în majoritatea oraşelor, fasciştii se puneau imediat la dispoziţia autorităţilor germane, înţelegînd că trădarea lui Badoglio nu putea decît să dăuneze poporului italian Germanii se găseau într-o situaţie dificilă, deoarece cîteva zeci de divizii italiene se evaporaseră peste noapte, Cartierul general văzîndu-se obligat, din nefericire, să ia, deseori, măsuri foarte energice A doua zi, 10 septembrie, m-am dus la München, unde ştiam că îl pot întîlni pe Preziosi Protejat de Streicher, acesta trăia pe picior mare şi-şi etala, cu mare pompă, sarcinile care îi fuseseră încredinţate I-am spus pe faţă concluzia mea, că era în solda nemţilor, ceea ce l-a înfuriat, mai ales cînd am adăugat că, în fond, rolul său era secundar L-am văzut, apoi, pe Buffarini-Guidi care, la început, a fost mai cordial, felicitîndu-mă că am scăpat de atîtea pericole Era bucuros că la reuniunea Marelui consiliu adoptase o atitudine pe care o considera favorabilă faţă de duce şi pentru care gîndea că acesta îi va fi recunoscător I-am dezminţit, cu tărie, convingerea, spunîndu-i că dacă Mussolini ar fi eliberat curînd, nu ar pierde ocazia să-l pedepsească după cum merita Buffarini-Guidi făcea parte, într-adevăr, dintre acei care, folosind corupţia, intrigile de tot felul, inclusiv pe cele de alcov, a împiedicat, în cea mai mare măsură, funcţionarea normală a poliţiei, pe care Bocchini o conducea perfect I-am reproşat, cu tărie, de a fi susţinut-o, întotdeauna, pe Clara Petacci şi de a fi adoptat, în timpul crizelor politice, o atitudine echivocă Convorbirea noastră s-a terminat fără amabilităţi Pavolini locuia în acelaşi hotel din München Era un om de treabă; puţin simţ politic, dar multă cultură Avea, de asemenea, simţul umorului: a fost primul care a rîs de criticile pe care eu le făceam la adresa serviciilor de propagandă pe care le conducea cu dezinvoltură S-a declarat de acord cu mine ca cei 19 trădători de la 25 iulie să fie pedepsiţi în mod exemplar şi cît mai repede cu putinţă A fost la fel de sever faţă de trei dintre ai noştri – Suardo, Scorza şi Galbiati – cărora le reproşa atitudinea oscilantă, înainte de 25 iulie În cursul nopţii de 11 septembrie, pe care am petrecut-o la München, ştirile care ne-au parvenit din Italia erau catastrofale Aliaţii înaintau, în Nord – germanii se purtau ca pe un teritoriu cucerit, te puteai aştepta în orice clipă să vezi Italia scindată în două tabere rivale Chiar din dimineaţa zilei de 12, i-am cerut ghidului meu să mă conducă la Cartierul general al führerului, unde am ajuns către prînz Führerul m-a primit imediat şi mi-a spus: «Excelenţă, am bucuria să vă anunţ că, dacă totul merge bine, vă vom da în curînd o veste mare: eliberarea ducelui» Am fost surprins şi nu am pierdut prilejul să-i explic lui Hitler că odată eliberat, Mussolini va fi cel mai nefericit şef de stat Într-adevăr, cum ar putea el, oare, în actualele condiţii, să-şi apere poporul, pe de o parte, asaltat la Sud de Aliaţi, care susţin o clică de trădători ai cauzei italiene, iar pe de altă parte, în Nord, sub ocupaţia unui aliat bănuitor, nervos şi necruţător I-am făcut cunoscute führerului informaţiile pe care le primisem din Italia, încercînd să-i explic starea de spirit a italienilor: Ceea ce se impune în prezent este să împiedicăm o sciziune în rîndul fasciştilor şi pentru aceasta trebuie pus capăt abuzului de putere al armatei germane Hitler a înţeles foarte bine raţionamentul meu şi mi-a promis că, în orice caz, Italia şi fascismul vor fi salvate În cursul nopţii de 12 septembrie am aflat că Mussolini a fost eliberat de comandoul lui Skorzeny Ducele sosise la Viena şi era în drum spre Cartierul general, unde l-am văzut chiar la sosire Era palid şi slăbit, hainele îi cădeau de pe el, arăta foarte descurajat şi întristat Părea că îşi pierduse orice iluzie şi mi-a declarat că intenţiona să se lase de politică şi să se retragă la Rocca delle Camminate Această discuţie a avut loc în prezenţa unor mari şefi nazişti, între care se remarcau Himmler şi Göring; Skorzeny, Buffarini şi Pavolini erau şi ei de faţă, fapt care nu mi-a permis să-i vorbesc ducelui deschis şi liber, aşa cum avusesem intenţia Am încercat, totuşi, să-i prezint pe scurt întrevederea mea cu Hitler, dar mi-a răspuns prin nişte cuvinte care mi-au rămas gravate în memorie: «Nu voi uita niciodată ceea ce aţi făcut pentru mine şi pentru fascism; aţi fost întotdeauna prieten în momente grele, mi-aţi luat apărarea cu înverşunare, în Marele consiliu Vă mulţumesc Acum mă duc să discut cu führerul iar pe dumneavoastră vă voi vedea mai tîrziu şi vom discuta mai pe larg» În ziua de 13, am avut pentru prima oară ocazia să discut singur cu Mussolini Discuţia a fost dificilă, deoarece ducele, lipsit de putere, vorbea căutînd cuvintele şi manifesta o mare slăbiciune spirituală De-abia spre sfîrşitul convorbirii, îşi exprimă, în termeni lirici, dragostea pentru Italia Ultimele sale cuvinte au fost: «Desigur, am putea cîştiga războiul alături de Germania, dar poporul italian nu este aşa cum mi l-am imaginat; nu are deloc spirit militar; nu e nimic de făcut Cînd a aflat de armistiţiul din 8 septembrie a dansat în pieţele publice Ce mai poţi aştepta de la un astfel de popor?»” * * * În acel moment, Farinacci ar fi putut să intre în scenă Dar nu a vrut şi, mai presus de toate, n-au vrut-o germanii Liderii nazişti cunosc decepţie după decepţie Scorza, pe care Ribbentrop l-a convocat în Germania, a refuzat să vină şi s-a pus sub ordinele lui Badoglio E clar că nu le mai rămîne decît Farinacci, care îşi continuă peregrinările: „Puţin după 13 septembrie, l-am intîlnit pe mareşalul Rommel la Cartierul general al führerului Mareşalul a fost acela care şi-a exprimat, în scris, dorinţa de a mă vedea, înainte de a merge în Italia, unde urma să-şi preia comandamentul Discuţia noastră a durat mai mult de o oră I-am exprimat admiraţia mea faţă de strălucitele sale campanii din Africa care l-au transformat într-un personaj legendar de anvergură mondială Trecînd peste aceste elogii, el mi-a declarat că s-a străduit – întotdeauna – să înţeleagă psihologia specifică a soldatului italian şi că l-au supărat anecdotele neîntemeiate care se povesteau cu privire la lipsa lui de simpatie faţă de ofiţerii italieni «Cunosc foarte bine, mi-a spus el, istoria voastră colonială şi ştiu că Italia poate să-şi facă un titlu de glorie cu o întreagă descendenţă de generali victorioşi care au fost iubiţi de soldaţii lor Istoria participării Italiei la războiul din Africa n-a fost scrisă, dar sper că va fi făcută într-o zi, cu toată obiectivitatea Nu e mai puţin adevărat, adăugă el, că, în ceea ce priveşte colaborarea germano-italiană, din cauza rivalităţilor meschine la nivelul comandamentelor, ea nu a fost, întotdeauna, ceea ce ar fi trebuit să fie Mărturisesc, preciză el, că în numeroase cazuri a trebuit să opresc continuarea operaţiilor în curs, ca să evit cursele pe care mi le întindeau unii dintre generalii voştri Consider că, în 1941, asediul Tobrukului a eşuat, în mare parte, ca urmare a lipsei de coordonare loială şi eficientă între cele două armate, dar greşeala provine, fără îndoială, din faptul că s-a comis eroarea că nu s-a procedat, imediat, la numirea unui comandant unic Adaug, de astă dată, pentru a-i justifica pe generalii voştri, şi cu deosebire pe mareşalul Graziani, că birocraţia italiană a pus, de multe ori, piedici în calea cererilor de materiale care îi erau adresate de armata italiană, fapt care a dus, în mai multe reprize, la catastrofe » Mareşalul Rommel mi-a comunicat consternarea de care a fost cuprins atunci cînd i-au ajuns la ureche ştiri potrivit cărora germanii i-ar fi abandonat pe italieni la El Alamein El pretindea că incidentele, care s-au produs în cursul retragerii, erau absolut normale şi fireşti într-o operaţiune strategică de acest fel, cu atît mai mult cu cît mareşalul trebuia să se preocupe nu numai de problemele tactice ci, mai ales, de toate operaţiunile de aprovizionare cu hrană, benzină, muniţii, atît pentru germani cît şi pentru italieni Mareşalul Rommel mi-a vorbit, de asemenea, despre situaţia din Italia; el privea lucrurile exclusiv sub aspect militar şi nu avea decît elogii faţă de mareşalul Kesselring S-a declarat de acord cu mine cînd i-am făcut cunoscut că armata italiană nu s-a supus lui Badoglio şi a refuzat să întoarcă armele împotriva germanilor «Aveţi dreptate, mi-a spus el, trădarea vine din partea guvernului şi a comandamentului; am remarcat că şefii armatei italiene erau foarte dezorientaţi Fără îndoială că numai din dorinţa de a evita lupta împotriva noastră, armata italiană s-a hotărît, în majoritatea cazurilor, să-şi desfiinţeze unităţile Evident, prin eliberarea ducelui, problema italiană se pune sub un unghi nou Voi fi întotdeauna bucuros să cooperez cu fasciştii, a căror fidelitate şi dorinţă de cooperare cu Germania îmi sînt cunoscute Am intenţia, a încheiat Rommel, să rămîn în Italia pînă ce situaţia militară va fi complet restabilită Am de gînd să pregătesc recucerirea sudului, să stabilesc o linie de apărare pe care o va menţine Kesselring şi, în momentul în care voi avea spatele asigurat, voi aştepta noi ordine de la führer» M-am despărţit de Rommel de o manieră extrem de cordială “ * * * Întîlnirea Hitler-Mussolini, penultima, a fost o profundă deziluzie pentru führer Să-l ascultăm pe Goebbels: «Ducele n-a tras, din catastrofa italiană, concluziile aşteptate de führer Natural, era încîntat să-l vadă pe führer şi să se poată bucura din nou de libertate Führerul credea că prima grijă a ducelui va consta în a organiza un proces monstru împotriva acelora care l-au trădat Dar, nimic din toate acestea, ceea ce arăta adevăratele limite ale caracterului său Ducele nu este un revoluţionar de tipul führerului El este atît de pătruns de spiritul italian, încît îi lipsesc trăsăturile de caracter proprii marilor revoluţionari şi marilor animatori de mulţimi Între altele, fiica sa, Edda şi, împreună cu ea, ginerele său, Ciano, exercită asupra lui o influenţă nefastă Führerul mi-a spus că Edda Mussolini nu este fiica Rachelei, soţia ducelui, ci un copil nelegitim pe care el l-a adoptat după căsătorie Aceasta explică multe lucruri M-am întrebat, de atîtea ori, cum se face că Edda seamănă aşa de puţin cu fraţii ei, Vittorio şi Bruno Iată explicaţia enigmei Führerul nu ştie exact a cui fiică este Edda Mussolini; ar fi înclinat să creadă că ea este născută dintr-o legătură a ducelui cu o evreică rusoaică Asta ar explica totul Edda a fost aceea care a reuşit să schimbe complet părerea ducelui cu privire la Ciano Îndată ce ducele a sosit la München, Edda a avut cu el o lungă discuţie care a dus la o împăcare dintre duce şi Ciano Acesta din urmă a reintrat, deci, în graţiile ducelui Astfel, această ciupercă otrăvitoare se vede din nou plantată în mijlocul noului partid republican fascist Este evident că ducele nu-i poate trimite la condamnare pe trădătorii partidului fascist, fără să-l tragă la răspundere pe propriul său ginere, care, primul ar fi trebuit pedepsit Dacă ducele ar fi fost un revoluţionar de anvergură i-ar fi cerut führerului să-i fie predat Ciano şi l-ar fi trimis el însuşi în faţa tribunalului Dar nu a făcut-o şi, prin asta, s-a văzut paralizat şi faţă de ceilalţi fascişti trădători Führerul a reuşit, cu multă greutate, să-l convingă că cel puţin Grandi l-a trădat deliberat, pe el şi fascismul La început, ducele a refuzat să creadă Or, un proces împotriva fasciştilor trădători este prima condiţie a renaşterii fascismului Nici cel mai neînsemnat fascist nu poate crede într-o reînnoire a fascismului, dacă cei care au provocat această criză mortală nu sînt chemaţi să dea socoteală Führerul este extrem de decepţionat de atitudinea ducelui Niciodată nu l-am văzut pe führer atît de dezamăgit Führerul recunoaşte, acum, că Italia nu a fost o mare putere, că nu este şi nu va deveni niciodată Italia a abdicat, atît ca popor cît şi ca naţiune 6» De aici înainte, Hitler este convins că numai garanţii serioase îl pot asigura de o oarecare securitate în Italia «Trebuie să încercăm să tragem un profit cît mai mare de pe urma fascismului, spune Goebbels, fără să-i atribuim posibilităţi pe care nu le are Teritoriul german, consideră führerul, trebuie să se extindă pînă la frontiera cu Veneţia, ea însăşi urmînd să fie legată de Reich prin legături destul de suple» Ca urmare, la 15 octombrie 1943, este numit un gauleiter pentru zona adriatică avînd în competenţă Triestul şi Friuli În ceea ce-l priveşte pe duce, care la început nu avea altă dorinţă decît să se retragă din viaţa politică, este convins să formeze un nou guvern Chiar la 15 septembrie, agenţia germană de presă D N B anunţă: „Mussolini a preluat conducerea fascismului în Italia“ La 18 septembrie, cu o voce surdă, fără elan, ducele vorbeşte, în italiană, la postul de radio München: „— Cămăşi negre, italieni, italience, după o lungă tăcere, iată-mă din nou Sînt sigur că mă recunoaşteţi“ Pe aerodromul Ghedi, lîngă Brescia, o femeie singură, înconjurată de poliţişti germani veniţi să o elibereze din palatul-închisoare Novara, ascultă vocea lui Mussolini la un radio portativ Rîde, apoi plînge, şi apoi leşină Numele ei: Clara Petacci DOCUMENTE: Memorandumul mareşalului Cavallero În timpul interogatoriului luat de generalul Carboni, mareşalul Cavallero a semnat o declaraţie, cunoscută sub denumirea de „Memorandumul Cavallero“ Textul a fost prezentat în procesul de la Verona Memorandumul a fost publicat în: Canevari, Op cit ; Cersosimo, Dall’ Istruttoria alla Fucilazione, 1948; Deakin, Op cit Filiaţia Eddei Mussolini Cînd Hitler spunea că Edda era fiica lui Mussolini şi a unei evreice rusoaice, el nu făcea decît să repete bîrfele poliţiei Edda s-a născut la 1 septembrie 1910 Mussolini trăia, pe atunci, în concubinaj cu Rachele Guidi, situaţie care a stat, fără îndoială, la originea legendei potrivit căreia, Edda ar fi fost fiica lui Mussolini cu Angelica Balabanoff 7 Edda, la fel ca şi fraţii ei – Vittorio şi Bruno – nu a fost botezată decît în 1923 Mussolini s-a căsătorit cu Rachele, într-un cadru intim, ceremonia religioasă fiind oficiată de abia la 29 decembrie 1925, la Milano Mărturia depusă de Angelica Balabanoff atestă că ea a întîlnit-o, pentru prima oară, pe Edda, abia în 1913 sau 1914; iar mărturia lui Pietro Nenni 8 probează că Rachele era, în 1910, însărcinată Relaţia dintre Rachele şi Edda este indubitabilă: ele sînt mamă şi fiică, în ciuda diferendelor şi opoziţiilor de caracter dintre ele CAPITOLUL IV FÜHrERUL ESTE ÎN vIAŢĂ! La 16 iulie 1944, către ora 16, un automobil Mercedes al armatei germane se deplasa cu viteză pe şoseaua naţională 119, între Livarot şi Vimoutiers La bordul maşinii se aflau şoferul şi trei ofiţeri, între care un general Maşina tăia virajele în curbă şi urca, fără efort, înălţime după înălţime Deodată, un bombardier uşor, cu însemn englezesc, survolează şoseaua la mică altitudine şi dispare în spatele primei înălţimi împădurite Alarmă falsă Dar, de fapt, bombardierul virează la stînga şi se întoarce, revine în zbor razant, luînd şoseaua sub focul mitralierei Survolează maşina cu 500 km pe oră şi dispare din nou Şoferul strigă: Atenţie! Dar şeful său, care are obiceiul să călătorească fără escortă pentru a trece neobservat, dă un ordin scurt: Continuaţi! Şi iată, după cîteva minute, în oglinda retrovizoare, avionul se vede reapărînd Focul mitralierelor este îndreptat spre spatele maşinii Ofiţerul superior era deja cu mîna pe clanţa portierei, gata să sară, cînd şoferul este atins la umăr şi pierde controlul volanului Un martor vede automobilul izbindu-se de un copac şi răsturnîndu-se în şanţ Şoferul se prăbuşeşte, omorît de şoc Mareşalul Rommel, căci despre el este vorba, este azvîrlit din maşină, la o distanţă de şase metri, cu capul înainte Désiré Plouviet, primul martor care a sosit la faţa locului, ne-a spus: „— Mareşalul leşinase Fusese grav rănit la frunte şi pe faţă Cînd l-am ridicat din şanţ, ca să-l conduc spre o maşină, mai trăia încă, dar starea sa era extrem de gravă 1 “ Plouviet îl duce pe rănit la spitalul Saint-Joseph din Livarot, care se găsea la o distanţă de 10 km Este ora 17,30 Medicul de gardă era pe teren „— Către ora 18 am văzut intrînd în laboratorul meu un locotenent-colonel german, – ne-a spus domnul Lescène, farmacist la Livarot – care m-a întrebat: — Puteţi îngriji un rănit? şi fără să mai aştepte răspunsul, m-a condus la spitalul Saint-Joseph Lipseşte medicul, mi-a explicat, apoi, ofiţerul Cînd am ajuns la spital, am văzut un corp întins pe pat, vegheat de cîteva călugăriţe şi de trei ofiţeri I-am luat pulsul Era slab, aproape imperceptibil Rommel, pe care îl recunoscusem, era în comă Am observat o scurgere de sînge, la urechea stîngă, pe care am oprit-o cu un pansament sumar I-am pus diagnosticul: o dublă fractură de craniu – la arcada de la sprînceana stîngă şi la osul temporal Mi-a fost teamă să nu facă o criză cardiacă şi, cu ajutorul călugăriţelor, i-am făcut două injecţii cu ulei camforat I-am sfătuit să-l transporte pe bolnav la spitalul din Bernay pentru a i se face intervenţia chirurgicală necesară Toţi cei prezenţi, inclusiv eu, eram de acord că dacă mareşalul nu era în stare de comă, era evident că el tot nu s-ar mai fi putut vindeca sau, în orice caz, nu şi-ar mai fi putut recîştiga deplina sănătate 2“ Rommel a fost imediat transferat la Bernay unde a fost îngrijit pînă la 7 august Radiologii şi chirurgii au constatat o fractură suplimentară la maxilarul stîng şi o rană care punea în pericol ochiul stîng Cu toate acestea, mareşalul îşi revine şi află despre eşecul puciului de la 20 iulie chiar la spitalul din Bernay şi, apoi, de la Vésinet La 8 august, a dat ordin să fie dus la locuinţa sa din Herrlingen, aproape de Ulm, în Würtenberg, nevrînd, cu nici un preţ, să rişte a fi capturat de Aliaţi, care înaintau, cu paşi mari, spre Sena Moartea lui Rommel La puţin timp după sosire, mareşalul, aflat în convalescenţă, observă că locuinţa sa era supravegheată Atunci, pentru prima oară, împărtăşeşte familiei sale bănuielile care ar putea plana asupra lui privind participarea sa la complotul de la 20 iulie Chiar la 21 iulie, la ora 9 dimineaţa, omul care atunci era cel mai apropiat de gîndirea politică a lui Rommel, generalul de armată Heinrich von Stülpnagel, comandant şef al trupelor germane din Franţa, a fost rugat de către mareşalul Keitel să vină la Berlin pentru a-şi prezenta raportul Pentru a asigura reuşita complotului în Vest, Stülpnagel ia iniţiativa de a aresta, cu ajutorul poliţiei militare, pe cei 1 200 de oameni ai Gestapoului şi ai siguranţei, încazarmaţi la Paris Nefiind urmat de mareşalul von Kluge, comandantul şef al trupelor germane din Vest, Stülpnagel, jucător abil, i-a eliberat pe cei arestaţi şi s-a pus de acord cu generalul Oberg, şeful formaţiunilor SS şi SD din Franţa, în privinţa difuzării comunicatului comun, care să explice această „falsă manevră“ Cei doi şi adjuncţii lor tocmai ciocneau un pahar de şampanie în holul hotelului Raphael, cînd Stülpnagel primi ordinul de a se întoarce la Berlin Generalul plecă imediat cu maşina Alese ruta prin Verdun şi Morthomme, unde comandase un batalion în timpul primului război mondial Coborî din maşină în plin cîmp La puţin timp după aceasta, şoferul şi ordonanţa sa îl găsesc plutind în apa canalului Gigantul cel blond încercase să se sinucidă cu un glonţ în tîmplă, dar glonţul a deviat şi i-a atins ochii Orbit, Stülpnagel s-a rătăcit, apoi s-a aruncat în apa canalului fără a reuşi să se înece A fost dus la spitalul din Verdun unde a fost operat de urgenţă Apoi, Gestapoul l-a arestat şi l-a transferat la Berlin unde a fost judecat, la 20 august, condamnat la moarte şi spînzurat la Plötzensee O Sonderkommission 20 Juli 3 este creată, chiar la 21 iulie, de către Kaltenbrunner, şeful siguranţei (R S H A şi S D ), fiind însărcinată cu represiunea Ea număra 400 de funcţionari SD şi de la Gestapo, aflaţi sub ordinele lui Müller, adjunctul lui Kaltenbrunner Aceştia trec la urmărirea conspiratorilor, a prietenilor, a rudelor între doi şi optzeci de ani, practicînd metode indescriptibile Un exemplu: corpurile lui Stauffenberg, Quirnheim, Beck, Olbricht şi Haeften, primii conspiratori care şi-au lăsat viaţa în Bendlerstrasse, sînt dezgropate, la 22 iulie, din ordinul lui Himmler Se procedează la incinerarea cadavrelor, iar cenuşa este aruncată pe cîmp Fouquier-Tinville 4 al acestei tragedii este Roland Freisler, secretar de stat la Justiţie, numit preşedinte al Tribunalului poporului (Volksgerichshof) Este un renegat comunist, convertit la nazism în 1925 Fanatic şi declamator, el îi insultă pe acuzaţi, împiedică apărarea să ia cuvîntul şi îi condamnă pe acuzaţi lăsîndu-se mînat de violenţă şi capricii De altfel, în faţa lui nu se găsesc decît oameni slăbiţi din punct de vedere fizic şi moral Gestapoul a adăugat, în raţiile şi aşa sărăcăcioase ale prizonierilor, droguri care le reducea voinţa Freisler îi judecă pe civili şi pe militari, dar aceştia din urmă sînt, mai întîi, traduşi în faţa unui juriu de onoare, prezidat de mareşalul von Rundstedt, care hotărăşte dacă ei vor fi sau nu excluşi din armată pentru a fi trimişi în faţa tribunalului poporului 5 Astfel, la cererea serviciilor lui Kaltenbrunner, şapte sute de ofiţeri au fost alungaţi din Wehrmacht Tribunalul poporului pronunţă circa 5 000 de condamnări în timp ce Gestapoul arestează şi torturează nu numai pe pucişti ci, în general, pe toţi cei suspecţi a fi în opoziţie cu regimul: este vorba, de fapt, de o epurare, represiunea complotului fiind doar un pretext La 21 iulie, Gestapoul capturează la Praga pe generalul Schaal, pucist; apoi, la 22, la Paris, pe prinţul Xavier de Bourbon-Parma; la 23, la Berlin, pe amiralul Canaris şi pe doctorul Schacht, suspecţi, iar la 25, la Paris, pe colonelul von Hofacker, consilierul lui Stülpnagel şi vărul lui Stauffenberg Un val de teroare cuprinde întregul Reich, în timp ce Kaltenbrunner îi trimite lui Bormann lista zilnică de suspecţi care urmează să fie arestaţi 6 La 25 iulie, Arthur Nebe, şeful poliţiei criminale, dispare şi are, curînd, ocazia să vadă sute de agenţi ai Gestapoului lansaţi pe urmele sale El nu va fi capturat decît la 16 februarie 1945, judecat şi executat Mai puţin norocos, Goerdeler, unul dintre principalii conspiratori, pe al cărui cap fusese pus un premiu, a fost prins chiar pe 12 august O femeie de 42 de ani, Helene Schwaerzel, l-a recunoscut în Prusia Orientală şi l-a denunţat Gestapoului pentru a pune mîna pe premiul de un milion de mărci 7 Se pare că în cursul torturilor la care au fost supuşi, Stülpnagel şi Hofacker au pronunţat numele unui om, cel al lui Rommel Hîrtiile compromiţătoare pe care imprudentul Goerdeler nu s-a putut abţine să nu le care tot timpul cu el, îl menţionează, la rîndul lor, pe mareşal printre posibilii succesori ai führerului Era deajuns pentru a pecetlui destinul lui Rommel Mareşalul se refăcea pe zi ce trece, dar era torturat de presentimente El nu-şi părăsea locuinţa pentru plimbarea zilnică decît înarmat cu un revolver La 6 septembrie, fostul său şef de stat-major, generalul Speidel, îi face o vizită la Herrlingen Rommel îl însărcinează să-i spună şefului statului-major general 8 că războiul din Vest trebuie sfîrşit pentru a se putea obţine condiţii de pace convenabile şi pentru ca toate forţele să poată fi îndreptate spre Est Speidel nu va transmite acest mesaj 48 de ore mai tîrziu, el este arestat la locuinţa sa din Freudenstadt Pentru reconstituirea ultimelor clipe ale mareşalului, dispunem de trei mărturii: a soţiei 9, a fiului său şi declaraţiile lui Speidel „La 7 octombrie – spune doamna Rommel – am primit o telegramă din partea Cartierului general al lui Hitler, semnată de Keitel, prin care se ordona soţului meu să se ducă la Berlin, în ziua de 10 octombrie, pentru a asista la o conferinţă importantă El a încercat să-l obţină pe Keitel la telefon pentru a-l anunţa că medicul i-a interzis orice deplasare În absenţa lui Keitel, îi răspunde generalul Burgdorf, care îi precizează că este vorba de „viitoarea sa misiune“ La 13 octombrie, un mesaj anunţă sosirea, pentru a doua zi, a generalului Burgdorf Atunci, soţul meu mi-a împărtăşit temerile sale: — Hitler vrea să mă lichideze, mi-a spus el În după-amiaza aceleiaşi zile, Rommel îi face o vizită prietenului său apropiat, locotenent-colonelul Oskar Farny, la Duren, lîngă Wangen, în regiunea Allgau, spunîndu-i: „— Hitler vrea să mă suprime Motivele sale: ultimatumul meu din 15 iulie, libertatea pe care mi-am permis-o în exprimare, evenimentele de la 20 iulie, rapoartele partidului şi ale S D -ului — Dacă mi se va întîmpla ceva, te rog să ai grijă de fiul meu “ La 14 octombrie – continuă doamna Rommel – Burgdorf soseşte însoţit de generalul Maisel La sfîrşitul discuţiei, care a durat o oră, soţul meu a intrat în camera unde îl aşteptam Era palid şi răvăşit, aproape de nerecunoscut — În cincisprezece minute voi fi mort! Doamna Rommel relatează acest dramatic dialog: — Dumnezeule, ce s-a întîmplat? — Într-un sfert de oră voi fi mort — Dar nu se poate Ce-ai făcut? — Din ordinul führerului am de ales între otravă sau înfăţişarea în faţa Tribunalului poporului Generalii mi-au adus o otravă cu efect fulgerător Sînt acuzat de a fi luat parte la atentatul de la 20 iulie — Dar cine te-a denunţat? — Stülpnagel, Speidel şi Hofacker au făcut declaraţii care mă desfiinţează Figurez şi eu pe lista lui Goerdeler, ca viitor preşedinte al Reichului 10: — Şi ce-ai răspuns în faţa acestor acuzaţii? — Le-am spus generalilor că nu este nimic adevărat în aceste declaraţii care au fost, fără îndoială, smulse inculpaţilor — Ce vrei să faci? — Nu mi-e teamă să compar în faţă Tribunalului poporului, dar sînt convins că n-am să ajung niciodată la Berlin Voi fi lichidat înainte Acum pricep ce înţelegea Burgdorf prin „viitoarea mea misiune“ El mi-a furnizat toate detaliile, pînă şi dispoziţia cu privire la funeralii! Rommel îşi ia rămas bun de la soţia sa După ce şi-a îmbrăţişat fiul, pe Manfred, în vîrstă de cincisprezece ani, i-a spus: — Hitler mi-a transmis că dacă am să-mi iau singur viaţa, familiei mele nu i se va întîmpla nimic Dacă nu, se vor lega şi de voi Soţul meu – a încheiat doamna Rommel – a plecat cu cei doi generali într-un automobil condus de către un SS Puţin timp după aceea, un ofiţer de ordonanţă al lui Maisel a venit să mă anunţe că soţul meu a suferit brusc „un atac“ şi că a trebuit să fie de urgenţă transportat la spitalul auxiliar al şcolii Wagner din Ulm Comandantul garnizoanei Ulm soseşte puţin timp după aceea El nu ştia nimic de această dramă şi era foarte emoţionat Mi-a făcut cunoscut că Burgdorf şi Maisel au adresat o telegramă lui Hitler pentru a-i anunţa moartea subită a soţului meu A doua zi, în timp ce aşteptam în maşină în faţa comandamentului garnizoanei, Maisel a venit să-mi prezinte condoleanţe M-am făcut că nu observ mîna pe care mi-a întins-o M-am dus să-l văd pentru ultima oară pe soţul meu Cumnata mea, care nu ştia nimic despre drama care se petrecuse, mi-a spus cît de frapată a fost de expresia de profund dispreţ pe care chipul său a păstrat-o în momentul morţii; o expresie pe care nu a văzut-o niciodată la el în timpul vieţii 11 Starea sănătăţii führerului Cum a putut Hitler să-şi asume înspăimîntătoarea responsabilitate de a sacrifica, în felul acesta, pe cel mai popular dintre generalii săi, un om care era, în egală măsură, creaţia sa şi simbolul victoriilor sale militare? Este evident că această hotărîre nu putea să vină decît din partea unei fiinţe anormale sau cu un moral scăzut Am putea oare afirma că führerul rămăsese slăbit din punct de vedere fizic, de pe urma rănilor primite în timpul atentatului de la 20 iulie? Părerile doctorilor care l-au îngrijit pe Hitler sînt diferite şi cîteodată contradictorii, dar nici unul nu declară că aceste răni ar fi lăsat urme La sfîrşitul lui iulie, führerul a fost îngrijit de doctorul Morell, medicul său personal, şi de doctorul Giesing, specialistul ORL al Luftwaffei Să-i ascultăm pe aceşti doi medici; mai întîi pe Morell: „La 20 iulie, eram la Cartierul general Am auzit explozia Apoi, în camera mea au intrat, ţipînd, cîţiva ofiţeri M-am dus imediat să-l văd pe Hitler Nu avea aproape nimic, în afară de un timpan plesnit şi cîteva arsuri la un picior Cea mai adîncă arsură era la cot Era calm Pulsul 72 Spunea că toate acestea sînt de bun augur; mai spunea că nimic nu-l poate atinge «— Sînt invulnerabil Sînt nemuritor» Hitler s-a restabilit rapid În ultimele luni se simţea perfect, în afară de acel tremur de la braţ de care suferea şi înainte de atentat; avusese o criză de encefalită Am impresia că această criză survenise în momentul în care se afla la Vinniţa 12, în 1942 O encefalită nu este, în mod obligatoriu, întotdeauna, foarte gravă Ea a durat cam opt zile După aceea, Hitler a suferit de violente dureri de cap, localizate într-un singur loc Avea un tremur la braţul drept Altădată, la picior În momentul atentatului, tremurul a încetat Apoi, a reapărut la braţ După toate acestea, numai mîna dreaptă mai avea un tremur aproape continuu“ Dar ce spune doctorul Giesing, care fusese chemat pentru traumatismul de la ureche? „Simţurile îi erau excitate din cauza drogului, vederea şi auzul deveniseră ultrasensibile, elanurile sale sexuale erau mai puternice Căzuse într-o stare de euforie care explică de ce continua să vadă orice lucru sub o lumină favorabilă şi se arăta în stare să se rupă complet de realitate În septembrie 1944, această otrăvire lentă şi continuă sfîrşi printr-o inflamare a ficatului şi a rinichilor Obligat să-şi întrerupă tabieturile, căzu, brusc, într-o depresiune fizică totală, ca orice persoană care se obişnuieşte cu stupefiante În cîteva săptămîni îmbătrînise cu cîţiva ani Cînd l-am revăzut, în februarie 1945, era un om prăbuşit, mîinile îi tremurau din cauza unei reacţii nervoase rămasă de pe urma dezintoxicării“ După părerea lui Giesing şi a altor medici, este sigur că Hitler lua, în septembrie 1942 şi septembrie 1944, între cincisprezece şi douăzeci de pastile pe zi şi i se făceau între şase şi zece injecţii pe săptămînă Mai este oare nevoie să adăugăm că felul de viaţă al lui Hitler era total contraindicat? Hitler lucra de la prînz pînă la miezul nopţii, închis, aproape tot timpul, cînd într-un adăpost, cînd în altul Doctorul Giesing i-a făcut pacientului său numeroase examene neurologice, constatînd o claustrofilie cu o constantă preocupare pentru moarte, ceea ce el numeşte o Bunkerpsychose 13 Este ştiut că Hitler nu a mai acceptat, din septembrie 1944, să viziteze nici oraşele bombardate şi nici armatele pe front Să păstrăm anumite rezerve în ceea ce priveşte observaţiile doctorului Morell, un şarlatan abil care se juca de-a „medicii-miracol“ Vindecîndu-l pe Hitler de nişte puternice dureri intestinale, el devenise, încă din 1937, medicul personal al führerului şi îşi luase obiceiul să îl îngrijească cu stricnină şi atropină 14 Acest tip pragmatic nu era absolut deloc preocupat de consecinţele tratamentelor sale, cu efecte continuu stimulatoare şi se ţinea la distanţă de confraţii săi care i-ar fi putut descoperi excrocheriile El a reuşit să rămînă favoritul, eliminînd pe cei mai capabili dintre colegii săi, printre care pe profesorul Brandt şi pe asistentul lui, chirurgul von Hasselbach În mod cert, primele simptome de paraliysis agitans (boala lui Parkinson) au apărut la sfîrşitul lui 1942 (avizul doctorilor Brandt şi Crinis) Boala s-a declarat la începutul lui 1943: în februarie, mîna stîngă îi tremura deja Boala a luat proporţii de la o lună la alta Nu există nici o probă de encefalită, aşa cum susţine Morell Dimpotrivă, boala lui Parkinson s-ar fi putut datora fie arterosclerozei cerebrale, fie unei otrăviri cronice În primii ani ai celui de al III-lea Reich, Hitler era perfect sănătos Începînd din 1936, otrăvirea devine progresivă şi continuă În toamna lui 1944 se accelerează starea de decădere fizică şi de scădere a capacităţilor intelectuale Aprecierile führerului asupra situaţiei politice şi militare sînt din ce în ce mai delirante: ele provin de la o personalitate care nu mai era decît umbra a ceea ce a fost Nimic nu ne îndreptăţeşte să afirmăm că atentatul din 20 iulie a accelerat declinul fizic al lui Hitler: în această perioadă, declinul era deja în curs Generalii au tras şi ei aceste concluzii „— Intuiţia führerului nu era un mit – spune generalul Heusinger – dar pînă la urmă el şi-a pierdut orice punct de sprijin Hitler ţipa mai tare decît generalii săi Avea o memorie mai bună decît toţi la un loc, putînd să îndrepte discuţia pe teren istoric sau geopolitic, care îi erau familiare, sau să le anuleze argumentele apelînd la fapte sau chiar la minciuni care păreau autentice pentru că erau susţinute prin vociferări Era un maestru de primă clasă în arta de a-şi intimida adversarul Generalii plecau uimiţi şi supuşi şi îşi vedeau armatele murind de frig în Rusia, decimate la Stalingrad, secătuite în Africa de Nord, strangulate de-a lungul coastelor franceze Dacă una din operaţii suferea un eşec usturător, el o reîncepea încă odată şi încă odată, fiind pătimaş convins că avusese dreptate şi că numai ghinionul a schimbat rezultatul luptei Nu se ştia niciodată ce va face Hitler – continuă generalul Heusinger Acest lucru depindea de dispoziţia în care se afla şi evident de starea sa de sănătate în momentul luării deciziei Adesea era calm şi moderat dar, aproape tot timpul era crud pînă la brutalitate; îşi susţinea opiniile cu o tenacitate extraordinară, ajungînd pînă la limita ce se învecina cu încăpăţînarea şi cu iluzia Cînd atitudinea generalilor săi exprima ostilitate, mai mult sau mai puţin făţişă, Hitler se plimba furios, de-a lungul şi de-a latul camerei, ca un sălbatic, aruncîndu-şi creioanele peste birou Pe măsură ce situaţia militară se înrăutăţea, Hitler îşi pierdea tot mai mult firea şi lua măsuri brutale împotriva ofiţerilor care îi încălcau ordinele sau îşi permiteau o anumită independenţă în situaţii disperate El ajunge chiar să deposedeze de însemne una din unităţile SS 15 Începînd din 1942, el îşi alcătuia un tablou pentru fiecare situaţie, adaptat la ideile sale, neţinînd cont de nici un argument ce contravenea acestui tablou De-a lungul întregii perioade 1943 şi 1944, el a crezut, într-adevăr, că ruşii îşi vor epuiza cu desăvîrşire forţele Hitler credea că Stalingradul, Crimeea şi provinciile baltice pot fi apărate; voia să se menţină la Salerno şi Budapesta, deşi aceste măsuri erau incompatibile cu situaţia reală Pînă în ultimele zile, el a rămas convins că ar putea să-i scindeze pe Aliaţi Pe măsură ce se apropia sfîrşitul, creştea şi neîncrederea sa Pînă şi puţinul său bun simţ în probleme militare a dispărut din momentul în care a încetat să-şi mai viziteze fronturile şi, ca urmare, pretindea eforturi supraomeneşti şi făcea previziuni false Hitler nu autoriza decît rareori retrageri metodice, chiar de pe poziţii care nu mai puteau fi apărate, considerînd că orice retragere distruge moralul trupelor Hitler ştia despre armata germană mai mult decît majoritatea generalilor săi, admite Heusinger, dar avea darul să utilizeze prost această armată Deseori era cuprins de sentimentul că o schimbare va veni de undeva de sus, prin vreo coincidenţă providenţială care va putea redresa situaţia Hitler favoriza din ce în ce mai mult trupele SS, în rîndul cărora domnea o foarte mare fidelitate faţă de persoana sa, în timp ce aviaţia şi infanteria erau sacrificate Infanteria a devenit, după expresia lui Heusinger, „calul de bătaie“ al führerului Führerul a pierdut simpatia ofiţerilor şi soldaţilor Ordinele sale, precedate în majoritatea cazurilor de lungi discuţii politice, nu-i mai stimulau El nu mai era părintele armatei, ci tiranul ei“ Aceasta explică cele două mari decizii care au urmat imediat după 20 iulie: numirea, chiar a doua zi, a generalului Guderian în postul de şef al Statului-major general al armatei de uscat şi aceea a Reichführerului SS Himmler, în calitate de comandant al armatei de interior Războiul necondiţionat În primăvara anului 1944, serviciile dr Goebbels făceau o largă publicitate planului Morgenthau 16 privind o Germanie pastorală, ca în urmă cu două secole Acest plan era, spun ei, o consecinţă a clauzei „capitulării necondiţionate“, adoptată de Aliaţi la Casablanca După atentatul de la 20 iulie, serviciile lui Goebbels au avut condiţii prielnice să susţină că Aliaţii sînt şi mai neînduplecaţi în poziţia lor: pe de o parte – trădătorii dispărînd, nu mai poate fi vorba de o pace semnată în spatele lui Hitler, iar pe de altă parte, Aliaţii estimau că există o sciziune în Germania şi credeau că ar putea să aştepte pînă ce, cel de-al III-lea Reich se va prăbuşi de la sine Care era atitudinea generalilor? La Nürnberg, mareşalul von Manstein a încercat să-şi disculpe confraţii, stabilind o distincţie netă între generalii din Wehrmacht, care duceau un război militar, şi luptătorii ideologici, Einsatzgruppen 17, SD şi anumite organizaţii SS 18 care se comportaseră mai dur cu civilii Manstein a vorbit despre gravele diferende care surveneau frecvent între Comandamentul suprem al trupelor de uscat (OKH) şi generalii din Wehrmacht El a prezentat următorul bilanţ: „— Din cei 17 feldmareşali, cîţi existau în Wehrmacht, după 20 iulie, zece au fost concediaţi iar trei au murit (Witzleben, Kluge şi Rommel) Din cei 36 generali de divizie, după 20 iulie, 18 au fost concediaţi, iar cinci au murit sau au fost înlăturaţi cu blam din posturile de comandă“ Dar tribunalele aliate şi germane au reţinut acuzaţiile de crime de război împotriva mareşalilor Kesselring, Leeb, List, Küchler, Weichs, împotriva generalilor Falkenhorst, Student şi a multor altora S-a descoperit un decret „Nacht und Nebel“, semnat de Keitel, directive semnate de Jodl şi Warlimont, toate cu privire la necesitatea lichidării şefilor politici ai armatei ruse În ce-l priveşte pe Manstein, acesta, după ce a protestat îndelung, susţinîndu-şi nevinovăţia, a fost redus la tăcere de generalul Taylor, care i-a pus în faţă directiva din 20 noiembrie 1941, semnată Manstein, care prevedea măsuri draconice în teritoriul ocupat în Uniunea Sovietică Toţi aceşti generali ştiau că ei figurează pe listele de criminali de război care erau difuzate prin radio sau circulau clandestin Ei cunoşteau acuzaţiile care apăsau asupra lor – motivele erau evidente şi nu le mai rămînea decît să se strîngă în jurul führerului de la care aşteptau să negocieze un compromis în Vest Pentru ei nu mai putea fi vorba decît de un război necondiţionat La rîndul lor, toţi cei aflaţi în funcţia de Reichsleiter 19 se ştiau compromişi: Göring şi Rosenberg pentru ordineie lor de jaf, Frank pentru crimele sale, Ribbentrop pentru cererile sale de execuţie sumară a aviatorilor aliaţi căzuţi Nu aveau altă scăpare decît cea pe care führerul avea să o aleagă În ceea ce-l priveşte pe Hitler, el suferise mai mult din punct de vedere moral Neîncrederea sa era atît de exacerbată încît începea să devină o adevărată obsesie „— Se făcea resimţită, indiscutabil – spune Guderian – impresia unei întunecări a spiritului care îl rupea de realitate şi, în acelaşi timp, a unei supratensiuni maladive, însoţită de o pierdere a voinţei “ Secretara sa, Else Schroeder, spune: „— În timpul bolii sale, în septembrie 1944, l-am vizitat adesea în mica sa cameră din bunker, în care nu pătrundea, niciodată, vreo rază de soare Am constatat că Hitler era la capătul puterilor Îmi vorbea cu o voce stinsă de durerile înfiorătoare pe care i le dădeau crampele la stomac «Dacă aceste spasme trebuie să se repete mereu, îmi spunea el, viaţa nu mai are nici un sens Şi nu voi întîrzia să trag concluziile necesare » Spunea asta pe un ton atît de disperat, încît nu puteam să-mi înfrîng un sentiment de milă Era, de altfel, imposibil să nu fii mişcat la vederea acestui om epuizat de dureri îngrozitoare Atmosfera locului întărea şi ea sentimentul de groază pe care îl resimţeam în faţa stăpînului atotputernic al Germaniei; patul strîmt de campanie, pereţii de beton, goi şi reci, toate acestea produceau o impresie la fel de mizerabilă ca aceea a unei celule de deţinut Stătea culcat, descumpănit, cu trăsăturile răvăşite, într-o cămaşă albă de noapte, cu broderie albastră Părea că respiră deja un aer de cavou Din cînd în cînd, un surîs jalnic îi apărea pe faţa sa obosită În aceste momente el nu mai era führerul marii Germanii, ci un biet om cu sufletul sfîşiat “ Victoria lui Himmler Maurice Baumont, unul dintre cei mai străluciţi istorici ai complotului de la 20 iulie, a pus în evidenţă faptul că atît complotul, precum şi eşecul acestuia, au asigurat, înainte de toate, triumful lui Himmler Pe drept sau pe nedrept, şeful suprem al SS, SD şi al Gestapoului devine conştient de puterea sa indiscutabilă Nu se ştie dacă, la data respectivă, Himmler, care trebuia să fie informat asupra pregătirilor, nu a închis ochii asupra complotului, ca să poată lua locul führerului, la momentul potrivit 20 Anumite fapte curioase rămîn inexplicabile În vara anului 1943, Himmler este din ce în ce mai convins, mai ales de către apropiaţii săi, Schellenberg şi Kersten, că Hitler va pierde războiul şi că ar trebui să iasă la timp din joc Himmler are cîteva discuţii importante cu prietenul său, dr Carl Langbehn, un avocat berlinez: fiicele lor erau colege de pension Discuţii importante, deoarece, din acest moment, călătoriile avocatului în străinătate, în Suedia şi în Elveţia, devin tot mai dese Langbehn se întîlneşte chiar cu Allen Dulles, la Berna, cu Carl Burckhardt la Bâle, cu bancherul Wallenberg la Stockholm Tema generală a acestor sondaje: sînt Aliaţii dispuşi să trateze cu Himmler? În aceeaşi perioadă, Reichsführerul îl însărcinează pe Carl Rasche, directorul de la Dresdner Bank, unul din susţinătorii financiari ai SS şi bancherul său personal, să-i pună aceeaşi problemă lui Wallenberg La puţin timp după aceea, bancherul suedez îl primeşte pe Goerdeler, îl întreabă ce părere are despre Himmler şi îl sfătuieşte să îl menajeze — El nu vă va deranja dacă dumneavoastră nu îl vizaţi decît pe Hitler La 26 august 1943, Langbehn îl prezintă chiar lui Himmler pe Johannes Popitz, ministrul de finanţe al Prusiei care, aflat în opoziţie cu regimul nazist, reprezintă grupul care refuză să se sprijine pe generali şi vrea să joace pe cartea lui Himmler şi a SS împotriva lui Hitler În timpul acestei discuţii, alături de Reichsführer, poate fi observat generalul SS Karl Wolff, care înnoadă şi el contacte cu Dulles, după prăbuşirea Italiei Himmler ar fi spus că nu se opune unei acţiuni limitate exclusiv împotriva lui Hitler, iar Popitz ar fi precizat că, potrivit lui Burckhardt, Aliaţii nu mai vor să trateze cu Hitler, considerîndu-l pe Reichsführer un interlocutor valabil În septembrie 1943, Gestapoul interceptează şi descifrează un mesaj trimis de Dulles la New York, în care este vorba de Langbehn Müller, şeful Gestapoului, îi avizează pe Himmler şi pe Hitler Reichsführerul trebuie să reacţioneze El dispune arestarea lui Langbehn, dar acesta nu este nici judecat, nici executat Se pare că Langbehn este în legătură cu Albrecht Haushofer, fost consilier al lui Hess în timpul escapadei din 1941, fiind arestat şi el, în decembrie 1943, dar fără a fi, nici el, executat Stranie indulgenţă În timpul lui 20 iulie, la început, Himmler pare puţin surprins de amploarea conjuraţiei, dar reacţionează foarte repede arestîndu-i pe toţi suspecţii înregistraţi în fişierul său Surprinde faptul că face o distincţie între acuzaţi Cei prinşi la Bendlerstrasse sînt executaţi imediat, apoi este executat Witzleben (8 august), Stülpnagel (30 august), Hassel (8 septembrie), Hofacker (20 decembrie) Dar aceia care au avut contacte cu străinătatea sînt, în mod straniu, protejaţi: Goerdeler şi Popitz, condamnaţi la moarte la 8 septembrie şi, respectiv, la 30 octombrie 1944, nu vor fi executaţi decît la 2 februarie 1945 Canaris, după o judecată sumară, nu va fi executat decît la 9 aprilie 1945 Schacht şi Haushofer vor scăpa de la moarte Himmler, în acelaşi timp în care le reproşează unora dintre conjuraţii săi legăturile cu străinătatea, îi autorizează pe adjuncţii săi, Wolff şi Schellenberg, să opereze deschideri către Vest Ce să credem despre această mărturie a temnicerului lui Goerdeler? „— Într-o zi, oamenii lui Himmler i-au făcut lui Goerdeler o propunere, i-au oferit o misiune Datorită legăturilor strînse pe care le avea cu financiarul suedez Wallenberg, la Stockholm şi cu dr Weizmann, şeful sioniştilor, i se propunea stabilirea unor contacte cu Churchill, în scopul de a se ajunge rapid la încheierea unei păci acceptabile Goerdeler nu s-a opus “ În orice caz, la 8 septembrie 1944, Goerdeler îi scrie, din închisoare, lui Wallenberg rugîndu-l să accepte rolul de intermediar între Germania şi Aliaţi Pe de altă parte, Schellenberg continua afacerea la Stockholm şi dă curs intrigii puse în mişcare de Goerdeler 21 Goerdeler întocmeşte această scrisoare, la 8 noiembrie, o lună după ce este condamnat şi cînd e aproape sub ştreang Este, fără îndoială, o ultimă tentativă a acestuia de a scăpa de la moarte, care nu surprinde la acest om care şi-a distrus toţi prietenii şi care, chiar la 16 octombrie, scria că aprobă „principiile esenţiale ale partidului nazist“ (!) În ceea ce-l priveşte pe Canaris, Himmler a ordonat unui om de încredere de-al său, generalul Schellenberg, să-l aresteze La 23 iulie, acesta se prezintă la locuinţa amiralului în Berlin-Schlachtensee „Mă gîndeam că sînteţi dumneavoastră, a spus Canaris Spuneţi-mi, mai întîi, au găsit vreo hîrtie a imbecilului ăsta de colonel Hausen?“ Ofiţerul acesta fusese compromis în afacerea de a 20 iulie I-am răspuns foarte deschis: — Da, un carnet în care se găsea, printre altele, o listă a celor care trebuiau să fie executaţi Dar nimic despre dumneavoastră sau despre vreo participare de a dumneavoastră — Nătărăii ăia de la statul-major nu pot trăi fără să mîzgălească, bombăni Canaris I-am explicat în ce consta misiunea mea — Îmi pare foarte rău, a spus el, că ne despărţim în felul ăsta Dar (şi făcu un efort pentru a-şi ascunde teama ) o să scăpăm şi de asta Promiteţi-mi numai că în următoarele trei zile îmi veţi aranja o întîlnire personală cu Himmler Toţi ceilalţi, Kaltenbrunner, Müller nu sînt decît nişte măcelari mîrşavi care îmi vor capul I-am promis să fac ce îmi cerea şi apoi, pe un ton foarte oficial, i-am spus: — Dacă domnul amiral are vreo problemă de rezolvat, sînt cu totul la dispoziţia sa Voi aştepta aici, în această cameră, timp de o oră şi în acest timp dumneavoastră puteţi face tot ce doriţi Voi menţiona în raportul meu că v-aţi retras în camera dumneavoastră ca să vă schimbaţi: Mi-a înţeles pe dată gîndul: — Nu, nu, dragul meu Schellenberg, pentru mine fuga este în afară de orice discuţie Şi nu am nici intenţia să mă omor Sînt sigur de faptele mele şi am încredere în promisiunea dumneavoastră“ Generalul SS l-a dus pe amiral la şcoala de poliţie din Fürstenberg, unde erau deţinuţi ofiţerii compromişi în conjuraţie După ce au băut o ultimă sticlă zdravănă, cei doi s-au despărţit către ora 23 — Sînteţi singura mea speranţă – a spus Canaris Adio, tînărul meu prieten Schellenberg s-a întors la Berlin În ziua de 24, el îi face cunoscut lui Himmler cererea de audienţă solicitată de amiral Reichsführerul a declarat că îl va vedea pe Canaris şi, povesteşte Schellenberg, întrevederea trebuie să fi avut loc, căci altfel cum se poate explica faptul că amiralul Canaris nu a fost condamnat la moarte şi nici executat decît în ajunul prăbuşirii celui de-al III-lea Reich? Cu atît mai mult cu cît dovezile culpabilităţii sale erau mai mult decît suficiente Himmler se mulţumi să-l trimită pe Canaris în lagărul de concentrare de la Flossenburg, aproape de graniţa cehoslovacă În aprilie 1945, Kaltenbrunner obţine, din partea lui Hitler, fără ştirea lui Himmler, autorizaţia de a-l judeca şi executa pe amiral, potrivit unei proceduri de urgenţă Canaris a fost spînzurat la 9 aprilie Nu se cunosc împrejurările exacte ale morţii: martorii au dispărut sau nu au vrut să se facă cunoscuţi Zece ani mai tîrziu, l-am întîlnit pe unul din cineaştii care primiseră ordinul să filmeze agonia spînzuraţilor din 20 iulie, în vederea prelucrării ofiţerilor din Wehrmacht El nu a filmat moartea lui Canaris, ci numai pe a primilor spînzuraţi de la Plötzensee Aceste filmări nechibzuite au fost întrerupte chiar din toamna anului 1944, deoarece vizionarea lor era insuportabilă Totuşi, pe lîngă lagărul de la Flossenburg au fost ataşaţi noi membri de la Propagande-Kompanie şi, probabil, aceştia deţin date suplimentare Am încercat, aşadar, să-l revedem pe acest operator la Wiesbaden Prietenii săi ne-au spus: — A murit, acum cîţiva ani Nu putea să scape de îngrozitoarele sale amintiri de la Plötzensee Într-o zi, s-a spînzurat, aici, în birou, de fereastră, cu o funie DOCUMENTE: SCRISOAREA LUI GOERDELER CĂTRE J WALLENBERG 8 NOIEMBRIE 1944 (EXTRASE) „Anglia nu trebuie să mai mizeze pe prăbuşirea naţional-socialismului, acest (război) neputîndu-se termina decît printr-un armistiţiu cu actuala Germanie A continua lupta cu naţional-socialismul ar însemna să îl condamnăm Catastrofa generală este o consecinţă inevitabilă a războiului Anglia trebuie să accepte naţional-socialismul, acesta ar putea să rezolve şi problema poloneză Am elaborat un plan de pace care ar elibera Europa şi ar da satisfacţie Angliei şi Statelor Unite În ceea ce urmează, veţi înţelege ceea ce se petrece în sufletul unui deţinut; această pendulare între speranţă şi disperare, care începe să producă un fel de psihoză a detenţiei Ştiu că naziştii, sub influenţa pe care eu o exercit de cînd sînt în închisoare, şi-au mai redus din ţelurile războiului; dacă prietenii mei şi cu mine vom rămîne în viaţă, reformele interne necesare vor urma în mod automat Sîntem condamnaţi la moarte, trebuie acţionat repede Mai întîi, totul trebuie pregătit în culise, fără ştirea Rusiei Vă conjur să luaţi imediat iniţiativa În primul rînd, guvernul dumneavoastră trebuie să facă cunoscut guvernului german că va lua iniţiativa, pe baza următoarelor două condiţii: 1 secret absolut, 2 graţierea mea şi a prietenilor mei deoarece această graţiere, împreună cu cooperarea noastră în Anglia şi în Statele Unite, sînt indispensabile (Este vorba de Schacht, Popitz, Schulenburg, Halder, Bismarck, conducători social- democraţi şi catolici şi de mine personal) Dacă guvernul dumneavoastră rămîne ferm pe poziţie, naţional-socialiştii vor fi de acord iar Suedia va elibera astfel Europa, Lumea, Umanitatea şi Cultura Eliberaţi-ne, dar, imediat Totul depinde de această acţiune, inclusiv viitorul ţării dumneavoastră Dacă-mi îndepliniţi dorinţa, totul va fi cîştigat, iar dacă nu, totul va fi pierdut “ O scrisoare, în acelaşi stil şi de acelaşi autor, a fost înmînată papei Pius al XII-lea de către un colaborator al lui Himmler (generalul Wolff !) Nu se cunoaşte în ce măsură Himmler a supravegheat redactarea acestor scrisori; se ştie, însă, că acestea au ajuns la destinaţie După întîlnirea sa cu Wallenberg, din vara anului 1943, Goerdeler şi-a propus să-l menajeze pe Himmler Goerdeler a discutat despre Himmler cu generalul Beck şi amîndoi s-au gîndit să-i ofere postul de şef al statului major general Unii afirmă chiar că acest post a şi fost promis Reichsführerului SS Examinarea acestei scrisori ne-a condus la concluzia că fie între Himmler şi Goerdeler existau legături anterioare, fie că Reichsführerul îl folosea pe prizonierul său drept momeală Problema este forte neclară Surse: G Ritter (acte aparţinînd lui Goerdeler); A W Dulles (acte aparţinînd lui Wallenberg); W Höttl; J Wheeler-Bennet, Op cit şi ancheta personală a autorului REFLECŢIILE GENERALULUI HEINRICH VON STÜLPNAGEL În februarie 1943 – după Stalingrad, Stülpnagel consideră că Germania a pierdut războiul El a pus pe hîrtie o serie de reflecţii care au fost regăsite după moartea lui: „Ce importanţă poate avea pentru noi o înfrîngere temporară dacă, prin ruinarea, distrugerile pe care le-am aduce popoarelor şi industriilor vecine, am obţine, din punct de vedere economic şi demografic, o marjă de superioritate mai importantă decît în 1939? Dacă am obţine acest rezultat, războiul ne va fi util deoarece el ne va permite să îl reluăm în condiţii şi mai bune pe plan militar Nu trebuie să ne temem dacă termenii de pace sînt analogi cu cei pe care i-am fi impus noi înşine, deoarece duşmanii noştri vor fi întotdeauna scindaţi şi dezbinaţi Ar trebui chiar să ne străduim să creăm germenii unei viitoare dezbinări cu ocazia viitorului tratat de pace Eroii noştri nu au murit în zadar deoarece ei vor lăsa o Germanie mai puţin slăbită, mai bogată decît ţările învingătorilor Este imposibil să cucereşti lumea printr-un singur război Duşmanii noştri sînt deja de acord că formula din 1920: „Germania va plăti“ nu mai are nici sens, nici valoare Le vom da cîteva obiecte de artă, ceva utilaje perimate, le vom furniza cîteva batalioane de pionieri şi vom putea, întotdeauna, să le răspundem că obiectele furate, pe care le reclamă, au fost distruse de propriile lor bombardamente Nu vor exista probe care să demonstreze contrariul Ar trebui să fie deja începută lista falsificată a aşa-ziselor bogăţii distruse de bombardamentele anglo-americane Apoi, timpul va face restul, deoarece duşmanii noştri vor obosi înaintea noastră Pentru moralul ţării noastre va fi mai ales necesară organizarea propagandei clandestine care trebuie să-i facă pe oameni să înţeleagă că acest război a luat sfîrşit –în ciuda unei înfrîngeri militare – printr-o victorie economică şi demografică comparabilă cu cea din 1918, şi că viitorul conflict va realiza, în mod definitiv, toate dorinţele noastre în ceea ce priveşte dominaţia germană Ţelul nostru principal este de a începe să acţionăm încă de pe acum; ar trebui să trecem, fără nici o ezitare, la organizarea unei campanii de caritate pentru ca duşmanul să ne hrănească cît mai mult timp posibil Va fi necesar să dirijăm economia mondială privind producţia de articole fundamentale de care are nevoie industria de război şi, pentru un timp, va trebui să disimulăm această centralizare a activităţilor noastre Trebuie, de asemenea, să păstrăm toate depozitele pe care le deţinem în străinătate – iar pentru aceasta este necesar să luăm încă de pe acum măsuri, în aşa fel încît nici un control al Naţiunilor Unite să nu le poată descoperi Acestea sînt condiţiile viitoarei noastre victorii “ Şi von Stülpnagel rezuma, în felul următor, planurile celui de-al IV-lea Reich: „Cucerirea lumii va fi făcută în mai multe etape, dar factorul esenţial este ca sfîrşitul fiecărei etape să ne găsească în posesia unui potenţial economic şi mecanic superior celui al duşmanilor noştri Cu prada de război pe care am acumulat-o, cu distrugerea de vieţi umane pe care am pricinuit-o (două generaţii), cu ruinarea industriilor ţărilor vecine, cu tot ce vom putea salva din ce ne aparţine, vom fi, în douăzeci şi cinci de ani, într-o situaţie mai bună din punct de vedere al capacităţii de cucerire, decît în 1939 Acest termen de douăzeci şi cinci de ani este un termen limită, deoarece atît îi va fi necesar Rusiei să reconstruiască ceea ce noi i-am distrus Prin urmare, acest război va constitui, în realitate, o victorie, în ciuda înfrîngerii temporare, deoarece el va reprezenta un pas înainte pe calea dominaţiei noastre mondiale “ Surse: Arhiva personală a autorului Acest document pune într-o lumină cu totul deosebită gîndurile ascunse ale conjuraţilor de la 20 iulie Acest document trebuie pus alături de notele lui Goerdeler: în 1935, el îi cere lui Hitler să înceapă războiul cu Polonia; în 1941, el propune guvernului britanic o pace de compromis, prin care Austria, regiunea Sudetă, Memel, Alsacia–Lorena, Eupen şi Malmédy precum şi Polonia occidentală erau lăsate Germaniei, care reintra, de asemenea, în posesia Tyrolului de Sud şi a imperiului său colonial din 1914; în 1943 el menţine acest plan, acordînd, totuşi, autonomie Alsaciei şi Lorenei şi cedînd Lituania şi Polonia Ultimatum adresat de Rommel lui Hitler – 15 iulie 1944 (extrase) „Situaţia pe frontul din Normandia devine din ce în ce mai grea; ea va duce la o criză gravă Dat fiind violenţa luptelor, materialul extraordinar de puternic angajat de adversar, mai ales în artilerie şi în blindate, eficienţa aviaţiei inamice, stăpînă absolută în zona de operaţii, pierderile noastre sînt atît de ridicate încît forţa combativă a diviziilor este pe cale să slăbească rapid Întăririle din interior ne parvin cu multă zgîrcenie, nu ajung pe front decît după cîteva săptămîni, din cauza dificultăţilor de transport Faţă de pierderile însumînd 97 000 de oameni (dintre care 2 360 ofiţeri, iar din aceştia 28 de generali şi 354 comandanţi de unităţi), în medie 2 500 pînă la – 3 000 pe zi, noi nu am dispus, pînă acum, decît de 6 000 de oameni pentru întăriri De asemenea, pierderile în material ale trupelor angajate sînt extraordinar de mari şi nu au putut fi compensate pînă în prezent decît într-o proporţie foarte redusă, de exemplu 17 tancuri din 225 Noile divizii aduse pe front sînt lipsite de antrenamentul de luptă, sînt slab dotate cu artilerie, cu tunuri antitanc şi cu arme pentru lupta apropiată împotriva blindatelor De aceea, ele nu sînt în stare să respingă atacuri inamice de anvergură, lansate după o pregătire de artilerie de mai multe ore şi după puternice bombardamente aeriene Desfăşurarea luptelor a demonstrat că, dat fiind forţa materială inamică, nici cea mai curajoasă trupă nu poate fi decît zdrobită În ceea ce priveşte trimiterea de întăriri, în faţa distrugerii reţelei feroviare, a lipsei de securitate a drumurilor şi şoselelor, pînă la 150 de kilometri în spatele frontului, ca urmare a intervenţiei aeriene inamice, ea a devenit atît de precară încît nu pot fi trimise pe front decît elemente de absolut strictă necesitate În special în ceea ce priveşte muniţiile de artilerie şi aruncătoare de mine, sîntem nevoiţi să facem, în permanenţă, economie Nu mai putem trimite pe frontul din Normandia noi forţe demne de acest nume Pe cînd, dimpotrivă, la inamic, sosesc continuu, zi şi noapte, noi efective şi materiale, aceste întăriri inamice nefiind deloc oprite de către Luftwaffe; presiunea adversarului se intensifică continuu În aceste condiţii, ne putem aştepta ca, peste puţin timp – între cincisprezece zile şi trei săptămîni – inamicul să reuşească străpungerea frontului nostru atît de slăbit, mai ales la armata a VII-a, şi să pătrundă adînc pe teritoriul francez Consecinţele vor fi incalculabile Aici, trupele luptă pretutindeni în mod eroic, dar această luptă inegală se apropie de sfîrşit Sînt obligat să vă rog să trageţi imediat concluziile acestei situaţii În calitatea mea de comandant şef al Grupului de armate, consider că este de datoria mea să vă spun deschis acest lucru Rommel, feldmareşal“ CONTROVERSE: INTENŢIILE MAREŞALULUI ROMMEL ÎN VARA LUI 1944 Mareşalul a organizat apărarea zidului Atlanticului, în intenţia de a-i determina pe Aliaţi să renunţe la debarcare Apoi, scopul acestei apărări era să cîştige timpul necesar care să permită negocierea unui compromis în Vest El şi-a pierdut încrederea în Hitler, la sfîrşitul lui 1943, la întoarcerea sa în Germania, cînd a aflat, de la martori, despre atrocităţile comise de Gestapo şi SS În februarie 1944, el a discutat cu doctorul Strölin, primarul oraşului Stuttgart, ajungînd, împreună, la aceeaşi concluzie: Hitler trebuie eliminat Cu toate acestea, dacă Strölin, prieten cu Goerdeler, preconiza asasinarea, Rommel nu a gîndit şi nu a avut în vedere decît arestarea şi intentarea procesului de înaltă trădare Atitudinea lui Rommel se datora concepţiilor sale creştine (nici o execuţie fără judecată) şi angajamentelor sale care erau şi cele ale tuturor militarilor germani (jurămîntul de fidelitate faţă de Hitler) Rommel a hotărît să-l someze pe Hitler să încheie pace iar în caz de refuz să treacă la acţiune Aceasta explică declaraţiile sale din 17 iunie, făcute la Margival şi „ultimatumul“ său din 15 iulie Rănirea sa, la 17 iulie, a oprit procesul Restul nu sînt decît ipoteze El considera războiul pierdut şi credea într-un apropiat conflict între ruşi şi occidentali Se poate oare crede că el ar fi ordonat încetarea focului în Vest, la 20 iulie, imediat după apelul telefonic al generalului Beck? Că ar fi început negocieri cu Aliaţii? Că l-ar fi atras pe Kluge în rebeliune? Nimeni nu poate răspunde la aceste întrebări care nu au o întemeiere istorică Surse: H Speidel, Op cit ; J Wheeler-Bennett, Op cit ; D Young, Op cit ; general Bayerlein, La guerre sans haine, Paris, 1962; K Strölin, Verrater oder Patrioten, Stuttgart, 1952 Dat fiind cele expuse, putem să înlăturăm o serie de ipoteze, emise după război: 1 – Avionul care l-a rănit pe Rommel era un avion german Această ipoteză a fost emisă de contesa Waldeck, în Readers Digest, în 1949 Ea se baza pe faptul că Rommel a adresat ultimatumul său führerului la 15 iulie, adică cu două zile înaintea atacului aerian Un avion german, purtînd însemne britanice, ar fi avut misiunea să dea răspunsul la ultimatum Nu există nici cea mai mică probă a acestei afirmaţii În afară de aceasta, nota din 15 iulie a fost transmisă, pe cale ierarhică, mareşalului von Kluge care a adresat-o Cartierului general al führerului abia la 21 iulie Întîrzierea cu care s-a transmis scrisoarea i-a dat acesteia un caracter şi mai pregnant, deoarece Hitler a citit acest protest în momentul în care alţi generali îl asigurau de fidelitatea lor după atentatul căruia era să-i cadă victimă Nu există motive să ne îndoim că Rommel a fost, într-adevăr, rănit de un avion englez 2 – Kluge era în dezacord cu Rommel E adevărat că Kluge a avut un incident serios cu Rommel, la Roche-Guyon, pe data de 5 iulie, dar după ce a constatat, de visu, exactitatea observaţiilor lui Rommel, Kluge l-a sprijinit în susţinerea revendicărilor sale Nota trimisă de Kluge, care însoţeşte memoriul lui Rommel din 15 iulie, este semnificativă: „ am ajuns la concluzia că, din nefericire, mareşalul Rommel are dreptate În faţa unei forţe aeriene care rămîne atît de puternică, nu există nici o posibilitate să conduci o bătălie fără să cedezi teren Am sosit aici ferm decis să execut ordinele dumneavoastră şi să stabilizez frontul cu orice preţ Dar, îmi dau seama că acest obiectiv nu poate fi atins În calitatea mea de comandant responsabil, consider că este de datoria mea să vă atrag atenţia, la timpul potrivit, asupra acestor consideraţii “ CAPITOLUL V REPUBLICA DE LA SALÒ În Est, în septembrie 1943, Manstein s-a retras dincoace de Nipru Retragerea e aproape generală Armata Roşie a recucerit Smolenskul la 24 septembrie, Kievul la 4 noiembrie La Teheran, între 28 noiembrie şi 2 decembrie, Churchill şi Roosevelt i-au promis lui Stalin deschiderea celui de-al doilea front, în Normandia Începutul iernii este destul de calm, ofensiva Aliaţilor s-a oprit în Italia, la fel ca şi cea a sovieticilor Dar, la 22 ianuarie, o puternică formaţie anglo-americană debarcă în Anzio, în timp ce trupele lui Jukov, Koniev şi Malinovski îi împing pe germani către Carpaţi Kesselring construieşte linii de apărare: linia Cesar, la sud de Roma, linia Gotică, în nordul Florenţei Dar, după victoria unităţilor militare poloneze de la Monte Cassino, din 11 mai 1944, drumul către Roma este deschis * * * După ce a acceptat să preia conducerea fascismului, Mussolini trebuia să-şi aleagă o capitală Pentru el, Italia nu putea fi condusă decît din Roma dar, în acel moment, oraşul etern se afla în zona de lupte, iar germanii doreau să-l ţină pe duce sub supravegherea lor foarte atentă Pavolini, noul secretar general al partidului, a fost trimis în capitală pentru a-i aduna pe militanţii fideli, ceea ce şi face, dar înconjurat de un scepticism general La 23 septembrie, ducele părăseşte Münchenul cu un avion, îndreptîndu-se spre Forli Se instalează, pentru cîteva zile, la proprietatea sa din Rocca delle Caminate, dar se află, permanent, sub protecţia germanilor Generalul SS Wolff, reprezentantul lui Himmler şi ambasadorul Rahn, succesorul lui Mackensen – îi supraveghează toate mişcările La 27 septembrie, noul guvern se întruneşte, cu toate acestea, la vila ducelui, unde acesta ţine un lung monolog privind cauzele înlăturării sale, temporare, şi defineşte noile obiective: convocarea unei Adunări constituante, care va încorona programul partidului prin crearea unui stat fascist, republican La 29 septembrie, Rahn îl roagă pe Mussolini să se ducă cît mai repede la Cartierul general care i-a fost desemnat Ducele atrage atenţia ambasadorului german asupra necesităţii, din punct de vedere psihologic, de a lăsa italienilor controlul asupra serviciilor publice Nu se va ţine seama absolut deloc de această observaţie Mussolini se supune ordinelor date de germani şi, la 10 octombrie, soseşte în oraşul Gargnano, pe malul lacului Garda, unde guvernul său îşi avea reşedinţa provizorie Sub supravegherea unei gărzi germane, formată din treizeci de oameni, întreaga familie a lui Mussolini se instalează în vila Feltrinelli Ministerul de Interne (Buffarini) ocupă o vilă, la Maderno, alături de cea a secretariatului partidului (Pavolini) Ministerul Apărării (Graziani) se află la Desenzano, cel al Economiei (Tarchi) la Verona, cel al Agriculturii (Moroni) la Trevisa, cel al Lucrărilor publice (Romano) la Veneţia, cel al Justiţiei (Tringali-Casanova), la Padova 1, cel al Educaţiei (Biggini) la Cremona Ducele şi-a rezervat Ministerul de Externe 2, a cărui reşedinţă se găsea tot pe malul lacului Garda, la Salò, de unde provine şi numele dat noii republici sociale Cît priveşte îngerii păzitori germani, ambasadorul Rahn se instalează la Fasano, iar generalul Wolff la Gardona şi, apoi, la Desenzano Harster, şeful S D , îşi stabileşte serviciile la Verona Ambasador la Berlin este numit Anfuso, fost secretar general la Ministerul Afacerilor Externe în timpul lui Ciano Ducele nu dispunea nici măcar de un telefon propriu; se folosea de un aparat de campanie, care îi fusese împrumutat de armata germană Dar, grijulii să îi ocupe timpul liber, germanii au permis lui Wolff şi Buffarini să o aducă pe Clara Petacci Ministrul a instalat-o, împreună cu familia ei, în vila Fiordaliso, pe malul lacului Garda, pe drumul care duce la castelul Vittoriale, vechea reşedinţă a lui D’Annunzio 3 La München, o staţie de „radio fascism“, în întregime sub controlul lui Goebbels, apăra o doctrină radicală, rasistă, intransigentă, pentru a constrînge Republica de la Salò la o poziţie de fermitate În aceste condiţii, obosit, slăbit şi epuizat din punct de vedere moral, mai putea oare ducele să spere într-o recucerire a puterii în întreaga Italie? Da, afirma Rahn, aşteptînd, din partea armelor secrete germane, o răsturnare a situaţiei militare Orice s-ar fi întîmplat, liderii partidului fascist republican erau hotărîţi să construiască o Italie nouă Dar, la fel ca şi guvernul de la Vichy, ei construiesc în abstract, deoarece Italia este, de fapt, sub ocupaţie germană La Torino, prefectul este desemnat de germani Triestul este sub administraţie germană, funcţionarii italieni fiind nevoiţi chiar să părăsească Tirolul de Sud şi Veneţia Giulia În aceste regiuni, agitatori nazişti aruncă în aer monumentele ridicate în amintirea italienilor căzuţi în primul război mondial La 14 noiembrie, delegaţii federaţiilor şi sindicatelor fasciste, reprezentînd 250 000 de membri de partid, se întrunesc în cadrul unui congres, prezidat de Pavolini, la Castelul Vecchio din Verona Pavolini citeşte un mesaj din partea ducelui: „— Poporul, din nou înarmat – a spus el – trebuie să dea botezul Republicii noastre sociale, cu numele originar pe care revoluţia noastră l-a avut, adică fascistă “ Apoi, el anunţă, pentru un viitor apropiat, convocarea Adunării constituante În sfîrşit, după un discurs de o jumătate de zi, el dă citire celor optsprezece puncte ale programului partidului, redactate de Mussolini şi aprobate de Rahn Pasiunea înfierbîntă spiritele, iar în momentul în care Congresul află că secretarul partidului din Ferrara a fost asasinat, delegaţii hotărăsc trimiterea, în acest oraş, a unei expediţii de pedepsire, care va omorî, chiar în aceeaşi zi, şaptesprezece deţinuţi antifascişti La încheierea congresului, Pavolini anunţă, în entuziasmul general, că trădătorii de la 25 iulie vor fi pedepsiţi de un Tribunal Special Republica de la Salò nu poate fi judecată după programul de la Verona, cît după felul în care el a început să fie pus în aplicare Mussolini, ajutat de ministrul său, Tarchi, dorea să socializeze economia Rahn îl informează pe Ribbentrop, într-un mesaj din 11 februarie 1944: „Ca răspuns la întrebarea mea privind modalităţile legale avute în vedere, Tarchi mi-a dat următoarele detalii: toate întreprinderile italiene – societăţi sau firme particulare cu un capital mai mare de un milion de lire şi folosind mai mult de 50 de muncitori – vor fi supuse noii reglementări Directorul va fi desemnat de către delegaţii aleşi de acţionari Numirea sa nu va fi pusă în discuţie de ceilalţi membri ai consiliului de administraţie Directorul va răspunde de gestiune şi de executarea normelor de fabricare, stabilite în prealabil, nu numai în faţa acţionarilor ci şi, mai ales, în faţa statului Consiliile de administraţie vor fi alcătuite astfel: jumătate din membri vor fi aleşi de adunări generale ale acţionarilor – aceştia apărînd interesele capitalului – iar jumătate din reprezentanţii personalului, tehnicieni, funcţionari şi muncitori Dacă directorul nu corespunde condiţiilor cerute, ministrul Corporaţiilor va da ordin Consiliului de administraţie să numească un nou director şi, la nevoie, îl va desemna el însuşi În cadrul firmelor particulare, participarea personalului va fi asigurată de un comitet consultativ alcătuit din tehnicieni, un funcţionar şi un muncitor În cazul în care activitatea unei întreprinderi pare îndoielnică, inspectorul muncii, consiliile economice provinciale îl informează pe ministrul Corporaţiilor, care are întreaga latitudine să intervină sau să încredinţeze conducerea unui membru al Comitetului consultativ În întreprinderile de stat, salariaţii vor reprezenta, de asemenea, jumătate din numărul membrilor consiliului de administraţie Pentru toate societăţile – naţionalizate sau particulare – beneficiul net stabilit prin bilanţ (după defalcarea părţii ce revine proprietarului, fondurilor alocate pentru rezervă şi a dividendelor distribuite acţionarilor), va fi împărţit între salariaţii întreprinderii, în raport de salariu Se mai vorbeşte, de asemenea, de o limitare a părţii din beneficii destinate salariaţilor, disponibilităţi cu care urmează să se creeze un fond de compensaţie, girat de stat, care să contribuie la o mai mare dezvoltare a operelor sociale Mi-am exprimat dorinţa de a vedea textul acestui decret înainte de a fi aprobat de Consiliul de Miniştri, dar Tarchi a refuzat, deoarece Mussolini interzisese furnizarea oricărei informaţii cu privire la acesta Ducele consideră acest plan drept opera sa El consideră că trebuie să îl prezinte personal în faţa Cabinetului, urmînd să-l difuzeze abia după aceea“ Acest proiect nu a avut viaţă prea lungă Rahn a făcut opoziţie Germanii nu aveau nevoie de tulburări sociale în spatele frontului Totuşi, Mussolini insistă pe lîngă ambasador: „— Ducele mi-a făcut, cuvînt cu cuvînt, următoarea declaraţie: «Pînă în prezent, m-am arătat extrem de prudent în domeniul economic Am avut deja ocazia să-mi expun punctul de vedere: în politică se pot utiliza procedee din domeniul chirurgiei dar în probleme de economie este necesar să se recurgă la medicină şi chiar la homeopatie Dacă industria italiană ar fi fost mai de mult sub controlul direct al statului, industriaşii nu ar mai fi stocat materiile prime furnizate de Germania, de care să poată dispune după război Eu am intenţia, fără îndoială, să acţionez într-un acord complet cu Germania, dar aş fi încîntat dacă dumneavoastră mi-aţi sprijini planurile» Următoarea sa iniţiativă avea în vedere etatizarea electricităţii, deoarece dezordinea care domneşte în acest sector constituie un handicap serios pentru industria italiană Toate aceste măsuri vizau creşterea producţiei industriale şi, în special, a uzinelor de armament Rahn cere indicaţii de la Wilhelmstrasse 4 Iată răspunsul pe care îl primeşte de la Ribbentrop, la 14 februarie: „Punctul de vedere al führerului este următorul: proiectele social-economice ale lui Mussolini nu ne privesc Ducele şi führerul au discutat împreună, acest lucru Führerul apreciază că partenerul său poate să acţioneze după cum doreşte, dar nu-i acordă şanse prea mari de succes În ceea ce ne priveşte pe noi, germanii, ar trebui să renunţăm la obiceiul dăunător de a ne considera responsabili de „sănătatea“ întregii Europe Nu ne punem acum problema unei mişcări spre stînga În realitate, aceasta a fost deja efectuată, şi cu atîta amploare, încît, dacă ne-am retrage trupele, întregul edificiu s-ar prăbuşi De altfel, führerul are sentimentul că măsurile luate de duce sînt îndreptate, mai ales, împotriva şefilor industriei, pe care îi acuză de a-i fi sabotat programul de înarmare “ La 12 februarie, Consiliul de miniştri aprobă decretul de socializare, dar se hotărăşte ca acesta să nu fie imediat promulgat Convocarea unei Adunări constituante este amînată sine die Proiectul lui Tarchi nu va vedea lumina zilei, deoarece industriaşii se opun şi favorizează, din acel moment, mişcarea de rezistenţă, iar germanii acordă prioritate acţiunilor de război La 1 martie 1944, izbucneşte o grevă generală la Torino şi la Milano, iniţiată de Rezistenţă şi aprobată în secret de industriaşi Ea va dura şase zile, pînă cînd, printr-un ordin al lui Hitler, conducătorii grevei sînt condamnaţi la deportare Pe de altă parte, gaulaiterul Sauckel, comisarul german pentru forţa de muncă, cerea tot mai mult material uman: un milion de muncitori pentru Germania În acest scop, mareşalul Graziani mobilizează contingentele 1919-1922 şi, apoi, contingentele 1924-1925 Tinerii refuzau, însă, să răspundă la apel 100 000 de tineri sînt trimişi în Germania, dar a fost necesar să se instituie pedeapsa cu moartea, pentru dezertori sau opozanţi, pentru a putea fi, astfel, recrutaţi alţi 70 000 Restul tinerilor trec, în masă, de partea Rezistenţei Hotărît lucru, Manifestul de la Verona rămăsese undeva departe Trebuie văzut, fără îndoială, în acest manifest o viziune prospectivă a Italiei Şi, mai ales, paragraful consacrat Europei: „Se pune problema unei comunităţi europene la care să participe toate naţiunile care vor accepta următoarele principii de bază: eliminarea intrigilor politice britanice, abolirea sistemului capitalist în interior şi lupta împotriva plutocraţiei internaţionale în exterior, exploatarea resurselor naturale ale Africii în interesul reciproc al europenilor şi al populaţiei băştinaşe, respectîndu-se, în special, susceptibilitatea acelor naţiuni musulmane care au deja un statut naţional şi un guvern organizat, cum este Egiptul“ La 16 decembrie 1944, Mussolini trebuia, încă, să-şi mai precizeze acest gînd: „Trebuie să spun un lucru despre Europa nu vreau să definesc, de fel, limitele sale geografice, istorice, lingvistice şi economice, nu vreau să discut dacă astăzi o încercare de unificare ar reuşi mai bine decît altă dată: aceasta m-ar îndepărta de subiect şi mi-ar lua prea mult timp mă voi limita să afirm: constituirea unei comunităţi europene este necesară şi realizabilă Noi ne simţim italieni, deoarece sîntem europeni şi ne simţim europeni, în măsura în care sîntem italieni ” Pierdut în propriile visuri, marele exaltat care a fost Mussolini trasa liniile de forţă ale viitorului ţării sale 5 * * * Republica de la Salò nu era decît rezultatul prieteniei personale care îl lega pe Mussolini de Hitler Fără îndoială că führerul nu mai avea pentru duce aceeaşi admiraţie ca altădată, dar nu îi dorea decît binele şi se pare că, în bună parte, excesul de zel al agenţilor germani depăşea simţitor consemnele primite din partea Marelui Cartier General Mussolini simţea, oarecum, acest lucru, fapt pentru care el a solicitat, în mai multe rînduri, o întrevedere cu Hitler Ambasadorul Rahn îi sprijini cererea: — Trebuie să ţinem mai mult seama de gustul pe care îl au italienii pentru libertate şi să ridicăm moralul ducelui, care are dese crize de depresiune Consider că este necesar să-i oferim un prilej de bucurie, atît pe plan personal cît şi practic (Mesaj către Ribbentrop, 27 martie 1944) Întîlnirea Hitler-Mussolini a avut loc la Castelul din Klessheim, la 22 aprilie 1944 Castelul, construit în secolul XVIII, ca reşedinţă a prinţilor episcopi din Salzburg, lîngă fosta graniţă germano-austriacă, în ţinutul natal al lui Hitler, era situat într-un peisaj magnific La conferinţă participă nouă persoane: Hitler, Keitel, Rahn şi Wolff, Mussolini, Graziani, Mazzolini, Anfuso şi Morera, ataşatul militar la Berlin Mussolini se arată nedecis şi ezitant în faţa lui Hitler El recunoaşte utilitatea şi necesitatea ineluctabilă a presiunii germane şi cere o ameliorare a situaţiei trupelor italiene internate de germani, chiar în Italia, după armistiţiul lui Badoglio El cere o mai mare libertate care să salveze aparenţele Graziani este mai ferm dar şi el solicită arme pentru trupele republicane, insuficient echipate în faţa partizanilor Hitler, care iese din sală de mai multe ori, pentru a vorbi la telefon cu statul-major, face observaţia că italienii sînt prea puţin hotărîţi şi îl sfătuieşte pe Mussolini să fie energic şi intransigent 6 Toate acestea nu au nici un sens deoarece armata germană bate în retragere Roma cade la 4 iunie 1944 Rezistenţa se extinde în nordul ţării şi administraţia Republicii din Salò se dezintegrează Funcţionarii fascişti se retrag din Florenţa, Arezzo, Siena, Grosseto spre Milano La 25 iunie, Mussolini îi ordonă lui Graziani să zdrobească „rebeliunea“, dar astea sînt vorbe în vînt Sarcina este supraomenească, căci Republica socială nu mai controlează decît Cîmpia Padului Graziani şi-a declinat, se pare, această misiune De altfel, Kesselring nu mai vroia să audă de italieni, care îi pricinuiseră atîtea decepţii Pentru a redresa situaţia, Graziani cere ca germanii să pună capăt rechiziţionării de muncitori, pe care să îi înlocuiască cu voluntari; cere, de asemenea, ca Republica să aibă o libertate mai mare de acţiune şi ca partidul să fie reorganizat prin eliminarea unor personaje îndoielnice (Buffarini, Pavolini, Ricci) Adevărul este că mareşalul nu a reuşit să reconstituie o armată italiană El nu a putut trimite pe front decît patru batalioane, în timp ce patru divizii care se antrenau în Germania ameninţau să se dezintegreze dacă erau aduse în Italia Se pune întrebarea dacă Graziani dorea sincer să reuşească sau se mulţumea numai să-şi explice cauzele eşecului Mussolini se hotărăşte să discute despre toate acestea cu Hitler * * * Plecaţi cu un tren special din Gargnano, la 15 iulie, ducele şi Graziani vizitează tabăra unde se găseau cele patru divizii italiene Ei au fost primiţi cu entuziasm Apoi, însoţit de Rahn şi Anfuso, Mussolini se duce la Cartierul general al führerului, în Prusia Orientală Cînd trenul soseşte în gara Rastenburg, la 20 iulie 1944, tradiţionalul ceremonial se desfăşură ca de obicei Hitler, Ribbentrop, Keitel şi Bormann aşteptau pe peron Führerul înaintează cîţiva paşi, în întîmpinarea ducelui şi-i anunţă chiar în acel moment ştirea: „«— Duce, au lansat împotriva mea o maşină infernală!» „Ar fi fost suficient să-ţi arunci o privire asupra führerului – povesteşte Anfuso – ca să te convingi că, într-adevăr, fusese aruncată asupra lui o bombă adevărată, dar termenul întrebuinţat de Hitler îl făcu pe Mussolini, mai întîi, să creadă că Hitler face aluzie la vreo maşinaţie politică, supoziţie justificată, de altfel, de obişnuita sa frazeologie La privirea nedumerită pe care i-o aruncă Mussolini, Hitler îi răspunse, arătîndu-i părul pîrlit, astfel încît toată lumea a înţeles că maşina respectivă fusese într-adevăr o maşină infernală În timp ce ne îndreptam spre automobilele care urmau să ne conducă în cantonamentul vecin, am observat o anumită ezitare din partea ofiţerilor SS care ne însoţeau, motivată, evident, de calitatea noastră de oaspeţi excepţionali Această ezitare s-a tradus, în momentul în care am ajuns la bariera cantonamentului, cu toate că suita lui Mussolini se compunea numai din fiul său, Graziani, Mazzolini şi din mine – printr-o intensificare a controlului şi a verificării – de către soldaţii SS care păzeau bariera şi, din nou, de militarii ce ne însoţeau – a documentelor care ne-au fost înmînate la coborîrea din tren Era o zi proastă şi primul semn de nervozitate a fost dat chiar de Hitler care, atunci cînd am ajuns la cantonament, l-a părăsit pe Mussolini şi i s-a alăturat lui Himmler Am continuat, astfel, să mergem într-un mic cortegiu: în primul rînd, Hitler şi Himmler, în al doilea, Göring şi Mussolini, ceilalţi în spate Apoi, după o conversaţie aprinsă cu Hitler, Himmler ne-a părăsit Führerul a vrut să-i arate imediat lui Mussolini baraca unde avusese loc explozia, baracă cu pereţi subţiri de lemn şi cu un acoperiş foarte uşor, din cîlţi şi rumeguş În mijlocul barăcii se vedea un crater destul de mare, iar stîlpii de susţinere erau complet smulşi din pămînt Tocurile ferestrelor, ferestrele şi tot ceea ce era mobilier, proiectate pe terenul din jurul barăcii Hitler a făcut imediat observaţia că, dacă explozia ar fi avut loc în adăpostul obişnuit, care atunci era în reparaţie, adăpost mult mai solid, unde îşi ţinea de obicei conferinţele, nimeni nu ar fi scăpat Cînd am pătruns în grupul de barăci care alcătuiau centrul cantonamentului, eram stăpîniţi de un sentiment de curiozitate egal cu jena pe care o resimţeam prin prezenţa noastră acolo Hitler era permanent chemat la telefon; la rîndul lui, i-a telefonat lui Goebbels, la cîteva momente după venirea noastră Am aşteptat, un timp îndelungat, în faţa unui mic salon unde era întinsă o masă pentru a ni se servi ceaiul; de acolo, am asistat la un continuu du-te-vino al tuturor şefilor nazişti Am încercat să reconstituim evenimentele cu ajutorul cuvintelor aprinse care ne parveneau prin spaţiile dintre scîndurile barăcii, din ultimele expresii ale lui Hitler precum şi din informaţiile pe care le solicitasem cu un aer consternat Bormann mi-a spus imediat că inspiratorii complotului fuseseră descoperiţi şi că, se pare, ordinele fuseseră date de către Comitetul Germaniei libere din Moscova El nu a pronunţat numele lui Stauffenberg, a cărui responsabilitate în complot de-abia atunci fusese descoperită şi aceasta numai datorită unui sergent de serviciu la mica centrală telefonică Sergentul, imediat după explozie, la ora douăsprezece şi jumătate, notase că Stauffenberg ceruse o legătură cu Ministerul de Război din Berlin Această descoperire, legată de faptul că Stauffenberg fusese văzut în baraca cu explozia, înainte de începerea conferinţei, precum şi certitudinea, dobîndită mai tîrziu, că el lăsase jos servieta de piele şi că părăsise apoi baraca, sub pretextul unui apel telefonic, au confirmat bănuielile care existau împotriva lui Stauffenberg părăsise Rastenburgul la ora unu iar noi, în completă ignoranţă de cauză, asistam cum se dădeau ordinele care au dus la înăbuşirea conjuraţiei “ 7 Inutil să spunem că atmosfera din Rastenburg nu prea era propice conversaţiilor Mussolini a reamintit că el a scăpat de la moarte în mod miraculos în timpul primului război mondial Hitler a ţinut, atunci, un discurs inspirat, privind armele secrete şi distrugerea totală a Londrei cu arme purtate de rachete Apoi, Mussolini i-a înmînat lui Hitler un mic memorandum pe care îl redactase împreună cu Rahn, în timpul călătoriei cu trenul, sugerîndu-i să-l citească mai tîrziu, cînd va fi mai odihnit Cu toate acestea, Hitler l-a citit imediat, fără ochelari şi cu oarecare febrilitate; a declarat că era întru totul de acord, ceea ce nu-l angaja cu nimic Ceilalţi şefi germani încep o discuţie aprinsă privind responsabilităţile actualei înfrîngeri Göring şi-a îndreptat chiar bastonul de mareşal înspre Ribbentrop, care i-a replicat: „— Mai sînt încă ministrul afacerilor externe şi mă numesc von Ribbentrop“ Hitler îşi sugea maşinal pilulele care îi fuseseră date de dr Morell; Mussolini era total descurajat Dollman îi întreţinea pe italieni În camera vecină, Graziani şi Keitel discutau, cu aprindere, despre soarta diviziilor italiene Keitel vroia să le păstreze în Germania, pentru apărarea antiaeriană Graziani cerea reîntoarcerea lor în Italia Mareşalul italian a pus în balanţă demisia sa Fără să-şi dea acordul, Keitel a încetat să mai discute problema La ora 19, Hitler şi-a condus oaspeţii la tren Se împlineau exact zece ani şi treizeci şi şapte de zile de la prima întîlnire dintre Hitler şi Mussolini, la Veneţia Aceasta este ultima lor discuţie Führerul îl salută pe duce, strîngîndu-i îndelung mîna Se uită în ochii lui «— Ştiu că pot conta pe dumneavoastră şi vă rog să mă credeţi cînd vă spun că vă consider drept cel mai bun, poate singurul meu prieten din lume » Hitler îi strînge mîna lui Rahn şi adaugă, aparte: «— Fiţi foarte prudent » La plecarea din gară, Hitler dă un ordin, fără îndoială singurul care a rezultat din această ultimă reuniune: «Să construiţi un adăpost antiaerian lîngă reşedinţa personală a ducelui » * * * Reîntors la Gargnano, Mussolini se apucă din nou de scris Îşi reluase vechea meserie de ziarist Scria articole pentru „Corriere della Sera“ care trebuiau să fie grupate în Memorii, dar avu surpriza să vadă unul din texte cenzurate de germani Scria, de asemenea, editoriale pentru „Correspondenza Republicana“, agenţie de presă pe care el însuşi o fondase Citea ziare şi, la întîmplare, o carte despre viaţa lui Isus, Napoleon de Emil Ludwig, lucrări de Hemingway şi Goethe, Şolohov şi Platon, Nietzsche şi Sorel Cînd cineva cerea să fie primit, îl trimitea la Graziani sau Tarchi 13 Între două activităţi literare, făcea o partidă de tenis dar, începînd din toamna anului 1944, preferă plimbările cu bicicleta pe malul lacului Garda Uneori, împreună cu fiul său mai mic, Romano, mergea timp de o oră prin pădurile din apropiere Petrecea din ce în ce mai mult timp la masa de lucru Dorea să scape de certurile de la vila Feltrinelli Rachele, care descoperise refugiul Clarei Petacci, s-a dus să o insulte la domiciliu Amîndouă au luat pe cei de faţă drept martori ai dragostei lor pasionate pentru duce şi, după cîteva invective, s-au retras, fiecare în parte, ascunzîndu-şi lacrimile Mussolini sosea la biroul său din vila Orsolina în jurul orei 8 dimineaţa, unde rămînea pînă la ora 14, după care mergea, pentru cîteva minute, să ia masa la vila Feltrinelli Apoi, revenea în cabinetul de lucru pe care nu-l mai părăsea decît în jurul orei 20 Singura sarcină politică asupra căreia s-a aplecat cu oarecare tenacitate, în cursul anului 1944, a fost activitatea diplomatică pentru recunoaşterea de către statele străine a guvernului său Dar avu o mare decepţie Vaticanul rămîne surd, Mussolini ameninţă cu ruperea tratatului de la Lateran, dar Rahn nici nu vrea să audă Numai ţările satelite – Bulgaria, Croaţia, Ungaria, România, Slovacia – şi Japonia au recunoscut Republica socială italiană, cu efect retroactiv din 27 septembrie 1943, şi aceasta la ordinul lui Ribbentrop 8 Argentina, Portugalia, Suedia, Elveţia, Turcia resping cererile de la Salò Generalul Franco declară ambasadorului german Dieckhoff că Mussolini nu mai e decît o umbră Ducele nu a insistat El s-a închis în sine „Era, pe atunci, extrem de palid, spune doctorul Zacharias, iar ochii săi mari şi negri trădau, deseori, neliniştea La faţă arăta neobişnuit de slăbit Dimineaţa nu servea decît o simplă ceaşcă de ceai iar la celelalte două mese mînca foarte puţin Nu mai bea lapte, el care altă dată consuma pînă la trei litri pe zi Uniforma miliţiei fasciste, pe care o purta de obicei, deşi foarte îngrijită, părea că flutură pe el iar gulerul de la cămaşa cea neagră, devenit acum mult prea larg, descoperea un gît, care altădată masiv şi puternic, era la fel de ridat şi zbîrcit ca al unei broaşte ţestoase Încă se mai îngrijea să se radă regulat pe cap iar de două ori pe lună, din Gardona, venea o manichiuristă care-i făcea unghiile “ 9 În iulie 1944, divizia San Marco se întoarce din Germania, iar în august, divizia Monte Rosa Ele sînt ataşate pe lîngă trei divizii germane, pentru a forma grupul armat Liguria – însărcinat cu apărarea sectorului Italia nord-vest, între Genova şi San Remo, cu misiunea de a respinge o eventuală debarcare aliată sau un atac din Alpii francezi Divizia Littorio se reîntoarce în septembrie, dar divizia Italia avea ordin să nu părăsească Germania Ca şi diviziile germane, trupele lui Graziani trebuiau să lupte atît împotriva Aliaţilor cît şi împotriva Rezistenţei Mussolini continua să fie total rupt de realitate Dacă îl lasă pe Graziani să apere puţina autoritate care îi mai rămîne armatei republicane o face cu gîndul la organizarea unei linii finale de apărare, unde armata italiană s-ar putea acoperi de glorie, în cazul unei invazii cvazitotale a teritoriului republican Este timpul, deoarece Aliaţii avansează Insula Elba cade la 19 iunie, Pisa la 26 iulie, Florenţa la 22 august, Rimini la 21 septembrie Kesselring îşi organizează apărarea pe „linia verde“, de la Spezia – la nord de Rimini Armata germană va ierna în Italia de Nord Ideea lui Mussolini capătă contur La 17 septembrie, ducele creează un Comitet special de apărare republicană a Alpilor şi îl pune în fruntea acesteia pe Pavolini, secretarul general al partidului Locul ales este valea Valtellina, la nord de lacul Como, trecătoare foarte importantă între Lombardia şi Germania 10 Proiectul este ratificat de către Consiliul de miniştri la 18 septembrie şi supus spre aprobare Berlinului, de către Rahn, în aceeaşi zi Dar Rahn apreciază că „după cîtva timp, soluţia unei fugi în Elveţia va surîde chiar şi celor mai hotărîţi, iar ducele va rămîne singur, cu o mînă de fideli “ Proiectul se opreşte aici În momentul acela, Mussolini era, din punct de vedere fizic, incapabil să ducă la bun sfîrşit proiectele pe care le preconizează; imaginaţia depăşeşte forţele omului Kesselring şi Graziani îşi concentrau atenţia către Rezistenţă Ducele oferise o amnistie tuturor „rebelilor“ care vor depune armele înainte de 10 septembrie, dar termenul trecuse fără vreo modificare a situaţiei La drept vorbind, Rezistenţa perturba în aşa măsură datele de război, încît la 13 noiembrie, generalul Alexander, comandantul aliat, a trebuit să-i îndemne pe partizani să-şi reducă activitatea şi să se menţină în defensivă Mussolini îşi recapătă speranţa La 14 noiembrie, îl trimite pe fiul său, Vittorio, la Hitler, cu următoarea scrisoare: „În afară de una sau două telegrame, în cazuri de extremă urgenţă, a trecut mult timp de cînd nu v-am mai comunicat părerile mele privind situaţia generală, aşa cum se prezintă ea în momentul de faţă şi ţinînd seama de dezvoltările sale viitoare, cele mai logic posibile Daţi-mi voie să vă fac aceste comunicări, acum, la începutul unei ierni care – fie că o vrem sau nu – va duce la o stagnare a operaţiilor în mai multe sectoare Permiteţi-mi, înainte de toate, să vă exprim, încă o dată, profunda mea admiraţie, împărtăşită, o ştiu, de toţi italienii (inclusiv de adversarii noştri), pentru curajul inegalabil arătat de trupele dumneavoastră Numai o armată ca a dumneavoastră, adică o armată naţional-socialistă putea rezista, aşa cum a făcut-o, împotriva unui atac, lansat pe fronturile europene de un inamic care dispune de forţe superioare şi, în acelaşi timp, să poată neutraliza consecinţele trădării României, Bulgariei şi Finlandei 11, ţări ale căror armate s-au raliat inamicului nostru ca să vă împiedice calea şi să vă îngreuneze şi mai mult misiunea Sînt sigur că nici o altă armată din lume nu ar fi fost capabilă să depăşească dificultăţile, determinate de o situaţie care angajează trupele dumneavoastră din Egipt pînă în Laponia şi din Atena la Petsamo Rezistenţa de care au dat dovadă garnizoanele dumneavoastră în porturile franceze de la Atlantic a fost o adevărată epopee Felul în care a fost rezolvată criza din 20 iulie arată că masa poporului german este profund ataşată şi că armata este alături de dumneavoastră, führer, ferm hotărîtă să reziste pînă la capăt în această luptă necruţătoare De la 28 august 1942, dată la care marele mareşal Rommel a trebuit – din lipsă de mijloace şi de carburanţi – să oprească ofensiva în Egipt, iniţiativa a trecut la inamic El a atacat punctele nevralgice şi a reuşit să invadeze Europa Sper să vă reamintiţi, führer, de întîlnirea noastră de la Salzburg, în aprilie 1943, cînd v-am sugerat să atrageţi Spania pe orbita noastră, pentru a neutraliza Gibraltarul şi a surprinde prin spate forţele anglo-americane din Africa de Nord care, pe atunci, nu erau nici pe departe atît de puternice cum sînt astăzi Caudillo 12 nu s-ar fi opus decît pentru a salva aparenţele, nefăcînd altceva decît să-şi urmărească propriul său interes El nu s-ar fi găsit, acum, într-o situaţie pe care o putem considera ca precară, oricum am privi-o Astăzi, ca şi în primăvara lui 1943, nu există decît o singură problemă: să învingem şi pentru aceasta trebuie să reluăm iniţiativa pe pămînt, pe mare şi în aer Führer, dumneavoastră aţi fost primul care v-aţi dat seama de această necesitate, despre care mi-aţi vorbit cu ocazia întîlnirii noastre de la Salzburg, din acest an O dată hotărît că trebuie să reluăm iniţiativa, rămîne de stabilit frontul cel mai susceptibil să ofere rezultate politice şi militare Exclud fronturile de Est şi Vest, precum şi cel de la Dunăre, din motive cu care nu merită să vă mai reţin atenţia Frontul unde poate fi restabilită iniţiativa este cel italian Sînt sigur, führer, că o analiză detaliată a situaţiei vă va convinge – pe dumneavoastră şi pe colaboratorii dumneavoastră – că sugestia mea nu este absurdă şi că operaţia trebuie să fie efectuată în această iarnă, adică în perioada în care inamicul nu-şi poate exploata pe deplin superioritatea în blindate şi aviaţie O forţă italo-germană de 80 pînă la 100 000 de oameni ar răsturna situaţia şi, dacă aşa cum se poate prevede, adversarul îşi va retrage o parte din trupe angajate pe alte fronturi, sarcina armatelor dumneavoastră ar fi uşurată Am sentimentul că această operaţie ne va aduce, în sfîrşit, o zi cu soare după atîtea luni înceţoşate Folosesc acest prilej pentru a vă face o scurtă prezentare a situaţiei interne, aşa cum o văd, în mod obiectiv, fără optimism şi fără pesimism În ciuda înaintării necontenite a inamicului şi a pătrunderii sale în Valea Padului, situaţia s-a ameliorat Cele 22 milioane de italieni care locuiesc în Liguria, Piemont, Emilia, Lombardia şi Veneţia au încetat să-i mai aştepte pe „Eliberatori“ Antifasciştii înşişi nu mai manifestă faţă de ei acelaşi entuziasm Graţie expediţiilor întreprinse de detaşamentele germane şi italiene, fenomenul „Rezistenţă“ este pe cale de dispariţie De asemenea, recenta amnistie pe care am dat-o a readus în cazărmi şi în uzine cîteva mii de tineri Post-scriptum: Consider că apărarea Văii Padului are pentru noi o importanţă hotărîtoare În cazul în care am pierde-o, ar trebui să înfruntăm un grav pericol în Est, unde formaţiile militare ale lui Tito ocupă întreaga Dalmaţie şi încep să se îndrepte spre Nord Dintr-un punct de vedere mai general, pierderea Văii Padului ar implica dispariţia virtuală a Italiei ca putere tripartită, în timp ce ideal ar fi să se recupereze, cel puţin, o parte din teritoriul care să ne permită o contribuţie mai eficientă la efortul comun de război “ O lună mai tîrziu, la 16 decembrie, ofensiva din Ardeni va încerca să degajeze frontul occidental Zadarnic Înfrîngerea finală se apropie DOCUMENTE: AFACEREA CAMPIONE A vrut Mussolini, în 1944, să violeze neutralitatea Elveţiei? Faptul pare probabil Micul oraş Campione d’Italia este situat pe malul lacului Lugano, fiind o enclavă italiană pe teritoriul elveţian Pe timp de pace, acest oraş şi cazinoul său făceau bucuria jucătorilor La sfîrşitul celui de-al doilea război mondial el devenise un loc de întîlnire al agenţilor secreţi aliaţi Ba mai mult, oraşul manifesta sentimente ostile faţă de Republica socială Cînd Mussolini a aflat acest lucru, el a prevăzut atacarea oraşului cu ajutorul unor vedete pe lac şi a forţelor terestre care urmau să încercuiască Campione, trecînd prin teritoriul elveţian A fost fixată chiar şi data atacului: 23 aprilie 1944 Atacul a fost anulat în urma unui atentat împotriva unui conducător fascist, survenit la 21 aprilie şi care a provocat starea de alarmă a armatei elveţiene Se poate deduce, din acest incident, că Mussolini vroia să intre în război cu Elveţia? Potrivit anumitor documente, furnizate de F Lanfranchi (în La Resa degli Ottocentomila, Milano, 1948), Mussolini considera că, în faţa ripostei elveţiene prevăzute, Hitler ar fi fost obligat să sară în ajutorul său, aşa cum făcuse în 1940, în Grecia Invadarea Elveţiei de către Wehrmacht şi subordonarea acestui stat, i-ar fi oferit Italiei de la Salò un hinterland mai mare şi ar fi permis o susţinere mai puternică a forţelor lui Graziani de către Germania În ceea ce ne priveşte, considerăm că această idee nu a depăşit stadiul veleităţilor REZISTENŢA ITALIANĂ Nu ne-am propus, prin cartea de faţă, studiul Rezistenţei italiene Documentele istorice privind această problemă sînt numeroase; ele au fost colectate de Institutele pentru Istoria Mişcării de Eliberare din Emilia (Modena), din Veneţia-Giulia (Triest), din Veneţia (Padova), din Toscana (Florenţa), din Liguria (Genova), din Laţiu (Roma), din Piemont (Torino) Aceste institute au publicat nenumărate lucrări; Revista „Il Movimenta di Liberazione in Italia“, din Milano, merită o menţiune specială A se vedea, de asemenea: European Resistance Movements, I şi II, Pergamon Press, Oxford, 1960 şi 1964; La Résistance italienne, Milano, 1947; R Battaglia, Storia della Resistenza Italiana, Milano, 1964 şi J De Launay, La Résistance italienne în: Grandes Controverses de l’Histoire Contemporaine 1914—1915, Lausanne, 1964 (Istoria secretă, Bucureşti, 1970, pag 324-328) COnTrOVERSE: CINE A INIŢIAT GREVELE DIN MARTIE 1944? Greva generală care a izbucnit la Fiat, ia 1 martie 1944, a avut ca motiv oficial, revendicările economice ale muncitorilor Această grevă a fost, într-adevăr, iniţiată de Rezistenţă, din motive politice Faptul este indiscutabil Proba, dacă este necesară, ar putea fi dată de actele de sabotaj comise asupra căilor ferate, în provincia Torino, la aceeaşi dată, cu scopul de a-i împiedica pe muncitori să se ducă la lucru Care a fost importanţa acestei greve? Ea s-a extins în tot oraşul Milano şi a cuprins 60 000 de muncitori, după unii, şi 200 000, după alţii Istoricii Rezistenţei pretind că această grevă a fost hotărîtă şi organizată într-o şedinţă a Comitetului de acţiune al Rezistenţei (G Vaccarini, în Il Movimento di Liberazione in Italia, Torino, 1953) Autorităţile naziste şi fasciste au tras concluzia că mişcarea a fost organizată de comunişti (Arhivele germane şi italiene A se vedea, în legătură cu acest subiect, F W Deakin, Op cit şi F Bellotti, La Repubblica di Mussolini, Milano, 1945 ) Ceea ce nu este pe deplin clarificat este neutralitatea simpatizantă faţă de grevă a industriaşilor care, fără îndoială, vedeau în aceasta un mijloc de a împiedica planurile economice ale Republicii de la Salò şi de a opera o deschidere către Aliaţi Noile greve, care urmează în iunie, au fost declanşate la Fiat şi Lancia, în Torino Ele au cuprins 70 000 de muncitori Ţinta lor era să împiedice demontarea şi transportul de utilaje în Germania Chiar şi aici, dacă acest Comitet de acţiune al Rezistenţei a jucat un rol motor, sub impulsul comuniştilor, atitudinea direcţiunilor întreprinderilor rămîne destul de neclară (Vezi Luraghi, Il Movimento operaio Torinese durante la Resistenza, Milano, 1958) CAPITOLUL VI ULTIMELE CONFERINŢE Agenda lui Heinz Linge, valetul lui Hitler, a fost găsită, pe jumătate arsă, în Cancelaria Reichului Paginile rămase intacte se referă la primele şase luni ale anului 1944 Ele precizează programul zilnic al führerului În general, Hitler se trezea din somn între ora 11,35 şi 11,45 Făcea o scurtă plimbare, însoţit de un general sau un ministru şi se reîntorcea, la ora 13, pentru a lua micul dejun După această primă masă ţinea prima sa „Lage“ (discuţie asupra situaţiei) cu generalii şi amiralii săi 1 La ora 15 sau 16, lua dejunul împreună cu cîţiva invitaţi 2 după care, de la ora 16 sau 17, începeau convorbirile, ceas după ceas, pînă la ora 21 La ora 21, avea loc a doua „Lage“, care se termina, la ora 24, cu un ceai la care asistau soţiile conducătorilor Reichului Führerul se ducea să se culce către ora 1,45 În cursul acestor după amieze a primit Hitler, în a doua jumătate a anului 1944, pe cei mai mulţi dintre aliaţii săi Monseniorul Tiso, slovacul, venise să-l vadă pentru ultima oară, la 10 aprilie 1943, la Klessheim Martorii au păstrat amintirea unui om prudent, care se eschivează Pavelici, primit în aceeaşi zi, era cam neliniştit, dar decis să lupte pînă la ultimul croat, pentru a se salva Norvegianul Quisling a fost primit de abia la 28 ianuarie 1945, la Berlin; era foarte abătut şi căuta o ieşire pe care, însă, nu avea să o găsească 3 Acest fecior de pastor doctrinar, mitoman şi încăpăţînat, continua să viseze Aşa cum ne spune Magne Skodvin, el prefera să dea frîu liber viziunilor sale decît să treacă la o analiză realistă a datelor politice În momentul acela, el încă mai spera, în ciuda eşecurilor sale precedente, să stabilească negocieri cu Reichul, prin care să poată asigura Norvegiei o deplină „putere de guvernare“ (regjeringsmyndighet), garantarea independenţei, a indivizibilităţii şi libertăţii ţării sale şi pentru a obţine suprimarea Reichskomisariatului precum şi înlocuirea lui cu o ambasadă Quisling a vrut să-i vorbească lui Hitler de un tratat de pace germano-norvegian şi de un Pact european, dar führerul era preocupat numai de sabotaje şi de măsurile de represiune propuse de reichskomisar Hitler s-a mulţumit să afirme că, după război, Norvegia îşi va redobîndi independenţa completă şi că Germania nu va pretinde nici o despăgubire de război Era un dialog între surzi Între 10 aprilie 1943 şi 28 ianuarie 1945, Hitler şi-a revăzut, aşadar, toţi aliaţii Am relatat primirea lui Mussolini la Rastenburg, la 20 iulie 1944 Întîlnirea nu a dus la nimic Ducele devenise vasalul lui Hitler ÎNGRIJORĂRILE CONDUCĂTORULUI La 5 august 1944, a fost primit la Rastenburg mareşalul Antonoscu, „conducătorul“ României Pilotul lui Hitler, generalul Baur, plecase, în dimineaţa aceleiaşi zile, la Bucureşti, pentru a-l aduce El a făcut o escală la Cracovia, ceea ce i-a permis să repare avaria, survenită în timpul zborului, la unul din motoare Există două procese verbale asupra conferinţei: o notă germană (Nr 30/1944), semnată de interpretul Schmidt, şi un rezumat dictat de Antonescu 4 Se ştie că textele lui Schmidt erau întocmite pe gustul lui Ribbentrop Comparaţia celor două documente este instructivă: Schmidt notează că Hitler nu vrea să dea nimic şi că Antonescu se angajează să lupte în continuare Antonescu speră că va primi un oarecare sprijin şi spune că s-ar fi angajat cît mai puţin cu putinţă Convorbirea s-a axat pe trei puncte: atentatul 5, relaţiile germano-române şi viitoarea atitudine a României Hitler declară că nu a fost surprins de puci: trădătorii defetişti sabotau, încă de multă vreme, ordinele sale pe Frontul de Est; tot ei au constituit, de altfel, sursa dezastrului de la Stalingrad Aşa ceva nu avea să se mai întîmple Armata germană se reorganizează şi vor fi repurtate noi succese O revoluţie bolşevică în interior este imposibilă, iar toate ţările din Est trebuie să ştie că, la Teheran, englezii şi americanii au acceptat bolşevizarea Europei, pînă la Oder şi poate chiar pînă la Elba În cazul cînd Sicilia şi insulele greceşti rămîn sub protecţia engleză, Italia de Sud va fi bolşevizată Hitler admite că Bulgaria îi provoacă nelinişti, dar promite că va ajuta România, fără însă a face precizări El spune că Tito blochează 20 de divizii în Balcani, dar Antonescu notează că cifra este exagerată În fond, conchide Antonescu, după 5 ore şi 30 de minute de discuţie, nu am dat nici un răspuns, pozitiv sau negativ, la întrebarea lui Hitler dacă România va urma pînă la capăt Germania La 6 august, Antonescu a avut o scurtă întrevedere cu Guderian; amîndoi au vorbit în limba franceză Mareşalul i-a spus cît de mare i-a fost stupefacţia atunci cînd a auzit de declanşarea „puciului generalilor“ El a adăugat: „Credeţi-mă, în ceea ce mă priveşte, pot să-mi culc capul liniştit pe genunchii generalilor mei“ „Antonescu a plecat spre România, chiar în după-amiaza aceleiaşi zile – relatează Baur; avea o mină foarte îngrijorată Cu siguranţă că Hitler nu i-a putut da asigurări prea mari cu privire la ţara sa Una din conductele de gaze s-a spart, puţin timp după decolare Eram nevoit, fie să las motorul să meargă în plin, fie să-l opresc Deoarece nu voiam să fac nici una, nici alta, m-am hotărît să mă reîntorc după numai cîteva minute de zbor Antonescu a manifestat multă nervozitate El a atribuit această avarie unui sabotaj Am dispus să se pregătească un alt avion dar, între timp, mecanicii l-au reparat pe al meu Voiajul a decurs, apoi, fără nici un incident Cînd am aterizat la Bucureşti, patru ore mai tîrziu, pe aeroport se afla o mulţime de oameni Generali şi ofiţeri îl asaltară pe Antonescu cu întrebări şi nu era deloc greu de observat că răspunsurile sale nu linişteau pe nimeni Toate figurile căpătară o expresie care prevestea o catastrofă Antonescu nu putea decît să confirme temerile – nimeni nu mai credea în victorie Comandantul aeroportului din Bucureşti mi-a declarat că se înmulţeau cazurile de sabotaj şi că starea de spirit împotriva Germaniei lua amploare“ Presentimentele nu-l înşelau deloc pe Antonescu Conducătorul a fost arestat la 23 august 1944 şi internat, apoi, într-o clădire a Partidului Comunist 6 România a ieşit din războiul din Est, chiar în aceeaşi zi, şi a întors armele împotriva Germaniei Militarii şi rezistenţii români au angajat o luptă aprigă cu germanii pe străzile Bucureştiului şi în jurul punctelor strategice, ocupate de nazişti Misiunea Luftwaffe, legaţia germană 7 şi hotelul Ambasador au fost evacuate În ziua de 24 august, Luftwaffe a încercat să răspundă printr-un bombardament terorist asupra capitalei României, dar Rezistenţa a avut ultimul cuvînt, eliberînd complet Bucureştiul la 28 august 1944; la 24 august a intervenit şi declaraţia de război a României împotriva Germaniei 200 000 de români au fost lansaţi împotriva fostului „aliat“ Ministrul Germaniei, baronul Manfred von Killinger, a aşteptat sfîrşitul luptelor În ziua de 2 septembrie, la reşedinţa sa, şi-a ars hîrtiile, şi-a ucis secretara, d-ra Petersen, şi apoi s-a sinucis cu un foc de revolver 8 Hitler a încercat atunci o lovitură de teatru eliberîndu-i pe conducătorii Gărzii de Fier, aflaţi sub supraveghere încă din ianuarie 1943 la Dachau şi Buchenwald Horia Sima a acceptat să constituie „guvernul român“ în exil, împreună cu prinţul Mihail Sturza în calitate de ministru al afacerilor externe Instalat la Viena, acest guvern a „funcţionat“ de la 24 august 1944 pînă în mai 1945 S-a produs, însă, o sciziune între conducătorii Gărzii de Fier, iar unii dintre ei au făcut zadarnic avansuri aliaţilor occidentali România era definitiv pierdută pentru Germania ESCHIVĂRILE MAREŞALULUI MANNERHEIM Hitler mai avea un partener de prim rang, mareşalul Mannerheim După Stalingrad, armata finlandeză, ca şi armata română, a trebuit să bată în retragere La fel ca Antonescu, Mannerheim nu se gîndea decît la ieşirea din război în condiţii cît mai bune, păstrînd pe cît posibil frontiera cu U R S S din 1939 La 5 iunie 1942, Hitler, care avea o admiraţie deosebită pentru mareşalul Mannerheim, s-a dus să-i prezinte omagiile, cu ocazia aniversării a 75 de ani Führerul a scăpat ca prin minune de un accident După escala de la Reval, timpul s-a înrăutăţit simţitor deasupra Balticii Aterizarea a fost o adevărată performanţă Să ascultăm relatarea pilotului: „Mă îndreptam spre terenul de aterizare, aflat la o distanţă de 700 de metri de locul unde aşteptau preşedintele Ryti, mareşalul Mannerheim şi o companie de onoare; eram, deci, la o mică distanţă, cînd i-am văzut pe mecanici începînd să alerge şi să arate cu mîna spre avionul nostru Aproape în acelaşi moment, am observat fum şi am bănuit că arde ceva la avion Hitler a coborît, l-a salutat pe preşedinte şi pe mareşal, apoi a trecut prin faţa soldaţilor fără să observe nimic Mecanicii au alergat cu extinctoarele Cînd Hitler s-a suit în maşina care îl aştepta, focul era stins Arsese o roată, flăcările fiind alimentate de uleiul de la frîne Înaintasem cu frînele blocate Avaria provenea de la o mică supapă de rapel, blocată din neatenţia unuia din mecanicii noştri şi care împiedica deblocarea frînelor Am avut, totuşi, mult noroc Dacă ar fi trebuit să zbor la Rastenburg, pe o distanţă atît de lungă, roata s-ar fi aprins, probabil, în acelaşi fel Fără să-mi dau seama aş fi strîns trenul de aterizaj, apropiind, astfel, focul de motoare şi de rezervoarele de benzină Accidentul ar fi fost, fără îndoială, inevitabil“ În cursul convorbirilor cu finlandezii, Hitler a încercat să-i determine să rămînă mai departe în alianţă cu Germania Eforturi zadarnice Mareşalul finlandez era un om cu mult sînge rece El acţiona în statul său major potrivit principiului că numai oamenii de caracter sînt demni de încredere Înainte de a primi un ofiţer în echipa sa, el îi oferea un pahar cu rachiu, pe care, simulînd neatenţie, îl umplea ochi Dacă ofiţerul ezita o secundă, tremura sau vărsa cîteva picături, Mannerheim îi arunca o privire plină de severitate: — Sînteţi nervos? Această întrebare îl punea în încurcătură pe candidat şi, uneori, se întîmpla să ducă la eliminarea sa definitivă În 1942, l-a cîntărit pe Hitler în acelaşi mod Aflînd că führerul nu poate suporta mirosul de tutun, mareşalul şi-a scos cutia cu ţigări şi a fumat tot timpul întrevederii El a declarat, mai tîrziu, că aceasta i-a permis să aprecieze dacă führerul era sau nu sigur de el „Dacă Hitler ar fi protestat, aş fi dedus că este tare pe situaţie Dar pentru că nu a spus nimic, tolerînd ca un general dintr-o ţară mică să fumeze în prezenţa sa, însemna că situaţia sa nu prea era strălucită, că era cea a unui solicitant 9“ La 27 iunie 1942 Mannerheim a făcut o vizită la Rastenburg Mareşalul a povestit despre succesele obţinute pe front şi a reuşit să evite unele cereri inoportune de acţiuni comune împotriva Leningradului şi a Murmanskului În cursul anului 1943, colaborarea germano-finlandeză a cunoscut momente dificile Departamentul de Stat al S U A a oferit, cabinetului din Helsinki, bunele sale oficii în vederea încheierii păcii Domnul Ramsay, ministrul de externe al Finlandei, s-a dus atunci la Berlin pentru a se întîlni cu Ribbentrop şi a încercat să convingă Germania să evacueze Finlanda prin bună înţelegere, pentru a uşura negocierile Ribbentrop nu numai că a refuzat net, dar a cerut Finlandei un angajament prin care aceasta să renunţe la orice pace separată Ramsay nu a promis nimic, dar cînd Hitler i-a convocat, la Rastenburg, pe toţi aliaţii săi, Ryti a declinat invitaţia Ruşii au făcut cunoscut prin ambasadoarea lor la Stockholm, d-na Kollontay, că frontierele din 1940 trebuie să servească ca bază de discuţie La începutul lui 1944 retragerea a continuat în timp ce guvernele american şi suedez făceau presiuni la Helsinki pentru încheierea păcii Delegaţii finlandezi trimişi la Moscova află că sovieticii cereau nu numai revenirea la frontierele din 1940, dar şi o despăgubire de 600 milioane de dolari La 18 aprilie parlamentul a respins aceste cereri La 9 iunie 1944, s-a declanşat o puternică ofensivă sovietică, sprijinită de un extraordinar baraj de artilerie: 300 pînă la 400 guri de foc pe kilometru, faţă de 200 cîte fuseseră la Stalingrad Armata Roşie realiza progrese, iar Hitler a socotit că este momentul propice pentru o nouă intervenţie Ribbentrop a sosit, pe neaşteptate, la Helsinki, în ziua de 22 iunie 1944 În schimbul unei promisiuni scrise – „nici o pace separată“ – Germania oferea arme, muniţii şi alimente Mannerheim a cerut preşedintelui Ryti să-i adreseze lui Hitler o scrisoare personală, fără contrasemnătură, declarînd că „el personal, sau un guvern numit de el, nu ar încheia niciodată o pace pe care Germania nu ar aproba-o“ Ryti a semnat această scrisoare la 26 iunie Cu ajutorul dat de germani, ofensiva sovietică a fost oprită la începutul lunii iulie Finlanda considera că se află într-o poziţie mai bună pentru a negocia; preşedintele Ryti cedă conducerea statului mareşalului Mannerheim, la 4 august, spre a-i lăsa acestuia libertate de acţiune Mareşalul Keitel soseşte la Helsinki, la 17 august, pentru a-i transmite lui Mannerheim felicitările lui Hitler, de fapt, pentru a-i sonda intenţiile Şeful statului finlandez nu ascunde că deţine întreaga putere de stat pentru a păstra libertatea de acţiune De altfel, Mannerheim reia, imediat, chiar din 25 august, negocierile cu Moscova La cererea sovieticilor, ruptura cu Germania intervine la 2 septembrie, acordîndu-se un răgaz de două săptămîni pentru retragerea trupelor germane 10 Mannerheim cere armatei germane să accelereze ritmul retragerii trupelor sale, dar nu poate evita, în insule, ciocnirile violente dintre finlandezi şi germani La 5 septembrie intervine încetarea focului, din partea trupelor sovietice, iar la 7 septembrie încep, la Moscova, negocieri de pace Germania se răzbună jefuind întreaga Laponie şi distrugînd cel mai nordic oraş al Europei – Rovaniemi Finlandezii au continuat, pînă la sfîrşitul lui 1944, campania împotriva trupelor germane, aflate în Nord; chiar şi în aprilie 1945, unele unităţi germane încă se mai cramponau pe cîte un teritoriu de pămînt greu accesibil MOARTEA REGELUI BORIS De la 3 septembrie 1944, ruşii se găseau la frontiera Bulgariei Situaţia devenise imposibilă ca urmare a schimbării poziţiei României Trebuie precizat că Bulgaria era, atunci, condusă de un rege minor, Simion şi de un Consiliu de regenţă compus din prinţul Kiril, fratele lui Boris, primul ministru Filov şi generalul Mihov Să revenim, pentru un moment asupra morţii regelui Boris Luni 16 august 1943, regele Boris al Bulgariei, care petrecuse două zile cu Hitler, în „vizuina lupului“, de la Rastenburg, cartierul general al führerului, se întoarce în capitală El ia loc pe scaunul radio-mecanicului de bord al unui trimotor Junker 52, condus de generalul Hans Baur, pilotul personal al führerului Acesta povesteşte: „Am avut un timp foarte frumos în drum spre Sofia Regele, aviator entuziast, s-a arătat extrem de încîntat Totuşi, această bucurie nu reuşea să învingă starea de evidentă depresiune – mizase totul pe cartea lui Hitler şi ştia, în acel moment, că această carte este pierdută “11 Mai erau încă doi pasageri la bord: un aghiotant al regelui şi generalul Mihov, ministrul apărării, care asistase la întrevederile de la Rastenburg Junkerul avea o autonomie de zbor de cincisprezece ore şi dispunea de două mitraliere pentru apărare El a urmat ruta Dresda, Praga, Budapesta, a trecut Carpaţii la o altitudine de patru mii de metri, pentru a evita golurile de aer, a survolat Bucureştiul şi a aterizat la Sofia, fără incidente A doua zi, după sosirea sa la Sofia, la 17 august, Boris se duce la reşedinţa sa de la Ţarska Bistriţa, în munţi, pentru o scurtă odihnă În ziua de 18 august face, împreună cu fratele său, prinţul Kiril, ascensiunea muntelui Musala, de 2 923 m, parcurgînd călare o parte din drum, cam pînă aproape de altitudinea de 2 400 m Seara, cei doi fraţi se întorc, frînţi de oboseală, la reşedinţa regală La 19 august şi în dimineaţa de 20, Boris face alte plimbări pe jos, în împrejurimi Vineri după amiază îl primeşte pe ambasadorul Bulgariei la Berlin Sîmbătă pleacă la o vînătoare de cerbi Duminică, regina Ioana şi copiii sosesc la Ţarska Bistriţa În cursul după amiezii, Boris discută, timp de două ore, cu ministrul său de război, care îi prezintă raportul privind marile manevre prevăzute pentru ziua următoare Apoi, regele se aşează la volanul Mercedesului său decapotat, luîndu-i cu el pe regină şi copii şi pleacă într-o excursie în satele din împrejurimi Toţi sînt aclamaţi de mulţime Luni, 23, la orele 8,30, Boris se întoarce cu maşina în capitală; chiar la sosirea la palat, îi primeşte pe cei mai apropiaţi dintre colaboratorii săi, domnii Gruev şi Sevov, şi fixează programul pentru zilele următoare 12 La ora 19, el telefonează surorii sale, principesa Eudoxia, care tocmai se întorsese din vacanţă El o anunţă că va asista la marile manevre, dar principesa observă că vocea îi este schimbată şi că respiră greu în timp ce vorbeşte Ea îl întreabă dacă a răcit Boris îi răspunde că nu se simte bine, că are greutăţi de respiraţie şi că simte o apăsare pe piept Eudoxia îi cere să cheme un medic El îi promite că o va face chiar în aceeaşi seară, căci nu poate să se sustragă obligaţiilor de a doua zi După această convorbire telefonică, regele se duce la secretarul său care-i remite mapa cu hîrtii de semnat El o deschide maşinal şi i-o dă înapoi după cîteva minute «— Destul pentru astăzi, vom continua mîine Nu mă simt bine, niciodată nu m-am simţit atît de rău Indivizii ăia, să-mi fi dat oare, otravă cu efect întîrziat? Ah, întîlnirea aceea a fost îngrozitoare, ore întregi a trebuit să lupt împotriva lui Hitler şi a celor care-l înconjurau pentru a smulge Bulgaria din ghiarele sale; dar, în cele din urmă, am reuşit Nu vor reuşi să-mi ruineze patria, chiar dacă va trebui s-o plătesc cu viaţa!» Boris se retrage în camera sa, dar, de abia s-a întins, că puterile îl lasă de tot; încep vomele, care durează aproape o jumătate de oră, deşi este chemat, imediat, un medic care îi dă primul ajutor Medicul pune pe loc diagnosticul de criză cardiacă şi pune să fie chemaţi cei mai buni cardiologi din Sofia Aceştia examinează îndelung bolnavul şi constată simptomele unei tromboze a arterei coronare stîngi Ei îl cheamă, prin telefon, pe confratele lor berlinez, profesorul Saytz, care se găseşte a doua zi la căpătîiul regelui Specialistul confirmă diagnosticul medicilor bulgari, dar îl cheamă în ajutor pe profesorul Eppinger, un specialist vienez Acesta este un expert în materie de otrăvire cu gaz Bolnavul a rămas într-o stare de inconştienţă, toată ziua de 24 Regina, care se găseşte încă la Ţarska Bistriţa, este înştiinţată de boala soţului ei, de dr Daskalov, medicul curţii, care, însă, se arată optimist şi minimalizează concluziile Nu este publicat nici un buletin al sănătăţii În 25, starea bolnavului se agravează El este total inconştient Regina este înştiinţată şi Radio Sofia previne populaţia Suverana se întoarce în capitală şi îşi veghează soţul În 26, Boris îşi recapătă cunoştinţa pentru cîteva scurte momente, o recunoaşte pe regină, îi vorbeşte atît ei cît şi doctorilor apoi, cade din nou într-o stare de semicomă Regele manifestă tulburări nervoase pe care este invitat să le examineze un neurolog din Budapesta Medicul ungur soseşte la căpătîiul regelui la 27 august Zvonuri ce n-au putut fi controlate atribuie această părere: „Sînt urmările unei otrăviri“ În 28 august, la orele 16,15, regele Boris îşi dă sfîrşitul Toţi medicii, cu excepţia unuia singur, semnează actul de deces Consiliul de regenţă continuă, cu mai puţină fineţe, politica regelui El trimite la Ankara pe prietenul lui Boris (arhitectul Sevov) şi la Cairo pe S Moşanov pentru a stabili contactul cu Aliaţii şi pentru a încerca să obţină o pace separată Aceşti trimişi au eşuat Un nou preşedinte al Consiliului, Muraviev, numit la 2 septembrie 1944, de îndată ce ruşii ajunseseră la frontiere, încercă, în extremis, să facă o figură bună la Moscova Dar omul acesta de stînga a declarat degeaba război Germaniei la 6 septembrie, cu intrarea în acţiune după 48 de ore; în aceeaşi zi, URSS decretează starea de război cu Bulgaria, ceea ce îi permite să intre în ţară, la 8 septembrie, şi să captureze 88 de tancuri şi 50 de tunuri noi pe care Germania le livrase, de curînd, Bulgariei La 9 septembrie, Muraviev a trebuit să se retragă şi să lase puterea colonelului S Gheorghiev care, cu sprijinul Partidului comunist, instalează un guvern al Frontului Naţional 450 000 de bulgari vor fi angajaţi, ulterior, în războiul împotriva Germaniei Şi aici, Hitler, a fost nevoit să se mulţumească cu crearea unui guvern naţional bulgar în exil, prezidat de Alexander Ţankov, instalat şi el la Viena, din 9 septembrie 1944, pînă în mai 1945 13 Acest guvern nu a jucat nici un rol ARESTAREA AMIRALULUI HORTHY La sfîrşitul lunii august 1944, după înfrîngerile suferite de germani în sud-estul Europei, trupele sovietice se apropiau de Ungaria şi de Slovacia La 24 august, generalul Guderian a fost trimis de Hitler la amiralul Horthy El i-a remis o scrisoare prin care führerul îndemna pe regentul Ungariei să rămînă credincios alianţei încheiate „Am fost primit în mod corect la palatul din Budapesta, cu onorurile de rigoare, a spus Guderian După ce am luat loc, primele cuvinte ale regentului au fost următoarele: «Vedeţi, stimatul meu coleg, în politică trebuie să ai totdeauna mai multe săbii în foc» Eram deja lămurit, a conchis generalul “ De fapt, Horthy căuta o ieşire El îi scrisese lui Hitler, încă din 12 februarie 1944, pentru a-i cere readucerea pe teritoriul Ungariei a diviziilor sale angajate în Est Führerul a răspuns printr-o convocare la Klessheim Întîlnirea a avut loc la 17 martie şi a decurs fără martori, regentul stăpînind perfect limba germană Hitler a vorbit despre „trădarea“ italienilor şi a declarat: „Deoarece Ungaria se pregăteşte, de asemenea, să-şi aleagă o nouă orientare, mă văd obligat să iau măsuri pentru a nu fi luat prin surprindere pentru a doua oară“ Horthy i-a răspuns: „Fără consimţămîntul meu, în Ungaria nu poate fi vorba de reorientare, pentru a folosi terminologia dumneavoastră; dacă circumstanţele ne-ar obliga, într-o zi, să cerem un armistiţiu inamicului, cu scopul de a ne salva existenţa, vă asigur că voi informa deschis guvernul german de această intenţie În nici un caz nu noi vom fi primii care să întoarcă armele împotriva camarazilor noştri germani“ Convorbirea a continuat pe un ton foarte aprins: „Nu ştiu ce vreţi să spuneţi cînd întrebuinţaţi cuvintele: «Trebuie să iau anumite măsuri», i-am spus lui Hitler Dacă dv faceţi aluzie la măsuri militare, adică la ocuparea unui stat independent şi suveran, care a făcut atîtea sacrificii pentru Germania, va fi o monstruozitate fără precedent Vă pun în gardă împotriva executării unei astfel de măsuri, care ar face să izbucnească o ură indescriptibilă împotriva regimului vostru Răspunsurile sale evazive m-au făcut, curînd, să înţeleg că orice raţionament era inutil I-am declarat atunci lui Hitler: Dacă totul este deja hotărît, este inutil să continuăm această discuţie M-am ridicat, îndreptîndu-mă cu pas rapid spre camerele care îmi fuseseră rezervate în castel “ Regentul a cerut să fie condus la tren Baronul von Dörnberg, şeful protocolului, i-a declarat regentului că nu va putea pleca din cauza unei alarme aeriene În momentul următor, castelul a fost înconjurat de o ceaţă artificială şi se auzi sunetul unei sirene Dörnberg a precizat că toate legăturile telefonice au fost întrerupte din cauza bombardamentului De altfel, Hitler dăduse ordin ca Horthy să fie arestat la Viena, în cursul călătoriei, în cazul în care el ar fi plecat totuşi Führerul a încercat să-l îmbuneze pe regent şi l-a invitat la dejun A dat ordin să fie chemat Keitel şi l-a întrebat dacă era posibil să se oprească ocuparea Ungariei, dar mareşalul i-a răspuns că era imposibil deoarece trupele erau în marş Horthy a declarat, atunci, că va abdica Hitler recurse la viclenie; el pretinse că aceste „măsuri“ n-aveau alt scop decît să apere Ungaria, la care ţinea foarte mult „Vă dau cuvîntul meu că voi retrage trupele germane imediat ce se va constitui un nou guvern maghiar în care voi avea încredere “ La sfîrşitul după-amiezii regentul a rămas singur Seara, el a întrebat dacă trebuie să se considere prizonier Baronul von Dörnberg l-a anunţat că alarma aeriană se termînase „În timp ce-mi pregăteam valizele – spune Horthy, a intrat Ribbentrop şi mi-a citit comunicatul cu privire la «vizita» mea Se scria că intrarea trupelor germane în Ungaria a fost hotărîtă «de comun acord» Am protestat indignat împotriva acestei noi minciuni Ribbentrop se răsucea ca un ţipar şi spunea că uneori se întîmplă să fii obligat să foloseşti minciuni pioase şi că acest comunicat va face ocupaţia mai puţin crudă Eu am înţeles, foarte bine, că tocmai acesta era scopul minciunii şi exact pentru acest motiv am cerut să nu se menţioneze pretinsul meu acord Ribbentrop mi-a promis – dar comunicatul a apărut, pînă la urmă, în ziarele germane, în textul originar“ Unsprezece divizii germane au intrat în Ungaria, iar Horthy a trebuit să se resemneze să accepte demisia preşedintelui Consiliului de miniştri Kallay şi să numească, la 23 martie, un şef de guvern germanofil, pe generalul Sztojay, ambasadorul maghiar la Berlin 14 Sztojay a dus o politică bazată pe teroare poliţienească şi persecuţie antisemită El era sprijinit de Gestapo, iar regentul va susţine că nu era în stare să-i împiedice în nici un fel activitatea dăunătoare Armata Roşie s-a apropiat de Ungaria, după răsturnarea situaţiei din România şi germanii nu au putut să asigure, în mod corespunzător, apărarea Ungariei Horty a folosit acest pretext pentru a-l demite pe Sztojay şi a-l înlocui cu generalul Lakatos În acel moment, Guderian a venit să-l viziteze pe Horthy S-au înţeles că armatele ungară şi germană, ultima dispunînd de 500 000 de soldaţi, să apere în comun Ungaria Cinci divizii blindate ruse au ajuns la porţile Ungariei în septembrie Horthy a solicitat germanilor un ajutor imediat de şapte divizii blindate, fără de care ar trebui să renunţe la rezistenţă În faţa răspunsului negativ al germanilor, Horthy hotărî să ceară armistiţiu; el nu a fost, însă, sprijinit de guvernul Lakatos, care-şi prezintă demisia Cu toate acestea, Horthy trimise emisari pe lîngă generalul Wilson, la Caserta, în Italia, pentru a începe negocierile El nu cunoştea hotărîrile cu privire la Europa, luate la Teheran şi a fost îndrumat să se adreseze ruşilor La sfîrşitul lunii septembrie, Horthy a trimis la Moscova alţi doi emisari, pe Ladislau Farago şi pe Geza Teleki, fiul fostului prim ministru, cu misiunea de a cere armistiţiu Delegaţia a ajuns la un acord de principiu, la 11 octombrie, dar germanii au aflat de plecarea misiunii Farago şi au reacţionat cu brutalitate Folosindu-se cu abilitate de dorinţa lui Horthy de a lăsa moştenire fiului său, Miklos, întreaga putere, serviciul secret german a hotărît să-l compromită pe acesta, propunîndu-i să ia contact cu emisarii lui Tito În acelaşi timp, Hitler l-a însărcinat pe locotenent-colonelul S S Skorzeny cu misiunea să „degajeze palatul“ pentru a preda lui Szálasi, şeful naziştilor unguri, grupaţi în „Crucile cu săgeţi“, conducerea guvernului Ambasadorul Rahn a fost detaşat, pentru un timp, la Budapesta, alături de colegul său Veesenmayer, cu scopul de a-l ajuta la executarea loviturii de stat prevăzute La 14 octombrie, ca urmare a acordurilor încheiate de misiunea Farago, Horthy a hotărît să citească, a doua zi, la radio un apel prin care să anunţe armistiţiul Aceasta a constituit semnalul puciului Serviciul secret german i-a propus lui Miklos Horthy o întîlnire cu oamenii lui Tito, pentru duminică 15 octombrie, ora 10, în biroul Companiei de navigaţie Bornemisza Fiul regentului s-a prezentat la întîlnirea cu cei doi reprezentanţi ai lui Tito, al căror rol era jucat de doi ofiţeri SS deghizaţi El era escortat de un mic detaşament de gardă La rîndul lor, germanii supravegheau îndeaproape întîlnirea În timp ce militarii unguri se instalează discret la etajele imobilelor vecine, într-un camion acoperit, plasat la marginea şoselei, oamenii lui Skorzeny se află pe o alee liniştită, situată la cîteva sute de metri, iar agenţii Gestapoului ocupaseră, încă din ajun, o pensiune de familie din faţa imobilului Bornemisza Poliţişti germani, printre care şi comisarul Klages, se prezintă la ora 10 şi 15 minute la poarta imobilului unde are loc întîlnirea, pentru a proceda la arestarea lui Horthy junior Imediat, gărzile ungare trag asupra celor doi oameni, care se prăbuşesc Skorzeny, în civil, aflat într-o maşină particulară, ce staţiona la încrucişarea străzilor, dă semnalul Întreaga companie năvăleşte la faţa locului şi începe să tragă în tot ce se mişcă Poliţiştii germani profită de situaţie pentru a se urca la etaj şi a-l aresta pe Horthy junior şi pe prietenul său Bornemisza Pentru a nu atrage atenţia, îi înfăşoară pe cei doi în covoare mari şi îi duc, ca pe nişte colete, într-un camion militar care demarează imediat spre aeroport, de unde vor fi transportaţi la Viena Se pare că regentul şi-a pierdut capul cînd a aflat de arestarea fiului său La orele 14, el ia cuvîntul la radio Budapesta: „Ungaria a încheiat o pace separată cu Rusia“ Generalul Wenck, care comandă forţele germane de la Budapesta, îi ordonă lui Skorzeny să treacă la luarea cu asalt a palatului Operaţia va avea loc la 16 octombrie ora 6 dimineaţa Batalionul lui Skorzeny atacă în dispozitiv dispersat: mai multe detaşamente încercuiesc reşedinţa regentului, din diferite direcţii Surprinderea este totală Skorzeny, precedat de un tanc care sparge portalul principal, îşi face intrarea în curtea palatului şi cere comandantului maghiar capitularea imediată Comandantul se supune şi ordonă încetarea focului Operaţia a durat 30 de minute Germanii au pierdut patru oameni, iar ungurii, trei Skorzeny se instalează în palat, asigurîndu-i, totodată, paza Seara, el primeşte un ordin de la Rastenburg: să îl conducă pe regent la castelul din Hirschberg, unde va fi oaspetele führerului, care îi pune la dispoziţie trenul său special Imediat ce au auzit apelul transmis la radio, „Crucile cu săgeţi“ au executat „revoluţia“ lor Introdus de germani, Szálasi s-a prezentat la regent cu salutul hitlerist şi i-a cerut să-l numească preşedinte al Consiliului Horthy pretinde că i-a răspuns: „Deoarece sînt prizonier, îmi este imposibil să-mi exercit funcţiunile guvernamentale şi, de altfel, dv sînteţi ultimul pe care aş dori să-l numesc şef al guvernului “ Preşedintele Consiliului, Lakatos, a încercat un nou demers în seara zilei de 16 octombrie El a supus regentului un text dactilografiat, în limba germană, cuprinzînd abdicarea sa şi numirea lui Szálasi ca preşedinte al Consiliului El a adăugat că este vorba de viaţa lui Horthy junior Regentul l-a chemat atunci pe ambasadorul Germaniei, dr Veesenmayer: „Dv doriţi, desigur, legalizarea loviturii de stat Puteţi să-mi daţi cuvîntul de onoare că, dacă semnez, fiul meu va fi eliberat şi că îl voi putea revedea?“ „Da, a spus ambasadorul Vă dau cuvîntul meu de onoare“ Horthy a semnat Escortat de Skorzeny, el a părăsit Budapesta, la 17 octombrie, plecînd spre Bavaria de Nord Baronul von Dörnberg s-a urcat în tren, la München, şi, ajunşi la castelul din Hirschberg, unde regentul trebuia să locuiască, i-a prezentat onorurile, înconjurat de o gardă SS şi supravegheat de doisprezece agenţi ai Gestapoului La 29 aprilie 1945, Horthy, soţia şi nora sa au văzut gărzile luînd-o la fugă, după ce şi-au aruncat uniformele Americanii l-au purtat pe Horthy prin alte închisori, pînă la eliberarea sa definitivă, la 17 septembrie 1945 De abia acum, el l-a regăsit pe fiul său Miklos, care fusese închis, şapte luni, la Mauthausen şi apoi la Dachau 15 Szálasi a guvernat Ungaria ca un gauleiter incapabil A semnat, cu multă plăcere, legi antisemite şi şi-a lăsat trupele să se dedea la cele mai distrugătoare excese Apoi, s-a retras într-un castel, lîngă Sopron, unde a încercat să-şi scrie propriul „Mein Kampf“ Afectînd o nebunie mistică, el pretindea a fi în legături directe cu fecioara Maria Puterea lui nu a durat mult De Crăciun, Budapesta era încercuită de armatele sovietice Szálasi a părăsit Sopronul, în martie 1945, cu manuscrisul sub braţ, plecînd spre Viena în căutarea unui editor Liderul „Crucilor cu săgeţi“ a fost arestat de americani, aproape de Salzburg, la sfîrşitul războiului; readus la Budapesta, a fost judecat, condamnat la moarte şi spînzurat la 12 martie 1946, împreună cu trei din miniştrii săi A cerut asistenţa unui preot, ceea ce i s-a acordat Paris şi Varşovia Ce putea gîndi Hitler în ultimul an al vieţii lui, în faţa acestui şir neîntrerupt de dezastre politice şi militare? Să-i lăsăm să vorbească pe generalii şi pe colaboratorii săi: Doctorul Hans Frank, guvernatorul Poloniei, venise să-l vadă pe Hitler, la Rastenburg, la 6 februarie 1944 Acest avocat, care înainte de 1933 luase apărarea şefului partidului nazist în mai bine de o sută cincizeci de procese, se lăsase antrenat de stăpînul său în astfel de abuzuri de putere, încît nu-i mai rămînea nici o posibilitate să scape de fatalul destin ce îl mîna spre spînzurătoarea de la Nürnberg „— Nu mai am de ales, îi spunea, pe atunci, soţiei sale Am să primesc un glonte în ceafă din partea SS-iştilor sau a ruşilor!“ Frank nu răspunse fără teamă la convocarea führerului Adică a fost un vizitator deosebit de atent la detalii şi nuanţe În ajunul morţii, el i-a scris soţiei sale, relatîndu-i această întrevedere: „Cînd am intrat, l-am întîlnit pe Martin Bormann care îl aştepta şi el pe führer Nu m-a onorat nici măcar cu un cuvînt sau cu o privire Timp de un sfert de oră nici o vorbă nu a fost rostită în sala de aşteptare M-am adîncit în reflecţii triste Astfel era primit fostul apărător al lui Hitler, acela care a împărţit împreună cu el anii de lupte şi bătălii! Aveam sentimentul că führerul trăia acolo, printre oamenii lui Bormann care îl izolau de mizeria şi de frămîntările unui popor întreg! O imensă tristeţe mă cuprinse, deoarece citeam pe faţa brutală şi dezmăţată a lui Bormann, însăşi decăderea führerului, a Reichului şi a partidului său Hitler îşi făcu apariţia M-a salutat fără un cuvînt şi întorcîndu-se spre Bormann l-a întrebat dacă domnul Frank poate să ia masa în compania lor La consimţămîntul consilierului său, Hitler mi s-a adresat: «Veniţi, copil al ghinionului Mai întîi să luăm masa!» M-a condus în sala de mese, o încăpere unde domnea o atmosferă intimă Dejunul a fost pregătit cu multă atenţie Eram atît de emoţionat, încît de abia am putut gusta ceva Hitler mă fixa cu o privire insistentă, remarcînd: — N-aţi întinerit, doctore Frank! Aveţi tîmplele albe! Şi fără să aştepte vreun răspuns, continuă, în timp ce Bormann, la pîndă, nu ne slăbea din ochi: — Aţi ridicat o clădire nouă la castelul din Cracovia Am văzut fotografiile Îmi place foarte mult şi se încadrează de minune în ansamblul castelului În timpul pauzei care a urmat, Hitler a continuat, sprijinindu-şi capul în mîini: „Ah! să construieşti!“ I-am vorbit de foamete, de poliţie, de organizaţiile de rezistenţă, despre biserică, despre cultură, despre şcoli, etc I-am făcut cunoscut toate grijile şi temerile mele M-a ascultat cu atenţie, m-a întrerupt brusc şi s-a ridicat, îndreptîndu-se spre fereastră Ce bizar era! Nu-l mai recunoşteam Din dreptul ferestrei, îmi spuse cu o voce coborîtă şi sufocată: «— Ce vreme îngrozitoare! Iată, vroiam să lansez o nouă contra-ofensivă în Est, şi timpul ăsta mizerabil care mă împiedică! N-am noroc!» Am simţit o milă imensă pentru omul acesta Vocea lui Bormann se înălţă: «— Führer, ar fi timpul să vă gîndiţi la obligaţiile imediate ce vă revin » Hitler îl privi fără să înţeleagă, apoi spuse: «— Ah, da! Să-mi iau rămas bun de la oamenii care au declarat că pleacă voluntari pe front, la Reval Ei bine! dragul meu doctor Frank, cred că am discutat ce era esenţial Numai bine soţiei şi copiilor dumneavoastră Sper că nu va mai fi nevoie de prea mult timp “ Frank a plecat perplex De atunci nu l-a mai văzut niciodată pe führer El va fi nevoit să părăsească Cracovia, în 1944, după celebra insurecţie de la Varşovia şi în faţa invaziei sovietice * * * După debarcarea din Normandia, mareşalul von Rundstedt este numit comandant şef în Vest Acesta solicită directive suple, tunînd şi fulgerînd împotriva ordinelor aberante Nu-i ascunde lui Keitel neputinţa sa în faţa potopului de fier şi foc dezlănţuit de aliaţi asupra armatelor sale «Ce e de făcut? Ce e de făcut?» exclamă Keitel la telefon, într-o stare vrednică de milă «— Să faci pace, imbecilule, ce altceva îţi mai rămîne?, urlă Rundstedt» La 17 iunie 1944, Hitler, flancat de Keitel şi Jodl soseşte la Cartierul general de la Margival, aproape de Soissons Potrivit mărturiei lui Jodl, el se întîlneşte cu Rundstedt şi Rommel, acesta din urmă, comandantul şef al grupului de armate B, prezentîndu-i adevărata stare de lucruri din Franţa într-un mod care nu mai lăsa nici un dubiu Cei doi au atras atenţia asupra superiorităţii incontestabile a aviaţiei anglo-saxone care făcea absolut imposibile operaţiile pe sol «— Îmi amintesc perfect, spune Jodl în continuare, de ceea ce mareşalul Rommel i-a spus, în încheiere, führerului: Führer, cum vedeţi de aici înainte continuarea războiului?» Führerul, destul de ofensat de această reflexie, i-a răspuns scurt: «Asta este o problemă care nu intră în atribuţiile dumneavoastră; de asta eu mă ocup »16 La 2 iulie, Rundstedt, considerat ca fiind incapabil să-i arunce pe aliaţi în mare, este eliberat din funcţie şi înlocuit cu mareşalul von Kluge Acesta este un protejat al führerului, căruia îi datorează nu numai cariera, dar şi donaţii personale Ca şi Frank, acesta este prizonierul trecutului său, dar e lucid Von Kluge consideră că soarta Germaniei este disperată şi este cîştigat, din punct de vedere moral, la conjuraţia din 20 iulie, veghind, însă, să nu se compromită El îi spune – imediat după ce i se încredinţase funcţia de comandant şef – locotenent-colonelului von Hofacker, vărul contelui de Stauffenberg: «Mă voi asocia putschului imediat după ce se anunţă moartea führerului» În ajunul operaţiei Walkyria, la 17 iulie, am văzut că Rommel a fost scos din luptă Kluge este, aşadar, acela care îşi ascunsese sarcina celor două comandamente supreme în Vest Dar, după eşecul din 20 iulie, Kluge îşi pierde capul, sau, cel puţin, are o comportare stranie La 12 august dispare timp de mai multe ore de la cartierul său general de la La Roche-Guyon şi se plimbă în primele linii Omul este torturat, sfîşiat de sentimente contradictorii, neştiind ce cale să aleagă La 15 august, Kluge primeşte din partea lui Hitler un ordin stupid – ordinul de a nu evacua punga de la Falaise El hotărăşte să ordone retragerea La 17 august, mareşalul Model se prezintă la Kluge cu numirea sa în funcţia de comandant şef în Vest şi cu rechemarea urgentă a lui Kluge, la Berlin Mareşalul von Kluge se închide în birou şi îi scrie führerului o scrisoare lungă, sintetizată în fraza: «A sosit timpul să se pună capăt odată unor astfel de orori!» Apoi, înmînează această scrisoare generalului SS Sepp Dietrich, singurul ofiţer superior care îl tutuieşte pe Adolf A doua zi dimineaţă, Kluge pleacă la Berlin cu maşina, singur împreună cu şoferul Spre prînz, o scurtă oprire, între Clermont-en-Argonne şi Dombasle; un dejun la iarbă verde şi apoi se continuă drumul La Metz, şoferul întoarce capul în spate: mareşalul se prăbuşise pe banchetă, mort Se otrăvise cu cianură Cînd scrisoarea îi parvine führerului, acesta deschide plicul, citeşte textul, apoi, fără un cuvînt, i-o întinde lui Jodl La conferinţa statului-major din 31 august, Hitler le va spune generalilor Westphal şi Krebs, numiţi în posturile de şefi de stat-major în Vest: „Cunoaşteţi că mareşalul von Kluge s-a sinucis Asupra lui apăsau bănuieli atît de grele, încît dacă nu şi-ar fi aflat singur moartea, ar fi fost imediat arestat“ Hitler era mai încăpăţînat ca oricînd La 7 august, el l-a primit pe generalul von Choltitz pe care l-a numit comandant şef al regiunii Paris Iată ce spune Choltitz: „Am văzut un om bătrîn, adus de spate, cu faţa buhăită, cu părul albit şi rărit, o fiinţă care tremura, într-o stare de ruină fizică Mi s-a spus să nu-i strîng mîna prea tare; avea dureri din cauza unei răni din timpul atentatului“ El vorbeşte de contra-ofensiva pe care o pregăteşte şi care va respinge duşmanul în mare Lui Choltitz îi dă directive stricte: „Menţineţi ordinea în oraş Aveţi drepturile comandantului unei fortăreţe asediate “ Parisul nu va fi, deci, un oraş deschis, vor avea loc lupte în această capitală Se ştie că generalul Choltitz nu a acceptat deloc acest lucru Ce gîndea, aşadar, Hitler? Acest om era trădat de toţi? Izolat, şi dorindu-şi acest lucru, el trăia pierdut în visele sale şi în universul euforic pe care i-l construia doctorul său Morell şi linguşitorii săi cei mai apropiaţi DOCUMENTE: SCRISOAREA MAREŞALULUI MANNERHEIM CĂTRE CANCELARUL HITLER 2 septembrie 1944 „La ora cînd trebuie luate hotărîri importante simt nevoia să vă informez că am ajuns la convingerea că salvarea poporului finlandez îmi impune găsirea unei ieşiri rapide Evoluţia generală defavorabilă a războiului restrînge tot mai mult posibilităţile Germaniei de a ne procura – în situaţiile precare ce nu vor întîrzia să apară – în timp util şi în măsură suficientă, ajutorul de care noi am avea nevoie urgentă şi pe care Germania, după cum eu cred sincer, ar fi dispusă să ni-l acorde Transportarea unei singure divizii germane în Finlanda cere deja atîtea zile încît, între timp, rezistenţa noastră ar putea să se prăbuşească în faţa supremaţiei numerice a adversarului După cum am înţeles foarte bine, situaţia nu permite menţinerea unui număr suficient de divizii germane în Finlanda Aprecierea pe care vi-o comunic acum asupra situaţiei este aceea a unei majorităţii crescînde în rîndurile reprezentanţei poporului Finlandei Chiar dacă opinia mea personală ar fi diferită, nu mi-ar mai fi posibil, în conformitate cu constituţia noastră, să neglijez voinţa exprimată limpede de majoritatea naţiunii Nu de mult, cînd mareşalul Keitel a fost însărcinat de dv să mă vadă, el a declarat că poporul Marii Germanii, dacă va fi necesar, va susţine povara războiului încă zece ani I-am răspuns că acest lucru este posibil exact pentru o naţiune cu nouăzeci de milioane de locuitori, dar nu e mai puţin adevărat că noi, finlandezii, din punct de vedere fizic, nu sîntem în situaţia de a putea suporta un război îndelungat Marea ofensivă rusă din iunie ne-a epuizat deja toate rezervele Nu ne mai putem expune la o nouă vărsare de sînge, fără să riscăm a ne compromite însăşi existenţa micii naţiuni finlandeze Ţin, în mod special, să relev că Germania va continua să existe chiar dacă soarta nu va rezerva victoria armatelor dvs Nimeni, însă, nu poate da aceeaşi garanţie pentru Finlanda Consider că este de datoria mea să-mi scot poporul din război Nu pot şi nici nu vreau să întorc vreodată împotriva germanilor armele noastre, care ne-au fost furnizate cu atîta largheţe Chiar dacă dezaprobaţi scrisoarea mea, nutresc speranţa că veţi dori, la fel ca mine şi ca toţi finlandezii, să reglementaţi situaţia actuală prin evitarea oricărei agravări a ei “ CAPITOLUL VII MOARTEA LUI CIANO I-am părăsit pe membrii familiei Ciano în vila acestora situată în apropierea lacului Starnberg Erau strict supraveghiaţi de serviciile lui Himmler şi S D Locotenent colonelul Wilhelm Höttl din S D şi Frau Beetz, interpretă 1, au purtat lungi discuţii cu fostul ministru Ciano încercă, mai întîi, să ascundă comportarea sa din lunile care precedaseră căderea lui Mussolini, dar contesa Edda nu se gîndea nici o clipă să ascundă adevărul Caracterul ei ferm îi interziceau astfel de căi de scăpare; în dragoste şi ură, ea nu ştia ce înseamnă micimea Logica implacabilă cu care demonstra greşelile politice ale tatălui său a pus stăpînire, puţin cîte puţin, pe Ciano însuşi, mai ales cînd îşi vedea interlocutorul german dînd dovadă de înţelegere faţă de multe din propriile sale acţiuni trecute Nenorocirea Italiei, susţin soţii Ciano, a început o dată cu intrarea ei în război, în iunie 1940 Este adevărat, Mussolini nu-şi făcea nici o iluzie cu privire la slăbiciunea ţării sale Dar, el era convins că victoria definitivă a Germaniei era iminentă, şi că, din acel moment, pierdea o şansă unică, dacă nu intervenea alături de partenerul din Axă, în acea fază a războiului pe care el o considera ca fiind ultima Da, afirma Ciano, Mussolini îşi exprimase chiar teama de a vedea Germania, după victorie, întorcîndu-se împotriva Italiei şi punînd-o sub directa sa dependenţă Intervenţia Italiei împotriva Franţei a fost exclusiv opera ducelui: Edda şi Galeazzo Ciano asigură, în repetate rînduri şi în modul cel mai clar cu putinţă, că ei au luat, întotdeauna, poziţie împotriva acestui act şi au încercat să schimbe hotărîrea lui Mussolini Dar cea mai mare nenorocire pentru Axă a fost declararea războiului de către Germania împotriva Rusiei Mussolini, conducătorii fascişti şi chiar întregul popor italian au dezaprobat, fără îndoială, în forul lor interior, pactul de prietenie germano-sovietic din august 1939 Şi, pe de altă parte, italienii au văzut clar că un război împotriva Rusiei, fără a se fi terminat mai înainte cu Vestul, trebuia să conducă inevitabil la catastrofă În acest sens, nici Mussolini, nici Ciano nu au putut exercita vreo influenţă asupra lui Hitler, deoarece au fost lăsaţi, pînă în ultima clipă, în incertitudine în ceea ce priveşte intenţiile Germaniei Ducele s-a plîns, deseori, plin de amărăciune, de metodele germane care constau în a nu informa aliatul italian asupra celor mai importante decizii, a deciziilor capitale, decît cu cîteva ore înaintea momentului decisiv şi, de cele mai multe ori, printr-un telefon nocturn primit din partea ambasadei germane de la Roma Astfel încît conducătorii italieni erau întotdeauna şi iremediabil puşi în faţa faptului împlinit În ceea ce priveşte oportunitatea încheierii unei păci separate cu unul sau altul dintre cei doi adversari, Mussolini şi Ciano se pare că nu ajunseseră la un acord Ciano era de părere că trebuia să încerce un compromis cu Vestul, în timp ce lupta trebuia continuată cu Uniunea Sovietică pînă la nimicirea bolşevismului Dimpotrivă, Mussolini înclina, mai degrabă, pentru o înţelegere cu Uniunea Sovietică şi continuarea războiului împotriva Vestului Ciano, care era calculat şi perspicace, depăşindu-l pe Mussolini în materie de politică externă, considera că este mai judicios ca expansiunea germană să fie îndreptată spre Est unde, de-a lungul unei perioade al cărei sfîrşit nu se întrevedea, ea se va găsi suficient de angajată pentru ca predominarea italiană în Mediterana să nu fie pusă în discuţie; în afară de aceasta, Ciano era, prin întreaga sa natură, un occidental sută la sută; Mussolini, dimpotrivă, potrivit părerii lui Ciano, era total stăpînit de complexe antienglezeşti şi antiamericane Să vadă vestul constrîns la o capitulare totală, aceasta era una din ideile fixe ale lui Mussolini; el considera înfrîngerea Franţei şi a Angliei ca o condiţie prealabilă şi necesară a extinderii imperiului italian în Africa de Nord Dar aceasta nu a fost, totuşi, singura divergenţă care a existat între concepţiile lor de politică externă, care a săpat o prăpastie între Ciano şi Mussolini Contele şi soţia sa au afirmat, într-adevăr, deseori, interlocutorului lor german că în ceea ce îl priveşte pe Mussolini, pe măsură ce situaţia se agrava, vechea sa mentalitate socialistă revenea din ce în ce mai mult Ducele manifestase, uneori în termeni excesivi şi duşmănoşi, o atitudine ostilă faţă de burghezie şi nobilime, arătîndu-le, fără încetare, un profund dispreţ şi ameninţîndu-le, pe deasupra, să le reducă curînd la neputinţă La întrunirile de la Starnberg, Ciano nu a încercat să disimuleze nici măcar faptul că nutrea puţină simpatie pentru Germania naţional-socialistă Pentru el, Ribbentrop era o calamitate publică Cînd descoperi că interlocutorul său german îi împărtăşea opiniile, se avîntă şi mai mult în discuţie 2 Ciano era extrem de vorbăreţ Vorbea, cu titlu de mărturie, despre carnetele sale, atrăgînd, astfel, atenţia asupra unui document exploziv şi compromiţător Într-adevăr, ginerele ducelui a fost mai mult sau mai puţin amestecat în toate comploturile din 24 şi 25 iulie: cele ale regelui şi ale lui Acquarone, cele ale lui Grandi şi Bottai, cele ale lui Umberto şi ale principesei Maria-Jose, fără să ia parte în mod activ la ele Cînd operaţia reuşi – Ciano era abandonat de toţi În timpul sejurului său la Starnberg, Ciano a avut două întrevederi cu Mussolini, pe care l-a vizitat la castelul din Hirschberg, la 18 şi 19 septembrie Ducele i-a reproşat votul din Marele consiliu, în timp ce Ciano se dezlănţui împotriva lui Badoglio La sfîrşitul discuţiei, împăcarea era aproape, dar Mussolini, dezorientat de dezaprobarea al cărui obiect era ginerele său, nu s-a grăbit deloc să pună capăt atitudinii sale Ciano nu se mai gîndea decît să părăsească Germania Vroia să se exileze în Spania sau Portugalia pentru a putea trece apoi în America de Sud 3 Destul de naiv, îi propuse un tîrg colonelului Höttl: carnetele sale contra unor paşapoarte şi a dreptului de a ieşi din Germania Kaltenbrunner, şeful Reichssicherheitshauptamt (R S H A ) 4 a fost avizat de Höttl, subalternul său Or, Kaltenbrunner, care beneficia, pe atunci, de favoarea führerului, se credea chemat de cele mai înalte destine În comportarea sa din acea epocă, se remarcă o grijă constantă de a-şi îndepărta rivalii din anturajul stăpînului Höttl obţine aprobarea pentru pregătirea plecării lui Ciano în schimbul carnetelor sale care, spera Kaltenbrunner, sînt compromiţătoare mai ales pentru Ribbentrop Lui Ciano îi sînt înmînate paşapoarte argentiniene, cu numele de domnul şi doamna Santos şi nu îi mai lipseşte decît autorizaţia de plecare Edda Ciano va comite, în acel moment, o gravă greşeală Ea obţine o audienţă la Hitler, către 20 septembrie şi îi cere sprijinul pentru a emigra şi, mai ales, pentru a schimba devize Goebbels, care era bine informat, notează la 23 septembrie: „Ciano a adus, din Italia, aproximativ şase milioane de lire; Edda vroia să le schimbe în pesetas, oferindu-i führerului diferenţa dintre procentele de schimb sau ceva asemănător; această lipsă totală de tact l-a iritat teribil pe führer Ciano intenţionează să-şi scrie memoriile Führerul bănuieşte, pe bună dreptate, că ar fi îndreptate împotriva noastră, pentru că, altfel, Ciano nu ar găsi nici un cumpărător pe piaţa mondială De aceea, nici nu poate fi vorba să-i dea lui Ciano autorizaţia de a părăsi teritoriul Reichului; deocamdată, el rămîne sub supravegherea noastră“ Hitler îi interzice lui Kaltenbrunner să-l lase pe Ciano să plece Ribbentrop, avertizat de Hitler, îi pune, bineînţeles şi el obstacole Carnetele rămîn ascunse la ambasadorul Spaniei la Roma Ciano îşi dă seama că proiectele lui de emigrare au intrat într-un impas El cere permisiunea să se întoarcă în Italia Autorizaţia îi este acordată 5 El părăseşte Münchenul, însoţit de Frau Beetz, aterizează pe aerodromul Verona, la 19 octombrie 1943, dar, spre marea sa surpriză, este imediat arestat de poliţia italiană, care îl conduce în fortul Scalzi 6 Frau Beetz a fost prima care l-a vizitat pe prizonier Ea i-a explicat lui Ciano că, dacă plecarea în Spania nu mai putea să aibă loc, un exil în Ungaria mai era încă posibil A fost redactat chiar şi un acord în acest sens, semnat de Ciano şi Kaltenbrunner Acesta din urmă, acoperit de Himmler, care era şeful său, tot mai ţinea să procure carnetele pe care conta să se servească împotriva lui Ribbentrop Odată predate carnetele, Ciano urma să fie eliberat şi transferat în Ungaria, către sfîrşitul anului * * * Tribunalul special, care trebuia să-i judece pe membrii Marelui consiliu fascist acuzaţi de a fi votat contra lui Mussolini la 24 iulie, a fost constituit la 24 noiembrie Este evident că acest tribunal a fost creat sub presiunea germană, conjugată cu aceea a celor mai fanatici fascişti Mussolini nu a cedat decît după săptămîni de asediu 7 Între timp, cinci membri ai Marelui consiliu au fost arestaţi la Roma: de Bono, Cianetti, Gottardi, Marinelli şi Pareschi Aceştia au fost şi ei transferaţi la fortul Scalzi Toţi ceilalţi au dispărut în străinătate sau în ascunzători sigure Încă de la începutul procedurii, soarta acuzaţilor era fixată Rahn îi scrie lui Ribbentrop, la 25 noiembrie: „Membrii Tribunalului extraordinar vor fi propuşi de Pavolini şi numiţi de Consiliul de miniştri Sînt fascişti din vechea gardă, de un fanatism dovedit, acoperiţi de decoraţii Potrivit părerii lui Pavolini, ei prezintă toate garanţiile: vor avea loc condamnări la moarte, mai precis în cazul lui Ciano“ Iată ceea ce trebuie să-l fi liniştit pe Ribbentrop şi să-l fi îngrijorat pe Kaltenbrunner La Congresul de la Verona, Pavolini o spusese deja: «— Pentru oameni ca Ciano singura sentinţă posibilă este pedeapsa cu moartea!» Iar Furlotti, şeful gardei, adaugă: «— Dacă Ciano ar fi fost condamnat la muncă silnică în loc să fie împuşcat, ar fi murit omorît în duba penitenciară care îl transporta de la tribunalul unde avea loc procesul, la Castelvecchio, la închisoarea din Scalzi Era un lucru hotărît »“ Goebbels şi Ribbentrop se aliaseră pentru a evita orice clemenţă faţă de Ciano Himmler şi Kaltenbrunner erau cu mîinile legate: ei urmau să-l abandoneze pe ginerele ducelui tristei sale soarte La 26 decembrie 1943, Edda Ciano se duse la Gargnano pentru a pleda, pe lîngă duce, cauza soţului ei Au curs lacrimi şi de o parte şi de alta, dar Mussolini nu a vrut, cu nici un chip, să oprească cursul justiţiei Serviciul secret german nu-şi pierduse, totuşi, speranţa de a recupera carnetele lui Ciano La 3 ianuarie 1944, la Parma, Edda Ciano primeşte vizita lui Frau Beetz Aceasta îi aducea două scrisori din partea soţului ei În prima, Ciano o anunţă că în scurt timp va fi eliberat În cea de-a doua, el preciza locul în care se găseau ascunse aceste carnete El îi cerea soţiei să pregătească binecunoscutul schimb Frau Beetz a declarat că Edda trebuia să plece în zorii zilei următoare în maşina Gestapoului, pentru ca să caute documentele promise La întoarcere, Edda trebuia să aştepte, într-un loc situat la o distanţă de 10 km de Verona, pe ruta Brescia, sosirea lui Galeazzo Ciano Întîlnirea pentru efectuarea schimbului era fixată pentru 7 ianuarie, la orele 21,00 Dacă operaţia reuşea, Ciano şi soţia sa puteau să ajungă în Elveţia Edda Ciano era foarte obosită, victimă unei depresiuni nervoase Ea îi cere lui Emilio Pucci, una dintre cunoştinţele ei intime, să facă el voiajul la Roma, în locul ei Pucci acceptă, îşi execută perfect misiunea şi la 7 ianuarie la orele 19, se găsea, din nou, alături de contesa Ciano Înarmaţi cu carnetele, plecară apoi împreună la Verona cu maşina, pentru a fi punctuali la întîlnire Distanţa pe care o aveau de parcurs, Parma-Verona, era cam de o sută de km Automobiliştii fură opriţi de o pană de cauciuc, survenită către orele 20 Edda îşi continuă drumul pînă la Brescia cu autostopul De acolo, ea merse cîţiva km pe jos şi apoi pe portbagajul unui biciclist La ora 22 ea se găsea la locul de întîlnire Aici nu o aştepta nimeni Ea pleacă atunci la Verona cu un autocamion şi se prezintă la 8 ianuarie, ora 7 dimineaţa, la generalul Harster, şeful poliţiei germane «— De cum m-a văzut, povesteşte Edda Ciano, mi-a spus: Dragă contesă sînteţi pierdută !» 8 Puţin timp după aceasta, Frau Beetz înmînează această scrisoare din partea lui Ciano: „Draga mea Edda, Trăieşte cu iluzia că voi fi curînd eliberat şi că vom fi din nou împreună; pentru mine, însă, începe agonia Dumnezeu să ne binecuvînteze copiii Îţi cer să-i creşti în respectul principiilor în care tatăl meu m-a educat şi pe care eu însumi aş fi putut să le insuflu“ Profund zguduită, Edda a fost dusă la clinica din Parma Pucci îi face o vizită; în noaptea de 8-9 ianuarie, abia restabilită după şoc, ea fuge pe scara de serviciu a clinicii, profitînd de absenţa momentană a gardienilor, şi merge să-l întîlnească pe Emilio Pucci, care o aştepta cu maşina la ieşirea prin partea laterală a clădirii Pucci şi Edda Ciano ajunseră repede la frontiera elveţiană, pe care au trecut-o la 9 ianuarie orele 19 * * * La 8 ianuarie, orele 9, procesul de la Verona se deschidea în faţa unei asistenţe selecţionate cu multă grijă Cei şase prizonieri erau asistaţi de apărători, dar nici un martor al acestora nu a putut fi auzit Peste două zile, cu excepţia lui Cianetti, care beneficiind de circumstanţe atenuante a fost pedepsit la treizeci de ani închisoare, toţi ceilalţi acuzaţi, inclusiv un număr de treisprezece în contumacie, au fost condamnaţi la pedeapsa capitală 9 În aceeaşi zi, marchizul Pucci, reîntors din Elveţia, i-a înmînat lui Frau Beetz cele trei scrisori pe care le redactase contesa Ciano înainte de a părăsi clinica Aceste scrisori erau destinate generalului Wolff, lui Hitler şi lui Mussolini Frau Beetz a înmînat aceste scrisori generalului Harster, şeful ei Ducele a primit-o pe a lui în cursul nopţii La 11 ianuarie, la ora 5 dimineaţa, Mussolini îi telefonează generalului Wolff ca să-i ceară sfatul Comandantul german preferă să nu se angajeze Ducele nu reacţionează Condamnaţii la moarte îşi semnaseră cererea de graţiere pe data de 10, la ora 16 Pavolini se opuse ca aceste cereri să fie trimise ducelui 10 Era vorba de un proces politic într-o jurisdicţie de excepţie Secretarul general al partidului, sprijinit de Buffarini, îl obligă pe consulul Vianini, inspector de miliţie, să semneze imediat ordinul de execuţie Cei cinci condamnaţi au fost împuşcaţi la 11 ianuarie, la ora 9,20 dimineaţa Mussolini, foarte deprimat, nu a ridicat nici degetul cel mic în favoarea foştilor săi prieteni El se va explica, mai tîrziu, în faţa lui Serrano Suner: raţiunea de stat a învins în faţa sentimentului * * * Edda Ciano şi-a primit copiii în Elveţia Aceştia au trecut frontiera, la 12 decembrie, cu ajutorul abatelui Pancino Edda se instală într-o casă de odihnă, la Monthey, în cantonul Valais Edda luase cu ea cele zece volume de carnete ale contelui Ciano Germanii au încercat, în repetate rînduri, să pună mîna pe faimoasele documente Acuzat de a fi lăsat-o pe contesă să fugă, Harster începu să se teamă şi dădu ordin să fie arestat marchizul Pucci Acesta a fost torturat de Gestapo: vroiau să afle de la el unde se găseau carnetele Contesa a fost, de asemenea, prevenită că dacă aceste carnete nu vor fi restituite, marchizul Pucci va fi omorît Edda nu răspunse iar Frau Beetz reuşi să-l convingă pe Harster să-l lase pe Pucci să fugă Acesta o regăseşte, astfel, pe Edda în Elveţia Atunci, agenţi ai S D îi oferă abatelui Pancino un milion de lire pentru a cumpăra carnetele În zadar La rîndul său, Mussolini îl însărcină pe fiul său, Vittorio, să meargă să parlamenteze cu sora sa, dar acesta nu reuşi să stabilească legătura La 5 aprilie 1945, ducele îi transmite fiicei lui, prin abatele Pancino, că familia Mussolini se gîndea la ea şi dorea să aibă veşti din partea ei Ea răspunse fără nici o ezitare: «— Port cu mîndrie numele însîngerat al soţului meu; este o onoare pentru mine Să ştiţi bine acest lucru, tu, sclavii tăi şi stăpînii tăi 11 » DOCUMENTE: Scrisorile Eddei Ciano, transmise prin E Pucci lui Frau Beetz, la 10 ianuarie 1944 1 Scrisoare adresată Comandantului militar german din Italia, generalul Wolff „Generale, Pentru a doua oară, am crezut în cuvîntul dat de germani, cu rezultatul pe care îl cunoaşteţi Mi-e de-ajuns Dacă promisiunea care mi-a fost făcută nu va fi respectată, voi declanşa împotriva Axei cea mai îngrozitoare campanie Voi utiliza toate documentele care sînt în posesia mea şi tot ceea ce ştiu Iată condiţiile mele: de acum în trei zile, începînd cu momentul în care Frau Beetz vă va înmîna această scrisoare, soţul meu va trebui să fie în faţa gării militare din Berna, între orele 10 dimineaţa şi 5 după-amiaza, însoţit numai de Frau Beetz Dacă această operaţiune va fi executată în mod loial, noi ne vom retrage din viaţa publică şi nimeni nu va mai auzi vorbindu-se de noi În aceeaşi zi, jurnalul soţului meu va fi înmînat lui Frau B Anexez două scrisori privind acelaşi subiect, una adresată ducelui şi alta führerului Binevoiţi să fie transmise, imediat, împreună cu o copie a acestei scrisori Edda Ciano“ 2 Scrisoare adresată führerului „Führer, Pentru a doua oară am crezut în cuvîntul dumneavoastră şi pentru a doua oară am fost decepţionată Numai faptul că soldaţii noştri au căzut umăr lîngă umăr pe cîmpurile de luptă, m-a împiedicat să trec de partea duşmanului Dacă soţul meu nu este eliberat în condiţiile pe care i le-am specificat generalului dumneavoastră, nici un alt considerent nu mă va putea opri De cîtva timp, documentele se găsesc în posesia unor persoane care nu sînt autorizate să se foloseacă de ele decît dacă i se întîmplă ceva soţului meu, mie, copiilor mei şi familiei mele Dacă, aşa cum sper, condiţiile mele sînt acceptate şi dacă pe viitor vom fi lăsaţi în pace, nu veţi mai auzi vorbindu-se de noi Regret că trebuie să acţionez aşa, dar veţi înţelege Edda Ciano“ 3 Scrisoarea către duce „Duce, Am aşteptat, pînă astăzi, cel mai mic semn de umanitate sau de afecţiune din partea voastră Acum ajunge Dacă Galeazzo nu este în Elveţia în trei zile – potrivit condiţiilor pe care le-am stipulat germanilor – mă voi folosi de tot ceea ce ştiu şi a căror probe palpabile le deţin Dacă, dimpotrivă, sîntem lăsaţi în pace şi în securitate (începînd cu ftizia şi terminînd cu accidentul de maşină), nu veţi mai auzi vorbindu-se de noi Edda Ciano“ Scrisoarea ducelui adresată lui Serrano Suner 12, 11 iunie 1944 „Dragul meu Serrano, Scrisoarea dumneavoastră a fost pentru mine o surpriză care m-a mişcat Vă mulţumesc pentru cuvintele pe care mi le adresaţi şi pentru că aţi luat şi luaţi parte la vicisitudinile mele personale, ele însele de o importanţă relativă în tragedia ţării mele care sîngerează astăzi din mii de răni Şi totuşi, poporul rezistă şi nu disperă Primele forţe armate ale Republicii au intrat în război, iar noi şi importante unităţi se pregătesc în Germania Şi acum, revin la problema la care v-aţi referit Am gîndit, nu o dată, că sfîrşitul contelui Ciano v-a întristat profund şi nimeni nu înţelege mai bine decît mine acest lucru Ceea ce s-a petrecut la Verona va rămîne ca unul dintre cele mai dramatice capitole din istoria atît de tumultuoasă a vieţii mele În mine s-au ciocnit, cu violenţă, sentimentele umane cu raţiunea de stat Mama contelui, asupra căreia s-au abătut în cîţiva ani atîtea nenorociri, mi-a scris şi ea şi nu m-a condamnat, totuşi, în ciuda imensei şi îndreptăţitei sale dureri Dragul meu Serrano, amintirea întrevederilor noastre rămîne vie în memoria mea, pentru că ne-am înţeles, cred eu, chiar şi din punct de vedere spiritual Simpatia mea pentru ţara dumneavoastră, pentru Franco (a cărui dificilă „navigare“ o urmăresc cu interes) şi pentru dumneavoastră rămîne la fel de vie şi nealterată Primiţi, dragă Serrano, cordialele mele salutări şi urări, cu toată prietenia 11 iunie 1944“ CONTrOvErSE: CINE ERA FRAU BEETZ? Agent secret, fostă secretară a şefului poliţiei germane la Roma (Kappler) Soţia unui ofiţer german aviator, ea primise pseudonimul de Felicitas Beetz sau doamna Beetz Astăzi, ea duce o viaţă retrasă la Bonn (I Kirkpatrick) Funcţionar feminin al serviciilor germane de securitate care îşi dădea numele de Frau Burkhard sau Frau Beetz (F W Deakin) Potrivit părerii lui Kappler, Felicitas se numea pe adevăratul său nume Alice von Wendel Olandeză prin naştere, ea a fost animată de atît de mult entuziasm pentru cel de-al III-lea Reich încît şi-a oferit serviciile Gestapoului, lucrînd, la început, în Olanda şi apoi în Italia Kappler s-a îndrăgostit de periculoasa creatură care, la 4 iunie 1944, a trecut de partea Aliaţilor, a doua zi după intrarea lor în Roma (Dollmann) Frau Beetz este născută Burckhardt, cu prenumele Hildegard Ea era originară din Turingia (Weimar) (W Höttl, autorului, 24 septembrie 1968) Am cunoscut-o pe Frau Beetz în toamna anului 1943 Lucra în serviciul meu, al S D -ului, la Verona, cu numele de acoperire Felicitas Misiunea sa era să se ocupe de Ciano în timpul captivităţii sale După moartea contelui, ea a părăsit serviciul meu Era originară din Turingia (Generalul Wilhelm Harster, autorului, 7 august 1968) „Frau Beetz a fost, de asemenea, traducătoarea unor documente aparţinînd lui Ciano Frau Beetz păstrase în posesia ei un exemplar dactilografiat al acestor documente În timp ce Armata Roşie se apropia, ea a îngropat această copie, împreună cu alte hîrtii personale, în grădina casei sale Armata sovietică nu a ocupat, la început, această regiune; ea a fost, însă, ataşată, mai tîrziu, zonei de ocupaţie sovietică În cursul verii anului 1945, înainte ca Armata Roşie să intre în posesia acestui teritoriu, documentele au fost recuperate cu ajutorul O S S şi predate Departamentului de Stat Colecţia de documente Ciano este deci completă“ (Hagen – Höttl) Pentru mai multe detalii, vezi J de Launay, R Gheysens, Les grands espions de notre temps, Geneva, 1974 AUTENTICITATEA CARNETELOR LUI CIANO Examinarea acestor documente cere o critică de fond şi o critică de formă În planul formei, ele sînt compuse din note zilnice luate de Ciano din 1939 pînă în 1943, dar aşa după cum arată unele fotocopii ale acestui document, unele ştersături şi corecturi au fost adăugate pe original Mai multe dintre personalităţile citate de Ciano au dezminţit afirmaţiile ce li se atribuie Îl cităm, în mod special, pe Serrano Suner, Entre les Pyrénées et Gibraltar, Geneva, 1974, p 265-282: „Că acest document este autentic, adică, vreau să spun, scris într-adevăr de Ciano este un lucru de care nu mă îndoiesc deloc Dar sînt, în aceeaşi măsură convins că el l-a retuşat şi corectat, probabil în timpul cît a fost ambasador la Vatican Drept probă sînt suficiente gravele contradicţii pe care le prezintă, cu ceea ce ştim din viaţa sa, precum şi din însăşi fotocopia originalului pe care l-am văzut şi care este plin de ştersături şi de adăugiri Ciano s-a servit de jurnalul său ca de o armă politică“ De asemenea, Ribbentrop, în De Londres à Moscou, Paris, 1954, p 223-226: „Existau cel puţin două carnete redactate de Ciano Un lucru este sigur: unul din jurnalele lui Ciano a fost falsificat “ Francois-Poncet, ambasadorul Franţei, ne declară: „Ciano avea la îndemînă, pe birou, o agendă groasă, de format comercial, în care îşi nota, cu exactitate, audienţele în succesiunea lor Am văzut cum făcea referiri din această agendă în cursul întrevederilor noastre Presupun că, dacă această agendă nu era chiar jurnalul său, atunci ea îi furniza cel puţin materialul; prin asta nu se înţelege că un jurnal trebuie să fie scris ca o reflectare exactă şi fidelă a adevărului, ci este un document absolut personal şi subiectiv În acest jurnal, realitatea nu este descrisă aşa cum a fost Este realitatea văzută de Ciano, adică mai mult sau mai puţin colorată şi determinată de emoţiile şi prejudecăţile sale De exemplu, este demn de remarcat faptul că autorul jurnalului nu relatează aproape niciodată propriile sale cuvinte şi totuşi cuvintele pe care le împrumută interlocutorilor săi nu sînt adesea decît un răspuns la ceea ce el însuşi îşi spunea Istoricii vor trebui deci să se folosească de jurnal cu multă precauţie şi confruntîndu-l cu alte piese de acelaşi gen“ (autorului, 3 iulie 1957) Anfuso, fostul şef de cabinet al lui Ciano, spune: „Îmi cita fragmente din Jurnalul său, pe măsură ce îl redacta Cred că ulterior a mai făcut retuşări A adăugat chiar unele lucruri, iar pe altele le-a suprimat “ Hîrtiile pe care autorul acestor rînduri a putut să le consulte comportă, într-adevăr, corecturi şi adăugiri În 1961, atunci cînd editorul intenţiona să publice o ediţie critică a carnetelor lui Ciano, am fost consultat şi am acceptat să-mi asum sarcina acestui lucru, cu condiţia să pot lucra pe manuscrisul original Intenţia noastră era să facem o radiografiere a textelor pentru a ne putea baza pe textele iniţiale, alături de textele corectate În faţa acestei cereri, contesa Ciano s-a opus, determinînd eşuarea proiectului În definitiv, este clar că Ciano nu a fost ceea ce el pretindea, adică Ciano-pacea, frînînd pe Mussolini-războiul Ne putem pune chiar întrebarea dacă Ciano nu a făcut redactarea carnetelor sale încă din 1939, la cererea ducelui Aceste documente puteau servi drept baza unor ulterioare memorii ale ducelui şi acesta se putea foarte bine gîndi să pună pe cineva să noteze toate incidentele care îl separau sau l-ar fi separat de îngrijorătorul său aliat La 8 februarie 1943, Mussolini vorbeşte despre aceste carnete cu ginerele său: „Mă întreabă – spune Ciano – dacă mi-am pus documentele în ordine — Da, i-am spus, le-am pus pe toate în ordine şi atunci cînd vor veni zile rele, am să pot dovedi toate trădările germanilor în ceea ce ne priveşte Ducele asculta în tăcere şi părea că aproape mă aprobă “ Credem, ca şi Sir Ivone Kirkpatrick, că: „Jurnalul lui Ciano este opera unui om la fel de îngîmfat şi de versat ca Mussolini însuşi El este plin de contradicţii şi îl prezintă pe Mussolini cînd mai bun, cînd mai rău decît era A fost, probabil, foarte retuşat şi nu am putea să îl considerăm drept exact în toate detaliile sale El are însă o valoare sigură prin faptul că reflectă stările de spirit schimbătoare ale lui Mussolini, descriind reacţiile sale, sub şocul evenimentelor Nu există nici un motiv să ne îndoim de imaginea pe care ne-o dă Ciano“ (Op cit ) CAPITOLUL VIII VEŢI LUA AnVERS-UL! Încă de la sfîrşitul anului 1943, toţi conducătorii celui de-al III-lea Reich ştiau că războiul e pierdut Bombardamentele aeriene se înteţesc tot mai mult După Hamburg, distrus în iulie-august 1943, vine rîndul Berlinului, care este puternic bombardat în 1943-1944, apoi cel al Dresdei, în zilele de 13 şi 14 februarie 1945 Deasupra Reichului au fost lansate 206 000 tone de bombe în 1943, 1 202 000 tone în 1944 şi 120 000 tone pe lună, în 1945 Moralul populaţiei civile, iar ca o consecinţă şi cel al militarilor, obiectivele strategice sînt supuse unor grele încercări Despre toate acestea, se pare că reichsleiterii şi ceilalţi alte Kämpfer 1 nu îşi fac nici o grijă Îşi rezolvă între ei certurile lor meschine şi se aruncă în lupte de ariergardă, dispunîndu-şi întîietatea Göring pe tuşă Pentru Göring, cauza este clară Din motive psihice sau de sănătate, acestui om de 51 de ani, care fusese un aviator strălucit în tinereţe, îi este groază să meargă cu avionul, povesteşte adevăratul şef al Luftwaffei, mareşalul Milch Göring călătoreşte de-a lungul Germaniei în trenul său special Nimeni nu îi mai ia în seamă cuvintele Autoritatea sa nu depăşeşte împrejurimile castelului său din Karinhall Manfred N , care condusese aviaţia de vînătoare de noapte din Africa, ne spune că a făcut zece zile de arest pentru că utilizase, fără permisiune, telefonul de aur al mareşalului La începutul lui 1943, Göring se compromite definitiv în faţa Luftwaffei, prin hotărîrea pe care o ia, într-o noapte, de a prelua personal, din castelul său de la Karinhall, conducerea apărării aeriene În momentul în care posturile de recepţie au semnalat o escadrilă americană cu direcţia Duren, mareşalul trage concluzia că aceasta va traversa Rinul în direcţia Schweinfurth şi dă ordin avioanelor de vînătoare să se grupeze în această regiune Cînd avioanele intră în raza de observaţie de la Schweinfurth, observatorii semnalează zgomote de motoare în această zonă Neurmînd nici un bombardament, Göring declară că inamicul se îndreaptă spre Leipzig, apoi spre Pilsen, pentru a bombarda uzinele de substanţe sintetice sau atelierele Skoda şi dădu ordin avioanelor de vînătoare să se îndrepte spre Cehoslovacia Către sfîrşitul nopţii, după acest tur al Germaniei, avioanele de vînătoare s-au întors fără nici o captură Escadrila americană bombardase Durenul şi se întorsese înapoi fără să fie tulburată În acea noapte, reichsmareşalul şi-a pierdut orice prestigiu faţă de statul său major Milch nu ezită chiar să vorbească cu Hitler despre înlocuirea lui Göring Ca să uite, reichsmareşalul îşi numără bogăţiile, îşi cîntăreşte în mînă bijuteriile şi pune să i se facă injecţii cu morfină Cam în aceeaşi perioadă, Göring trece prin Viena şi-l primeşte, în „Palatul său pe şine“, pe Baldur von Schirach, gauleiterul Vienei „Purta – povesteşte Schirach – un fel de halat de interior din piele de căprioară de culoare liliachie Din buzunar îi atîrna un lanţ gros de aur, cu un imens smarald la capăt Cunoscîndu-l de mult timp pe Göring, am crezut că voi descoperi în el, şi de data aceasta, un om de acţiune, capabil să ia iniţiative pline de curaj — Reichsmareşal, i-am spus, trebuie să facem ceva În calitatea dumneavoastră de preşedinte al Consiliului de apărare a Reichului, puteţi da ordine tuturor guvernatorilor Trebuie să luaţi frînele în mînă Şi mi-am permis să-i expun o idee care îmi venise în minte, aceea de a-l da pe Hitler pe mîna psihiatrilor Wehrmachtului, care să decidă asupra incapacităţii sale de a mai guverna Göring m-a ascultat cu gravitate Dar, din momentul în care îmi răspunse, în privirea lui era o tristă resemnare: — Nu pot face nimic, Schirach Vedeţi, e destul de mult timp de cînd sînt pus pe liber Cînd se face bilanţul situaţiei la cartierul general al führerului, nici nu mai pot măcar să deschid gura” Bormann şi cele două neveste Omul care este cel mai apropiat de führer este Martin Bormann El şi-a cucerit acest loc printr-o aprigă luptă de mare abilitate Funcţionar zelos şi mic burghez, a ştiut să se facă indispensabil Ca girant al casieriei partidului, din umbra lui Hess, al cărui şef de stat-major este, Bormann îl înlocuieşte pe delfin, după fuga acestuia, în 1941 Ştie să fie omniprezent, să-l scutească pe Hitler de problemele sale financiare, să-şi ajute camarazii din partid care îi sînt pe plac şi să-i înlăture pe cei mai în vîrstă, care nu îl iubesc În ceea ce îl priveşte pe führer, îi cunoaşte slăbiciunile şi îi supraveghează orice acces public sau privat Face din partid problema sa şi se manifestă, mai ales, prin violenţă şi brutalitate Rămînînd în umbră, el dă curs liber manifestărilor voinţei sale de putere Urmăreşte să pună mîna pe putere? Nu ştim precis Din corespondenţa cu soţia sa, putem trage concluzia că idealul său este de tip mic-burghez: o vilă înstărită într-un parc întins Din comportamentul său politic am putea ghici că este în căutarea puterii în adevărata ei formă: să iasă, în fine, din umbră Acest om puternic, de 44 de ani, cu o înfăţişare taurină, s-a căsătorit, în 1929, cu o robustă şi tînără nazistă, Gerda Buch, cu nouă ani mai tînără decît el Fiica unui judecător nazist de neclintit, ea este hotărîtă să facă din menajul său un model pentru cuplurile naţional-socialiste Martin şi Gerda împărtăşesc adorarea singurului lor Dumnezeu: Adolf Hitler Vor avea zece copii în cincisprezece ani, primul născut, Adolf-Martin fiind finul führerului 2 Cei doi soţi au dus o luptă dîrză împotriva catolicismului, izgonindu-i pe moderaţi şi pe trădători Dar, la începutul lui 1944, Bormann este preocupat de alte gînduri Acest om bogat, plin de sănătate şi de forţă urmăreşte să se pună în evidenţă La trei luni după naşterea celui de-al nouălea fiu al său, întîlneşte o actriţă, M , prietena soţiei lui, care ştie să-i aprecieze calităţile şi să-l asculte pe acest bărbat care aspiră să iasă din umbra în care singur s-a închis La 21 ianuarie, Bormann, plin de satisfacţie, îi mărturiseşte Gerdei că este mulţumit de el însuşi: „— Tu ştii ce voinţă am eu: cum ar fi putut ea să-mi reziste mult timp? A cedat Sînt fericit Am impresia că am două soţii “ Gerda Bormann reacţionează ca o fiică de judecător şi ca o soţie naţional-socialistă Ea bănuia, dar nu spusese nimic deoarece o stima pe M De altfel, toţi copiii o iubeau Oare de ce ea nu are copii? Fără îndoială că aşa o să îmbătrînească El ar trebui să facă în aşa fel încît cele două femei ale sale să aibă copii una după alta, şi în felul acesta să poată dispune întotdeauna de una din ele Iată reacţia ei ca soţie Ca fiică de judecător şi nepoată de preşedinte de senat din Karlsruhe, reacţia ei nu e mai puţin surprinzătoare: nu ar fi oare momentul să se reglementeze căsătoria naţional-socialistă care să le permită bărbaţilor să se căsătorească legitim cu o a doua şi chiar cu o a treia soţie, cu condiţia să le garanteze aceleaşi condiţii de viaţă ca şi primei soţii, care, de altfel, trebuie să-şi dea acordul pentru căsătoriile ulterioare? Tînăra soţie, care are acum 35 de ani, îi prezintă soţului chiar nişte formulare de declaraţie către autorităţi: – soţul: Subsemnatul, cu acordul soţiei mele, doresc să contractez cu X o căsătorie dublă în interesul poporului – soţia: Subsemnata, sînt de acord cu proiectul soţului meu de a contracta cu X o căsătorie în interesul poporului 3 Şi Gerda îl întreabă: Ce părere ai? Bormann are, cu siguranţă, o părere foarte bună despre ideile soţiei lui Îi vorbeşte führerului despre acest subiect, iar secretarei lui îi ţine lungi conferinţe pe această temă: „— O lege care ar codifica poligamia, îi spunea Bormann, Elsei Krüger 4, în ciuda absurdităţii sale aparente, ar face să existe, de trei sau de patru ori mai mulţi fericiţi decît nemulţumiţi: majoritatea bărbaţilor ar aproba această lege, precum şi toate văduvele de război, fetele bătrîne etc care, în felul acesta, ar avea speranţe să-şi găsească un soţ În fine, această lege, în cazul în care führerul ar decide promulgarea ei, nu ar face decît să stimuleze spiritul de rezistenţă şi de combativitate al poporului german, primul şi, pentru moment, unicul scop pentru care trăim “ Else Krüger, care mai era încă tînără, avea 30 de ani, afirmă că secretarele de la Cancelarie îi purtau pică lui Hitler, nu numai pentru că totul era pierdut, dar şi pentru că führerul care, potrivit chiar spuselor lui Bormann, nu mai era un om normal, făcea afirmaţii îngrijorătoare: de exemplu despre acest proiect de lege: „— Vroia, spune ea, să codifice poligamia, unicul remediu prin care se putea lupta împotriva lipsei de bărbaţi şi pentru a se menţine nivelul de natalitate Ne era teamă să nu realizeze acest proiect absurd care, dincolo de consecinţele sale sociale, l-ar fi ridiculizat totalmente pe autorul ei în faţa poporului german“ Din cînd în cînd, Bormann mergea totuşi să stea de vorbă cu stăpînul său pentru a nota părerile politice ale acestuia Din 30 noiembrie 1944, doctorul Henry Picker încetase să mai noteze zilnic opiniile expuse de führer în timpul mesei 5 Reichsleiterul culege, în cursul iernii 1944-1945, ultimele reflexii ale lui Hitler privind viaţa sa politică Führerul atribuia eşecul său militar întîrzierii de şase săptămîni cu care a început războiul în Est, în 1941, ca urmare a iniţiativei nefericite a lui Mussolini în Grecia De altfel, tot Italia îl împiedicase să joace cartea naţionalismului arab şi a independenţei popoarelor afro-asiatice Hitler vedea, într-un viitor apropiat, unificarea Europei şi decolonizarea Africii şi Asiei, apoi rivalitatea Washington-Moscova Acestea nu erau suficiente, de fel, ca să-l liniştească pe Bormann care continuă să colecţioneze note preţioase 6 La 1 ianuarie 1945, Bormann îi scrie Gerdei că tot o mai iubea, dar că se simţea îmbătrînit A primit de Anul Nou din partea celei de-a „doua soţii“, M , o carte despre Napoleon, o păpuşă şi un album de fotografii pe care, de altfel, îl expediază soţiei sale cu rugămintea să nu-i spună nimic lui M La 2 februarie, Bormann se instalează cu Elsa Krüger în biroul său din bunker Apoi, îi scrie soţiei sale: „— Trebuie să fie un mare optimist acela care ne mai acordă vreo şansă de a învinge “ În aceste zile sinistre, Bormann se dedă, cîteodată, la băutură, de unul singur sau împreună cu cîţiva prieteni, în momentele cînd führerul este departe: steinhägerul stă ascuns în biroul său Cîteodată se duce să fumeze la tualetă ca să nu-şi supere stăpînul, acesta nesuportînd mirosul de tutun Gerda Bormann continuă să-şi îndrume soţul: „— Atunci cînd noi nu vom mai fi, îi scrie ea la 7 februarie, Reichul va trebui să renască pentru copiii noştri şi pentru copiii copiilor noştri “ Reichsleiterul, prins între Gerda şi Hitler, se face şi mai dur, şi mai necruţător: îi urmăreşte cu înverşunare pe indolenţi şi pe laşi Accentuează ordinele date de führer: redactează instrucţiunile privind dezertorii, mobilizarea copiilor, distrugerea recoltelor şi satelor Surplusul său de energie se transformă în cruzime fanatică Îşi aşteaptă ora, dar aceasta va veni prea tîrziu La 25 aprilie, Obersalzberg, unde se găseau bogăţiile lui, va fi distrus de un bombardament aerian Gerda Bormann fuge împreună cu copiii şi cu preţioasele documente ale soţului ei7 Era însărcinată cu cel de-al zecelea copil Abandonată de toţi, într-o stare demnă de milă, ea a murit, un an mai tîrziu, la 23 martie 1946, în lagărul de prizonieri de la Merano, după ce se convertise la religia catolică La 28 aprilie, Bormann, în bunker, mai vorbeşte încă cu Burgdorf şi Krebs despre victoria finală Bea exagerat de mult şi fără să se ascundă Planurile lui Himmler În august 1943, reichsfhürerul SS nu mai crede în victorie Urzeşte intrigi şi se teme de toţi Şi pe bună dreptate, căci Kaltenbrunner, care i-a luat locul lui Heydrich, dă dovadă de mult zel Acest avocat austriac îl venerează pe Hitler, dar este destul de realist ca să constate că singura soluţie este o înţelegere cu Vestul Kaltenbrunner îi pedepseşte pe conjuraţii de la 20 iulie, pe opozanţii regimului, supraveghindu-l, în acelaşi timp, pe rivalul său, generalul Schellenberg, şi pe şeful său, Himmler 8 Pe de altă parte, el stabileşte, de asemenea, pe cont propriu, contacte cu Aliaţii Consilierul său, Wilhelm Höttl, este un austriac catolic, doctor în filosofie, care în numele lui ia contact cu Allen Dulles, la Berna, fără ştirea lui Himmler Kaltenbrunner îl întîlneşte chiar pe prinţul Potocki, pe care îl sondează cu privire la şansele unei păci în Vest Planul şefului siguranţei (SD) este să pregătească, împreună cu austriecii lui (Höttl, Skorzeny şi alţi cîţiva), o răsturnare a alianţei, cu sprijinul şefilor de stat catolici – Salazar, Franco şi Pétain El încearcă chiar deschideri pe lîngă iezuiţi Ca să-i reuşească planul, acţionează din umbră, păzindu-se, mai ales, de Schellenberg, şeful serviciului secret Dar nu va ajunge departe Va participa şi el la întîlnirea finală de la Nürnberg În ceea ce îl priveşte, Himmler se lasă condus de generalul Schellenberg şi îşi ia avînt, din timp în timp, fără să îndrăznească să se angajeze cu totul Acest birocrat scrupulos, minuţios, ducea o viaţă simplă şi frugală Zelul său masca mediocritatea personajului Răceala sa nu era altceva decît apatie În fond, avea o fire docilă Iată cum îl vede contele Bernadotte: „Cu ochelarii săi din corn, cu uniforma de SS, fără nici o decoraţie, îţi lasă impresia unui funcţionar oarecare Dacă l-aş fi întîlnit pe stradă, nu i-aşi fi dat nici o atenţie Avea mîini mici, fine, sensibile şi foarte îngrijite Era extrem de binevoitor, dădea dovadă de umor, cu o oarecare tendinţă pentru glume macabre, făcea cu plăcere o glumă pentru a înveseli atmosfera Într-adevăr, aspectul său nu avea nimic diabolic şi nu am remarcat aspra răceală a privirii sale atît de vestită totuşi“ Explicaţia pe care o dau biografii lui Himmler este că acest om de 45 de ani nu fusese fericit în prima sa căsătorie, cu infirmiera Marga Concerzowa, mai mare decît el cu şapte ani; a avut cu ea o fiică, ceea ce l-a făcut să nu divorţeze, dar şi-a făcut din secretara sa, Hedwig Potthast, de 33 de ani, metresa recunoscută 9 Din această legătură a avut doi copii, un fiu născut în 1942 şi o fiică, născută în 1944 Nu reuşea decît cu multă greutate să subvenţioneze nevoile celor două menaje şi a celor trei copii ai săi deoarece se mulţumea cu singurul său venit: 3 000 de mărci pe an Într-o zi, a trebuit chiar să împrumute de la Bormann 80 000 de mărci ca să poată face faţă termenelor de plată ale familiei, ceea ce explică, în parte, resentimentul pe care Himmler îl încerca faţă de Bormann Himmler nu l-a ascultat pe Schellenberg care l-a sfătuit, mai degrabă, să-şi ipotecheze casa decît să rămînă la cheremul redutabilului reichsleiter Şi apoi, Gerda Bormann ar fi primit-o la ea cu plăcere pe Hedwig şi pe copii Potrivit celor spuse de Marga Himmler, un jandarm de femeie căreia îi plăcea să-l contrarieze pe Heinrich şi să-l conducă cu o oarecare bruscheţe, reichsführerul venea să o vadă destul de rar, se ocupa de grădina de zarzavat şi-i plăcea să crească pui Nu ştia nimic – spune ea – despre lucrurile îngrozitoare pe care el le conducea prin alte părţi Potrivit părerii Hedwigăi Potthast, Himmler era bun şi plin de afecţiune Potrivit părerii lui Hoess, călăul de la Auschwitz, şi a altor martori, şeful SS-iştilor era perfect la curent cu excesele din lagărele de concentrare Ce se poate crede în faţa acestor două portrete contradictorii? Reichsführerul, un complexat apatic, a ştiut, un timp, să profite cu multă abilitate de toate şansele care se iveau Apreciat de Hitler, împins în avanscenă de Heydrich, s-a lăsat condus, mai tîrziu, de Schellenberg şi de Kersten, masorul său, care urmărea să iasă din viespar Himmler nu a îndrăznit însă, niciodată să se pronunţe în mod categoric Era un om slab, deopotrivă de laş şi incapabil, iar cruzimea sa nu se explică, după părerea noastră, decît printr-o nevoie patologică de a-şi afirma puterea asupra oamenilor în stare de inferioritate La sfîrşitul lui 1944, Himmler îl lasă pe Schellenberg să urzească intrigi care îi erau favorabile Şeful serviciului secret reuşeşte să-l bage în acelaşi joc pe Kersten, masorul finlandez, un personaj apatic, destul de lăudăros, de care reichsführerul nu se putea lipsi deoarece îngrijirile pe care i le dădea reduceau impotenţa parţială de care suferea Cei doi discută cu diplomaţii suedezi şi se străduiesc să-l convingă pe Himmler că el ar putea fi salvatorul Germaniei Ca să-i învingă nehotărîrea, ei merg pînă acolo încît îl duc la un astrolog din Hamburg, pe nume Wilhelm Wulf, care îi face horoscopuri optimiste şi pline de promisiuni Reichsführerul nu va ajunge să treacă Rubiconul: este un om bolnav, un nebun periculos, înconjurat de cîţiva oameni de valoare care au făcut greşeala să pună bază pe el „Conducerea“ de către el a „Internelor“ a fost un eşec total Ultimul său cartier general a fost clinica profesorului Gebhardt de la Hohenlychen: Himmler suferea de o depresiune nervoasă şi îl lăsa pe Wolff să acţioneze în Italia şi pe Schellenberg în Scandinavia, sperînd că, fără îndoială, aceşti locotenenţi îl vor salva Himmler, cel din 1944-1945 este un om cuprins de frică Fotoliul domnului von Ribbentrop Ministrul afacerilor externe nu te lasă mai puţin perplex Retras, la început, în biroul său din Wilhelmstrasse, alungat, apoi, de bombele aliaţilor, Ribbentrop nu se mai gîndeşte în cursul ultimului an de război decît să-şi apere scaunul şi să lichideze certurile pentru întîietate Şi într-adevăr, avea multe de făcut Simplu figurant în timpul celor din urmă întîlniri importante de la Cancelarie sau de la Klessheim, Ribbentrop duce, în cadrul ministerului său, un aprig război de birouri Aflînd de moartea regelui Boris, cere ca raporturile diplomatice să nu mai treacă decît pe la el În ajunul întoarcerii armelor de către România, preocuparea sa este să afle cine transmisese rapoarte în afara căilor ierarhice 10 În seara zilei de 20 iulie, el îi strigă lui Göring, în prezenţa lui Mussolini, în timpul scenei pe care am relatat-o: — Mai sînt încă ministrul afacerilor externe şi mă numesc von Ribbentrop! Chiar la 2 august 1944, ministrul îl recheamă pe von Papen, care era ambasador la Ankara Nu îndrăznise, oare, acest diplomat, în urmă cu cîteva luni, să solicite autorizaţia unei întrevederi cu cardinalul Spellman care tocmai era în trecere prin Turcia? Tăindu-i, în felul acesta, aripile lui Papen, Ribbentrop nu s-a mai putut opune ca, von Weizsäcker, fostul său secretar de stat, devenit ambasador la Vatican, un personaj perfid şi echivoc, să-şi asume sarcina de a-l întîlni pe cardinalul Spellman, cu ocazia călătoriei sale din 3 martie 1943, la Roma Dar Papen şi Weizsäcker nu sînt decît nişte oportunişti Pentru a se asigura şi mai mult de fidelitatea personalului său diplomatic, Ribbentrop se sprijină tot mai mult pe nazişti absoluţi, ca Rahn sau Veesenmayer Dar şi de data asta se înşeală Rahn, aşa cum vom vedea, căuta să se servească de Mussolini pentru a determina încheierea unui compromis în Vest, unde ducele să servească de mediator; dacă acţiunea îi reuşea, scaunul lui Ribbentrop îi revenea lui, în cel mai firesc chip, gîndea el Pe de altă parte, von Neurath, predecesorul lui Ribbentrop la Wilhelmstrasse încearcă să-şi găsească un loc El nu mai este protector al Boemiei şi Moraviei încă de la 27 septembrie 1941, iar la 27 mai 1944, împreună cu prietenii săi suabi – Strölin, primarul oraşului Stuttgart, şi Speidel, von Neurath – îşi cîntăreşte şansele „— Nu vom putea niciodată să încheiem pacea cît timp Hitler ocupă acest loc, îi spune el lui Speidel; ar trebui să-i spuneţi lui Rommel să se pregătească să preia responsabilităţile “ Ştim ce a urmat Resemnat, la cei 51 de ani ai săi, lui Ribbentrop nu îi mai rămînea decît să urmărească de la distanţă aceste manevre De fapt, în acea perioadă, el îşi pierduse orice credit De la Stalingrad, se părea că el nu mai credea în victorie La Nürnberg, pentru a se apăra, a spus: „— La 30 august 1944, i-am înmînat führerului o notă prin care ceream să mă autorizeze să întreprind imediat sondaje în vederea încheierii păcii Începeam cu aceste cuvinte: «Datoria diplomaţiei este de a împiedica un popor să dispară, fie chiar şi în mod eroic; ea trebuie, dimpotrivă, să-l ajute să trăiască Pentru atingerea acestui scop, orice mijloc este bun; abţinerea ar fi o crimă capitală» Era un citat luat din Mein Kampf; îl plasasem în fruntea notei pentru a-i aminti lui Hitler ceea ce el însuşi scrisese cu privire la aceeaşi misiune a diplomaţiei Cu acest prilej, vroiam să-l fac să înţeleagă că Germania era pe cale să piară eroic şi că datoria diplomaţilor era să se opună Această notă nu a avut mai mult succes decît precedentele şi nu am obţinut autorizaţia cerută La puţin timp după aceasta, am aflat de la Kleist că ruşii îşi exprimaseră dorinţa de a intra în contact cu noi L-am înştiinţat pe führer, care, în fine, îmi permise să tatonez terenul la Stockholm Ca să spun drept, mă îndoiam de sinceritatea sovieticilor şi aveam impresia că era vorba mai degrabă de o vagă dorinţă decît de o intenţie cu adevărat Vroiam totuşi să obţin, în prealabil, acordul lui Adolf Hitler Bănuielile mele erau întemeiate şi nici un negociator nu s-a prezentat După refuzurile repetate ale lui Hitler de a se angaja tratative de pace cu ambasada rusă la Stockholm, soţia mea i-a scris, în toamna lui 1944, propunîndu-i să-i permită să ia contact ea însăşi cu doamna Kollontay, în calitate de „persoană privată“ Dacă era cazul, el putea să o dezavueze În felul acesta, am fi putut tatona terenul şi am fi putut afla dacă era sau nu posibil să se angajeze negocieri de pace cu Rusia Hitler a refuzat şi a explicat că sondarea intenţiilor pe care le aveau ruşii «era acelaşi lucru cu a vrea să pui mîna pe o sobă încălzită pînă la incandescenţă, ca sä vezi dacă e caldă» În ianuarie 1945, am făcut o ultimă încercare; i-am spus führerului că eram gata să iau avionul spre Moscova, împreună cu familia mea Astfel, Stalin s-ar fi convins de sinceritatea noastră Noi am fi fost ostatecii lui Hitler s-a mulţumit să-mi spună: Ribbentrop, nu faceţi prostii ca Hess“ Ministrul i-a semnalat psihologului american G M Gilbert, că într-o zi şi-a oferit demisia în faţa lui Hitler şi că acesta a rămas foarte abătut, acuzîndu-l că urmăreşte să-i provoace moartea De atunci, n-a mai îndrăznit niciodată să-l înfrunte şi nici să i se mai opună Odată puse la punct problemele birocratice şi impusă autoritatea sa, ministrul încerca să-şi amăgească plictiseala cu secretara sa, Elsa Schmidt A rezultat un conflict de prioritate cu doamna von Ribbentrop care, în aceste condiţii, îşi refăcu întreaga garderobă la un mare croitor din Berlin, în martie 1945 Speer şi viitorul Germaniei Alături de un reichsmareşal drogat, de un reichsleiter petrecăreţ şi încăpăţînat, de un reichsführer dezechilibrat şi de un ministru al afacerilor externe stupid şi resemnat, personalitatea lui Albert Speer distonează La cei 39 de ani, el îşi păstrează echilibrul în acest peisaj dantesc, îşi domină sistemul nervos şi îşi continuă, ca un tehnocrat perfect, sarcina ce i-a fost încredinţată: înarmarea Germaniei pentru victorie Şi reuşeşte în mod strălucit Cu 30-40% din mîna de lucru germană sau care era sub control german, adică aproximativ 12 milioane de persoane, în august 1944, Speer ajutat de un stat major alcătuit din şase sute de funcţionari şi dispunînd de un buget lunar de 3-4 miliarde de mărci, va reuşi, pînă la sfîrşitul anului 1944, să realizeze o producţie de 60-64 de ore pe săptămînă În cursul întregului an 1944, el a furnizat arme, muniţii şi tancuri care constituiau echipamentul complet a 130 divizii de infanterie şi 40 de divizii blindate Bilanţ extraordinar, deoarece reprezintă 70% din ceea ce s-ar fi putut obţine fără bombardamente aeriene Speer a reuşit, într-adevăr, să construiască 300 000 de m2 de uzine subterane Cu toate acestea Speer este lucid El ştie că dacă producţia de carburant a fost redusă cu 90%, începînd cu data de 12 mai 1944, victoria a devenit un lucru imposibil Acesta este şi motivul pentru care el organizează, la Strasburg, la 10 august 1944, o reuniune a industriaşilor, unde colaboratorii săi declară: Începînd de astăzi, industriaşii germani trebuie să înţeleagă că războiul nu mai poate fi cîştigat şi că ei trebuie să ia toate măsurile utile pentru pregătirea perioadei de după război Fiecare industriaş trebuie să stabilească contacte şi alianţe cu firme străine, dar acest lucru trebuie făcut cu titlu individual şi fără să se atragă atenţia De îndată ce se vor stabili astfel de contacte, guvernul german va oferi cu împrumut, industriaşilor sume importante care să le permită să-şi instaleze baze secrete în ţările străine, pentru perioada de după război 11 Printre participanţii la reuniune se găsesc reprezentanţii lui Krupp, Messerschmitt, Röchling, Rheinmetall şi Büssing Această întrunire este imediat urmată de efecte Marii patroni germani se întîlnesc, în mod regulat, la domeniul Wenzel-Turtschental, aproape de Halle Printre ei se află H P Reusch de la Gutehoffnungshütte, E Löser de la Krupp, Carl Bosch de la I G Farben, C F Simens de la Simens, A Vögler de la Vereinigte Stahlwerke Toţi aceşti oameni sînt prietenii conjuraţilor din 20 iulie şi nu vor fi tulburaţi Despre ce vorbesc ei? Nu ştim, dar delegaţii lor sînt semnalaţi la puţin timp după aceasta în Elveţia, în Spania, Portugalia, chiar în Argentina De exemplu, directorul general von Schnitzler, de la I G Farben pleacă, în decembrie 1944, la Lisabona pentru a se întîlni cu cîţiva reprezentanţi de la Du Pont de Nemours, I C I şi Standard Oil Trebuie să vedem un raport de la cauză la efect în faptul că o serie de uzine importante ale acestor domni sînt, de aici înainte, evitate de aviaţia americană? Ipoteza rămîne, încă, pînă la această dată, neverificată La 14 septembrie 1944, Hitler ordonă aplicarea politicii pîrjolirii, dar Speer, sprijinit de Jodl şi de Wehrmacht se opune Începînd din noiembrie, Reichul trebuie să renunţe la producţia de război din Ruhr; începînd din ianuarie 1945, la cea din Silezia, din cauza bombardamentelor aeriene Pe plan economic, războiul este pierdut; el va fi pierdut şi pe plan financiar: marca se prăbuşeşte la 26 martie, datoriile se ridică la 50 de miliarde mărci, în timp ce rezerva de aur şi de devize este de 77 milioane La 2 aprilie 1945, la întrunirea de la Basel, delegaţii industriaşilor germani se pun de acord pentru ultima oară; în raport cu capitalurile lor, ei vor trece în străinătate 656 de tehnicieni şi experţi cu calificare excepţională Acesta a fost momentul din care Argentina a cunoscut un strălucit avînt industrial Războiul total al doctorului Goebbels Singurul om care pare să mai creadă încă în victoria celui de-al III-lea Reich este Joseph Goebbels Prins în capcana propriei sale propagande, ministrul părea să aibe încredere în sloganurile pe care le crease în serviciile sale Cine era, însă, Goebbels? Fritsche, care l-a cunoscut bine, l-a descris astfel: „Personalitatea doctorului Goebbels era formată din două elemente, care la el erau dezvoltate de o manieră insolită: inteligenţa şi asiduitatea Inteligenţa sa este cunoscută Memoria foarte bună, înţelegerea rapidă, fertilitatea în idei originale şi facultatea sa de a le combina stau mărturie Asiduitatea sa este mai puţin cunoscută şi, totuşi, încă din tinereţe, ea a dominat în mod vădit întreaga sa viaţă Goebbels lucra din zorii zilei pînă noaptea tîrziu într-un mod sistematic, cu ceasul în mînă Cu toate acestea, el găsea şi momentul de a-şi acorda un răgaz plăcut Marea sa forţă consta în felul în care îşi organiza munca Citea multe cărţi, memorii, planuri şi chiar scrisori, ba mai mult, le dădea la citit şi se încredinţa în rapoartele obiective ale colaboratorilor săi În acest scop, dispunea de un important stat major Biroul ministrului a numărat întotdeauna, chiar şi în perioada celei mai intense rechiziţionări a personalului pentru război, mai mult de o duzină de persoane Dacă vrem să înţelegem caracterul doctorului Goebbels, trebuie să avem în vedere că el suferea de o malformaţie congenitală la piciorul drept În tinereţe, colegii săi de şcoală îl porecliseră „picioare în X“ Mergea, ce-i drept, fără baston dar şchiopăta în mod vizibil, deşi făcea sforţări supraomeneşti ca să pară normal Eforturile pe care le făcea pentru a depăşi această deficienţă naturală ar putea fi una din sursele ambiţiei sale Această imperfecţiune fizică trebuie, de asemenea, să-i fi format voinţa şi disciplina personală Născut la Rheydt, în Rhenania, Goebbels provenea dintr-o familie de mic-burghezi cu mulţi copii Cînd a fost promovat „om mare“, el a păstrat contactul cu familia atît din partea tatălui cît şi a mamei, precum şi cu vechii săi tovarăşi de studii Prietenii şi rudele sale ocupau toţi, undeva în Reich, posturi de o importanţă mică sau medie A fost crescut într-o manieră foarte catolică, în parte de iezuiţi Îi plăcea să folosească, în sprijinul propriilor sale teze de propagandă metode împrumutate din dialectica ecleziastică, de exemplu, avertismentul prin intermediul unor axiome izolate, repetate cît mai des posibil Magda, soţia sa, divorţată de bogatul fabricant Quandt, îi adusese un fiu din prima sa căsătorie Goebbels s-a căsătorit din dragoste şi înainte ca el să devină ministru Doamna Goebbels era deosebit de frumoasă, elegantă şi spirituală, şi, în plus, o mamă model a şapte copii Doctorul Goebbels nu accepta niciodată intervenţia directă a soţiei sale în treburile politice Dar, influenţa ei indirectă era cu atît mai mare Dr Goebbels nu era de o fidelitate conjugală de nezdruncinat, dar lumea a exagerat foarte mult în această privinţă În 1938 a izbucnit un scandal, care a fost amplificat de publicitate I se atribuia o legătură cu o actriţă de cinema 12 Căsătoria era pe punctul să se rupă, dar a fost salvată de Hitler şi între cei doi soţi s-a restabilit armonia Goebbels folosea adesea sarcasme atît de puţin deghizate încît îşi scandaliza în mod vădit prietenii Glumele pe care le făcea cu colaboratorii săi ajungeau, deseori, pînă la cruzime Dar, dacă cei din anturajul său trebuiau să îndure atîtea ironii, în ceea ce îl privea nu suporta absolut nici una Cînd era vorba de îndatoririle sale, Goebbels îşi pierdea orice afabilitate şi devenea realist, rece, exigent şi adesea violent Furia sa era cu adevărat pătimaşă şi se exterioriza în dese monologuri de o mare violenţă Fără să lase impresia, el îşi judeca foarte aspru colaboratorii pe care nu-i schimba decît extrem de rar, în cazuri cu totul excepţionale, cînd nu îi mai putea suporta Îi considera pe toţi nişte ingraţi, iar pe mulţi dintre ei nişte perfizi În cursul ultimilor patru ani, în fiecare dimineaţă, la ora 11 îşi chema principalii săi colaboratori din cadrul partidului, al statului, din oraş, în număr de aproximativ patruzeci de persoane Le dădea indicaţii Rar aveau loc discuţii Lucra zilnic, ore în şir, împreună cu secretarul de stat şi secretarul său personal Din această cauză, orice legătură cu Goebbels trebuia să treacă mai întîi pe la cei doi Astfel, în jurul lui se constituia un fel de curte care îl separa de viaţa reală Cu toate acestea, doctorul Goebbels avea forţa să suporte, cîteodată, o contrazicere puternică, însă, o astfel de manifestare punea în pericol viaţa autorului ei Care a fost opera politică a acestei personalităţi pline de contradicţii? Deşi dispunea de toate nuanţele, de întreaga gamă de posibilităţi pentru a influenţa fiinţa umană, în calitatea sa de orator, scriitor şi de om, de cele mai multe ori el nu-şi exercita influenţa decît asupra creierului oamenilor şi nu asupra inimii lor Dimineaţa, după cîte un puternic bombardament aerian el putea să se plimbe prin Ackerstrasse, cartierul cel mai radical din Berlin Chiar dacă mai înainte oamenii şoşoteau între ei, îndată ce el îşi făcea apariţia se grăbeau să-i ofere un scaun Mulţi îl criticau Dar era suficient ca aceştia să-i asculte unul din discursuri ca să-l aplaude exact în locul în care oratorul dorea, sconta pe aplauze Goebbels ştia că orice adunare cu mai mult de o sută de persoane constituie o masă care reacţionează, aproape întotdeauna, după aceleaşi legi, că indivizii care compun această masă provin din cutare sau cutare clasă a naţiunii Influenţa pe care o avea asupra superiorilor săi chiar asupra lui Hitler, s-a modificat în raport cu diferite perioade Înainte de 1933, Goebbels era un consilier de mîna a doua După 1933, a retrogradat şi mai mult, deşi Strasser fusese răsturnat Ascensiunea sa rapidă i-a ameţit şi pe el ca pe atîţia alţii În 1938, puţin a mai lipsit ca în urma aventurilor sale feminine şi ale altor probleme care îi agravau şi mai mult cazul, să-şi piardă definitiv poziţia Göring l-a salvat, în timp ce Himmler s-a arătat adversarul său cel mai înverşunat Goebbels se apucă de lucru cu o tenacitate surprinzătoare Cîştigă din nou teren şi deveni cu timpul unul dintre primii consilieri ai lui Hitler În cele din urmă, rămase singurul în stare să vină cu idei, planuri sau critici Acest lucru deveni atît de evident încît militarii şi politicienii din anturajul imediat al lui Hitler i se adresau lui pentru a-i cere să prezinte, cu ocazia viitoarei sale vizite la marele cartier general, ceea ce ei înşişi nu îndrăzneau să spună „Acest straniu amestec de curaj şi de laşitate pe care le avea Goebbels a fost întotdeauna pentru mine o enigmă a caracterului său Nu dădea înapoi în faţa niciunui pericol fizic; fapt de care a dat dovadă, mai întîi, la reuniunile comuniste, şi, în fine, în timpul atacurilor aeriene Dar, pur şi simplu, îi era frică de partid Şi orice subaltern din anturajul zilnic al lui Hitler îl umplea de respect “ 13 Îl vom vedea, pînă la sfîrşit, pe micul doctor în locurile unde avuseseră loc bombardamentele la Köln, Duisburg, Berlin A doua zi, după 20 iulie, a fost văzut la Rastenburg, conferind cu Hitler, pe care practic l-a salvat Numit, la 26 iulie, comisar al Reichului pentru războiul total, el crede că va putea, în fine, să-şi pună în aplicare ideea sa privind mobilizarea generală a întregii naţiuni, fără excepţie pentru indiferent cine ar fi, idee pe care o pleda, în zadar, pe lîngă führer, încă de la înfrîngerea de la Stalingrad Mobilizarea aceasta venea prea tîrziu şi a mai fost şi incompletă Numit de Hitler, la 30 ianuarie 1945, „apărător al Berlinului“, Goebbels repetase de atîtea ori că rivalităţile între ruşi şi occidentali vor izbucni la lumina zilei încît sfîrşi prin a aştepta, înainte de prăbuşirea celui de-al III-lea Reich, acel moment care nu va veni de fel „— Esenţa propagandei, a spus el, într-o zi, constă în a-i cîştiga pe oameni de partea unei idei, într-un mod atît de subtil, atît de puternic, încît în cele din urma ei să se dăruiască total acestei idei şi să nu mai poată renunţa la ea “ Din 1938, printr-o muncă continuă şi îndîrjită el şi-a cîştigat, încetul cu încetul, graţiile führerului La sfîrşitul lui 1944 el este singurul, sau aproape singurul rămas alături de stăpînul său În primăvara lui 1945, la 48 de ani, „el îşi caută forţa în propriile sale discursuri – spune Bernadotte Goebbels nu încetase să se lase fermecat de discursurile sale, atunci cînd aproape toţi ceilalţi încetaseră să mai creadă în ele “ Pentru a se salva, el trebuie să menţină ideologia pe care a fundamentat-o, într-o măsură considerabilă, să îl protejeze pe führer, pe care îl salvase o dată şi, în caz contrar, să moară împreună cu el Armele secrete La sfîrşitul lui 1944, armata germană a fost împinsă de adversarii ei din Est şi din Vest în interiorul frontierelor din 1939 Hitler a renunţat la Sud-Estul european Kesselring deţine frontiera Alpilor italieni şi un întins teren în pantă care se întinde pînă la Milano Grosul forţelor armate se găseşte în Est, străduindu-se să oprească ofensiva sovieticilor În Vest, führerul se gîndeşte la o mare operaţie de degajare, la o strălucită manevră strategică la care meditează de mult şi căreia îi dedică chiar întreaga sa energie, începînd cu 25 septembrie 1944 La această dată, Hitler este la pat de o săptămînă şi va mai rămîne încă cincisprezece zile: suferă de o intoxicaţie care se datorează abuzului de excitante «— Nu se aşteaptă ei la una ca asta, îi spune Hitler lui Jodl Probabil ei cred că eu sînt pe moarte, gata să mor de cancer Vor fi surprinşi, aşa cum au fost de atîtea ori în visele lor, de ofensivă » Din pat, el dă ordine, directive, în vederea viitoarei ofensive, precum şi contra-ordine La 12 octombrie, Jodl primeşte cea de-a şaptea versiune a planului de atac Documentul final este înmînat, la 3 noiembrie, mareşalilor von Rundstedt, care conducea operaţiunea, şi Model, care comanda în continuare grupul de armate B, precum şi generalului von Manteuffel, şeful celei de-a V-a armate blindate: «— Veţi lua Anvers-ul!» Aceasta este tema operaţiunii Cei trei îi declară lui Jodl că acţiunea este aproape imposibilă Ei propun să se dea ca obiectiv Liège, dar Jodl răspunde: «— Hotărîrile pe care vi le-am făcut cunoscute sînt irevocabile, după cum şi data ofensivei, fixată de comandantul suprem pentru 25 noiembrie » Generalii înaintează o cerere de audienţă la führer Model şi Manteuffel sînt primiţi de Hitler la Berlin, la 2 decembrie Data ofensivei este amînată pentru 7 decembrie, urmînd să fie, din nou, schimbată pentru 14 şi, apoi, pentru 16 ale aceleiaşi luni La 12 decembrie, Hitler îi reuneşte la noul său cartier general, palatul Ziegenberg, aproape de Giessen (Hessa) pe toţi generalii comandanţi de armate, corpuri de armate şi divizii Obiectivul lui Manteuffel şi a celei de-a V-a armate blindate: Anvers Obiectivul lui Sepp Dietrich şi a celei de-a VI-a armate blindate: Liège Manevra de realizat: încercuirea grupului XXI de armate britanice Trebuia să se profite de timpul nefavorabil pentru a-l lipsi pe adversar de supremaţia aeriană Skorzeny şi oamenii săi îşi asumau sarcina de a organiza legăturile din spatele frontului La sfîrşitul reuniunii, Model rosteşte un toast în onoarea mareşalului von Rundstedt, care este sărbătorit în acest fel pentru cea de-a şaptezecea sa aniversare Ştim cum s-a desfăşurat această luptă din Ardeni: străpungerea primei linii de apărare americană, începînd cu 16 decembrie şi pătrunderea celei de a VI-a armate blindate, spre Meusa, eroica apărare de la Bastogne între 18 şi 25 decembrie, victorioasa contraofensivă aliată de la 29 decembrie la 16 ianuarie 1945 Pierderile au fost extrem de mari: 110 000 de germani, 76 000 de americani, morţi, răniţi şi prizonieri Nici chiar debarcarea din Normandia nu a atins un astfel de bilanţ După părerea lui Manteuffel, înfrîngerea germanilor nu s-a datorat lipsei de carburant – aşa cum s-a spus – ci insuficienţei efectivelor şi a materialului «— Forţele germane care au declanşat atacul – a spus generalul – erau insuficiente pentru atingerea obiectivului care le fusese fixat Nu dispuneam de trupe suficiente pentru a încerca vreo străpungere a frontului şi nici de suficiente armate şi material de război Nu s-a făcut nici o încercare de fixare a trupelor aliate în Nordul şi Sudul frontierei muntoase, ceea ce le-a dat o libertate de mişcare pe care, altfel, nu ar fi avut-o Aliaţii s-au regrupat după primele înfrîngeri mai repede decît s-ar fi aşteptat comandamentul german » Şeful celei de-a V-a armate blindate consideră că Hitler, convins fiind că ar putea provoca un nou Dunkerque, îşi fixase un obiectiv care era în disproporţie cu mijloacele puse în acţiune – Rezultatul – declară generalul – a fost că nu am ajuns nici măcar pînă la Meusa cu forţe suficiente În ciuda avertismentelor şefilor militari care au propus, în momentul în care eşecul părea sigur, retragerea trupelor blindate, Hitler a dat ordin să se continue înaintarea, în timp ce superioritatea aeriană aliată făcea imposibilă, în timpul zilei, orice operaţiune de anvergură În cele din urmă, contraofensiva din ianuarie a obligat trupele germane să se retragă la bazele de plecare, în partea de vest a Rinului şi, apoi, să treacă pe malul drept Am suferit pierderi grele În timpul celor cinci săptămîni de lupte neîntrerupte, trupele germane au avut de suportat o povară extrem de grea şi au suportat-o vitejeşte, deoarece sperau că această operaţiune va da oamenilor politici germani răgazul găsirii unei modalităţi de a pune capăt războiului Dezastruosul efect psihologic, datorat eşecului ofensivei, a atins astfel de limite, încît dezintegrarea forţelor şi a apărării germane s-au accelerat în mod decisiv Stalin, care era informat asupra proiectelor ofensivei din Vest, nu ar fi declanşat în Est ofensiva din iarnă decît după înfrîngerea germană, la 12 ianuarie 1945, ca să se poată prezenta într-o poziţie favorabilă la conferinţa de la Yalta, convocată în februarie, şi pentru a-şi menţine teritoriile cucerite în Est Rivalitatea dintre ruşi şi occidentali este reală, dar ea nu se prezintă sub forma explozivă cum Hitler o doreşte şi Goebbels o profetizează Totuşi, führerul ar fi trebuit să ştie acest lucru deoarece începînd cu sfîrşitul lui ianuarie, pe masa lui de lucru se găsea planul Eclipsa, adică harta cu zonele de ocupaţie ale Germaniei de către ruşi şi occidentali: exista, deci, un acord a cărui dovadă Hitler o avea cu trei săptămîni înainte de Yalta Cancelarul, însă, mereu euforic, nu a ţinut de loc seamă de ea El vorbeşte de armele secrete care vor răsturna situaţia: era vorba de V1 şi V2, de V3, de Schnorchel, de Viper şi de Messerschmitt 262 Între 6 septembrie 1944 şi 27 martie 1945, 1 050 rachete V2 sînt lansate împotriva Angliei Ele provoacă 2 754 de morţi şi 6 523 de răniţi grav Dar, la 10 ianuarie 1945, Hitler constată faţă de Jodl: — Acum ne putem da seama că V2-urile noastre nu pot hotărî, singure, sfîrşitul războiului Astfel, în şase luni, asupra Anversului au fost lansate 5 960 rachete V, din care 4 248 V1 şi 1 712 V2, făcînd 4 483 morţi şi 7 266 răniţi; dar, din noiembrie 1944, 62% din fuzee au fost zdrobite în zbor Doar 211 proiectile au căzut pe o rază de 6 km în jurul portului V3, un tub de 100 de metri lungime, cu o viteză de 950 de kilometri pe oră, capabil să străpungă un zid de beton de 6 metri grosime, nu va fi niciodată utilizat Englezii capturează unul din prototipuri în timpul eliberării Calaisului Viper, o rachetă cu aripi, pilotată, destinată atacului împotriva fortăreţelor zburătoare, va produce ravagii considerabile la adversari: dirijată prin radar, pînă la o mică distanţă de obiectiv, ea permitea pilotului să-şi orienteze aparatul la sfîrşitul cursei, să declanşeze 40 de rachete explozive şi apoi să sară cu paraşuta Dar Viper nu a putut fi produsă în serie decît puţin timp înainte de sfîrşitul celui de-al III-lea Reich Schnorchel, un tub de aeraţie special, permitea submarinelor să navigheze sub apă timp de şase săptămîni Dönitz făcea, însă, pe atunci, bilanţul războiului submarin: din 1 172 de submarine angajate, nu-i rămîneau în primăvara lui 1945 mai mult de 151; din 39 000 de marinari angajaţi în cursă – 33 000 nu s-au mai întors Această armă secretă nu a putut, deci, să dea rezultatele aşteptate Povestea lui Messerschmitt 262, primul avion de vînătoare cu reacţie din lume (870 km pe oră, la o înălţime de 13 000 de metri, altitudine în nouă minute, cu o rază de acţiune de 1 050 km) este şi mai neplăcută Creat în 1940, pus definitiv la punct în mai 1943, el nu a fost produs în serie decît începînd cu anul 1944, din cauza certurilor dintre Milch şi Udet, la statul major al Luftwaffei, a incapacităţii tehnice a lui Göring şi a proastei intuiţii a lui Hitler care nu credea decît în bombardiere Speer nu va produce, pînă la sfîrşitul lui aprilie 1945, decît 800 de exemplare La 7 aprilie, 60 de M 262 se înalţă pentru a lupta împotriva unei escadrile americane şi doboară 25 Boeinguri în patru minute Proba superiorităţii acestui aparat este făcută în absurd Exploatînd retragerea germană, Eisenhower reuşi, la începutul lui aprilie, să incercuiască, în zona Ruhr, douăzeci de divizii germane, tot ce mai rămăsese din grupul de armate B Mareşalul Model, care le comanda, era un om energic, mîndru şi întreprinzător La 21 iulie, el l-a asigurat pe Hitler de fidelitatea sa, dar dacă s-a luptat ca un leu în Vest, a făcut-o în ideea de a înlesni încheierea unui compromis şi a angajării întregii forţe armate în Est Nu-i scrisese şi el lui Hitler, încă din februarie 1944, că războiul era pierdut? În zadar La 21 aprilie, între Duisburg şi Düsseldorf, în timp ce 325 000 de oameni ai săi se îndreaptă spre captivitate, Model se refugiază într-o pădure împreună cu trei ofiţeri şi doi soldaţi Îşi ridică monoclul şi îl roagă pe colonelul Pilling să îi pună revolverul la tîmplă; apoi, apasă pe trăgaci Un soldat desface o mică foaie de hîrtie pe care mareşalul i-o strecurase pe neobservate în mînă, înainte de a muri El citeşte: Als Sieger will ich kommen Sonst nicht! 14 Apoi, cei doi soldaţi i-au săpat groapa mareşalului, l-au îngropat şi s-au îngrijit să nu rămînă nici o urmă, potrivit ultimei dorinţe a şefului lor DOCUMENTE: POZIŢIA LUI SPEER 1 Extrase din memorandumul cu data de 15 martie, înmînat führerului la 18 martie 1945 cu titlul: Starea economiei în martie-aprilie 1945 şi consecinţele „Aviaţia inamică a continuat să atace, ca principal obiectiv, căile de comunicaţie Din această cauză, transporturile economice au scăzut considerabil Este, deci, cazul să ne aşteptăm, într-un răstimp de patru pînă în opt săptămîni, la prăbuşirea definitivă a economiei germane După această prăbuşire, războiul nu va mai putea fi continuat nici pe plan militar Noi, care sîntem la conducere, avem datoria să ne ajutăm poporul în momentele grele care îl aşteaptă Fără să ne intereseze propriul nostru destin trebuie să ne punem, cu sînge rece, întrebarea în ce fel putem face acest lucru, vizînd un viitor mai îndepărtat Dacă adversarul vrea să distrugă poporul şi bazele existenţei sale – să o facă singur În ceea ce ne priveşte, trebuie să facem totul pentru a-i asigura poporului, pînă la capăt, poate sub cea mai primitivă formă, o bază de existenţă Este necesar să ne asigurăm ca, în cazul cînd lupta ar trebui să fie continuată pe teritoriul Reichului, nimeni să nu aibă dreptul să distrugă instalaţiile industriale, minele de cărbuni, uzinele electrice şi alte instalaţii, cum ar fi căile de comunicaţie, căile de navigaţie etc Distrugerea podurilor, în măsura prevăzută, ar fi un lucru mai grav decît distrugerile făcute în timpul operaţiunilor aeriene din ultimii ani Distrugerea podurilor ar însemna suprimarea oricărei noi posibilităţi de supravieţuire a poporului german Nu avem dreptul, în acest stadiu al războiului, să trecem noi înşine la stricăciuni care ar putea atenta la viaţa poporului Dacă aceşti adversari vor să distrugă poporul german, care a luptat cu un curaj fără precedent, să cadă exclusiv asupra lor ruşinea în faţa istoriei Noi avem datoria să-i lăsăm poporului toate posibilităţile care să-i permită, pe viitor, să treacă la o nouă reconstrucţie “ 2 Extrase din scrisoarea lui Speer către Hitler, cu data de 29 martie 1945 „Atunci cînd v-am înmînat memoriul meu din 18 martie, eram ferm convins că toate consecinţele pe care le trăgeam din situaţia prezentată, privind conservarea potenţialului nostru naţional, vor găsi la dumneavoastră o aprobare fără rezerve Căci nu aţi declarat, chiar dumneavoastră, odinioară, că datoria guvernului este să ocrotească poporul de un sfîrşit eroic, atunci cînd războiul este pierdut? Totuşi, în seara aceea, mi-aţi făcut declaraţii din care, dacă v-am înţeles bine, reieşea, foarte clar şi fără echivoc, că dacă pierdem războiul, poporul este şi el pierdut, acesta fiind un destin inevitabil şi că nu este necesar să ţinem seama de bazele de care are nevoie poporul ca să continue să trăiască cu posibilităţi atît de reduse şi că viitorul aparţine, de aici înainte, exclusiv, poporului din Est, care este cel puternic; că cei care vor supravieţui după război nu vor fi, oricum, decît indivizi de valoare inferioară, deoarece cei de calitate au murit Am fost profund zguduit de aceste cuvinte şi, a doua zi, am citit ordinul de distrugere şi, puţin timp după aceea, ordinul strict de evacuare Eu văd în aceste ordine, primele măsuri de aplicare a acestor intenţii Vă rog să nu treceţi la executarea acestor ordine de distrugere Este de datoria noastră să depunem toate eforturile pentru a nu împinge rezistenţa la ultimele sale limite Înfrîngerile militare pe care le-a suferit Germania în ultimile săptămîni sînt grele Nu nouă ne revine dreptul de a schimba destinul“ Surse: Procesul de la Nürnberg Documente Speer 23 şi 24 CAPITOLUL IX ULTIMELE ZILE 1944 este anul planului Overlord, debarcarea în Normandia reuşind în iunie Această operaţiune, care a reunit toate forţele aliate, a întîrziat invazia din Italia de Nord Dar, la 15 august, Aliaţii au debarcat şi în Provence, izolînd Italia între Rezistenţa iugoslavă, Alpii francezi şi Brenner În Est, armata lui Malinovski înaintează spre Budapesta, în care va pătrunde la 23 decembrie La 14 ianuarie 1945, ofensiva rusă va fi generală, de la Gdansk (Danzig) la Budapesta La 16 ianuarie, Hitler se întoarce la Berlin şi se închide în bunkerul Cancelariei de unde nu va mai ieşi * * * La 16 decembrie 1944, Mussolini vorbeşte pe scena Scalei din Milano Este ultimul său mare discurs şi pentru prima oară cînd Mussolini prezintă în public „soluţia italiană“ a acestui conflict mondial, aparent fără ieşire Mussolini explică, îndeosebi, că în ceea ce priveşte Italia, contribuţia sa la cauza comună este alta decît cea care se crede în general — La 30 septembrie, noi am furnizat Reichului 876 000 de oameni, muncitori şi soldaţi Este un fapt indiscutabil, care rezultă din sursele germane În faţa unei astfel de evidenţe, italienii care trăiesc pe teritoriul republicii sociale au dreptul să-şi ţină sus capul şi să ceară ca eforturile pe care le-au făcut să fie analizate cu toată loialitatea şi prietenia de către membrii Pactului tripartit Noi vom apăra cu ghiarele şi cu dinţii Valea Padului, noi vrem ca ea să rămînă republicană pînă cînd întreaga Italie o va urma Milano va fi acela care va furniza oameni, arme, energie, Milano va da semnalul revoltei“ La 18 ianuarie, în cadrul Consiliului de miniştri, ducele face bilanţul greşelilor comise de germani faţă de republica socială Rezervele de aur ale Băncii Naţionale (95 tone) au fost transferate în Germania fără autorizaţie Demontarea uzinelor Fiat şi Lancia va avea loc de la o zi la alta 94% din producţia uzinelor italiene este rechiziţionată de germani Tinerii recruţi, adunaţi cu atîta trudă de Graziani, însumînd 500 000-600 000 de oameni, sînt retrimişi la vatră sau puşi să facă diverse servicii mărunte Graziani şi Pavolini se duc să se plîngă lui Rahn, apoi lui Wolff, la 20 şi, respectiv, la 29 ianuarie 1945 Dar Mussolini luase deja hotărîrea Planul său era de a juca un rol în negocierea unei păci de compromis şi, înainte de aceasta, de a cîştiga acest rol, rezistînd eroic în ultimul careu fascist, în Valea Valtelina În timp ce miniştrii se codesc, Mussolini trece la executarea planului său După un an de meditaţie, omul pare hotărît Mussolini îşi ia precauţii faţă de Germania La 21 februarie, el revocă pe Buffarini, vizibil prea apropiat de germani La sfîrşitul lui februarie, moartea neaşteptată a lui Mazzolini îi permite să aducă în funcţia de ministru al afacerilor externe pe Mellini, şi mai liberal Deruta germană se preciza tot mai mult Armatele sovietice, care trecuseră Oderul, intraseră în Germania Dintr-un moment într-altul, occidentalii aveau să străpungă linia Siegfried În Italia, Aliaţii se găseau în faţa Bolognei, iar cele 20 de divizii germane din Italia de Nord nu mai sperau să poată fugi prin îngusta frontieră austro-italiană; ar fi fost, fără îndoială, împiedicaţi de bombardamentele aliaţilor Rezultatul era clar: trebuiau să capituleze Mussolini ştia de la Anfuso, ambasadorul său la Berlin, că Ribbentrop, Himmler şi Kaltenbrunner încercau, fiecare în parte, să stabilească contacte cu Aliaţii Reprezentanţii celor trei, în Italia, respectiv Rahn, Wolff şi Dollman, acţionau în acelaşi sens, fără să-l informeze pe duce, căruia, în ciuda acestui fapt, îi parveneau ecourile urzelilor lor Rahn juca marea carte, avînd, cu siguranţă, ambiţia secretă de a reuşi şi de a se impune în calitate de viitor ministru al Afacerilor externe al Reichului Wolff lucra pe baza indicaţiilor precise primite din partea lui Himmler şi avea legături strînse cu arhiepiscopul din Milano, cardinalul Schuster, Dollman îi urma pe cei doi Şefii germani au ţinut numeroase conferinţe, a căror desfăşurare este, chiar şi astăzi, greu de explicat, dat fiind ritmul extrem de accelerat cu care s-au succedat planurile lor machiavelice Se pare că Rahn a rămas stăpînul acestei manevre şi că s-a servit de Wolff şi de Dollman cu intenţia secretă de a-i dezavua în caz de eşec El avea toate atuurile în mînă, deoarece Kesselring fusese chemat şi însărcinat să ocupe, în locul lui Rundstedt, funcţia de comandant şef al armatelor din Vest, cu reşedinţa la Bad Nauheim Contactul cu americanii, mai precis cu Allen W Dulles, directorul OSS pentru Europa a fost stabilit prin intermediul baronului Parilli, mare industriaş Acesta era în relaţii cu profesorul Hussmann, directorul celebrului colegiu din Zuger Berg, prieten cu maiorul Waibel din serviciul secret elveţian Contactat de Dollman, Parilli se întîlneşte cu prietenul său elveţian şi, prin intermediul lui Waibel, vorbeşte personal cu Paul Blum, reprezentantul lui Dulles Aceasta se petrecea în 3 martie 1945, la Clubul Rotary din Lugano După acest prim contact de tatonare, cea de-a doua şi cea de-a treia întîlnire au avut loc la Zürich, respectiv la 8 şi 19 martie, în localul consulatului general al Statelor Unite, de data aceasta, între Dulles şi Wolff La cererea americanilor, nemţii au remis doi importanţi prizonieri, conducători ai Rezistenţei, pe Parri şi Usmiani Dulles nu se interesa decît de capitularea armatei germane din Italia Aceste negocieri au ieşit repede la iveală, provocînd nişte scandaluri de toată frumuseţea – la Moscova, Berlin şi Salò La Moscova, deoarece Stalin credea că occidentalii pactizau cu germanii pentru a trece în comun, la atac împotriva Uniunii Sovietice La Berlin, primul a fost informat Kaltenbrunner, şeful S D Rapoartele pe care le transmitea Dulles, la Washington, prin radio, au fost descifrate de serviciul secret de recepţie unguresc şi transmis la S D Kaltenbrunner, care începuse alte negocieri cu Aliaţii, prin intermediul profesorului Burckhardt, îl rugă pe Himmler să-i interzică lui Wolff orice reîntîlnire cu Dulles, rugăminte pe care Himmler i-o împlini Văzîndu-şi colaboratorul demascat şi temîndu-se ca Rahn să nu i-o ia înainte, Himmler îl informă pe Ribbentrop care, fiindu-i frică să nu fie denunţat führerului, îi dădu ordin lui Rahn să se întoarcă Între timp, Himmler telefonă din Berlin, la Cartierul general al lui Wolff ca să-l anunţe că familia generalului şi doamna Dollmann se găseau sub supravegherea Gestapoului De asemenea, Wolff era rugat să nu părăsească Italia, fără îndoială pentru a se evita orice motiv de trăncăneală în Germania Pretextînd anumite evenimente survenite între timp, privind anturajul lui Mussolini, Rahn reuşi să prelungească termenul ordinului său de chemare Fără îndoială că ducele, care aflase prin radio de eliberarea lui Parri, cere explicaţii Cei trei germani se duc la Mussolini, la 7 aprilie, şi cad de acord cu toţii să nu dea o prea mare amploare evenimentului Şeful guvernului italian dorea să le cunoască părerea şi cu privire la proiectul său de retragere finală la Valltelina Nu aveau nici o părere, preocupaţi, cum erau, de necesitatea urgentă de a-l convinge pe generalul Vietinghoff, succesorul lui Kesselring la conducerea grupului de armate din Italia, să participe activ la convorbirile începute cu americanii privind predarea * * * Mussolini îi transmite lui Rahn că guvernul său ar putea să se instaleze la Milano, înainte de 23 martie, urmînd apoi ca la începutul lui aprilie să se reîntoarcă la Gargnano, soarta lui fiind legată de cea a liderilor germani Mussolini avea şi el planurile lui În perioada aceea îi spune lui Anfuso: „— Pînă nu demult, credeam că este posibil să încerc o mediere pe lîngă Churchill Acum, dacă îi vorbeşti lui Hitler de Anglia, parcă l-ar muşca un şarpe Hitler ne-a făcut să pierdem doi ani în Africa, pentru ca în cele din urmă, cea mai mare probabilitate a noastră de victorie să rămînă în Libia Soarta războiului nu a fost hotărîtă în Grecia, ci în Africa Atunci, cînd am pierdut Tripoli, am recunoscut că norocul ne-a întors spatele; cu un sfert din oamenii pierduţi în Rusia, am fi putut menţine cu uşurinţă Africa de Nord, adevăratul spaţiu vital al Axei Dacă am fi rămas în Africa, chiar şi astăzi m-aş fi putut adresa lui Churchill, chiar şi fără consimţămîntul lui Hitler; acum degeaba, Anglia e pe punctul să dea un răspuns negativ, oricît ar fi ea de convinsă că i se pregătesc zile grele de către comunişti Hitler este victima politică de la Montoire: el a dat Franţei mai mult decît oricărui dintre aliaţii săi, deoarece era flatat să o păstreze de partea lui Hitler şi-a dat prea tîrziu seama de greşeala sa: în ziua în care Darlan a fugit Ceea ce noi plătim astăzi este politica lui Hitler faţă de Franţa Singura ţară cu care el a încercat să colaboreze ne-a făcut să pierdem Africa şi întreg războiul“ Mussolini credea că va putea servi drept intermediar între Hitler şi Aliaţi şi că Valtellina trebuia să pună în evidenţă armata republicană Era ideea lui fixă Încă pe data de 13 martie, el îşi trimite fiul, pe Vittorio, la Milano cu o scrisoare pentru cardinalul Schuster Mussolini promitea salvgardarea patrimoniului industrial şi cerea de la Aliaţi garanţii pentru populaţia civilă în condiţiile în care germanii ar evacua Italia, în timp ce armata republicană s-ar retrage în Alpi Cardinalul nu-i dădu nici un răspuns, dar transmise scrisoarea la Cartierul General Aliat de la Caserta Răspunsul Aliaţilor a fost foarte clar: predare fără condiţii La începutul lui aprilie ducele îl trimite pe Pavolini la Valltelina Raportul secretarului său general îi parvine pe 5 aprilie: regiunea era împînzită de partizani, dar putea fi curăţită, urmînd ca pînă la 30 aprilie, aici să fie grupaţi 5 000 de oameni La 14 aprilie a avut loc la Gargnano o ultimă reuniune comună italo-germană 1 Mussolini a amintit de planul său de apărare supremă Pavolini a expus proiectul Graziani şi Vietinghoff au discutat probleme de ordin tehnic, dar Wolff rămase de piatră: în ajun, fusese rugat de Himmler să vină la Berlin ca să-i dea raportul lui Hitler Wolff, foarte îngrijorat, îşi redacta testamentul şi, la 17 aprilie, lua avionul spre Berlin A doua zi, îl întîlni pe führer care se găsea în celebrul lui bunker Atmosfera era sinistră, iar Himmler nu-l slăbea din ochi pe Wolff, acesta neavînd, astfel, ocazia să treacă la mărturisiri Epuizat, deprimat, Hitler ascultă relatarea lui Wolff privind frontul italian şi, apoi, îi prezice apropiata ruptură dintre occidentali şi sovietici Wolff, care evitase o dezavuare, se reîntoarce în Italia şi reia negocierile cu americanii Acestea aveau să se sfîrşească odată cu capitularea germană de la 27 aprilie 1945 Era Mussolini desperat sau se mai agăţa de o speranţă oricît ar fi fost ea de mică? Se pare că în ceea ce îl priveşte, cele două atitudini s-au succedat, între 14 şi 25 aprilie La 14 aprilie, ducele a avut o penultimă întrevedere cu Rahn Ambii au analizat la rece situaţia politică Roosevelt murise la 13 aprilie; or, pe de o parte preşedintele american era partizanul hotărît al alianţei cu ruşii iar pe de altă parte, Dulles se găsea direct sub ordinele sale Cei doi au căzut de acord că politica de la Yalta, de zdrobire a Germaniei, urma să fie abandonată şi că, prin urmare, Dulles se va arăta mai puţin ferm pe poziţia sa: predare fără condiţii Era deci limpede, credeau Rahn şi Mussolini, că Germania va putea, într-un viitor apropiat, să lupte numai pe un front, în loc de două Aşadar, pentru Mussolini, problema era să reziste pînă la momentul respectiv, pentru a putea propune medierea sa; în ceea ce îl priveşte pe Rahn, el trebuia să rămînă interlocutorul necesar şi valabil al părţii germane, ceea ce l-ar impune drept noul ministru al afacerilor externe Cel puţin aceasta este ipoteza care s-ar putea formula pe baza analizei gîndurilor ultime ale celor doi De fapt, după moartea lui Roosevelt, prima reacţie a Departamentului de Stat, în urma protestelor sovieticilor, a fost de a-i da ordin lui Dulles să înceteze orice negociere cu Wolff Fapt pe care Mussolini şi Rahn nu îl ştiau De altfel, Viena cade la 13 aprilie, iar Nürnbergul va fi ocupat de americani la 16 aprilie La 16 aprilie, ducele reuneşte, pentru ultima oară, Consiliul de miniştri El comunică miniştrilor hotărîrea lui definitivă: „guvernul va fi transferat la Milano“ Înainte de plecare, pe 18, Mussolini îşi va lua rămas bun de la sora sa, Edwiga şi de la Rachele, soţia sa Mussolini îşi ia adio de la sora sa, explicîndu-i că războiul s-a terminat şi că, în ceea ce îl priveşte, este la capătul puterilor: «— De cîtva timp sînt pregătit să intru în liniştea cea mare» El îşi sfătuieşte sora să plece la Milano şi, în caz de nevoie, să-i ceară lui Churchill protecţia El îi promite Rachelei, în grădina vilei Feltrinelli, că se va reîntoarce cît mai repede Îi vorbeşte, destul de vag, de acordurile pe care le are de încheiat la Milano În urmă cu două zile, el făcuse aluzie la o supremă rezistenţă în Valtellina Ducele va sta la Milano şapte zile: din seara zilei de 18 aprilie pînă în seara zilei de 25 aprilie Reşedinţa lui era la sediul prefecturii, pe Corso Monforte 2 unde conciliabulele se înmulţesc mereu Unii sînt partizanii ideii de a face din Milano un Stalingrad italian, alţii de a organiza, fără nici o întîrziere, linia de apărare de la Valtellina La 20 aprilie, Rahn îi face lui Mussolini o ultimă vizită Îi cere să se reîntoarcă la Gargnano Ambasadorul urmărea să îşi lege soarta de cea a ducelui pe care-l face crainicul său Vroia să-l atragă pe duce să meargă cu el şi cu statul-major german către Merano, în Tirolul de Sud Ducele refuză, el vorbeşte de Sondrio, adică de Valtellina Grija lui Mussolini, înainte de a ajunge la Valtellina, era să transfere puterile republicii sociale unei autorităţi legitime Încearcă deci să intre în contact cu Comitetul de Eliberare Naţională (C L N ) La 21 aprilie, primele trupe aliate şi-au fixat un cap de pod pe rîul Pad Genova se răscoală pe 23 Nu mai e nici un minut de pierdut Mussolini întreprinde sondaje pe lîngă Comitetul de Eliberare, prin oamenii săi, care se lovesc de refuzuri Totuşi, industriaşul milanez Cella reuşeşte, pînă la urmă, să găsească pe cineva care să-şi plece urechea Se căzu de acord să aibă loc o întîlnire între delegaţii C L N şi Mussolini, la arhiepiscopia din Piazza Fontana Întîlnirea era prevăzută pentru 25 aprilie, în cursul după-amiezii 3 Mussolini soseşte pe la ora cinci, dar delegaţii C L N nu îşi fac apariţia decît la ora şase Ducele a avut, aşadar, tot timpul să vorbească cu cardinalul Schuster Acesta încercă să-i schimbe hotărîrea de a se retrage în Valtellina cu 3 000 de cămăşi negre «— Aşadar – spune cardinalul, vreţi să continuaţi războiul în munţi?» «— Numai pentru un timp – spune ducele, apoi mă voi preda » «— Nu vă mai faceţi astfel de iluzii, duce, cămăşile negre care vă vor urma vor fi mai degrabă trei sute decît trei mii; Eu cunosc acest lucru, deşi unii au încercat să vă amăgească «— Puţin peste trei sute, insistă Mussolini Nu mult mai mult Nu-mi fac iluzii » Delegaţii C L N sosesc Mussolini se ridică, îi strînge mîna generalului Cadorna şi colegilor acestuia Apoi se aşează cu toţii la o masă de formă ovală «— Aşadar, începu Mussolini, ce propuneţi dumneavoastră?» «— Indicaţiile care ne-au fost date sînt clare, spune Cadorna Predare fără condiţii » «— Nu acesta este scopul întîlnirii de faţă, replică ducele Credeam că trebuia să ne întîlnim pentru a discuta condiţiile Mă aflu aici pentru a mă îngriji de soarta oamenilor mei, a familiilor lor şi a miliţiei fasciste » Lombardi îl întrerupe pe Mussolini: «— Acestea sînt detalii pe care le putem pune la punct » «— Bine spune Mussolini Atunci putem vorbi» În acel moment discuţia a fost deschisă iar delegaţii C L N căzură de acord că trupele fasciste urmau să fie tratate potrivit Convenţiei de la Geneva privind prizonierii de război Dezacordul părţilor ieşi la iveală atunci cînd fu pusă în discuţie problema criminalilor de război Relatările martorilor sînt divergente Se pare, totuşi, că ele converg asupra unui punct şi anume că, în acel moment, a intervenit Graziani care a atras atenţia că armata republicană trebuia să rămînă solidară cu armata germană Apoi, cardinalul, sau Graziani, sau Marazza precizează că predarea germană era iminentă Ducele îi aruncă o privire întrebătoare cardinalului, care îi confirmă existenţa negocierilor şi a apropiatelor lor încheieri Mussolini, considerîndu-se trădat, se ridică şi părăseşte sala arhiepiscopiei îndreptîndu-se spre prefectură Înainte de a pleca, promite că pînă într-o oră va da răspunsul Într-adevăr, ducele nu mai avea nici o putere, nici un control asupra situaţiei Se pare că plecarea sa bruscă i-a lăsat surprinşi pe unii membri ai C L N Aceştia ştiau prea bine că printre decretele date de C L N unul prevedea pedeapsa cu moartea pentru fasciştii care erau prinşi cu arme asupra lor Dacă Mussolini se duce la Valtellina, el aleargă la moarte, deoarece partizanii sînt stăpîni pe întreaga regiune Or, C L N avea opinii împărţite Unii doreau moartea lui Mussolini, alţii doreau să fie predat Aliaţilor ca prizonier de război * * * Ducele nu dă răspunsul C L N în termenul de o oră El dă ordin celor care îi rămăseseră fideli să îl urmeze Zece maşini sînt gata Direcţia: Como Este ora 20 De ce Como, care este un ocol în drumul spre Valtellina? Fără îndoială deoarece la 23 aprilie el îl însărcinase pe prefectul Bassi să o însoţească pe Rachele, Romano şi Ana-Maria pînă la Monza Pe 24, el ordonă ca aceştia să fie transportaţi la Cernobbio, situat la 5 km de Como La 25, Mussolini a încercat, de mai multe ori, fără rezultat, să vorbească cu Rachele la telefon La 25, la ora 21, grupul ducelui ajunge la Como Mussolini vorbeşte cu soţia sa la telefon şi o imploră să-şi ia toate măsurile de apărare Îşi ia adio de la ea Sîntem în ziua de 26 la ora 2 dimineaţa Coloana ducelui pleacă, dis-de-dimineaţă, în direcţia Menaggio El nu ascultă sfaturile celor care vor să-l ajute să fugă în Elveţia şi nu reţine decît apelul telefonic al generalului Mische, din armata republicană: «—Duce, vă aşteptăm la Sondrio (Valtellina) » Ducele e preocupat de faptul că Pavolini, care conduce un grup de miliţieni, nu sosise încă Acesta este motivul pentru care mai încetineşte din viteză Convoiul se compune din treizeci de maşini şi camioane Gatti, unul din secretarii lui Mussolini, îndeplineşte misiunea de cercetare în maşina din capul coloanei: este aşezat pe capota maşinii, îmbrăcat într-o haină de piele neagră, cu o puşcă mitralieră în mîini Apoi, urmează un Alfa-Romeo pe care uneori îl conduce chiar Mussolini La capătul coloanei un Alfa-Romeo cu număr de Spania Este maşina ambasadei La bordul ei se găsesc Marcello Petacci, soţia, copii şi sora lui, Clara Prietena ducelui plecase din Gargnano spre Milano fără a fi invitată şi de atunci, ea îl urma pe Mussolini fără să mai ţină seama de nimeni şi de nimic În maşini particulare puteau fi văzuţi Graziani, Baraccu şi ultimul careu de miniştri – Mezzasoma, Romano, Liverani şi Zerbino Mai putea fi văzută o fată înaltă şi roşcată, Elena Curti, o fiică naturală a ducelui Închid coloana două camioane ale SS, comandate de locotenentul Birzer Două maşini blindate şi cîţiva însoţitori din armata republicană completează mica trupă Mussolini soseşte la Menaggio către orele 5,30 dimineaţa Plouă La dreapta drumului, lacul Como într-o ceaţă de un gri trist Coloana face un popas de trei ore Mussolini merge să se odihnească în vila lui Emilio Castelli, secretarul local al partidului Este aşteptat Pavolini, care trebuie să vină dinspre Como, împreună cu cei mai fideli dintre cămăşile negre Către ora opt, coloana se pune din nou în mişcare înaintînd încet spre Grandola La sosirea în acest oraş, Mussolini şi Clara Petacci se instalează în holul hotelului Miravalle Prietena ducelui este pe cale să facă o criză de nervi Îi face o scenă lui Mussolini, pentru că acesta schimbase cîteva cuvinte amabile cu Elena Curti Dar iată că soseşte Buffarini-Guidi Fostul ministru, de cînd şi-a pierdut portofoliul s-a făcut contrabandist; cunoaşte perfect regiunea şi mai ales punctele de trecere a frontierei elveţiene care se găseşte la o distanţă de 4 km El le face cunoscut că va trece în Elveţia Cîţiva oameni îl urmează După amiază, Graziani declară că pleacă pentru a ajunge din urmă una din unităţile lui De fapt se îndreaptă şi el spre Elveţia El va reuşi să treacă frontiera în timp ce Buffarini va fi capturat de partizani Mica trupă înnoptează la Grandola Pavolini soseşte la 27, în zorii zilei El este urmat de cîţiva fascişti rămaşi fideli Sînt în total 12; ceilalţi au capitulat în faţa partizanilor, la Como Mussolini şi Pavolini se urcă, împreună, în una din maşinile blindate Coloana se repune în mişcare La ora şapte dimineaţa ei sosesc la Musso Drumul este barat de un trunchi de arbore şi de cîteva pietroaie Să ascultăm relatarea partizanilor: „La 27 aprilie la ora 7 dimineaţa, un partizan, pe nume Aldo, îi anunţă pe Pedro şi Bill că o coloană germană, alcătuită din cel puţin patruzeci de maşini şi un autoblindat, se îndreaptă în direcţia lor Pedro dă ordin posturilor situate dincolo de Dongo să oprească coloana şi să înceapă tratativele cu ei pînă la sosirea lui Sînt trase în aer cîteva focuri, germanii înalţă steagul alb Pedro, care tocmai soseşte, intră în legătură cu comandantul german care îi spune că nu are intenţia să lupte «— Pe ce drum vreţi să o luaţi? îl întreabă Pedro — Pe ruta Val Chiavenna sau Valtellina Dacă nu ne lăsaţi drum liber, atunci vom lupta — Nu pot lăsa să treacă o coloană înarmată Din ce se compune? — Din maşini militare şi civile Avem cu noi cîţiva fascişti care ne-au cerut protecţia » Ca să cîştige timp şi să poată pregăti o apărare mai eficientă, Pedro îl invită pe neamţ să-l urmeze la Morbegno, unde se găseşte comandamentul diviziei garibaldiene, spunîndu-i că are nevoie de autorizaţia unui şef de-al lui pentru a permite trecerea unei coloane În realitate, Pedro vrea să pună în scenă o desfăşurare de forţe ca să-i impresioneze pe nemţi De la Dongo, la Ponte del Passo, garibaldienii au cam o sută de oameni, în timp ce nemţii sînt patru sau cinci sute; era, deci, necesară o deplasare a partizanilor de-a lungul drumului, expunîndu-se mereu aceiaşi oameni, în aşa fel încît să se dea impresia unei adevărate mulţimi Stratagema reuşi şi, în momentul în care nemţii sînt demoralizaţi, Pedro le face cunoscute următoarele condiţii: 1 trecerea este permisă numai nemţilor Fugarii italieni vor trebui să fie abandonaţi în mîinile compatrioţilor lor 2 maşinile germane vor fi supuse unei percheziţii 3 la Ponte del Passo, coloana va trebui să oprească pentru a aştepta noi ordine 4 este autorizată numai ruta Valtellina Acţionînd în felul acesta, Pedro speră să pună mîna pe înalţi demnitari fascişti şi să-şi păstreze posibilitatea de a ataca coloana germană la Ponte del Passo, într-o poziţie mai favorabilă şi cu ajutorul celei de-a 55-a brigăzi garibaldiene În timp ce Pedro discută cu nemţii, ţăranii vin să-l avertizeze că una din maşinile civile de la capătul coloanei a încercat să se înapoieze la Como Pedro trimite imediat o patrulă să oprească maşina Apoi, Pedro se îndreaptă spre maşina blindată şi întreabă sub comanda cui se găseşte Un civil, mutilat, decorat cu medalia de aur, se îndreaptă către el Se prezintă: Baraccu, vice-preşedinte al Consiliului de miniştri Apoi, adaugă: «— Noi urmăm coloana germană, cu direcţia Triest, pentru a organiza rezistenţa împotriva lui Tito » Pedro refuză trecerea Alţi doi fascişti importanţi se prezintă: Casalinuovo şi Utimberger «— Vrem să luptăm şi să murim» – spun ei Pedro refuză din nou El nu are decît un singur gînd: să separe maşina blindată italiană de restul coloanei Cum comandantul german se impacientează întrebînd ce aşteaptă pentru a-i lăsa să treacă, el îi propune lui Baraccu să continue conversaţia îndată ce naziştii vor pleca Începe percheziţia maşinilor germane care, curînd, sînt gata de plecare Baraccu îi insultă pe germani: «— Laşilor, urlă el, ne-aţi trădat din nou Aţi promis să luptaţi cu noi şi acum fugiţi, abandonîndu-ne aici » Partizanii lui Pedro vizitează maşina blindată Echipajul are o atitudine atît de ameninţătoare încît Pedro le permite să dea înapoi dar, cînd maşina începe să facă manevra de întoarcere, lupta se angajează După un schimb scurt de focuri, maşina blindată se opreşte Baraccu e rănit la braţ Doi demnitari fascişti, Porta şi Pavolini reuşesc să fugă Porta este găsit imediat Pavolini nu este descoperit decît mult mai tîrziu, agăţat de o stîncă, în mijlocul lacului, de unde i se vedea doar capul Sînt duşi toţi trei, împreună cu ministrul Romano, la primăria din Dongo În acest timp, Bill trece la vizitarea maşinilor germane Deodată, un partizan, pe nume Joseph Negri, vine la el şi îi spune cu o voce profund tulburată de emoţie: «— Ştabul e acolo — Unde? — În unul din camioane Am descoperit un om învelit într-o pătură Soldaţii germani mi-au spus că e unul din camarazii lor, complet beat Dar am tras cuvertura şi i-am văzut profilul L-aş fi recunoscut dintr-o sută de mii El este el este — Nu spune prostii — Ba da, ba da, este el » Bill nu e convins Se îndreaptă spre camion şi vede forma corpului unui om învelit, sprijinit de partea din faţă a maşinii Se apropie şi strigă: «— Camarade! Nici un răspuns — Excelenţă Nici un răspuns Atunci îl bate cu mîna peste umăr şi ridică tonul: — Cavaler Benito Mussolini ! Forma are o tresărire, Bill sare în camion, însoţit de Pirali, un mecanic din Dongo; ridică ochelarii negri pe care îi poartă omul şi îl priveşte Într-adevăr, este el Bill smulge puşca-mitralieră pe care prizonierul o strînge sub genunchi şi îi dă ordin să-l urmeze Mussolini se supune cu greu, ca şi cum ar fi avut de ridicat o mare greutate — Mai aveţi şi alte arme? Bill descheie haina militară a ducelui şi apucă un pistol, prins de cureaua de la pantalon Bill nu-şi mai aminteşte exact fraza pe care a spus-o în acel moment, ceva în genul „În numele poporului vă arestez “ » Mulţimea indignată se îngrămădeşte în jurul camionului, îl insultă pe Mussolini, vizibil îngrozit Este lamentabil şi ridicol Pe sub haina militară, descheiată la gît, i se vede o cămaşă neagră Se văicăreşte: «— Dar nu fac nimic — Vă asigur, îi răspunde Bill, că nu ne vom atinge nici de cel mai mic fir de păr din cap (Spunînd aceasta, el uită că Mussolini este chel ) Răspund de dumneavoastră pînă ce şefii mei vor fi înştiinţaţi» Susţinut de garibaldieni, ex-dictatorul este condus pînă la primărie, prin ţipetele mulţimii Primarul îl asigură că nu îi va face nici un rău «— Ştiu, spuse Mussolini, populaţia din Dongo este generoasă » Bill întreabă: «— De ce eraţi în camion în timp ce miniştrii dumneavoastră se găseau în maşina blindată? — Nu ştiu Am fost pus acolo Cred că am fost trădat în ultimul moment» Se lăsă pe un scaun, i se aduce un pahar cu apă Doi oameni de pază sînt puşi lîngă el şi alţi patru la uşă Prevenit de Bill, Pedro se grăbeşte spre primărie Mussolini este percheziţionat Mai are asupra lui o mică casetă de lemn Sînt documente secrete, mărturiseşte el În casetă se găseşte, într-adevăr, corespondenţa privind situaţia din Triest, corespondenţa Hitler-Mussolini (astăzi este publicată), darea de seamă a procesului de la Verona şi un dosar intitulat Umberto di Savoia I se înapoiază stiloul, un creion, o pereche de mănuşi şi o batistă El mulţumeşte Bill îi oferă o ţigară pe care el o refuză Între timp, o nouă maşină este oprită În ea se află un om gras, blond, care pretinde că este consul spaniol şi că are o întîlnire urgentă în Elveţia, o femeie blondă, cu trăsături fine şi o femeie brunetă cu părul ondulat Bill îşi dă seama, imediat, că paşapoartele lor sînt false Interogatoriul continuă Iese la iveală că femeia blondă este soţia pseudo-spaniolului Cealaltă pare să fie necunoscută de cei doi Fără să insiste asupra ceea ce i se părea, atunci, doar un detaliu, Pedro e preocupat de gîndul că Mussolini trebuie ascuns într-un loc mai sigur deoarece se temea de un atac din partea fasciştilor pentru a-şi elibera şeful Un brigadier, pe nume Buffelli, îl sfătuieşte să-l ducă pe prizonier la Germanino, localitate situată la 6 kilometri de Dongo şi la 600 de metri altitudine Plecarea se va face în văzul tuturor iar mai tîrziu va fi căutată o ascunzătoare secretă Se formează un convoi În prima maşină se găsesc Mussolini, Pedro, un anume Porta şi brigadierul Buffelli Conversaţia începe «— Eu nu sînt răspunzător, întotdeauna am recomandat ca partizanii prizonieri să fie bine trataţi — Oricum, aveaţi responsabilitatea celui care comandă» Ducele neagă Cu pumnii strînşi îşi loveşte cu mişcări repezi genunchii Are fraze de efect: «— Iată ce-i istoria, grandoare şi decădere » La Germanino, Mussolini este închis în podul cazarmei El îl cheamă pe Pedro şi-i spune cu un aer misterios «— Vreţi să-mi faceţi un serviciu? — Poate, dar ce fel de serviciu? — Aş vrea să o salutaţi din partea mea pe doamna care se găseşte în salonul cel mic de la primăria din Dongo — Pe care din cele două? — Pe doamna brunetă — Cine este această doamnă? — O prietenă a mea — Precizaţi — Vă repet, o prietenă de a mea — E inutil să-mi ascundeţi, tot am să aflu — Este doamna Petacci» Stînjenit şi ruşinat, Mussolini, cu o figură palidă şi corpul îndesat, este deopotrivă de respingător şi vrednic de milă Insistă «— Vă rog să nu spuneţi la nimeni că este doamna Petacci, să nu-i facă cineva vreun rău — Vă promit» Mussolini ia o înfăţişare mai demnă şi mulţumeşte După ce l-a însoţit pe Mussolini la Germanino, Pedro se reîntoarce la Dongo, ca să vorbească cu Petacci Aceasta este singură şi încearcă să adopte o atitudine dezinvoltă, dar teama ei este vizibilă «— Am un comision pentru dumneavoastră, spune Pedro — Din partea cui? — Din partea lui Mussolini — Dar nu-l cunosc — El mi-a spus cine sînteţi, inutil să jucaţi teatru — Îl cunosc pe Mussolini dar numai pentru că eram în coloana germanilor De-abia l-am zărit, şi nu văd de ce s-ar interesa de mine — Vă repet, cunosc numele dumneavoastră Degeaba încercaţi să mă înşelaţi Adaug că Mussolini mi-a indicat să nu dezvălui nimănui prezenţa dumneavoastră aici; dar datoria îmi interzice să tac — Spuneţi-mi, întrucît cunoaşteţi totul, unde l-aţi dus? În ce stare se află? — M-a însărcinat să vă spun că în ceea ce îl priveşte, să fiţi liniştită L-am dus destul de departe de aici, dar l-am tratat cu grijă Nu aveţi de ce să vă temeţi pentru el: în acest moment cu atît mai puţin — Mă puteţi asigura că nu va păţi nimic? — Nu am primit nici un ordin şi deocamdată sînt singurul care hotărăşte Nu avem intenţia să-l împuşcăm, aşa cum am avea dreptul să o facem » Clara Petacci părea că s-a liniştit Mai vorbeşte încă mult timp cu Pedro, şi în cele din urmă, îi cere să o ducă alături de duce, pentru a împărtăşi acelaşi destin «— Viaţa mea fără el, nu ar mai avea nici un sens Dacă el trebuie împuşcat, vreau să fiu şi eu împuşcată» Pedro este emoţionat, deşi bănuieşte că joacă teatru şi îi promite că va analiza problema Le vorbeşte despre acest lucru camarazilor săi căutînd împreună un loc unde să-l ducă pe Mussolini în timpul nopţii Un anume „Neri“, cunoscător al regiunii, propune să se meargă la Brunato Ei hotărăsc să o ia şi pe Petacci Cu puţin înainte de miezul nopţii, Pedro se întoarce la primăria din Dongo, pentru a pregăti transportarea lui Mussolini, de la Germanino, la Brunato În după-amiaza acelei zile, cea de-a 52-a brigadă garibaldiană telefonase Comitetului Naţional de Eliberare ca să anunţe senzaţionala captură În schimb, telefonistele au primit drept răspuns un mesaj misterios, venit, chipurile, din partea autorităţilor: „Trataţi prizonierul cu atenţie Nu îl maltrataţi În cazul unei tentative de evadare, lăsaţi-l mai degrabă să plece decît să îl constrîngeţi prin violenţă“ Acest mesaj (care nu a fost niciodată lămurit), pare mai mult decît suspect şi-l îndeamnă pe Pedro să îl transfere imediat pe Mussolini Se stabileşte ca Mussolini să joace rolul unui rănit iar Petacci pe cel al unei infirmiere partizane Se dă ordin de plecare Plouă torenţial Pedro se reîntoarce la Dongo, la 28 aprilie, la ora 6 dimineaţa, unde curînd soseşte un camion cu oameni înarmaţi Comandantul acestui grup spune că este colonel al C L N , din Milano, şi că vrea să vorbească cu Pedro Acesta îi transmite rugămintea de a veni la primărie; celălalt refuză şi cere ca Pedro să vină la el Pedro se învoieşte Omul este un bărbat între treizeci şi cinci şi patruzeci de ani, spune că se numeşte Valerio şi că este colonel al corpului de voluntari la C L N din Milano Pedro nu are încredere şi îi telefonează lui Bill, cerîndu-i să vină cu întăriri Valerio îi arată lui Pedro actele şi acesta este nevoit să recunoască superioritatea ierarhică a colonelului, care adaugă: «— Îmi datoraţi ascultare L-aţi arestat pe Mussolini şi pe toţi ceilalţi Am venit aici ca să-i împuşc — Să împuşcaţi pe cine? — Daţi-mi lista şi am să vă indic pe cei ce trebuie executaţi » Pedro rămîne perplex şi cere să se consulte cu statul său major Valerio îi repetă că trebuie să se întoarcă la Milano cu corpurile celor împuşcaţi şi că trebuie să se ocupe el însuşi de executarea lor Garibaldienii hotărăsc să se supună Valerio ia lista cu prizonierii şi indică fără ezitare numele condamnaţilor pe care le marchează cu o cruce Sentinţa e definitivă Garibaldienii ezită Valerio se supără Le spune: «— Toţi cei care au făcut parte din coloană vor fi împuşcaţi Apoi adaugă: — În timp ce dumneavoastră veţi merge la Germanino să-i aduceţi pe prizonierii care sînt acolo eu am să mă ocup de Petacci şi Mussolini!» Pedro îşi aminteşte atunci de consulul spaniol Îi vorbeşte colonelului despre el Valerio ordonă ca prizonierul să fie adus în faţa sa şi, după un aşa-zis interogatoriu, îi trage o palmă zdravănă strigîndu-i: «— Eşti Vittorio Mussolini, te-am recunoscut » Falsul consul reacţionează cu vigoare «— Este o eroare, o să mi-o plătiţi scump O să fiţi împuşcaţi toţi» Valerio începe să se înfurie, dă ordin să fie mai întîi percheziţionat şi apoi scos afară şi împuşcat Scena care urmează este groaznică Prizonierul este dus la zidul cimitirului El cere un preot, dar cum confesiunea se prelungeşte la nesfîrşit, Bill, însărcinat cu această treabă neplăcută, începe să-şi piardă răbdarea În cele din urmă, prizonierul îşi spune numele «— Nu sînt Vittorio Mussolini ci Marcello Petacci, fratele Clarei Petacci Am destăinuiri importante de făcut» Bill e pus în încurcătură I s-a spus să-l împuşte pe Vittorio Mussolini şi nu pe Marcello Petacci Nefericitul prizonier este dus din nou la închisoare pentru a fi confruntat cu ceilalţi şefi fascişti care refuză să-l recunoască Marcello Petacci cade fără simţire În timp ce Valerio se găseşte la Giulino di Mezzegra pentru a-i găsi pe Mussolini şi pe Clara Petacci, Pedro merge să-i ia pe şefii fascişti care sînt deţinuţi la Germanino Baraccu, al cărui braţ e zdrobit, spune cu amărăciune: «— Nu am murit în luptă deoarece nu m-am putut folosi de braţ» Se urcă cu toţii în maşină şi revin la Dongo, unde Valerio încă nu s-a întors Se întoarce, în cele din urmă, într-o stare de surescitare şi-i spune lui Pedro: «— Cu Mussolini s-a aranjat — Şi cu Petacci? — Şi cu ea » Valerio nu mai are timp de pierdut El cere trei garibaldieni care să formeze, împreună cu oamenii săi, plutonul de execuţie Prizonierii sînt aliniaţi în faţa unui zid nu prea înalt Bill şi Pedro încă se mai îndoiesc de împuternicirile lui Valerio, dar acesta hotărăşte: «— Prizonierii vor fi împuşcaţi pe la spate» Li se refuză confesiunea, dar preotul capucin insistă În trei minute, el face o absolvire generală Unii îşi fac cruce, alţii rămîn nemişcaţi În acest timp, Pedro îl informează pe Valerio că aşa-zisul „consul“ nu a fost împuşcat deoarece nu este Vittorio Mussolini ci Marcello Petacci Valerio spune: «— Nu-i nimic Să fie şi el împuşcat» Demnitarii fascişti protestează: «— Nu vrem să fim împuşcaţi cu el, este un trădător » Valerio consimte şi îl îndepărtează pe Petacci Baraccu cere să fie împuşcat din faţă Valerio refuză Domneşte o dezordine cumplită Valerio vrea ca execuţia să se desfăşoare după regulă, dar ordinele sînt date prost De trei ori condamnaţii îşi ridică braţele ca să salute ca la romani, unii strigă „Trăiască Italia“ dar salva nu porneşte sau pleacă şi nu-şi atinge ţinta În cele din urmă, descărcarea armelor este aproape generală şi corpurile cad Au fost trase mii de gloanţe pentru a fi împuşcaţi şaisprezece oameni Întorcîndu-se la primărie, Valerio îl zăreşte pe Marcello Petacci de care uitase Dă ordin să fie imediat împuşcat Acesta fuge, dar este prins Este adus pachet Scapă din nou, sare în lac, unde este ciuruit de gloanţe Cadavrul este adus de apă şi apoi pescuit; Valerio poate pleca la Milano cu cele şaptesprezece cadavre “ 4 DOCUMENTE: Mussolini văzut de Hitler „Judecînd lucrurile cu sînge rece, lăsînd de o parte orice sentimentalism trebuie să recunosc că prietenia mea de nezdruncinat pentru Italia şi pentru duce trebuie să fie adăugată la lista greşelilor mele Este limpede că alianţa italiană a fost mai utilă pentru inamic decît pentru noi înşine Intervenţia Italiei nu ne-a adus decît un ajutor infim în comparaţie cu nenumăratele dificultăţi pe care ni le-a provocat Dacă noi nu vom repurta victoria, contribuţia Italiei va consta în aceea că ne va face să pierdem războiul Cel mai mare serviciu pe care ni l-ar fi putut face Italia ar fi fost să rămînă în afara conflictului Intervenţia Italiei din iunie 1940, menită să dea o ultimă lovitură armatei franceze în derută, nu a avut alt efect decît să ia din strălucirea victoriei noastre, pe care învinşii au acceptat-o cu spirit de sportivitate Franţa a recunoscut, în mod deschis, că a fost bătută de armatele Reichului, dar nu a vrut să se recunoască învinsă de Axă Aliatul nostru italian ne-a stingherit pretutindeni În Africa de Nord, de exemplu, ne-a împiedicat să urmăm o politică revoluţionară Prin forţa lucrurilor, acest spaţiu vital devine un monopol italian şi în această calitate a fost reclamat de duce Noi, singuri am fi putut să emancipăm ţările musulmane controlate de Franţa Fapt care ar fi avut repercusiuni imense în Egipt şi în Orientul Mijlociu, unde englezii erau pe deplin stăpîni Din cauză că soarta noastră era legată de cea a italienilor, o astfel de politică devenea imposibilă Pe plan militar s-a întîmplat acelaşi lucru Intrarea în război a Italiei le-a permis adversarilor noştri să repurteze primele lor victorii Deşi erau incapabili să se menţină în Abisinia şi în Cyrenaica, ei au avut destul aplomb să întreprindă o campanie absolut inutilă în Grecia Ruşinoasele lor retrageri au provocat o proastă dispoziţie anumitor state balcanice faţă de noi Aici, şi nu în altă parte, trebuie să căutăm cauza încordării şi a schimbării radicale de direcţie a Iugoslaviei în primăvara anului 1941 Am fost obligaţi, contrar planurilor noastre, să intervenim în Balcani şi să întîrziem de o manieră catastrofală declanşarea ostilităţilor împotriva U R S S Dacă războiul ar fi fost dirijat numai de Germania şi nu de Axă, am fi putut ataca Rusia la 15 mai 1941 Victorioşi pe toate cîmpurile de luptă, am fi sfîrşit campania înainte de iarnă Ataşamentul pe care l-am avut faţă de persoana ducelui a fost mereu constant dar regret că nu am ascultat vocea raţiunii care îmi impunea o prietenie brutală faţă de Italia Aş fi manifestat această atitudine, atît în interesul personal al ducelui, cît şi în interesul poporului său Ştiu, bineînţeles, că nu mi-ar fi iertat această comportare, ştiu că s-ar fi simţit jignit Din cauza acestei blîndeţi a mele s-au întîmplat lucruri care ar fi putut să nu se întîmple, lucruri care ne erau fatale Viaţa nu iartă slăbiciunile “ Sursa: Testamentul politic al lui Hitler, Paris, 1959 (prezentare de François Genoud); cuvînt ţinut de Hitler, la data de 17 februarie 1945, stenografiată din ordinul lui Bormann Ultima scrisoare a lui Mussolini către Churchill – 24 aprilie 1945 Locotenentul Franz Spoegler din Wehrmacht a fost însărcinat de Mussolini să-i transmită lui Churchill scrisoarea care urmează: El nu a reuşit să o transmită şi a păstrat documentul în posesia sa Iată textul: „Excelenţă, evenimentele se îndreaptă, din nefericire, spre deznodămînt Încercările de a mi se ascunde negocierile angajate de Marea Britanie şi de Statele Unite cu Germania au fost inutile Dat fiind condiţiile care i-au fost rezervate Italiei, după cinci ani de luptă, singura speranţă care îmi mai rămîne este intervenţia dumneavoastră personală Aş vrea să amintesc propriile dumneavoastră cuvinte: «Italia este o punte, Italia nu poate fi sacrificată» precum şi cuvintele dumneavoastră de propagandă care nu au uitat să elogieze valoarea, încă necunoscută, a soldatului italian Mai mult, este inutil să vă mai amintesc poziţia mea în faţa istoriei Poate dumneavoastră sînteţi astăzi singurul care ştie că nu îmi este teamă de verdictul său Nu cer deci să fiu tratat cu îndurare, ci cu dreptate, să mi se acorde şansa de a mă justifica şi de a mă apăra Chiar şi acum o predare necondiţionată este imposibilă deoarece ea ar doborî deopotrivă pe învingători şi pe învinşi Vă trimit deci o persoană de încredere Veţi fi interesat de documentaţia pe care aş putea să v-o pun la dispoziţie dat fiind pericolul care vine dinspre Est Într-o bună măsură viitorul se găseşte în bună parte în mîinile dumneavoastră Fie ca Dumnezeu să vă ajute “ Unde sînt rămăşiţele lui Mussolini? În seara zilei de 29 aprilie 1945, corpul lui Mussolini a fost ridicat din Piazza Loreto şi transferat la cimitirul Musocco din Milano Autopsia a fost făcută de profesorul Cattabeni A se vedea Parla il dottore che misuro il cadavere di Mussolini, în „Avanti“, Milano, 18 mai 1945 La 23 aprilie 1946, corpul ducelui este ridicat în mod misterios şi transportat la Loano Autorii răpirii erau neofascişti, comandaţi de Domenico Leccisi, ales mai tîrziu deputat Apoi, corpul a fost îngropat la mănăstirea Angelicum, din Pavia şi, apoi, la Cerro Maggiore, aproape de Milano În timpul autopsiei, la cererea doctorului Calvin S Arayer, psihiatru-consultant în armata americană, a fost prelevată o parte a creierului lui Mussolini pentru examinare Doctorul Calvin S Arayer dorea să afle dacă subiectul, în momentul morţii, era afectat de o gravă maladie nervoasă Apoi, această extracţie a fost trimisă în Statele Unite, la spitalul psihiatric din Saint-Elisabeth Restul, aproximativ 1 cm3, a fost redat doamnei Mussolini, în martie 1966 În 1957, corpul a fost redat familiei şi îngropat definitiv la Predappio CONTROVERSE: Voia Mussolini să fugă în Elveţia? În momentul în care urma să părăsească Milano, la 25 aprilie 1945, Mussolini devine obiectul a numeroase solicitări din partea acelora care doreau să-l vadă scăpat de propriul său destin 1 Să fugă în Elveţia sau în Spania Propunerea lui Buffarini 2 Să simuleze un accident de maşină şi să dispară incognito în timp ce s-ar anunţa moartea sa Propunerea Clarei Petacci 3 Să fugă în Spania Propunerea doctorului Zacharias, Op cit 4 Să fugă în Polinezia Propunerea lui Tullio Tamburini, fost şef de poliţie la Gargnano 5 Să fugă în Spania Propunerile lui R Ricci şi Vittorio Mussolini Vezi, V Mussolini, Vita con mio padre, Milano, 1957 6 Să plece în Spania cu avionul Propunerea lui Mancini, logodnicul lui Myriam Petacci, sora Clarei, din data de 20 aprilie 7 Să fugă în Argentina Propunerea Francescăi Lavagnini Se ştie că nemţii voiau să-l vadă pe duce retrăgîndu-se cu ei la Merano Generalul Wolff a făcut mărturisirea că a primit din partea lui Hitler ordinul să-l împuşte pe Mussolini dacă acesta va încerca să fugă (În „Domenica del Corriere“, 28 martie 1972 ) Dar, ascultînd toate aceste propuneri, Mussolini nu vrea să treacă în Elveţia, unde, crede el, nu va fi primit De altfel, soţia sa Rachele şi copii săi minori vor fi respinşi, în ciuda promisiunilor făcute anterior Ordinul de executare a lui Mussolini Generalul Cadorna, şeful armatei şi al rezistenţei (CVL), este prevenit de arestarea ducelui, pe 27 aprilie la orele 16,30 Aliaţii erau avertizaţi Atitudinea CVL ar trebui, în mod normal, să se fixeze potrivit următoarelor două texte: 1 Acordul de armistiţiu semnat de Badoglio, al cărui articol 29, stipulează: „Mussolini, principalii săi colaboratori fascişti şi toate persoanele bănuite de a fi comis crime de război vor fi imediat arestaţi şi predaţi forţelor Naţiunilor Unite“ 2 O telegramă de la Cartierul General Aliat, primită la 27 aprilie, orele 18; «Înştiinţaţi-ne asupra situaţiei exacte a lui Mussolini Dacă sînteţi în măsură să-l predaţi, trimitem avionul să-l ia» La orele 21, CVL primeşte o altă telegramă din partea Marelui Cartier General Aliat: «Avionul care va veni să-l ia pe Mussolini, va ateriza mîine, ora 18, aeroportul din Bresso» Cadorna, pare la început dispus să urmeze ordinele Aliaţilor Dar, în cursul nopţii, îşi schimbă intenţia La ora 23 are loc o adunare a conducătorilor CVL şi CLN Martorii acestei reuniuni raportează expuneri contradictorii dar, se pare, că deşi unanimitatea nu a fost obţinută, delegaţii comunişti Longo şi colonelul Valerio şi-au impus punctul lor de vedere în faţa Adunării: să-l readucă pe Mussolini la Milano Precizarea că Mussolini trebuia să fie adus mort, este hotărîtă într-o reuniune restrînsă ţinută după aceasta A fost Cadorna avertizat de această decizie finală? În orice caz, el îi înmînează lui Valerio permisul de liberă trecere şi adresează Marelui Cartier General Aliat, pe 28, ora 3 dimineaţa, următoarea telegramă: «CVL regretă că nu îl poate preda pe Mussolini care, judecat de tribunalul popular, a fost împuşcat exact în locul în care cincisprezece patrioţi au fost ucişi de fascişti» Pentru mai multe detalii, a se vedea J de Launay, Les Grandes Controverses du Temps Présent, 1945-1965, Geneva, 1974 Într-adevăr, masacrul din Piazza Loreto, de la 9 august 1944, la care face aluzie telegrama, a fost executat de un detaşament de italieni, din ordinul nemţilor Mussolini protestase de o manieră categorică pe lîngă ambasadorul Rahn, la 17 august Textul în I Kirkpatrick, Op cit De ce au hotărît conducătorii CLN eliminarea lui Mussolini? Dacă nu există nici o certitudine, ipotezele sînt multiple: pentru a netezi drumul guvernului de eliberare pe care comuniştii contau în mod sigur să-l conducă, spun neofasciştii; pentru a-i împiedica pe Aliaţi să-l salveze pe Mussolini, spun comuniştii «Longo este acela care i-a dat ordinul lui Valerio să-l execute pe Mussolini Cînd am aflat despre moartea acestuia, ne-am asumat în colectiv responsabilitatea, pentru a nu-l lăsa pe Longo să-şi revendice singur gloria» Mărturia lui Marazza, din CLN: (Arhiva autorului) Rămînem perplecşi În ceea ce îl priveşte pe Valerio, el a dat trei versiuni contradictorii ale faptelor Singura care este semnată de el a apărut în „Unita“, Roma, martie 1947 Traducerea ei se găseşte la sfîrşitul acestui capitol Celelalte relatări ale lui Valerio au apărut, în stil indirect, în „Il Corriere d’Informazione“, Milano, octombrie 1945, şi în „Unita“, Roma, noiembrie 1945 Pentru o critică a celor trei relatări, a se vedea Bandini, Op cit În orice caz, Togliatti, secretarul general al P C italian şi vicepreşedinte al Consiliului, l-a acoperit, în întregime, pe Valerio: declaraţia lui Togliatti, în „Risorgimento liberale“, Roma, 14 martie 1947 Generalul Cadorna a declarat, şi el, la 22 iunie 1946 şi la 22 mai 1957: «Şefii fascişti urmau să fie împuşcaţi numai după o simplă identificare O condamnare la moarte fusese dată cu mult înainte» (Arhiva autorului) Mai tîrziu, Valerio (Walter Audisio) în vîrstă de 36 de ani, fost luptător în brigăzile internaţionale din Spania, a fost ales deputat comunist Iată relatarea lui Valerio (martie 1947): „Pe Mussolini, l-am împuşcat în serviciu comandat În momentul cînd l-am omorît nu am simţit nici ură, nici bucurie exagerată, nici mîndrie, nici simpatie Dar cînd totul se sfîrşise, şi numai atunci, m-a cuprins un sentiment adînc de pace Executasem ordinele primite, Mussolini era mort, treaba fusese făcută Nu a murit în mod curajos A murit în genunchi, înnebunit de groază Într-adevăr, după puţinul curaj pe care l-a arătat în ultimele sale clipe, trebuie să fi fost, în adîncul fiinţei sale, un personaj tare slab Ne găseam în Palazzo Brera, marele cartier general al Voluntarilor Libertăţii – emanaţie militară a Comitetului Naţional de Eliberare a Italiei de Nord – cînd ne-a parvenit ştirea că Mussolini era capturat Ea ne-a sosit prin telefonul pe care l-a dat, la ora 20,30, în seara zilei de 27 aprilie 1945, comandantul Gărzii financiare din Menaggio Începînd din acest moment, noi nu am mai părăsit cartierul general, renunţînd şi la timpul pentru prînz şi mărginindu-ne să aşteptăm alte precizări Am primit alte două mesaje de confirmare de la Garda financiară unul la orele 23,30, în aceeaşi seară, şi altul la orele 1,20 dimineaţa Aceste comunicate ne-au permis să ne facem o idee coerentă despre tot ce se petrecuse O coloană de fascişti italieni şi germani a fost oprită către orele 8 dimineaţa, pe 27 aprilie, pe ruta dintre Musso şi Dongo, de către a 52-a brigadă de partizani Garibaldi În această coloană se găsea Mussolini, ascuns într-un tanc german, amănunt de care partizanii nu ştiau În timp ce au percheziţionat această coloană, Mussolini a sărit din tanc şi s-a refugiat într-un camion german unde şi-a pus în grabă uniforma unui sergent din Luftwaffa nazistă S-a vîrît, apoi, sub o grămadă de pături, mantăi şi raniţe, încercînd să scape de percheziţia partizanilor Odată descoperit, el s-a plîns partizanilor declarînd: „Germanii au încercat să mă sufoce sub această grămadă de mantăi şi pături“ Partizanii l-au condus pe Mussolini şi pe metresa sa, Clara Petacci, la Porsanigo, aproape de Dongo, într-o căsuţă ţărănească Cincizeci de alţi fascişti italieni se găseau prinşi în aceeaşi plasă Toată noaptea aceea înaltul comandament a stat, fără întrerupere, în şedinţă La ora 1,20 dimineaţa, am primit ordinul ce îmi revenea Trebuia să mă duc la Dongo pentru a proceda la aplicarea decretului numărul cinci Acest decret a fost promulgat de Comitetul Naţional de Eliberare, la 25 aprilie, în ziua în care răscoala partizanilor a fost proclamată oficial, iar CNE devenise exponentul guvernului de la Roma, în nordul ţării Acest decret prevedea pedeapsa cu moartea pentru şefii fascişti Nu mi s-a precizat care şi cîţi dintre cei 51 prizonieri de la Dongo trebuiau să suporte această sentinţă Am fost lăsat să hotărăsc după cum credeam Aveam douăzeci şi patru de ore, din acel moment, pentru a executa misiunea încredinţată În timpul celor douăzeci şi patru de ore care au urmat, nu mă urmărea decît un singur gînd să-mi îndeplinesc misiunea cît mai repede posibil şi să nu mă opresc în faţa nici unui obstacol Părăsind cartierul general, aveam asupra mea, în afară de legitimaţia de partizan, o notă (un permis de liberă trecere) în engleză semnat de căpitanul E Q Daddario, sosit la Milano, în cursul aceleiaşi seri, la misiunea militară americană Această notă era redactată astfel: «Milano, 28 aprilie 1945: Colonelul Valerio (cunoscut sub numele de Magnoli Giovanni Battista Di Cesare) este un ofiţer italian aparţinînd Înaltului comandament al Voluntarilor Libertăţii El se găseşte în misiune, din ordinul Comisiei de Nord, în oraşul Como, şi în provincia Como Are autorizaţia să circule liber cu escorta sa înarmată» (Căpitanul Eugenio-Quincy Daddario, membru al unui grup din corpul expediţionar în Italia, este, actualmente, primar în Middletown-Connecticut) Am început să fac o triere minuţioasă a oamenilor din escorta mea treisprezece partizani încercaţi din Lombardia, toţi oameni destoinici, curajoşi şi disciplinaţi Am ales un Fiat 1100 negru din parcul înaltului comandament, i-am pus pneuri noi, i-am făcut plinul şi i-am controlat motorul Pentru escortă, am rechiziţionat un camion al companiei de electricitate Un ultim examen al informaţiilor privind mişcările trupelor fasciste din regiune, precum şi momentul probabil al sosirii avangărzilor aliate, pe care le aşteptam, ne-au furnizat prea puţine detalii noi şi precise Singurul punct asupra căruia eram cu toţii de acord era că Aliaţii vor ajunge la Milano în cursul acelei zile Mi-am controlat mitraliera Sten şi pistoletul Guernica de 7,65 mm, pe care le luasem de la un locotenent-colonel fascist Armele mele păreau să fie într-o stare perfectă Am părăsit Milano cu puţin înainte de zorii zilei – pe un timp rece şi un cer acoperit de nori care anunţau ploaie – îndreptîndu-ne spre Nord Cei treisprezece camarazi ai mei nu aveau nici cea mai mică idee despre ce urmau să facă Abia după plecarea noastră l-am luat de o parte pe şeful lor şi i-am explicat obiectivul escapadei noastre A primit vestea cu bucurie Celorlalţi, m-am mulţumit numai să le declar: «Sper că nu va fi nevoie să interveniţi în calitate de militari Dar, dacă este necesar, ştiu că pot conta pe voi» M-au ascultat cu toţii în tăcere Era în regulă Ce gînduri mi-or fi trecut prin cap în timpul acestei curse monotone pînă la Como, în timp ce ploaia cădea, numai Dumnezeu ştie Nu-l văzusem niciodată pînă atunci pe Mussolini Cinci ani din perioada domniei lui, i-am petrecut în închisoare şi în deportare, pentru activitate politică Probabil că mi-am pus o grămadă de întrebări cu privire la acest om: Ce înfăţişare ar putea să aibe, ce va spune, cum va accepta moartea Din tot acest raid, îmi amintesc mai ales teama mea de a nu pierde timpul, imperioasa nevoie de a merge repede, repede, hotărîrea de a nu lăsa nici un obstacol să-mi blocheze calea, de a nu face nici un pas greşit, deoarece duşmanul putea uşor să ne învingă prin număr, în timp ce spionii puteau fi puşi rapid la curent cu secretul nostru Am ajuns la Como către ora 8 dimineaţa, uzi şi îngheţaţi de frig Oraşul era în fierbere Ne-am oprit în faţa prefecturii şi am pătruns fără întîrziere înăuntru Şefii locali ai CNL ne-au salutat cu un aer grav şi încurcat «— Am venit în problema şefilor fascişti arestaţi la Dongo, le-am spus — Trebuie să-i aducem mîine la Como, mi-a răspuns unul dintre ei — Am ordine superioare în ceea ce-i priveşte, am precizat Am nevoie de un camion solid şi închis ca să-mi transport oamenii» Nehotărîrea părea să-i paralizeze Pe faţa lor şi în sunetul vocii lor citeam teama, nesiguranţă, reflecţii ale umbrelor apăsătoare din trecut S-au retras într-o sală particulară pentru deliberare Minutele se scurgeau greu Am chemat Milano la telefon Mi se confirmă că orice consemn de-al meu avea întîietate în faţa oricăror decizii locale care s-ar putea lua Am aşteptat timp de două ore La 11,20 ni s-a adus un camion deteriorat, care de abia se putea urni din loc Am cerut altul După o nouă aşteptare, care păru că durează ore, a sosit o ambulanţă Cuprins de furie, cu nervii încordaţi la maximum, am cerut să vorbesc cu preşedintele local al CNL Către prînz l-am văzut pe preşedintele Oscar Sforini şi pe Casimo de Angelis, comandantul pieţei Am părăsit orice speranţă de a obţine un camion şi am început să îi suspectez pe toţi Am rechiziţionat două automobile Oamenii mei s-au îngrămădit în ele, debordînd pînă pe treapta maşinii I-am luat cu mine pe Sforini şi de Angelis ca să pot trece fără încurcătură barajele fixate pe străzi de către partizani În momentui în care am părăsit Como, întregul oraş părea cuprins de nebunie Am aflat, după aceea, că exact în acel moment pătrunseseră în oraş primele avangărzi aliate «Mai repede Barba, mai repede!» i-am strigat şoferului Ne mai rămăsese atît de puţin timp! În acel moment, oamenii mei se găseau într-o stare de surescitare nervoasă şi de mînie de mai mare dragul Să se înghesuie cu desperare în cele două maşini neîncăpătoare, era un lucru care nu le mai surîdea deloc Curînd, însă, norocul trecu de partea lor Un camion mare şi rapid ne depăşi L-am rechiziţionat fără multe vorbe Toată lumea sus, şi la drum! Nu era nici un pic de soare dar inimile noastre tresăltau de bucurie Am trecut de barajele rutiere fără să ne oprim «Camionul justiţiei populare nu are timp să oprească!» le-am strigat oamenilor, în viteză La intrarea în Dongo, la numai zece kilometri distanţă de frontieră, un trunchi enorm de copac bara drumul, păzit de partizanii celei de-a 52-a brigăzi Garibaldi Ne-am prezentat documentele, trunchiul de copac a fost ridicat şi am putut să ne continuăm cursa La ora 2,10 după amiaza am pătruns în piaţa din Dongo Partizanii care păzeau primăria şi-au îndreptat vîrfurile armelor asupra mea Am prezentat lui Pedro, şeful local al brigăzii Garibaldi, hîrtiile pe care le aveam şi i-am expus scopul misiunii mele «Am ordine din partea înaltului comandament să-i predau în faţa justiţiei pe criminalii fascişti» – i-am spus Acesta scoase un suspin de uşurare Cu privire la prizonierii săi primise alte ordine dar ştia că trebuie să se supună ordinelor venite de mai sus Mi-a înmînat o listă cu 51 de prizonieri Iată-mă, aşadar, pe deplin autorizat, după înşişi termenii decretului numărul cinci care spunea: «Membrii guvernului fascist şi şefii fascismului, care s-au făcut vinovaţi de distrugerea libertăţilor populare, de crearea fascismului, de compromiterea şi trădarea viitorului ţării şi care au adus-o la actuala catastrofă, sînt pedepsiţi cu moartea şi, în cazuri mai puţin grave, sînt pedepsiţi cu închisoare pe viaţă În timpul perioadei de stare de urgenţă, funcţia judiciară aparţine tribunalului de război » Am constituit comandamentul local în tribunal de război În lista celor 51, am desemnat şaptesprezece şefi cu înalte responsabilităţi, care au fost condamnaţi la moarte Mussolini făcea parte dintre ei Clara Petacci nu figura pe această listă I-am ordonat lui Pedro să-i ducă pe condamnaţi la primăria din Dongo Eu voi merge personal la Bonzanigo La ora 3,30 după amiază, am pornit la drum spre Bonzanigo, însoţit de Guido şi de comisarul local al celei de-a 52-a brigăzi Pe traseul între Mezzegra şi Bonzanigo, am ales locul de execuţie o cotitură a drumului, o poartă închisă care dădea într-o livadă cu o casă părăsită în fund Nu am pus la curent pe nimeni cu alegerea făcută După ce ne-am depărtat cîţiva metri, m-am oprit, am ridicat piedica de siguranţă a pistolului meu automat şi l-am încercat Funcţiona minunat Ne-am continuat drumul în tăcere «— Vrei să-ţi spun, Guido?, i-am zis deodată Ştii ce vom face? O să-i spunem că am venit să-l eliberăm Guido pufăi a neîncredere: — Ăsta nu-i prost, spuse el Nu se prinde, aşa ceva la el — Ai să vezi, i-am replicat O să se prindă, sigur » Nu ştiu de ce mi-a venit ideea asta Ar fi fost poate mai uşor să-l fac să iasă din casă Poate că, în adîncul fiinţei mele, vroiam să ştiu şi să cunosc adevărata măreţie a acestui om dacă eu, un muritor de rînd am să reuşesc să păcălesc un astfel de om, care se pretindea un titan, un edificator de imperiu Mica vilă de ţară era căţărată în vîrful unui deluşor Am adresat cîteva cuvinte santinelelor Garibaldi şi am pătruns singur în casă În fine, mă voi afla faţă în faţă cu dictatorul decăzut O să surîdă? O să plîngă? O să-şi înfrunte destinul cu demnitate sau ca un laş? Mi-am reamintit întîmplarea care tocmai mi se povestise, ultimul său act de mare senior Atunci cînd partizanii îi luau interogatoriul, după ce fusese capturat, unul din ei i-a ordonat să consemneze în scris detaliile acestei capturi El a luat liniştit un toc şi a scris: «— A 52-a brigadă Garibaldi m-a capturat astăzi, vineri 27 aprilie în Piazza di Dongo — Şi acum scrieţi că v-am maltratat şi că v-am lăsat să muriţi de foame, veni ordinul sardonic al partizanului Mussolini a luat din nou tocul în mînă: — În timpul capturării mele, am fost tratat cu corectitudine, a adăugat el şi a semnat: Mussolini» Nu am descoperit nici o urmă a acestei demnităţi pe chipul terorizat, în această fiinţă agitată de spasme nervoase care se găsea în faţa mea Am intrat în cameră îmbrăcat în uniforma kaki a partizanilor, cu emblema tricoloră la chipiu, cu cele trei stele de colonel de partizani la piept, cu mitraliera îndreptată spre el şi cu revolverul la şold Mussolini stătea în picioare în dreapta patului îngust, nebărbierit, îmbrăcat în uniforma sa de fascist M-a fixat cu nişte ochi de copil înspăimîntat, de animal încolţit Buza de jos îi tremura, lipsită de orice control nervos De abia putea să articuleze cîteva cuvinte, murmurînd cu o voce spartă: « — Ce este? — Am venit să vă eliberez, i-am spus Nu a avut nici un moment de îndoială — Într-adevăr?» mi-a spus Şi iată-l transformat încă o dată imperator, trăind deasupra realităţii, respingînd orice adevăr istoric, sigur în vanitatea lui, sigur de puterea lui Îmi închipuisem că aveam de omorît pe cineva mare Dar, în realitate era o fiinţă mică, slabă şi nesăbuită Aşadar, ăsta era Mussolini! « — Unde mergem?» m-a întrebat imperios « — Sînteţi înarmat?» am vrut să ştiu « — Nu » a spus el, îndreptîndu-se către uşă: «la drum»! comandă el În tot acest timp, Clara Petacci rămăsese în pat, cu păturile trase peste cap Cînd a auzit cuvîntul «a elibera», a scos capul şi s-a aşezat în capul oaselor Dar nici măcar o singură dată Mussolini nu i-a aruncat vreo privire sau vreun cuvînt Nimic nu lăsa să se vadă că i-ar da cea mai mică atenţie sau că şi-ar aminti măcar de prezenţa ei Îmi reveni mie să-i spun: « — Dumneavoastră mai întîi!» Ea îmi adresă un surîs prostesc şi începu să caute ceva pe sub pătură « — Dar nu am cămaşă!» se smiorcăi ea dînd la o parte păturile Îşi puse pe ea o rochie de mătase neagră şi, într-adevăr, nu avea pe dedesupt nici urmă de furou « — Oh! Haideţi! i-am spus, cu nerăbdare, nu mai faceţi atîtea nazuri, nu mai sînteţi o fetiţă» Mussolini se îndreptă spre uşă După ce păşi pragul, trecu înainte şi apoi se întoarse spre mine Din nou bărbia i s-a înfipt în sus, cu strîmbătura-i cunoscută, cu vocea plină de emfază pompoasă: « — Vă ofer un imperiu» îmi spuse el În maşină am stat în faţa celor doi cu arma îndreptată spre ei Mussolini devenise aproape cordial « — O să recunoască bereta fascistă murmură el arătînd cascheta pe care o purta pe cap — În cazul ăsta, daţi-o jos! i-am spus O dădu jos, apoi arătînd spre enormul său cap chel: Dar asta? m-a întrebat Acoperiţi-vă dacă vreţi i-am spus din nou Oricum ar fi fost, îmi era perfect egal Maşina a coborît încet la vale Cînd am ajuns la locul pe care-l alesesem, am privit cu atenţie să văd dacă nu trece cineva prin împrejurimi Nu am zărit pe nimeni Eram singuri I-am ordonat şoferului să oprească Am coborît din maşină şi i-am spus lui Mussolini să se aşeze cu faţa la zid El se îndreptă spre zid, continuînd să nu înţeleagă Cînd s-a întors spre mine i-am citit sentinţa «Din ordinul înaltului comandament al corpului de voluntari ai Eliberării am misiunea să fac dreptate poporului italian» Eram un mic grup, adunat la o cotitură pustie a drumului: Mussolini, Clara Petacci, Guido, comisarul de partizani şi cu mine Era ora patru după-amiază, atmosfera era calmă, parcă aţipise, în timp ce eu citeam «Mussolini nu trebuie să moară! Mussolini nu trebuie să moară!» a strigat Petacci, pradă isteriei Mussolini tremura din toate mădularele, buzele i se mişcau lipsite de control Nu a fost în stare decît să bîiguie: « — Dar dar Domnule colonel dar dar Domnule colonel » Am ridicat mitraliera, gata să trag: « — Ridicaţi-vă de acolo sau veţi muri şi dumneavoastră!» i-am strigat Clarei Petacci Ea se depărtă poticnindu-se Am ochit, am apăsat pe trăgaci Arma mea nu declanşa Clara Petacci alergă din nou către Mussolini, înconjurîndu-l cu braţele Nici cel mai mic semn din partea lui care să arate că îşi dă seama de prezenţa acestei femei Ea plîngea, urla El o ignora cu desăvîrşire Nici un cuvînt nu i-a trecut pe buze cu privire la mama, la soţia, la copiii săi O teroare de nedescris îl paraliza Am aruncat mitraliera Sten şi am luat revolverul Clara Petacci alerga înainte, înapoi, orbită de panică: « — Daţi-vă la o parte de acolo!» i-am strigat indreptînd revolverul către condamnat Arma nu vroia să pornească L-am chemat pe comisar şi i-am luat mitraliera Mussolini aştepta, fără vlagă, fără nici o reacţie, fără cea mai mică veleitate de luptă Am ochit încă o dată Cinci gloanţe l-au atins El se lăsă în genunchi, cu faţa la perete, dar nu era mort Am comandat din nou foc Un glonte o atinse pe Petacci omorînd-o pe loc Alte trei gloanţe loviră corpul lui Mussolini, dar el încă mai respira M-am apropiat de el şi l-am împuşcat în inimă Murise, în fine Clara Petacci, de asemenea Ea nu fusese condamnată la moarte dar totuşi murise «Atîta pierdere, mi-am spus ca dintr-o ceaţă îndepărtată, o garnitură de lenjerie feminină de corp mai puţin!» Dacă cea de-a treia mea armă nu ar fi funcţionat, i-aş fi sfărîmat capul cu patul puştii Orice s-ar fi întîmplat, trebuia să moară Nu am avut nici un sentiment de dezgust Numai de oboseală, de mare linişte, de imensă uşurare Îmi făcusem datoria Am lăsat două santinele să păzească cadavrele şi m-am dus la Dongo pentru a executa sentinţa pronunţată împotriva celorlalţi şaisprezece condamnaţi Odată terminată această treabă, am revenit să luăm cele două corpuri şi le-am încărcat în camion La ora opt seara, am pornit înapoi spre Milano Misiunea noastră fusese îndeplinită fără să cerem vreo amînare Înaltul comandament a dat ordinul ca cele două cadavre să fie aduse la Milano, în Piazza Loreto, în faimosul scuar, unde, la 14 august 1944, cincisprezece partizani au fost masacraţi în faţa staţiei de benzină Locul pe care îl fixasem pentru a expune cadavrul lui Mussolini nu a fost ales la întîmplare În drum spre Milano, am întîlnit primul tanc american Avangarda aliată sosise Am arătat permisul de liberă trecere, emis de căpitanul Daddario şi am putut să ne continuăm drumul Am ajuns la Milano noaptea, foarte tîrziu Am chemat la telefon cartierul general pentru a-l informa pe locotenent-colonelul Pieri: «Misiunea îndeplinită, conform ordinelor primite» El m-a felicitat şi mi-a cerut să vin la cartierul general ca să-mi fac cît mai repede raportul La ora trei dimineaţa am ajuns cu cadavrele în Piazza Loreto şi le-am descărcat în scuar Simţeam cum o nouă pace îmi cuprinde inima Pacificarea spiritelor umane a început cu acea noapte, în Piazza Loreto, care de atunci poartă numele de Piaţa Justiţiei “ CAPITOLUL X ULTIMUL CAREU La 16 ianuarie 1945, Hitler şi colaboratorii săi părăsesc Hessa, îndreptîndu-se către Berlin Führerul se închide în Cancelarie, de unde nu va mai ieşi Cancelaria, adică ce mai rămăsese din ea, deoarece în 80 de zile Berlinul fusese bombardat de 84 de ori Apa, gazul, electricitatea sînt tăiate Clădirile sînt în ruine Obiectele de preţ şi hîrtiile au fost transferate în adăposturi, instalate la 16 metri adîncime, iar birourile au fost părăsite de funcţionari care s-au răspîndit în bunkere construite în 1943 Adăpostul subteran, acoperit de un strat de opt metri de beton, este divizat în trei părţi: prima cuprinde, pe de o parte, apartamentele lui Hitler, camerele medicilor Morell şi Stumpfegger, un salon mare, o sală de conferinţe, secretariatul şi centralele electrică şi telefonică, iar pe de altă parte, personalul casnic – printre care valetul Linge şi C Manzialy, bucătăreasa specialistă în preparate vegetariene –, sufrageria şi cămările cu alimente; celelalte două bunkere neterminate sînt ocupate de Bormann şi de cancelaria partidului, de generalul Burgdorf, aghiotantul lui Hitler, de piloţii Baur şi Beetz, de reprezentanţii lui Himmler, Göring, Ribbentrop şi Dönitz: Fegelein, Below, Hewell şi amiralul Voss, ofiţerul de transporturi Kempka, şoferul personal al lui Hitler, secretarele führerului, Gerda Christian, Gertrud Junge, Else Schroeder şi Johanna Wolf, precum şi Elsa Krüger, secretara lui Bormann Statul-major general s-a retras la Zossen, la treizeci de kilometri sud de Berlin Din cele două etaje subterane, Keitel, Jodl şi colaboratorii lor dirijează ultimile mişcări ale forţelor armate germane Ei dispun, în acest scop, de o puternică centrală de transmisie AMT-500 Sarcina de şef de stat-major general o îndeplineşte tot Guderian Omul nu îşi face nici o iluzie La 21 ianuarie, se pomeneşte cu soţia sa la Zossen: fusese nevoită să-şi părăsescă proprietatea de la Warthegau, în Poznania, nu departe de frontiera germano-poloneză, pe care ruşii tocmai o trecuseră Cîteva zile mai tîrziu, Guderian pleacă la Berlin „— La 25 ianuarie, spune el, l-am întîlnit pe ministrul afacerilor externe al Reichului, în somptuosul său apartament de serviciu care tocmai fusese instalat în Wilhelmstrasse Domnul von Ribbentrop a obţinut de la mine purul adevăr Este evident, el nu crezuse că situaţia era chiar aşa de gravă şi m-a întrebat, bulversat, dacă tabloul pe care îl schiţasem era într-adevăr veridic: «Am impresia că statul-major începe să se enerveze» Era nevoie, într-adevăr, de un sistem nervos supraomenesc pentru a-ţi păstra calmul şi luciditatea în toată această istovire şi aceste suspiciuni După ce am făcut o expunere detaliată, l-am întrebat pe pilotul politicii externe germane dacă era dispus să mă însoţească la Hitler pentru a-i sugera să depună eforturi pentru a obţine un armistiţiu măcar cu o tabără După părerea mea, era în primul rînd vorba de Vest Domnul von Ribbentrop mi-a răspuns textual: «Nu pot Sînt un partizan fidel al führerului El nu doreşte nici o negociere diplomatică cu duşmanul, ştiu prea bine acest lucru Îmi este deci imposibil să-i propun deschideri în sensul în care îmi vorbiţi dumneavoastră — Ce aţi spune dacă ruşii ar fi în trei sau patru săptămîni la porţile Berlinului? l-am întrebat atunci — Credeţi, aşadar, că acest lucru este posibil? a exclamat domnul von Ribbentrop, dînd semne de mare spaimă » Cînd i-am dovedit că, dat fiind actualul nostru comandament, lucru nu era numai posibil dar şi sigur, timp de un moment şi-a pierdut cumpătul Nu a reuşit totuşi să-mi răspundă afirmativ atunci cînd l-am întrebat: voia să meargă cu mine la Hitler? Tot ce a putut spune a fost această remarcă, făcută chiar în momentul plecării mele: «— Toate acestea rămîn între noi, nu-i aşa?» I-am promis că totul va rămîne între noi Cînd seara am ajuns la Hitler pentru a discuta „situaţia“, l-am găsit deja în mare agitaţie Fără îndoială că întîrziasem puţin, deoarece, îndată ce mi-am făcut apariţia l-am auzit vorbind pe un ton ridicat şi surescitat Tocmai ceruse în mod imperios să fie urmărit cu mare stricteţe «ordinul său fundamental nr 1», potrivit căruia nimeni nu avea dreptul să transmită informaţii provenind din resortul său la terţe persoane, exceptînd cazul cînd aceste persoane aveau nevoie de informaţiile respective în munca lor La vederea mea, el continuă, ridicînd tonul: «— De aceea, cînd un şef de stat-major general se duce să-l vadă pe ministrul afacerilor externe al Reichului şi îl informează asupra situaţiei din Est, cu intenţia de a ajunge la un armistiţiu cu puterile occidentale, el comite o trădare!» Atunci am ştiut că domnul von Ribbentrop nu tăcuse Cu atît mai bine! În felul acesta, Hitler putea, cel puţin de la bun început, să ştie la ce să se aştepte A refuzat, evident, orice fel de examinare a acestei propuneri care era plină de obiectivitate A mai continuat, un moment, să fulmineze, pînă cînd şi-a dat seama că nu producea nici o impresie asupra mea De abia în captivitate am aflat, dintr-o sursă demnă de încredere, că ministrul afacerilor externe al Reichului trimisese, chiar în aceeaşi zi, o notă la Hitler, privind convorbirea cu mine, fără să mă numească de altfel; dar nici nu era necesar “ Plecarea Evei Braun Führerul, care continuă să-şi ia pilulele euforizante, pare că nu se îndoieşte nici un moment de victoria finală Unul din ultimile procese verbale ale acestor discuţii zilnice care au mai fost păstrate – el poartă data de 27 ianuarie 1945 – ni-l arată într-o lungă discuţie cu Göring şi Keitel privind problema gradelor şi a serviciului în armată Totuşi, în acea zi, el îi cere Evei Braun, fidela sa însoţitoare, să părăsească Berlinul „— Am să plec, dintr-un moment în altul, pe front Aici nu eşti în pază Avem de luat decizii importante Şi aşa am destule griji! Du-te la Berghof, am să fiu mai liniştit Îţi interzic să te întorci la Berlin De Paşti, vom fi din nou împreună “ 1 Eva Braun se reîntoarce la München, în micuţa vilă pe care i-a oferit-o Hitler în 1936 2 Îşi pune ordine în afaceri şi se pregăteşte să îşi sărbătorească cea de-a treizeci şi treia aniversare, pe care o va celebra, la 6 februarie, în mijlocul prietenilor ei cei mai apropiaţi 3 Un şofer i-a adus de la Berlin tradiţionalul cadou al führerului: un pandativ încercuit de briliante Călătoria fusese o adevărată aventură întretăiată de alerte aeriene şi de bombardamente Din Berlin, Bormann difuza directive tot mai severe: limitarea călătoriilor în interiorul Reichului (20 ianuarie), închiderea şcolilor (21 ianuarie), restricţii la consumul de energie (22 ianuarie), instrucţiuni pentru şefii de partid din teritoriile ameninţate de duşman (23 ianuarie), represiuni ale actelor de defetism (24 ianuarie), mobilizarea membrilor de partid (30 ianuarie), controlul ştirilor alarmiste (1 februarie), reducerea raţiilor alimentare (2 februarie), interzicerea risipei (6 februarie), crearea Curţilor marţiale şi inventarierea armelor (15 februarie), interdicţia şefilor nazişti de a se refugia în Bavaria (19 februarie) Atunci, Eva nu mai poate rezista Îi telefonează lui Bormann cerîndu-i să o ajute să se reîntoarcă la Berlin Reichsleiterul refuză net: Führerul a hotărît, ea trebuie să rămînă la Berghof 4 Era o hotărîre luată dincolo de voinţa tinerei fete care, fără să mai ţină seama de nimeni, se duce să îşi caute maşina sa Mercedes şi îl roagă pe Jung, fostul ei şofer, să o conducă la Berlin Călătoria a avut loc pe 23 februarie; seara, Eva îşi face intrarea în bunker Hitler face o mină dezaprobatoare, dar în realitate este foarte încîntat de această reîntoarcere «— Sînt mîndru de domnişoara Braun, le-a spus el secretarelor Ce curaj! Ce devotament!» Cei doi amanţi sînt reuniţi pentru totdeauna şi atît unul cît şi celălalt găsesc, în această ultimă voinţă, sursa unei noi energii Hitler redactează o circulară prin care dă ordin gauleiterilor să galvanizeze puterea de rezistenţă în rîndul populaţiei Chiar în aceeaşi zi, la 23 februarie, apoi la 25, bombe englezeşti cad deasupra ministerului propagandei, care se găseşte la cîteva sute de metri de bunker Dar Bormann îşi redactează în continuare directivele: pedepsirea autorilor scrisorilor anonime (24 februarie), recrutarea contingentului 1949 (4 martie), ordin de apărare a tuturor poziţiilor militare, inclusiv a celor care sînt aproape imposibil de menţinut (7 martie), executarea dezertorilor (9 martie ) La rîndul său, Goebbels pune să fie ridicată la Charlottenburg o spînzurătoare destinată celor care jefuiesc ruinele Aceşti ultimi fideli se strîng în jurul lui Hitler, orbiţi de fanatismul lor Ultimile decizii militare Oamenii din Zossen vin cu regularitate să raporteze führerului Căpitanul Boldt, ofiţerul ordonanţă al lui Guderian, povesteşte, astfel, una dintre ultimile vizite făcute la Cancelarie, cu puţin înainte de distrugerea ei totală şi de prăbuşirea definitivă a bunkerului „— Hitler tocmai termina o discuţie cu Bormann Chiar în momentul următor, uşa cabinetului de lucru se deschide şi reichsleiterul Bormann iese Iată-l, aşadar, m-am gîndit fără să vreau, pe omul care exercită o influenţă atît de mare asupra lui Hitler, geniul său cel rău Are aproximativ 45 de ani, este potrivit de înălţime, scurt şi îndesat, cu un gît de taur Dă impresia că este atletic Figura sa rotundă are, din cauza pomeţilor proeminenţi şi a aripilor largi ale nasului, o expresie energică şi brutală Părul negru şi lins este pieptănat fără cărare Ochii sumbri şi jocul fizionomiei trădează viclenia şi o totală lipsă de scrupule Îl salutăm şi intrăm în urma lui, în cabinetul de lucru Interiorul ne uimeşte Camera era înaltă, foarte largă, duşumeaua aproape în întregime acoperită de covoare, mobilierul destul de sărăcăcios Peretele care dă înspre grădină este întrerupt de ferestre care coboară pînă la pămînt şi de o uşă înaltă cu geamuri Perdele gri le încadrează Biroul lui Hitler, greoi, masiv se găseşte în faţa acestui perete Fotoliul, tapisat în negru, este aşezat în aşa fel încît are o vedere înspre grădină Pe masă se găsesc doar o grămadă de creioane, o garnitură de birou, două prespapieuri de o înălţime anormală, un telefon şi o sonerie De-a lungul pereţilor, la dreapta şi la stînga, sînt dispuse mese rotunde cu fotolii din piele Ne întindem hărţile de stat-major pe birou, în ordinea în care avem de gînd să le prezentăm Prima este harta frontului din Balcani, cea de-a doua a frontului din Curlanda Timp de cîteva minute, cît durează această operaţie, adjunctul personal al lui Hitler 5 stă în spatele lui şi nu lasă să-i scape nici unul din gesturile noastre Apoi, ieşim din cabinet Într-un răstimp de patru ore, în anticameră sosiseră toţi cei care trebuiau să asiste la conferinţă Se grupează stînd în picioare sau aşezaţi, vorbesc între ei, mănîncă pîine, beau cafele de bob sau alcool Şeful îmi face semn să mă apropii pentru a mă prezenta În jurul lui se găsesc feldmareşalul Keitel, generalul Jodl, marele amiral Dönitz şi Bormann Puţin mai departe se găsesc aghiotanţii lor Într-un colţ, lîngă o măsuţă pe care se găseşte un telefon, Himmler vorbeşte cu Fegelein, delegatul său permanent pe lîngă Hitler Fegelein este căsătorit cu sora Evei Braun Atitudinea sa are deja caracterul de superioritate de cumnat prezumtiv al atotputernicului şef al Reichului Kaltenbrunner, redutabilul şef al Siguranţei, stă puţin mai la o parte, izolat, şi se uită peste nişte hîrtii Lorenz, delegatul permanent al şefului propagandei şi al presei, stă de vorbă cu standartenführerul Zander, reprezentantul lui Bormann Reichsmareşalul Göring stă aşezat la o masă rotundă, în mijlocul camerei, împreună cu statul său major: generalii Koller şi Christian Generalul Burgdorf, primul aghiotant al lui Hitler, traversează anticamera şi intră în cabinetul de lucru După un scurt timp îşi face din nou apariţia anunţînd: «Führerul vă roagă să intraţi» Göring intră primul, ceilalţi urmîndu-l în ordinea importanţei Hitler stătea în mijlocul camerei, exact în dreptul anticamerei Cei care soseau se îndreptau spre el Îi întîmpină aproape pe toţi cu o strîngere de mînă, în tăcere, fără nici un cuvînt de bun venit Din cînd în cînd, pune cîte o întrebare unuia sau altuia, la care i se răspunde prin: „Da, führer“ sau „Nu, führer“ Mă opresc în apropierea uşii şi privesc cu toată atenţia ceea ce se petrece în faţa mea Niciodată nu am văzut un spectacol mai extraordinar Generalul Guderian vorbeşte probabil despre mine cu Hitler, deoarece acesta priveşte în direcţia mea Guderian îmi face semn, mă apropii Încet, cu umerii foarte încovoiaţi, führerul se îndreaptă cu paşi mărunţi spre mine Îmi întinde mîna dreaptă şi îmi aruncă o privire deosebit de pătrunzătoare Strîngerea sa de mînă e moale, lipsită de forţă Capul i se clatină uşor Acest detaliu îmi apare şi mai evident, după aceea, cînd am mai mult timp să-l observ Braţul stîng îi atîrnă ca paralizat, iar mîna îi este agitată de un tremur continuu Ochii au o strălucire de nedescris care dau o impresie de angoasă, aproape inumană Întreaga sa figură şi pungile de la ochi indică oboseala, epuizarea Mişcările pe care le face sînt cele ale unui bătrîn“ Aceasta este ambianţa în care sînt luate ultimele decizii militare În est, ruşii asediau Budapesta, încercuiau Silezia de nord, ceea ce priva Germania de o bună parte din mijloacele sale de producţie Speer îşi face în acel moment apariţia în bunker El îi înmînase führerului, în prealabil, un memorandum care începea cu aceste cuvinte: «Războiul este pierdut» Hitler nu citise decît prima frază din acest document, dar cînd ministrul înarmării se face anunţat, într-o seară, după miezul nopţii, el refuză să îl primească: «— O să-mi spună iarăşi că războiul e pierdut şi că trebuie să-i pun capăt!» îi spune el lui Guderian care se găsea în biroul lui Speer a insistat şi l-a trimis pe Burgdorf la führer cu o copie a acestui memorandum Hitler nu a vrut să accepte nota: «— Puneţi documentul ăsta într-un dulap blindat! i-a ordonat el aghiotantului Şi întorcîndu-se spre Guderian, a adăugat: «— Înţelegeţi acum de ce nu mai vreau să primesc pe nimeni între patru ochi Toţi cei care vor să îmi vorbească fără martori au întotdeauna intenţia să-mi spună lucruri neplăcute Nu mai pot suporta» Hitler dăduse ordin ca Frontul din Vest să treacă la defensivă şi ca toate eforturile să fie concentrate în Est El îi cerea lui Guderian un atac în vederea degajării Budapestei Şeful statului major general rămăsese perplex «— În situaţia asta, povesteşte el, am hotărît să-i demonstrez, încă odată, lui Hitler că trebuia să renunţe la o ofensivă în Ungaria şi că ar fi bine, în schimb, să atace zona de înaintare a ruşilor pe Oder, între Franckfurt şi Küstrin, lansîndu-se asupra acestor două flancuri, care atunci erau prea puţin întărite şi anume la sud – pe linia Globau-Guben şi în nord – pe linia Pyritz-Arnswalde În felul acesta, speram să întăresc apărarea capitalei şi a interiorului Reichului, urmăream, în acelaşi timp, să cîştig timp ca să duc la bun sfîrşit tratativele de armistiţiu cu puterile din Vest Condiţia prealabilă a acestei operaţii era evacuarea rapidă a Balcanilor, Italiei şi Norvegiei şi mai ales a Curlandei În primele zile ale lunii februarie, în urma unei vizite pe care i-am făcut-o lui Oshima, ambasadorul Japoniei, i-am prezentat proiectul meu lui Hitler El a respins toate propunerile privind evacuările Am insistat şi am sfîrşit prin a-i spune acestui om îndărătnic: «— Să nu credeţi că din încăpăţînare vă propun neîncetat evacuarea Curlandei Nu văd altă posibilitate pentru a ne procura rezerve, şi fără rezerve nu vom putea apăra capitala Reichului Eu nu acţionez decît pentru binele Germaniei!» Omul din faţa mea, cu întreaga parte stîngă a corpului cuprinsă de tremur, tresări: «— Cum puteţi să-mi spuneţi astfel de lucruri? Credeţi că eu nu lupt pentru Germania? Întreaga mea viaţă nu este altceva decît o luptă pentru Germania » Urmă dezlănţuirea unui torent de furie, de o violenţă puţin obişnuită, pînă cînd Göring veni să mă tragă de mînecă şi să mă conducă într-o cameră vecină unde am băut împreună o ceaşcă de cafea ca să ne revenim După aceasta, am vorbit cu marele-amiral Dönitz cerîndu-i – şi trebuie să spun: implorîndu-l – să mă sprijine în problema evacuării atunci cînd o voi ridica din nou Dacă s-ar fi hotărît abandonarea materialului greu, tonajul era suficient Dar tocmai în această acţiune Hitler refuza să se angajeze Hitler a dat ordin să fiu chemat în sala de conferinţe Am ridicat încă o dată glasul pentru evacuarea Curlandei şi nu am făcut altceva decît să declanşez o nouă explozie de mînie a lui Hitler Pînă la urmă, el se înfipse în faţa mea, cu pumnii ridicaţi, încît Thomale, bunul meu şef de stat-major, mă îndepărtă de el trăgîndu-mă de marginea bluzonului ca să evite o încăierare care devenea iminentă“ Guderian se întoarce din nou la Zossen, unde, împreună cu generalul Wenck, adjunctul său, şi cu generalul Gehlen, şeful serviciului său de informaţii-est (Fremde Heere-Ost) îşi reface calculele Ruşii aduceau noi întăriri pe Oder şi peste puţin timp urmau să angajeze pe acest front patru noi divizii pe zi; dacă trebuia lansată o ofensivă, acest lucru trebuia să se facă imediat Înarmat cu aceste aprecieri, Guderian revine la bunker: „— Conferinţa decisivă privind această problemă a avut loc la cancelarie, la 13 februarie, spune Guderian În afară de anturajul obişnuit al lui Hitler, mai erau prezenţi reichsführerul SS Himmler, comandantul grupului de armate Vistula, oberstgruppenführerul Sepp Dietrich, de la cea de-a 6-a armată blindată şi generalul Wenck, primul meu adjunct Luasem hotărîrea să-l detaşez pe generalul Wenck pe lîngă Himmler pe durata ofensivei şi să-i încredinţez conducerea efectivă a operaţiilor Pe de altă parte, hotărîsem să fixez pentru 15 februarie începutul atacului; după această dată el devenea în orice condiţii imposibil de executat Hitler, de altfel şi Himmler, îmi dădeam bine seama, se vor opune acestor propuneri, deoarece, în mod inconştient, amîndoi se temeau de executarea lor, care ar fi făcut, fără îndoială, să iasă brusc la iveală incapacitatea lui Himmler Acesta nu a pierdut aşadar ocazia de a emite, în faţa lui Hitler, avizul, potrivit căruia atacul trebuia amînat, deoarece o mică parte din muniţii şi carburant nu erau încă descărcate şi transportate la unităţi Am opus acestei opinii propunerea pe care am enunţat-o mai sus Ea se lovi de o violentă opoziţie din partea lui Hitler «— Nu putem aştepta descărcarea ultimului bidon de benzină şi a ultimului obuz, i-am spus Ruşii s-ar întări prea mult în acest timp — Nu permit, a spus Hitler, să-mi reproşaţi că eu vreau să aştept — Nu vă reproşez nimic, dar nu există nici o raţiune ca să aşteptăm descărcarea ultimilor provizii şi să lăsăm în felul acesta să ne scape momentul oportun pentru atac — Chiar acum v-am spus, a repetat Hitler, că nu admit ca dumneavoastră să-mi reproşaţi că eu aştept — Exact, şi eu v-am declarat că nu vroiam să vă reproşez nimic dar nu mai vreau nici să aştept — Vă interzic să-mi reproşaţi şi de această dată că eu vreau să aştept — Trebuie ca generalul Wenck să fie detaşat la statul- major al Reichsführerului, am reluat, altfel atacul nu va oferi nici o garanţie de reuşită — Reichsführerul este destul de mare ca să conducă atacul şi singur, spune Hitler — Reichsführerul nu dispune nici de experienţă, nici de stat-major, necesare pentru a dirija atacul pe contul său propriu De aceea prezenţa generalului Wenck este indispensabilă — Vă interzic să-mi reproşaţi că reichsführerul nu este la înălţimea misiunii sale — Trebuie să insist, am continuat, ca generalul Wenck să fie detaşat la statul-major al grupului de armate, pentru ca operaţiile să fie dirijate cu competenţă » Aşa s-au desfăşurat lucrurile timp de două ore, cu o violenţă fără răgaz Cu obrajii roşii de mînie, cu pumnii ridicaţi, tremurînd din tot trupul, omul care se găsea în faţa mea îşi ieşise cu totul din fire şi îşi pierduse orice stăpînire de sine După fiecare explozie de furie, Hitler făcea un du-te vino pe marginea covorului, apoi se oprea chiar lîngă mine pentru a-mi lansa noi reproşuri Ţipa cît îl ţinea gura, ochii îi ieşiseră din orbite, vinele de la tîmple i se dilataseră Înainte de această întrevedere hotărîsem, în mod ferm, ca nimic, indiferent ce s-ar întîmpla, să nu mă facă să renunţ la calmul meu şi să îmi reînnoiesc fără încetare indispensabilele revendicări Acum o făceam cu un nezdruncinat simţ al consecinţelor Hitler a hotărît totuşi să-l detaşeze pe Wenck pe lîngă Himmler, la Grupul de armate Vistula El a adăugat, adresîndu-se lui Guderian: „— Astăzi statul-major general a cîştigat o bătălie!“ Ofensiva a avut loc pe 16 şi 17 februarie Dar, în seara zilei de 17 februarie, Wenck, surmenat, a comis imprudenţa să se aşeze la volanul maşinii, deoarece şoferul său era obosit Pe autostrada Berlin-Stettin, el a adormit la volan şi s-a izbit de parapetul unui pod A fost grav rănit şi scos din luptă pentru mai multe săptămîni Hitler, la sugestia lui Burgdorf, l-a înlocuit cu un prieten de-al acestuia, generalul Krebs Dar ofensiva se împotmolise, iar ruşii îşi reluaseră înaintarea Sovieticii încheiaseră un armistiţiu cu Ungaria, la 20 ianuarie, şi o determinaseră să angajeze opt divizii împotriva Germaniei Pe 3 martie a venit rîndul Finlandei să declare război Reichului La 6 martie, aliaţii occidentali intrau în Köln, iar la 7 în Koblenz La 8, ei luau podul de la Remagen, intact Hitler se mai înfurie o dată, cerînd capete: maiorul Scheller, însărcinat cu distrugerea acestui pod, a fost arestat de Gestapo chiar în ziua de 10 martie, împreună cu cei doi adjuncţi ai săi: Kraft şi Strobel; condamnaţi toţi trei de Curtea marţială, au fost executaţi cu un glonţ în ceafă, la 13 martie Gestapoul semnalase că von Papen avea atunci reşedinţa la Koblenz Hitler dădu ordin să fie pus sub controlul S D -ului şi apoi, la 14 martie, transferat în Westfalia În Est, lipsit de ajutorul lui Wenck, abandonat în mîinile unui şef incapabil care era Himmler, grupul de armate Vistula lupta în retragere Guderian i-a propus atunci lui Hitler să-l numească pe generalul Heinrici în locul lui Himmler Decizia intervine la 20 martie Între timp, la 15 martie, americanii întreprinseră un puternic bombardament asupra localităţii Zossen Mareşalul sovietic Kudiakov, ceruse acest atac generalului Deane, şeful misiunii militare americane la Moscova Prezentînd situaţia regiunii, mareşalul scria: „— Vă cer, dragă generale, să nu-mi refuzaţi serviciul de a da ordin, în cel mai scurt timp, forţelor aeriene aliate să bombardeze «citadela», cu bombe de mare calibru Sînt sigur că, în felul acesta, – statul-major german, dacă se găseşte tot acolo, va suferi pagube şi pierderi care îl vor împiedica să funcţioneze normal – văzîndu-se, poate, obligat să se transfere în altă parte Germanii ar pierde astfel un centru de transmisie şi un cartier general, ambele bine organizate Alăturat, vă trimit harta care indică amplasarea exactă a statului-major general german“ Cartierul general era solid protejat, astfel că distrugerile au fost limitate Generalul Krebs a fost, totuşi, uşor rănit la tîmplă În aceeaşi zi, Guderian îl primea pe Heinrici pentru a-i da instrucţiuni: mai întîi degajarea citadelei din Küstrin, încercuită de ruşi La 21 martie, şeful statului-major îi prezintă führerului raportul «— După cîte văd, boala dumneavoastră de inimă s-a înrăutăţit, spune Hitler Ar trebui să vă luaţi imediat patru săptămîni de permisie pentru convalescenţă — Deoarece îmi lipseşte un înlocuitor, a obiectat Guderian, nu-mi pot abandona postul în acest moment Wenck încă nu s-a însănătoşit după accident Krebs nu este capabil încă să lucreze» Lucrurile rămăseseră aici, pînă cînd führerul îşi reluă insistenţele, cîteva zile mai tîrziu, după eşecul ofensivei de la Küstrin Izbucni, încă o dată, o scenă violentă Hitler revărsă un torent de injurii asupra statului-major care se compunea după părerea lui din „nevertebraţi, imbecili şi dobitoci“ Gehlen ăsta era „un imbecil“ Guderian urla Hitler se prăbuşi în fotoliu, fără vlagă, în timp ce Jodl îl trăgea la o parte pe Guderian de braţ Atunci, Freytag von Loringhoven, un aghiotant al lui Guderian, aleargă să-i telefoneze lui Krebs, la Zossen, ca să-i povestească scena, implorîndu-l să-l cheme pe Guderian la telefon sub un pretext oarecare; el se aştepta la o arestare imediată a şefului său Krebs intră în joc şi salvă situaţia Cînd se întoarse de la centrala telefonică, Guderian îşi regăsise calmul Hitler se ridică după aceasta şi spuse: «— Toată lumea să părăsească sala în afară de mareşal (Keitel) şi de general!» După ce au ieşit toţi ofiţerii, el a declarat scurt: «— General-colonel Guderian, sănătatea dumneavoastră necesită o permisie de convalescenţă de şase săptămîni!“ Guderian a făcut salutul hitlerist într-o impecabilă poziţie de drepţi — Mă retrag, spune el, îndreptîndu-se către uşă Dar Hitler îl rechemă înapoi — Vă rog să rămîneţi pînă la sfîrşitul conferinţei!» Seara, Guderian s-a întors la Zossen, concediat A doua zi, el plecă cu soţia în direcţia sud Gestapoul îl supraveghea în mod discret El s-a refugiat în Tirol, unde americanii urmau să îl captureze la 10 mai Generalul Krebs a fost desemnat în calitate de şef de stat-major general, la 29 martie Era un hitlerist fanatic care vedea războiul prin ochelari roz „Trădarea“ lui Speer Guderian nu era singurul care îi ţinea piept lui Hitler Speer repeta prietenilor săi, aşa cum am văzut, că războiul e pierdut El îi scria chiar führerului, la 15 martie, precizînd că nimeni nu avea dreptul să condamne viitorul poporului german Aceasta nu l-a împiedicat pe Hitler să dea, la 19 martie, un ordin de distrugere totală a instalaţiilor industriale: tactica pămîntului pîrjolit Gauleiterii erau însărcinaţi cu executarea acestui ordin, după cum le semnala Bormann printr-o decizie de aplicare, datată din 23 martie Speer a fost zguduit de acest ordin, dar totodată sentimentele îi erau împărţite: «Eram cuprins de sentimente contradictorii cu privire la ce trebuia să fac împotriva lui Hitler, a comportamentului său » În februarie, se pare că ministrul prevăzuse să-l omoare pe führer trimiţînd gaze în bunker prin aparatele de aer condiţionat Putem da crezare acestui lucru? Cînd nu a fost dată în vileag nici o urmă care să indice chiar şi un început de executare a acestui plan? Declaraţiile lui Speer privind acest punct au fost pline de reticenţă În ceea ce ne priveşte, ne mărturisim scepticismul Ceea ce este sigur, este că ministrul a întreprins, începînd chiar cu 20 martie, o sabotare a directivei „Pămîntului pîrjolit“ La ieşirea sa din închisoarea din Spandau, în 1966, Speer a făcut următoarele declaraţii care confirmă şi precizează depoziţiile sale la procesul de la Nürnberg: „— Am plecat, aşadar, imediat în Ruhr pentru a discuta cu gauleiterii ce atitudine trebuia adoptată şi ce măsuri trebuiau luate Acolo se găsea un întreg grup de responsabili veniţi din toate punctele regiunii Am hotărît să aruncăm fitile în gropi mlăştinoase şi să transportăm în altă parte dinamita care era rezervată pentru nimicirea instalaţiilor miniere Adam, inspectorul general al lucrărilor publice, s-a însărcinat cu executarea acestui plan În afară de aceasta, am hotărît să distribuim arme muncitorilor pentru cazul în care ar fi fost, totuşi, trimise comandouri de dinamitori la faţa locului Îi cunoaşteţi pe băieţii din Ruhr, nu sînt ei oamenii care să-şi lase minele să fie distruse, fără să se apere Ţineam mult să bruschez lucrurile Ţineam, de asemenea, să pun întreaga mea greutate pe talerul balanţei, cu scopul de a împiedica executarea ordinelor lui Hitler Unul din gauleiterii lui l-a pus imediat la curent cu cele ce se petreceau Hitler m-a chemat de la Berlin şi atunci a avut loc o discuţie decisivă şi definitivă al cărui conţinut, nimeni, în afară de mine, nu îl cunoaşte Această convorbire mi-a dovedit că acela care avea curajul să se opună lui Hitler mai putea, încă, să obţină rezultate pozitive Aş vrea, de asemenea, să distrug pentru totdeauna, legenda care susţinea că, în epoca aceasta, eu eram un prieten deosebit de apropiat al führerului Atîţia alţii, printre colaboratorii săi cei mai apropiaţi, erau mult mai intimi cu el Şi acum, permiteţi-mi să vă descriu această faimoasă întîlnire M-a întrebat care a fost motivul iniţiativei mele pe lîngă gauleiterul din Ruhr şi, imediat după aceasta, amîndoi am ajuns la ameninţări: «— Cred că vă daţi seama de ceea ce riscaţi? apoi a adăugat: — Dacă nu aţi fi arhitectul meu personal, aş trage imediat consecinţele » Drept care mi-am dat frîu liber impulsivităţii Permite-ţi să menţionez, cu această ocazie, că sînt destul de impulsiv, ceea ce adesea se confundă cu bărbăţia Aşadar, mi-am dat frîu liber impulsivităţii şi am răspuns foarte promt: „Vă rog nu ezitaţi să trageţi concluziile pe care le credeţi necesare Şi, dintr-odată, Hitler s-a retras în cochilia lui! Brusc, a manifestat faţă de mine o deosebită cordialitate, spunîndu-mi că, fără îndoială, sînt surmenat şi că ar fi mai rezonabil din partea mea să-mi iau puţin concediu, în timp ce un altul ar putea să mă înlocuiască la conducerea ministerului: Or, tocmai acest lucru vroiam să îl evit cu orice preţ: eram absolut hotărît să-mi duc opera pînă la capăt şi să împiedic distrugerile Eram deja vinovat că muncitorii au fost în continuare obligaţi să muncească în timpul întregii perioade a războiului, chiar şi după cele mai dure bombardamente «— Dacă vreţi să vă debarasaţi de mine, trebuie să mă alungaţi în calitatea mea de ministru, i-am răspuns Pentru el, asta era Knock-out Mi-a răspuns: «Din raţiuni de politică internă şi externă nu mă pot lipsi de dumneavoastră» Acesta a fost momentul în care începu o discuţie de neimaginat Mai întîi, m-a întrebat: «Totuşi, sînteţi convins, nu-i aşa, că mai putem cîştiga încă războiul?» La care i-am răspuns: «Îmi este imposibil să fiu convins de un astfel de lucru!» Timp de aproximativ zece minute, a încercat, deci, să mă convingă sfîrşind prin a-mi spune: «Dar, totuşi, aveţi încredere în sfîrşitul fericit al războiului?» M-am încăpăţînat să-i răspund negativ: «Führer, nu ţin să fac parte din clica de ticăloşi care vă spun că ei cred în acest lucru, dar care în realitate nu cred mai mult decît mine» Cu toate acestea, culmea a fost cînd mi-a pus următoarea întrebare: «Dar măcar speraţi că vom cîştiga războiul?» Capcana devenea primejdioasă Am încercat să ocolesc întrebarea, deoarece, dacă şi de data aceasta răspundeam negativ, aş fi semnat, fără îndoială, sfîrşitul acestei întrevederi şi, cu siguranţă, şi ordinul de a fi trimis la moarte Nu-mi amintesc foarte exact ce i-am răspuns În orice caz, el şi-a dat seama de ezitarea mea şi mi-a declarat: «Ţin să am răspunsul dumneavoastră mîine Mîine îmi veţi spune dacă speraţi sau nu că mai putem încă să cîştigăm războiul» După aceasta, întrevederea a luat sfîrşit I-am scris, apoi, o scrisoare de mînă, păstrînd o copie pentru mine, deşi nu era foarte corect Am dat această scrisoare secretarei lui Hitler să o bată la maşină În scrisoare, încercam încă o dată, într-un stil amical, particular, să-l fac să înţeleagă că trebuie cu orice preţ să renunţe la ideea de a distruge toate bazele de supravieţuire ale poporului german, pentru perioada de după război Hitler însă i-a interzis secretarei să bată această scrisoare la maşină «Nu vreau să-mi scrie, vreau să-l văd aici, în faţa mea, şi vreau să-mi dea răspunsul cu voce tare» A doua zi dimineaţa, am fost chemat Nu exista nici un răspuns posibil şi m-am lăsat în voia inspiraţiei de moment A fost momentul în care am avut o purtare destul de josnică Cînd mi-a pus încă o dată fatidica întrebare, i-am răspuns: «Vă voi urma cu ochii închişi» La drept vorbind, nu era un răspuns la întrebarea sa, dar în primul moment aceste cuvinte l-au mişcat, deoarece s-a ridicat, mi-a întins mîna şi mi-a spus: «În aceste condiţii, totul e în regulă» Iată ce s-a petrecut: întrevederea mea cu Hitler nu se terminase încă După ce i-am răspuns la strîngerea de mînă, i-am spus: «Dacă eu vă urmez cu ochii închişi, trebuie ca, la rîndul dumneavoastră, să anulaţi acest decret şi să aranjaţi în aşa fel, încît nu gauleiterii, ci eu să fiu cel însărcinat cu executarea acestui contra-ordin» Am redactat, cu acordul său, o schiţă a acestui nou decret, care îmi transmitea, în acelaşi timp, sarcina de a-l executa – şi se poate spune tot atît de bine, de a nu îl executa Hitler a semnat acest decret Astfel, scopul meu era atins“ Contra-ordinele au fost semnate la 30 martie Ele i-au permis lui Speer să evite o situaţie dintre cele mai periculoase Una din primele persoane pe care le-a întîlnit Speer a fost Seyss-Inquart, reichscomisarul pentru Olanda Întîlnindu-se la Oldenburg, la 1 aprilie, ambii cad de acord să salvgardeze ceea ce mai era posibil Într-adevăr, reichscomisarul încearcă să cîştige timp pînă la sfîrşitul războiului El intenţiona să evite transformarea Olandei într-o zonă de operaţii şi să obţină, din partea aliaţilor, hrană pentru a înlătura foametea care bîntuia încă de la începutul iernii anului 1944 Seyss-Inquart acţionează de unul singur, în mod suveran, deoarece soarta viitoare a Olandei nu este fixată în Ordinea Nouă Hitler nu ştie, încă, în ce măsură va anexa această ţară În consecinţă, inginerul Mussert, şeful N S B -ului 6, partidul nazist olandez, nu a fost numit prim ministru, în ciuda nenumăratelor sale solicitări Pentru început, Seyss-Inquart a mizat pe rivalitatea care îl opunea pe Mussert lui Rost von Tonningen, un alt nazist olandez Apoi, l-a numit pe acesta din urmă în funcţia de preşedinte al Băncii Olandei şi, în fine, în decembrie 1942, Hitler i-a decernat lui Mussert titlul onorific de şef al poporului olandez Liderul N S B -ului îşi va pierde, pînă la urmă autoritatea, în ciuda eforturilor sale de a aduce în ţară o parte a SS-ului olandez, cu scopul de a-şi asigura luarea puterii Reichscomisarul încearcă să negocieze cu aliaţii, dar, de-abia la 30 aprilie el intră în legătură cu generalul Bedell Smith, şeful statului major a lui Eisenhower Cu această ocazie, el hotărăşte abandonarea apărării militare a Olandei, interzice distrugerea digurilor, apoi traversează Marea Nordului într-o şalupă rapidă mergînd să-i raporteze lui Dönitz La întoarcere, este capturat de canadieni la Hamburg Mussert va fi arestat de rezistenţa olandeză, judecat, condamnat la moarte, la 12 decembrie 1945 şi executat la 7 mai 1946 „Trădarea“ reichsmareşalului Opoziţiile îi permiteau lui Hitler să-şi numere prietenii Fanaticii din anii fericiţi îşi regăseau luciditatea, în timp ce stăpînul lor se afunda tot mai mult în nebunie Reichsmareşalul făcea parte dintre aceştia Pînă în aprilie, el a luat parte, ascultînd cu multă atenţie la reuniunile zilnice de la cancelarie, apoi la cele din bunker Se simţea, însă, din ce în ce mai stînjenit în această atmosferă incomodă şi tot mai greu de respirat Acest mare sangvin căruia îi plăcea viaţa, se gîndea să fugă, dar nu îndrăznea să-şi mărturisească lui însuşi acest lucru Încă din 30 ianuarie, Göring şi-a trimis soţia şi fiica în sud Nu îşi făcea nici o iluzie, ştia că cele o sută cincizeci de divizii germane se volatizaseră, în est, sub loviturile repetate ale lui Jukov, Koniev, Rokosovski Emmy Göring plecase la Berchtesgaden cu un tren special, împreună cu prietena şi secretara sa, doamna Bouhler, în timp ce Hermann, plîngînd, se întorsese singur la Karinhall, în mijlocul trofeelor sale de vînătoare, bijuteriilor şi tablourilor de mari maeştri, regăsind aici mormîntul prea iubitei lui Karin, prima sa soţie Ca să-şi mai facă curaj, îi telefona în fiecare seară lui Emmy, declarînd că este disperat de singur şi hotărît să moară decît să se predea La 10 aprilie, cu ocazia celei de-a zecea aniversări a căsătoriei, el îi trimite soţiei sale o lungă telegramă care se încheia astfel: «— Dumnezeu să ne ajute pe noi şi Germania» Dar Göring nu aştepta decît un pretext ca să plece şi să-i regăsească pe ai săi Pretextul a fost găsit, într-un mod destul de perfid, la 20 aprilie, cu ocazia celei de-a cincizeci şi şasea aniversare a führerului Cu cîteva zile înainte, Göring îşi îngrămădise întreaga avuţie în douăzeci şi patru de camioane ale Luftwaffei care erau gata să părăsească domeniul Karinhall, situat la optzeci de kilometri nord-vest de Berlin A pus, de asemenea, să fie minat castelul, pionierii însărcinaţi cu această misiune primind, totuşi, ordinul să nu se atingă de cavoul lui Karin Reichsmareşalul soseşte la bunker către ora 12,30, ultimul După Goebbels, Bormann, Ribbentrop, Speer, Dönitz, Keitel, Jodl, Krebs, vine şi el să-şi prezinte urările führerului Göring întîrziase, deoarece ţinuse să dea personal instrucţiuni celui care conducea coloana cu bogăţiile sale: să ajungă la Berchtesgaden evitînd drumurile importante şi aglomeraţiile A ţinut, de asemenea, să apese pe maneta detonatorului care făcea să se transforme în cenuşă reşedinţa sa princiară Apoi s-a urcat în maşină zicînd: „— Iată ceea ce trebuie să faci, cîteodată, dacă eşti prinţ moştenitor!“ Plecare, prinţ moştenitor, acestea erau fără îndoială gîndurile care îl obsedau pe reichsmareşal, în timp ce asista la una din ultimile conferinţe din bunker După ce a trecut în revistă Divizia SS Frundsberg, parţial evacuată din Curlanda, şi un mic grup comandat de Arthur Axmann, Hitler a prezidat această reuniune Generalul Krebs a făcut o expunere a situaţiei: ruşii erau la o sută de kilometri sud de Berlin Hitler nega această evidenţă El jongla în continuare cu armatele sale în derută şi, în cea mai mare parte, decimate Keitel şi Jodl insistau pentru o retragere imediată a ministerelor spre sud Krebs ştia că Zossen va fi încercuit în următoarele douăzeci şi patru de ore şi îşi retrăgea deja oamenii către un nou Cartier General, la Krampnitz, lîngă Potsdam Göring nu vorbea de loc La sfîrşitul conferinţei îi spune „a parte“ führerului: „— Trebuie să rămîn la Berlin sau aş face mai bine dacă aş pleca în Bavaria unde aş putea să fiu mai util pe frontul din sud?“ Hitler a răspuns, absent: „— Evident, înţeleg perfect, dragul meu Göring“! Nimeni nu poate spune ce gîndea atunci führerul După părerea secretarelor, el hotărîse deja, de mai multe zile, să rămînă cu orice preţ la Berlin După părerea doamnei Jodl, Hitler i-ar fi spus soţului ei: „— Am să lupt atît timp cît fidelii mei vor fi alături de mine şi apoi am să mă omor“ Poate că se gîndea la necesitatea de a-i susţine pe comandanţii armatelor din nord şi din sud, prin şefi fideli La 20 aprilie, Hitler l-a numit pe amiralul Dönitz, şeful tuturor forţelor germane din nord, dar, în schimb, nu confirmă de loc însărcinarea mareşalului Kesselring cu comandamentul forţelor din sud, aşa cum prevăzuse cu cîteva zile mai înainte Oricum, Hitler a luat în acea zi hotărîrea, pentru sine, să rămînă la Berlin, lucru care, se pare, l-a preocupat toată ziua Seara, îi cere încă o dată Evei Braun să plece pentru a se pune la adăpost, în sud Ea refuză Aviaţia aliată sărbătorea, şi ea în felul ei, aniversarea führerului şi în timp ce acesta servea cina împreună cu Eva şi cele patru secretare, cel de-al 362-lea raid deasupra Berlinului al bombardierelor britanice spulbera oraşul Iar spre sfîrşitul nopţii, berlinezii au auzit exploziile primelor obuze sovietice Göring nu a putut să părăsească Berlinul decît dimineaţă, în zorii zilei La 21 aprilie seara, el era la Berchtesgaden „Traversase, împreună cu personalul său, întreaga Germanie, sub atacurile avioanelor de vînătoare care patrulau, trecînd pe lîngă case şi maşini incendiate“ Göring îi spune soţiei sale că Hitler îi ceruse să plece şi că el urma să îl ajungă din urmă Reichsmareşalul nu reuşea să ia nici o hotărîre Vorbea de o întîlnire cu generalul Eisenhower Göring era într-un du-te-vino, deopotrivă de brutal şi nehotărît, tandru şi energic La 22, dă o fugă pînă la Linz, ca să inspecteze resturile rămase din Luftwaffe, retrasă în Austria În Berlin, Hitler ţinea, în ziua aceea, ultima sa mare conferinţă În afară de Keitel, Jodl, Krebs şi Bormann, marii lideri nu mai erau prezenţi decît prin persoane interpuse, iar acestea: Hewel pentru Ribbentrop, Fegelein pentru Himmler, Voss pentru Dönitz, Christian pentru Göring, nu au fost nici măcar admise în cadrul acestei reuniuni, unde furia lui Hitler n-a încetat o clipă El a declarat, de această dată, că va rămîne la Berlin pînă la sfîrşit Participanţii au protestat: mai putea încă să lupte în sud Avertizaţi de reprezentanţii lor, Himmler, Dönitz şi Ribbentrop îi telefonează führerului pentru a-i cere să plece imediat, dar Hitler nu se lasă de loc convins Se pare că a lăsat să-i scape o glumă: — Dacă aveţi nevoie de cineva cu care să negociaţi, adresaţi-vă reichsmareşalului O va face mai bine decît mine Această frază, auzită de generalul Christian, i-a fost imediat raportată generalului Koller, şeful său, care tuna şi fulgera de douăzeci şi patru de ore: „Göring m-a lăsat aici ca să-şi verse Hitler mînia pe mine“ Koller prinse ocazia din zbor El îi lansează prin radio un mesaj lui Göring anunţîndu-l, fără să mai aştepte răspunsul, că va sosi la München, cu veşti importante Avionul decolează din Berlin la 23 aprilie, ora 15,30 şi Koller se prezintă la Berchtesgaden către prînz El îi raportează reichsmareşalului fraza cea importantă, ruptă de contextul său Göring dă atunci ordin să fie căutat Dr Lammers, şeful cancelariei, care şi el se retrăsese în oraş, şi îi ceru să îi aducă textul legii din 29 iunie 1941 În prezenţa lui Koller şi a colaboratorilor săi, colonelul von Brauchitsch şi Philip Bouhler, Göring şi Lammers au citit documentul, la care reichsmareşalul se gîndea neîncetat de cîteva zile: „— În cazul în care boala sau orice altă cauză m-ar împiedica, chiar şi temporar, să îmi îndeplinesc sarcina, în cazul în care nu aş putea da personal instrucţiuni privind exercitarea funcţiei mele, în această perioadă, îl desemnez drept succesor, cu toate drepturile mele, pe Hermann Göring mareşalul marelui Reich german“ Un apendice la document, semnat în aceeaşi perioadă de Hitler era redactat astfel: „— Avînd în vedere legea din 13 decembrie 1934, cu privire la succesiunea führerului şi a vice-cancelarului, anulez prin prezenta orice dispoziţii anterioare şi îl desemnez drept succesorul meu pe Hermann Göring, mareşalul marelui Reich german“ „Imediat după moartea mea, membrii din guvernul Reichului, guvernatorii Reichului, armata, funcţionarii din serviciile civile ale partidului naţional-socialist, muncitorii germani, formaţiile S A , SS, grupurile naţional-socialiste motorizate şi aeropurtate, vor depune în faţa lui jurămîntul de supunere“ Documentul era autentic şi încă valabil, a certificat Lammers Göring căuta încurajări pe figurile închise ale colaboratorilor săi El ezita să treacă Rubiconul În cele din urmă, se hotărî să-i trimită lui Hitler următorul mesaj: „— C G 23-4-45 Führer, sînteţi de acord ca în virtutea hotărîrii dumneavoastră de a rămîne la locul dumneavoastră de luptă, în fortăreaţa Berlinului şi în conformitate cu decretul dumneavoastră din 29 iunie 1941 să îmi asum, în calitate de succesor al dumneavoastră, guvernarea Reichului, cu depline libertăţi de acţiune pentru afacerile interne şi externe? Dacă nu primesc răspunsul în 22 de ore, voi presupune că nu mai sînteţi stăpîn pe faptele dumneavoastră Voi considera, în acest caz, că au fost îndeplinite condiţiile preliminare, specificate în decretul dumneavoastră şi voi acţiona pentru binele Poporului şi al Patriei Nu pot exprima, prin cuvinte, ceea ce simt pentru dumneavoastră în aceste momente, care sînt cele mai triste din viaţa mea Ştiţi acest lucru Dumnezeu să vă aibe în pază şi să vă ajute să veniţi aici, să ne întîlnim cît mai curînd, orice s-ar întîmpla Devotatul dumneavoastră, Herman Göring“ Era vorba de un ultimatum, a insinuat Bormann, şi în acest fel a fost primit şi de Hitler Göring nu credea că va primi vreun răspuns şi discuta primele măsuri care trebuiau luate; ideea sa fixă era să meargă să-l vadă pe Eisenhower Dar, toate aceste vise au fost risipite cînd, seara, a primit, mai întîi, o telegramă de răspuns: „— Decretul din 29 iunie 1941 nu poate intra în vigoare fără autorizaţia mea specială Nimic nu poate duce la presupunerea că nu sînt stăpîn pe actele mele Interzic, în consecinţă, orice acţiune pe care o indicaţi Adolf Hitler“ Apoi, la ora 22 punct, un detaşament SS, care dădu năvală în vilă, îl puse pe reichsmareşal sub stare de arest „Trădarea“ reichsführerului SS-iştii îi mai dădeau încă ascultare lui Himmler? Nu se ştie exact acest lucru, deoarece şeful lor ducea, şi el, un joc personal Fiecare dintre marii lideri nazişti avea împrejurul său o mică curte, un fel de proiecţie al celei care îl înconjura pe führer Himmler, „credinciosul Heinrich“, asculta sfaturile dr Kersten, masorul său, ale tinerilor săi colaboratori, generalul Schellenberg şi Ernst Kaltenbrunner precum şi pe cele ale secretarului său personal, Dr Rudolf Brandt Himmler s-a reîntors la 21 aprilie, la prînz, la cartierul său general din Hohenlychen Schellenberg făcea pe „deux ex machina“ Nu înceta să reamintească lui Himmler că ceasul acestuia a sosit La începutul lui aprilie, el a organizat o întîlnire între reichsführer şi profesorul de Crinis, în cursul căreia acesta confirmase că Hitler era foarte suferind şi că prezenta toate simptomele maladiei lui Parkinson Apoi, la 13 aprilie, Schellenberg a mai înaintat cu un pas, sugerînd: «— Totul pare să arate că este timpul ca dumneavoastră să acţionaţi!» Dar Himmler continua să ezite Se ferea de Kaltenbrunner pe care îl credea capabil să-l denunţe führerului Îi încredinţă, aşadar, acestuia o misiune în Austria, ca să poată acţiona mai liber Apoi, căută noi pretexte ca să întîrzie luarea hotărîrii În timp ce reichsführerul se pregătea să asiste la conferinţa de la Berlin, la 20 aprilie, Schellenberg îşi vedea în continuare de intrigile sale Îl aducea la şeful său pe Schwerin von Krosigk, ministrul de finanţe, purta discuţii cu Seldte ministrul muncii, fost lider al căştilor de oţel, spunîndu-le, la amîndoi, că Himmler urma să pună mîna pe putere Kersten făcea acelaşi lucru Pregătise, în Suedia, o întîlnire între Himmler şi conducătorii Congresului Mondial Evreiesc, Storch şi Masur, cu scopul de a provoca eliberarea unui număr de evrei Gestul acesta, credea el, trebuia să îi dea lui Himmler dreptul de a trata cu aliaţii Masur sosi, împreună cu Kersten, la 19 aprilie la Hartzwald, la proprietatea personală a masorului În timp ce Himmler se îndrepta spre bunker, contele Bernadotte îşi anunţă sosirea la Hohenlychen în cursul aceleiaşi zile, precizînd că va pleca pe 21 dimineaţa Întîrziind din cauza bombardamentelor, Himmler se reîntoarce la Berlin, către orele 23 Schellenberg şi Brandt îl aşteptau şi îl conduseră imediat la Hartzwald unde sosiră la 21 aprilie, la ora 3 dimineaţă Reichsführerul stă de vorbă cu Masur şi Kersten şi, după un lung discurs de justificare (el a vrut să-i expulzeze pe evrei, dar acest lucru nu a fost posibil, deoarece străinătatea şi partidul nazist, aliate într-un mod curios, se opuneau), făcu o triplă promisiune: nici un evreu nu va mai fi executat, evreii închişi vor rămîne pe loc, i se va trimite lui Masur o listă cu toţi evreii internaţi La ora 4,30, Himmler, Schellenberg şi Brandt pleacă spre Hohenlychen, unde sosesc la ora 6, tocmai la timp ca să ia dejunul cu Bernadotte Contele ceru şi obţinu evacuarea internaţilor norvegieni şi danezi Himmler vroia să îl determine pe conte să se ducă la Eisenhower pentru a organiza o întîlnire între acesta şi reichsführer Dar nu îndrăzni de loc să vorbească despre aceasta Schellenberg fu acela care, în timp ce îl conducea pe Bernadotte la maşină, abordă problema, primind următorul răspuns: „— Reichsführerul nu îşi dă seama de situaţia în care se găseşte Nu mai pot face nimic pentru el Ar fi trebuit să preia conducerea afacerilor încă de la prima noastră întîlnire Acum nu mai are nici o şansă În ceea ce vă priveşte pe dumneavoastră, dragul meu Schellenberg, aţi face mai bine să vă gîndiţi la dumneavoastră personal!“ La 22, Himmler se declară bolnav, iar Schellenberg era disperat: această nehotărîre marca falimentul tuturor planurilor sale machiavelice În după amiaza aceleiaşi zile, cei doi sosiră la Wustrow, în direcţia cartierului general a lui Dönitz Atunci a aflat Himmler, de la Fegelein, conţinutul conferinţei de la bunker şi hotărîrea führerului de a rămîne la Berlin Schellenberg îşi asumă sarcina de a-l elibera pe generalul american Vanamann şi de a-l trimite la Berna pentru „a-i face cunoscut lui Roosevelt dorinţa Germaniei de a încheia pacea cu puterile occidentale“ Pe de altă parte, Himmler se hotăra puţin cîte puţin: „— Aveţi dreptate, Schellenberg, trebuie să trec la acţiune“ şi îl trimise să reia discuţia cu Bernadotte Reichsführerul se agăţa de ideea unei întîlniri cu Eisenhower Acum era gata să-i prezinte, personal, contelui Bernadotte, această cerere Schellenberg pleacă spre Lübeck şi obţine întîlnirea cu contele pentru 23, la orele 15, la consulatul suedez de la Flensburg Bernadotte nu mai considera utilă o întîlnire cu Himmler şi îi propuse acestuia să îi transmită o scrisoare generalului Einsenhower Stăruitorul colaborator al reichsführerului reuşi, totuşi, să îl hotărască pe Bernadotte să meargă cu el la consulatul suedez din Lübeck, unde Himmler îi fixase întîlnirea Întrevederea celor trei a avut loc în acest loc, pe la orele 23 Bombardamentele aeriene care se produceau în acele momente au întrerupt curentul electric şi conversaţia se desfăşoară la subsol, la lumina unor lumînări „— Sîntem învinşi, a declarat Himmler Vă rog să transmiteţi această declaraţie generalului Einsenhower prin intermediul guvernului suedez, pentru a se pune capăt vărsării de sînge Nu vrem să capitulăm în faţa ruşilor Vom lupta în est pînă ce Aliaţii vor veni să preia schimbul, pe front“ „— Aliaţii nu vor accepta niciodată o pace separată“, a răspuns Bernadotte „— Vreau să evit, pentru germani, încercarea unei ocupaţii ruseşti“, a afirmat Himmler 7 La cererea contelui, reichsführerul redactă o ofertă de capitulare pe care Bernadotte o duse lui Gunther, ministrul afacerilor externe al Suediei Pe alte căi, puţin cunoscute, se pare că Himmler, sau poate Schellenberg în numele său, i-a mai scris, în acelaşi sens şi generalului de Gaulle Răspunsul aliaţilor a fost negativ Churchill şi Truman luaseră hotărîrea încă din 25 aprilie, să-l avertizeze pe Stalin şi să ceară o ofertă de capitulare fără condiţii făcută tuturor Aliaţilor Dar la 28, la ora 1 dimineaţa, agenţia Reuter era avizată şi, prin ea, toţi cei interesaţi şi, în primul rînd, führerul, la Berlin, care află de trădarea lui Himmler, către orele 21 Hitler fu cuprins de o violentă furie şi îl făcu public de rîs, pe „credinciosul Heinrich“ El căută îndată un ţap ispăşitor şi se gîndi imediat la generalul SS Fegelein, reprezentantul lui Himmler pe lîngă el Acest personaj foarte odios îşi pusese la adăpost, la Berchtesgaden, soţia însărcinată, născută Gretl Braun şi, în ceea ce îl privea, nu aspira decît să se retragă la timp din încurcătură Insensibil la tragedia pe care o trăia şi total lipsit de scrupule, el a şters-o englezeşte din bunker, la 26 aprilie Imprudent sau inconştient, el i-a telefonat cumnatei sale, în după-amiaza aceleiaşi zile, din apartamentul său din Berlin: „— Eva, sînt în siguranţă Trebuie să pleci din bunker înainte să nu fie prea tîrziu Este o problemă de viaţă şi de moarte Eu plec să o întîlnesc pe Gretl — Întoarce-te imediat aici, i-a răspuns Eva, stupefiată Altfel, führerul va crede că l-ai trădat“ Eva nu i-a spus nimic lui Hitler, dar Gestapoul supraveghează telefonul, iar führerul este aproape imediat avertizat „— Mergeţi să mi-l căutaţi“, îi strigă el lui Rattenhuber, şeful gărzii de securitate a bunkerului Adjunctul acestuia pleacă imediat El îl găseşte pe Fegelein în apartamentul său din Bleibtreustrasse Generalul este îmbrăcat în civil şi e gata de plecare Este arestat La Fegelein se găseşte o femeie tînără, unguroaică, soţia unui diplomat internat, care se pregăteşte să îl însoţească în Elveţia, unde acesta spera să-şi refacă viaţa În bagaje, mult aur, 500 000 de mărci, 3 000 de franci elveţieni şi chiar bijuterii aparţinînd Evei Braun Fegelein este imediat adus la bunker, degradat şi apoi închis Eva Braun nu îşi ascunde dezaprobarea, dar ea intervine, probabil, pe lîngă führer pentru a obţine iertarea trădătorului 8 În orice caz, Fegelein nu este decît prizonier Cînd, la 28 aprilie, Hitler ia cunoştinţă de telegrama Reuter, printr-o notă a postului de ascultare de la radio suedez, transmisă de Lorenz, un colaborator a lui Goebbels, el îi cheamă pe Bormann şi Goebbels, apoi îşi anunţă hotărîrea: totul e clar, Fegelein făcea parte din complot şi el urma să joace în Elveţia rolul care îi fusese încredinţat de Himmler Dă ordin ca Fegelein să fie executat Acesta este adus în curtea Cancelariei şi apoi executat de gărzile SS Este aproximativ ora 23 La Lübeck, Himmler, dezamăgit de răspunsul aliaţilor, îşi varsă mînia asupra lui Schellenberg care îl sfătuise prost Îl autorizează, totuşi, pe acesta să plece în Danemarca, pentru a negocia cu Bernadotte încetarea ocupaţiei germane în Norvegia şi internarea în Suedia a forţelor germane de ocupaţie Schellenberg se grăbi să plece „Şobolanii“ Începînd cu 22 aprilie, exodul „fazanilor de aur“, cum îi ironizau berlinezii, începuse Hitler spusese cam prea repede: „— Toţi cei care doresc, pot să plece Eu rămîn aici!“ Unii nu au aşteptat să li se mai spună o dată Printre ei, Julius Schaub, aghiotantul führerului, amiralul Puttkamer, ataşat naval, stenografii Herrgesell şi Hagen, cele două secretare 9, Christa Schroeder şi Johanna Wolf, Hoffmann, fotograful «— De zece ore, a povestit Herrgesell, obuzele ruseşti cădeau pe clădirile guvernului şi bombardamentul creştea în intensitate Au fost douăzeci de morţi şi şaizeci de răniţi în colţul străzilor Friedrichstrasse şi Unter den Linden Se răspîndise zvonul că paraşutişti sovietici erau lansaţi deasupra oraşului“ În bunker, Hitler purta o pereche de pantaloni de culoare închisă, o tunică feldgrau, cu guler alb şi cravată neagră Singura decoraţie, Crucea de fier Se schimbase mult în cîteva zile Chipul îi era răvăşit, ochii îi erau injectaţi din cauza lipsei de somn, braţul stîng îi tresărea nervos În timpul conferinţei, el spusese: „— Totul este pierdut Eu rămîn la Berlin“ Bormann şi Keitel încercaseră să-l facă să-şi schimbe părerea, amintindu-i de hotărîrea sa de a apăra pămîntul german pînă la ultima fărîmă Hitler îşi pierdea răbdarea El repeta: „— Eu rămîn aici Am decis Totul este pierdut!“ Şi cum unii continuau să discute, el lovi cu pumnul în masă: — Eu vorbesc aici, a urlat el Apoi, după ce şi-a recăpătat respiraţia: — N-aveţi decît să plecaţi, eu rămîn! Keitel a răspuns cu vocea sa gravă: — Nu vă vom părăsi Nu am să mai îndrăznesc să privesc în ochii soţiei şi ai copiilor mei dacă v-aş părăsi Dar Hitler ezita Bormann a avut un ultim cuvînt, acela al curteanului: — Este pentru prima oară cînd nu am să vă mai dau ascultare S-a aşternut o mare tăcere Nu se mai auzea decît bubuitul obuzelor în noapte Am plecat în grabă, fără să spunem nici un cuvînt» 10 „Profesorul“ Morell pleacă şi el Acest personaj viclean a întrebat, ipocrit, pe ilustrul său pacient dacă mai avea nevoie de el „— Nu am nevoie de droguri ca să mă salvez“, i-a replicat, usturător Hitler Interogat, mai tîrziu, la Nürnberg, Morell a povestit: „— Îi făcusem injecţii cu glucoză tot timpul săptămînii, între 15 şi 21 aprilie Duminecă 22 aprilie era deprimat şi urma să aibă o reuniune importantă seara Am vrut să-i fac o injecţie cu cofeină, el m-a oprit S-a înfuriat Mi-a spus că ştia că vreau să-i injectez morfină Credea că vreau să îl adorm pentru ca generalii lui să pună mîna pe el şi să-l transporte cu forţa la Berchtesgaden Am protestat El a strigat: «— Credeţi că sînt nebun? Nu mai sînteţi medicul meu Îmi retrag încrederea în dumneavoastră» Era înfuriat După aceea s-a domolit Dar a trebuit să plec în noaptea aceea Am părăsit aerodromul din Gatow, lîngă Berlin, luînd avionul spre Berchtesgaden împreună cu alte aproximativ zece persoane; secretare“ Destul de lamentabil, a fugit şi o altă persoană – Ribbentrop Însoţit de noua sa secretară, Gerda Lehder, o mică brunetă divorţată, el plecă să se refugieze la Hamburg, într-o modestă pensiune de familie La 23 aprilie, Speer revenise, încă o dată, la bunker Au fost publicate mai multe relatări privind această reîntoarcere Trevor-Roper, anchetatorul lui Intelligence Service, l-a interogat pe Speer în 1946 Acesta i-ar fi declarat că voiajul său la Berlin avea drept scop să-i confeseze lui Hitler tot ceea ce făcuse, inclusiv păcatul său de intenţie criminală Hitler, mărinimos, l-ar fi iertat şi l-ar fi lăsat să plece Astăzi, după eliberarea sa, după douăzeci de ani, Speer dă o altă versiune, care ţine mai puţin de foileton „— Dacă am mai făcut o dată drumul de la Hamburg la Berlin, a fost numai pentru a merge să-l caut pe omul pentru care încercasem aproape o afecţiune filială şi pentru a-l smulge din capitală Aveam la dispoziţie două avioane de tipul Fieseler-Storch M-am dus la Cancelaria Reichului ca să-l întîlnesc pe acest om Imediat ce a aflat de prezenţa mea, Hitler îşi exprimă dorinţa de a-mi vorbi În bunker tocmai se ţinea o conferinţă importantă Se punea problema dacă mai era oportun ca Hitler să fugă din Berlin cu avionul, împreună cu colaboratorii săi cei mai apropiaţi În treacăt fie zis, am încercat o satisfacţie adîncă şi mută atunci cînd, Bormann, care a afişat întotdeauna faţă de mine aere de superioritate pretenţioase, m-a interceptat pe drum ca să-mi pună, în mod direct, întrebarea crucială: «— Sînteţi şi dumneavoastră de părere să plecăm chiar astăzi cu toţii la Obersalzberg?» Hitler nu a întîrziat să oprească el însuşi discuţia El a lăsat să se înţeleagă, foarte clar, că intenţiona să rămînă în Berlin şi că la Berlin dorea să-şi afle sfîrşitul Eu i-am spus, de altfel, că nu mi se părea prea judicios să plece ca să-şi pună capăt zilelor în casa sa de la ţară şi, poate, acesta a şi fost argumentul care l-a decis A doua zi, dimineaţa, a fost momentul de adio, un adio dintre cele mai scurte, dintre cele mai reci Poate se aşteptase ca eu să îl urmez, în continuare, pînă la capăt, nu ştiu Fapt este că, de data aceasta, nu mi-a întins mîna“ Această nouă versiune, prima pe care Speer o emite fără să fie prizonier, fără să fie interogat de un ofiţer britanic, ni se pare cea mai verosimilă Adăugăm că ministrul era neliniştit în momentul în care părăsea Hamburgul pentru a merge la Berlin, la 23 aprilie El a dat ordin să fie înregistrat la radio Hamburg un apel către populaţie, cerîndu-i să apere potenţialul industrial al Germaniei şi să nu execute ordinele de sabotaj Speer îl însărcinase pe unul din prietenii săi să difuzeze acest apel imediat ce va fi anunţată moartea lui Hitler, sau dacă el însuşi nu se mai întorcea 11 Este clar că, în 1946, prizonierul Speer îşi pregătea atitudinea sa, în vederea procesului de la Nürnberg, atît faţă de judecătorii săi cît şi faţă de istorie Oricum, Speer a rămas opt ore în bunker, bombardamentele nepermiţîndu-i nici o ieşire înainte de ora 24 Apoi, el s-a întors la Flensburg şi s-a dus să îl salute pe Dönitz Ultimii fideli Plecarea „şobolanilor“ eliberează cîteva camere în bunker La 23 aprilie, în zorii zilei, Hitler trimite să fie căutată doamna Goebbels şi copiii Ministrul Propagandei şi soţia sa locuiau tot în clădirea sau în adăpostul Ministerului Propagandei Cei şase copii ai lor rămăseseră în vila ministrului la Schwanenwerder Magda Goebbels trimise să fie aduşi, înainte de a sosi la bunker, unde îşi făcu o intrare remarcată, în aceeaşi zi, spre sfîrşitul dimineţii Goebbels sosise în ajun, pe la orele 17 Membrii familiei Goebbels vor locui, de aici înainte, în bunker, pînă la sfîrşit Înainte de a părăsi ministerul, Goebbels şi-a pus ordine în hîrtii A redactat ultimile pagini ale jurnalului său 12, precum şi un discurs destinat pentru radio: „Berlinul nu va fi oraş deschis “ Goebbels şi-a luat adio de la colaboratorii săi cei mai apropiaţi 13 Lui Fritzsche, i-a declarat încă din 21 aprilie: «— Ceea ce mi se întîmplă este conform cu voinţa poporului german; în cea mai mare majoritate a sa el a aprobat plecarea noastră de la Liga Naţiunilor Germanii au votat pentru o politică de curaj şi onoare, împotriva unei politici de pace Poporul german a fost acela care a ales războiul » Era ora adevărului – Fritzsche îşi mai punea încă întrebări în legătură cu justificarea dată de şeful său, la 21 aprilie „— Într-adevăr, Goebbels nu dăduse niciodată, pînă atunci, astfel de explicaţii cu privire la acest plebiscit, nici în cerc restrîns, nici în public Cum discutasem cu el timp de cîteva luni despre necesitatea retragerii lui Hitler, care trebuia să îi redea poporului libertatea, eram consternat de consecinţele care, pentru mine, decurgeau din cuvintele sale, care, pentru el, conţineau întreaga explicaţie a evenimentelor „Am încercat să-i vorbesc lui Goebbels despre acest lucru S-a eschivat şi mi-a dat ordin să plec la Hamburg Nu i-am dat de loc ascultare M-am reîntors la el acasă dar nu am reuşit nici să mă apropii de el M-am dus la bunker, unde se retrăsese cu familia lui şi, din ordinul său, nu am fost primit L-am chemat la telefon, nu m-a lăsat să-i vorbesc L-am rugat, prin intermediul dr Naumann, secretar de stat să vină în biroul meu A făcut promisiunea, dar nu s-a ţinut de cuvînt “ Este limpede că Goebbels a meditat îndelung asupra viitorului Toate datele ne permit să presupunem că ministrul spera într-o răsturnare a alianţei şi o înţelegere între Berlin-Washington-Londra, în vederea continuării luptei cu U R S S Goebbels nutrea încă vreo astfel de speranţă atunci cînd s-a închis şi el în bunker? Nu, spun biografii săi Da, spune Trevor-Roper Într-adevăr, era logic ca în acest oraş bombardat, în proporţie de 30% distrus, liderii să facă bloc comun în jurul şefului lor venerat pentru a lua deciziile importante Alt lider care rămînea aproape de führer era Bormann Acest fost adjunct al lui Hess a ştiut, pînă atunci, să profite de toate greşelile comise de rivalii săi şi să devină omul indispensabil Răbdarea sa atingea paroxismul Triumfase asupra tuturor duşmanilor săi, ultimii fiind Göring şi Himmler Rămînea singur, sau aproape singur şi ţinea în mînă întregul mecanism al partidului Bormann şi Goebbels se temeau reciproc unul de altul şi evitau să intre în opoziţie În felul acesta, în ultimele sale zile, Hitler mai putea, încă, să dezbine pentru a stăpîni Care erau planurile lui Bormann? Să rămînă în umbră de unde să nu iasă decît la momentul propice, să nu se descopere pînă în ultimul minut, să-i incite pe figuranţi, inclusiv pe Goebbels, să se sacrifice, apoi să plece cît mai repede şi să reapară cînd timpurile se vor schimba Acestea sînt concluziile care se pot trage din analiza comportării sale, în aceste zile fatale Nici o clipă Bormann nu a pierdut speranţa de a se salva, nici o clipă nu a încetat să afirme că va rămîne pînă la capăt Am putea oare considera adevărul că Bormann nu voia de loc să plece fără să aibă siguranţa morţii führerului, această moarte care făcea din el şeful de necontestat al partidului, sau cel puţin se gîndea la acest lucru? Totuşi, persoana care era cea mai apropiată de Bormann, Elsa Krüger, secretara sa, care a rămas lîngă el pînă la 1 mai, declară că Bormann, după ce a încercat tot ce a putut pentru a-l convinge pe führer să plece în Sud, s-a arătat obosit şi descurajat „— La 25, nu l-am văzut de loc pe Bormann toată ziua Am presupus că era la führer şi că urmau să se producă evenimente importante «— Führerul refuză să părăsească bunkerul, mi-a spus el cînd m-a chemat, în fine, în biroul său, către orele 22 El consideră că datoria noastră este să rămînem pînă la capăt — Şi după aceea? l-am întrebat exasperată — Sîntem germani Am fost germani în zilele fericite Vom rămîne, orice s-ar întîmpla » — Tot ceea ce îmi mai rămînea de făcut, a încheiat Elsa Krüger, era, ca din punct de vedere mental, să mă pregătesc să mor ” Elsa Krüger spune că şeful său era un om deosebit de muncitor, dar, în acelaşi timp şi un om foarte dur Lucra în mod regulat între cincisprezece şi optsprezece ore pe zi, pretinzînd acelaşi efort şi de la subalternii săi Hitler îl iubea pentru că era deschis, discret, credincios şi la fel de mizantrop ca şi el Tînăra fată urma să mai încerce încă multe emoţii în cursul acelei tragice săptămîni Ultimii vizitatori La 24 aprilie, Bormann i-a expediat din bunker o telegramă general-colonelului von Greim, şeful Luftflotei VI, la München Acesta era, de urgenţă, convocat la Hitler Greim, un nazist necondiţionat nu a ezitat nici un moment În noaptea de 25, el zboară fără să facă escală pînă la Rechlin şi de acolo pînă la Berlin Era însoţit de Hanna Reitsch, căpitan al Luftwafei, campioană internaţională de paraşutism şi celebru pilot de încercare Această mînă de femeie, teribil de fanatică, catolică şi nazistă, visa să creeze un corp german de Kamikaze 14 şi nu ezita să piloteze rachete V2 pentru zborurile de încercare În afară de aceasta, cunoştea perfect Berlinul şi putea fi un bun ghid A fost o călătorie de domeniul aventurii Totul a decurs bine pînă la Rechlin, dar de aici şi pînă la Gatow trebuia utilizat un avion de vînătoare cu un singur loc De bine de rău, Reitsch se strecură, pe burtă, la spatele avionului în timp ce Greim s-a aşezat pe lada de bagaje pentru a lăsa unicul loc pilotului Zborul a durat treizeci de minute şi s-a desfăşurat fără vreun incident, în afara unui atac al avioanelor de vînătoare ruseşti care, din fericire, a fost evitat Din Gatow, Greim şi cu Reitsch îşi reiau cursa cu un Storch şi aterizează la Porţile Brandeburgului, deoarece Berlinul era încercuit Reitsch este la postul de comandă şi nu reuşeşte să evite tirul ruşilor care se folosesc de tunurile de la tancuri Avionul este atins puţin în faţa emiţătorului de radio Greim este rănit, dar aterizarea se face normal Aviatoarea povesteşte, astfel, sfîrşitul călătoriei „Cartierul este ca şi mort Arbori smulşi din pămînt, crengi rupte, blocuri mari de beton acoperă solul Oroarea pe care o emană aceste dărîmături te îngheaţă Nu a mai rămas deci, pe aici, nici o urmă de viaţă! Îl ajut, cu multă trudă, pe general, care şi-a revenit, să iasă din avion; el poate fi reperat de la înălţime şi prins în obiectiv Rănitul se aşează la marginea drumului Acum trebuie să aşteptăm o maşină care poate va trece pe drum Va fi oare o maşină germană sau inamică? Nimeni nu poate şti Timpul se scurge ucigător de încet Nu departe de noi răsună focuri de arme, scurte, seci În rest, nimic decît pustiul înfricoşător În fine – nu ştiu cît timp am aşteptat – trece un camion german pe care îl oprim şi care ne ia Traversăm Poarta Brandeburgului, ne continuăm drumul pe Unter der Linden, apoi pe Wilhelmstrasse, o cotim pe Vosstrasse Ceea ce văd de-a lungul drumului îmi apare ca o fantastică răsturnare de decor, cînd mă gîndesc la orgolioasa faţadă pe care o ofereau aceste străzi altădată Nu mai rămăsese aproape nimic, decît mine, cenuşă şi acest usturător miros de incendiu Oprim înaintea intrării adăpostului Cancelariei Gărzi SS îl transportă pe general în sala de operaţii a bunkerului, unde doctorul Strumpfegger îi dă, imediat, îngrijirile necesare După aceea, sîntem conduşi – generalul culcat pe o brancardă – două etaje mai jos, în adăpostul führerului Coboară scara doamna Goebbels, pe care o văd pentru prima oară; o recunosc după fotografiile sale Un moment priveşte cu ochii holbaţi micul nostru cortegiu, ca şi cum nu ar fi fost în stare să înţeleagă că mai pot răsări acolo fiinţe umane Apoi mă strînge în braţe, plîngînd În adăpostul führerului, la capătul micului culoar care serveşte drept vestibul, îl întîlnim pe Adolf Hitler Corpul său este mult aplecat înainte, braţele îi tremură fără încetare, privirea sa are ceva îndepărtat şi fix Ne salută cu o voce fără timbru Greim face o relatare asupra călătoriei Hitler îl ascultă imobil, încordat Cînd generalul termină de vorbit, führerul îi strînge mîna şi întorcîndu-se către mine: «— Ah! Curajoasă femeie! mai există deci fidelitate şi curaj în lume!» Ne face, apoi, cunoscut motivul pentru care l-a chemat pe Greim Crede că Göring l-a trădat Hitler îi arată lui Greim mesajul radio, devenit celebru, prin care Göring reclamă asigurarea succesiunii führerului «— Nu voi fi de nimic cruţat în lumea asta, nici de decepţii, nici de dezertări, nici de dezonoare, nici de trădare Am dat ordin ca Göring să fie imediat arestat, i-am luat toate funcţiile, l-am dat afară din toate organizaţiile» Hitler îl numeşte, apoi, pe Greim ca succesor al lui Göring, cu promovarea imediată la gradul de mareşal În bunker tensiunea creştea Rînd pe rînd, secretarele se duceau să se joace cu copiii lui Goebbels Singurul moment semnificativ al sejurului lui Greim şi Reitsch, în zilele de 26-28 aprilie, este executarea lui Fegelein Hanna Reitsch povesteşte, astfel, momentele petrecute în bunker: „— Timpul pe care nu îl consacru serviciului ca infirmieră pe lîngă mareşalul von Greim, îl petrec cu copiii lui Goebbels La cîteva minute după ce am fost primiţi de Hitler, doamna Goebbels mă conduce în camera sa, cu un etaj mai sus, oferindu-mi posibilitatea să-mi fac puţin toaleta: sînt plină de praf şi de murdărie Intrînd în cameră, văd şase chipuri frumoase de copii între patru şi doisprezece ani, care din cuşetele lor suprapuse mă privesc cu o vie curiozitate Faptul că eu ştiu să zbor, aceasta deschide pe dată larg poarta fanteziei lor copilăreşti şi în timp ce, încă bulversată de emoţiile din ultimile ore, mă spăl, ei încep să sporovăiască, întrebările se îngrămădesc pe buzele lor, mă obligă, de voie sau cu forţa, să intru în lumea lor complicată Din acest moment, la fiecare prînz trebuie să viu spre ei, să le vorbesc despre ţările străine pe care le-am vizitat, despre oamenii care locuiesc acolo, să le descriu raidurile mele aeriene şi să adaug, la aceste relatări, poveşti cu zîne pe care ei le cer Fiecare îşi exprimă entuziasmul în maniera lui naturală, inteligentă, deschisă Afecţiunea fraternă pe care aceşti micuţi o au unii pentru alţii are ceva extrem de emoţionant Cînd o anghină l-a izolat pe unul din copii într-o cameră vecină, trebuie să-mi întrerup din cînd în cînd povestirea pentru ca unul dintre fraţi sau surori să se ducă, fiecare pe rînd, să-i repete urmarea poveştii micului bolnav Îi învăţ să cînte pe mai multe voci şi apoi îi învăţ melodii tiroleze, în care excelează foarte repede Detunăturile, exploziile nu îi tulbură; ei cred, cu naivitate, ceea ce li s-a spus, că „unchiul führer“ îi va învinge astfel pe duşmani Şi dacă, uneori, celui mai mic îi este frică, cei mai mari îl consolează de îndată cu această perspectivă Tocmai acest tablou liniştit, care nu se schimbă nici chiar atunci cînd tensiunea creşte de la o oră la alta, ajungînd să devină insuportabilă, acest tablou din timpul zilelor petrecute în fundul bunkerului, îmi vine cel mai greu să îl suport Sînt anumite momente cînd îmi depăşeşte aproape forţele «Mîine dimineaţă, cu ajutorul lui Dumnezeu, ai să te scoli din nou» cîntam seara cu copiii, înainte ca ei să adoarmă Se vor mai trezi ei, oare, încă o dată?“ Acesta este raportul, destul de elaborat, pe care aviatoarea l-a publicat, şase ani după aceste evenimente, înainte de a pleca în Ghana pentru a se angaja ca instructoare În 1945, relatarea sa, mai trunchiată, avea mai multă culoare Extragem cîteva pasaje: „Hitler: Un om total dezorientat, decăzut Mergea de la un perete la altul, scuturînd nervos hîrtiile, se prăbuşea în faţa unei mese sau se fixa în faţa unei hărţi, mutînd pe ea micile steguleţe Mai păstra o speranţă: Wenck, a cărui armată, credea el, putea să degajeze capitala Nici o hartă de operaţii, nici un plan de luptă, nici un aparat de radio Un singur telefon, al cărui fir a fost curînd tăiat Hitler, în timp ce soarta Berlinului era în joc, nu avea nici unul din elementele care ar fi putut să-i dea iluzia că mai conducea încă o bătălie Eva Braun: Ea îndeplinea, în linişte, micile sale sarcini feminine şi, în momentele de răgaz, îşi pilea unghiile şi îşi schimba rochiile Privea cu calm faptul de a muri împreună cu führerul abandonat şi trădat de toţi O femeie frumoasă, fără influenţă “ Adăugăm că ea nu credea, nicidecum, într-o posibilă căsătorie Să urmărim, în continuare, însemnările lui Reitsch: „Bormann: Nu îşi acorda prea multe momente de mişcare Rămîne cea mai mare parte a timpului aşezat în biroul său Nota pentru posteritate evenimentele importante care se desfăşurau în bunker Fiecare gest, fiecare cuvînt îşi găseau locul în caietele sale Cîteodată, se ridica pentru a merge să întrebe pe un ton ursuz care a fost exact sensul la cutare sau cutare remarcă a führerului Goebbels: Îl considera pe Göring drept singurul responsabil al înfrîngerii Îl califica drept incompetent, laş, ambiţios, trădător şi chiar porc Gesticula, arbora poze istorice Un tip grotesc Magda Goebbels: Ea era convinsă că, după înfrîngere, pentru un german, viaţa nu mai merita să fie trăită Îi deplîngea pe toţi cei care trebuiau să supravieţuiască fără onoare “ 15 Pe scurt, Reitsch era – conştient sau nu – îndrăgostită fanatic de führer şi lucrul cel mai insuportabil pentru ea a fost descoperirea acestei Eva Braun Ea a mers pînă acolo, încît, în momentul plecării, acceptînd o serie de scrisori din partea celor mai mulţi locuitori ai bunkerului: Hewel, Eva Braun, Bormann, Goebbels, doamna Goebbels, a avut grijă să o deschidă pe a Evei Braun şi apoi să o citească; în cele din urmă a rupt-o, deoarece găsea că tonul ei este „vulgar şi teatral“ 16 Hitler îi încredinţa lui Greim grija de a-i readuna pe membrii Luftwaffei, pentru a susţine ofensiva lui Wenck care trebuia, spunea el, să elibereze bunkerul Să reluăm relatarea lui Reitsch: „— Violenţa asaltului împotriva Cancelariei creşte din oră în oră Nu e nici o îndoială, ruşii înaintează fără încetare Nu mai avem nici cea mai mică speranţă de a mai vedea vreodată lumina zilei De aceea, mi se pare miraculoasă această noutate că un JU-52 a aterizat deasupra marei artere a „Axei“ Est-Vest pentru a-l căuta pe Greim şi pe mine şi pentru a ne duce dincolo de Berlin Rudel telefonează şi el de la Rechlin, profitînd de ultima linie care mai era disponibilă, ca să ne facă aceeaşi propunere Greim refuză A doua zi după sosirea noastră în bunker, Hitler m-a chemat în cabinetul său de lucru Îl revăd aşa cum era atunci, în picioare, şi mai palid decît în urmă cu o zi, cu umerii şi mai încovoiaţi, cu obrazul livid, cu trăsături căzute de bătrîn Îmi întinde două fiole mici cu otravă; în felul ăsta, îmi spune el, Greim şi cu mine vom avea posibilitatea să ne servim de ele atunci cînd vom vrea Apoi, îmi spune că dacă generalul Wenck nu reuşeşte să elibereze Berlinul, aşa cum mai speră încă, el este hotărît să se sinucidă împreună cu Eva Braun Chiar dacă această speranţă nebunească s-ar fi realizat, am impresia că Hitler nu ar fi mai avut forţa să continue să trăiască În zilele care au urmat, el a respins, fără nici măcar să le discute, propunerile care i-au fost făcute, de a fugi cu avioanele JU-52 sau Arado-96, care mai aterizau încă pe „Axa“ Est-Vest Numai convingerea că prezenţa sa la Berlin era pentru soldaţi un ultim stimulent în luptă îl mai ţinea în viaţă Vine şi noaptea de 28-29 aprilie Avalanşa de focuri întrece în violenţă toate bombardamentele precedente Un adevărat uragan se dezlănţuie şi se abate asupra Cancelariei Se spune că ruşii ar fi atins deja capătul lui Wilhelmstrasse, şi că ar fi înaintat pînă la Potsdamer Platz Este aproape de miezul nopţii cînd Hitler îşi face o intrare neaşteptată în camera mareşalului Chipul său este alb ca varul; părea deja un mort Ţine în mînă un mesaj radio şi o hartă Se întoarce spre Greim «— Iată că şi Himmler m-a trădat Trebuie să părăsiţi amîndoi bunkerul şi cît mai repede Sînt avertizat că ruşii vor să ia cu asalt Cancelaria în cursul dimineţii » Desface harta «— Dacă artileria noastră reuşeşte, adaugă el, să distrugă poziţiile pregătite în străzile care duc înspre Cancelarie, vom cîştiga cel puţin douăzeci şi patru de ore, ceea ce i-ar permite generalului Wenck să mai sosească încă la timp Se aud deja focurile tunurilor germane lîngă Potsdam » El explică, în continuare, că Arado-96, care a reuşit să aterizeze pe Axă, este la dispoziţia noastră Greim este, din nou, însărcinat să reunească membrii Luftwaffei pentru susţinerea lui Wenck Sînt condusă la etajul superior de colonelul von Below – continuă Reitsch – împreună cu mareşalul von Greim, care se sprijină, cu greutate, în cîrjele sale Pe măsură ce urcăm, mirosul de incendiu şi de sulf se înteţeşte iar praful de calcar, care înlocuieşte aerul, ne învăluie din ce în ce mai mult Tocmai în acel moment bombardamentul încetează Cînd intrăm pe Vosstrasse, cerul este, tot, o mare de flăcări de un galben roşiatic Un tanc ne îmbarcă Începe o cursă fantastică printre dărîmăturile din Vosstrasse, care nu mai are nimic din aspectul unei străzi Şuieratul grenadelor, bubuiturile exploziilor invadează aerul, pămîntul se cutremură, în timp ce foc şi fum ţîşnesc spre cer Dar cel mai îngrozitor lucru este că nu ştiu dacă acest cartier, în care ne găsim, nu este deja ocupat de ruşi Am trecut, fără piedici, colţul dintre Vosstrasse şi strada Herman Göring Respirăm uşuraţi Iată că ajungem la Tiergarten, apoi la postul de control aerian, aproape de Coloana Victoriei, care mai este, încă, în mîinile germanilor „Axa“, însăşi, se găseşte sub un foc continuu Arado este garat într-un hangar cu dărîmături E necesară o remarcabilă stăpînire a avionului ca să poţi ateriza în astfel de condiţii Pilotul care a realizat acest tur de forţă este acelaşi care ne condusese la Gatow Acum trebuia să zburăm în trei, deşi avionul nu avea decît două locuri Curieri anunţă că pe patru sute de metri din „Axă“ nu există pîlnii făcute de grenade dar lucrurile se pot schimba în fiecare moment În orice caz, decolarea va fi o chestiune de şansă Razele proiectoarelor inamice, ca nişte lungi degete, palpează continuu „Axa“ Cu toate acestea, Arado reuşeşte să se desprindă de sol fără să fie văzut Luăm direcţia Poarta Brandeburgului Carul Victoriei îşi înalţă silueta neagră în lumina proiectorului Îl survolăm Acum inamicul ne-a simţit Se trage cu obuze trasoare Aerul pare plin de ele La o altitudine de aproximativ o mie şapte sute de metri, atingem o pătură de nori care ne primeşte în desimea sa salvatoare, traversăm, şi deasupra noastră iată, din nou, cerul limpede, inundat de lumina lunii Ne îndreptăm spre Rechlin Strălucirea de argint a lacurilor alternează cu reflexul roşu al satelor în flăcări care, pretutindeni, se întind de-a lungul drumurilor războiului şi distrugerii Dimineaţa, pe la ora trei, aterizăm la Rechlin “ De la Rechlin, cei doi eroi zboară spre Ploen, unde îl întîlnesc pe Dönitz De acolo, ei fac un ocol pînă la Dobbin, unde se găsesc Keitel şi Jodl Greim, gemînd de durere şi Reitsch, vorbind alandala, cer, peste tot, întăririle promise Keitel părăsise bunkerul la 22 aprilie, împreună cu Jodl El urmărea eforturile generalului Wenck şi îi confirmase führerului, printr-un mesaj telefonic din 24 aprilie că cea de-a 12-a armată urma să elibereze Berlinul Dar pe 25, ruşii şi americanii făcuseră joncţiunea la Torgau, pe Elba Berlinul era încercuit şi Reichul tăiat în două părţi Armata lui Wenck se volatiliza din ce în ce, cu fiecare zi Generalii Heinrici şi Wenck nu se mai gîndeau decît să-şi salveze oamenii Keitel a încercat să îi oblige să menţină poziţiile fixate de führerul în delir Heinrici a refuzat net Keitel îl declară eliberat din funcţiile sale Cînd mareşalul Keitel îl văzu venind pe Greim şi Reitsch, nu le promise nimic dar îşi exprimă neputinţa: armata lui Wenck nu mai există decît în imaginaţia führerului Cei doi aviatori şi-au continuat drumul spre Sud Ei se duseră să-l salute, la Koeniggraetz, pe mareşalul Schörner, şeful grupului de armate Centru, dar Greim, foarte bolnav, trebuie să rămînă la pat timp de patru zile Ei îşi reiau drumul spre Zell am See, ca să-l revadă, la 8 mai, pe mareşalul Kesselring, şeful grupului de armate Sud şi pe generalul Koller, care nu răspundea la un ordin de a se întoarce imediat la bunker Toate aceste ordine nu mai aveau nici un sens Koller le îngrămădea pe masă – 29 aprilie – de la Göring, în continuare prizonier la SS «Dacă Koller nu este un c , fără cea mai mică corectură, va veni mîine să mă vadă! » (La ce bun, asta înseamnă douăzeci şi patru de ore de voiaj, notează Koller) – 30 aprilie – de la Bormann: «La Berlin situaţia se agravează Dacă noi cădem, veţi fi responsabil, pe onoarea dumneavoastră, de vieţile oamenilor dumneavoastră şi de cele ale familiilor dumneavoastră, iar trădătorii din 23 aprilie vor fi lichidaţi toţi fără excepţie» – 1 mai – Desemnarea lui Dönitz ca succesor al führerului Semnat: Bormann Greim ajunge, pînă la urmă, la spitalul din Kitzbühel unde a fost capturat de americani El a sfărîmat, atunci, între dinţi, fiola cu cianură Reitsch s-a întors la părinţii săi, la Salzburg, unde află că toţi ai săi se sinuciseră Nu mai rămăseseră decît şapte morminte DOCUMENTE: Cei care rămîn, povesteşte secretara Gertrud Junge, păreau că aşteaptă, în continuare, ceva, un fel de miracol care nu venea de loc Pe mese erau întinse hărţi, uşile erau toate deschise, nimeni nu mai putea să doarmă, nimeni nu mai ştia nici ce dată era, nici ce oră Hitler nu mai suporta să rămînă singur Se plimba, permanent, de la o cameră la alta schimbînd cîteva cuvinte cu cei care rămîneau Vorbea de moartea sa iminentă şi de sfîrşitul care se apropia Anunţarea joncţiunii ruso-americane, departe de a-l doborî, i-a redat o oarecare speranţă El aştepta un conflict între aliaţi şi răsturnarea alianţelor prevăzute Dar, la 28 aprilie nimic nu transpiră despre un astfel de dezacord Aproape nimeni în bunker nu mai credea într-un sfîrşit favorabil Magda Goebbels, în scrisoarea către fiul său, datată 28 aprilie, scria: «Vom da vieţilor noastre naţional-socialiste singurul sfîrşit onorabil» Încă din 22 şi 23 aprilie, Eva Braun îşi luase adio, pe cale epistolară, de la sora sa şi de la cea mai bună prietenă, împărţind şi ultimele instrucţiuni Femeile au mai multă intuiţie decît bărbaţii La ce se gîndea Hitler în acea seară sinistră din 28 înspre 29 aprilie? «Spunea – atestă secretara Gertrud Junge – că soarta unei bătălii depinde de ultimul batalion Cita bătălia de la Kunersdorf şi dădea în acest sens, ca exemplu, Waterloo Credea că dacă ar putea rezista în faţa ruşilor, la Berlin, i-ar electriza pe germani, strîngîndu-i în jurul unui Stalingrad însă de astă dată, invers; că mai dispunea încă de forţe apreciabile în Norvegia, Italia, Cehoslovacia care ar mai fi avut timp să conveargă spre capitală, pentru a prelungi războiul Între timp, între ruşi şi anglo-americani, incidentele ar lua amploare, pînă cînd, un conflict va fi inevitabil Atunci, el ar deveni arbitrul » Obsesia era Berlin-Praga, Wenck şi Schörner Dar, în timp ce ruşii se apropiau, erau la 1 500 metri de bunker, Hitler se închide în birou cu Gertrud Junge pentru a-i dicta testamentul său politic şi testamentul personal În cursul nopţii, secretara bate textul la maşină în patru exemplare, iar Hitler îl semnează la 29 aprilie, la ora patru dimineaţa Cînd termină de dictat, führerul trece la etapa următoare: se căsătoreşte cu Eva Braun Ceremonia se desfăşoară fără pompă, în faţa unui oarecare Walter Wagner, funcţionar de stat civil, din capitală, convocat în acest scop de Goebbels, gauleiter al Berlinului După părerea unor martori, printre care G Junge, această ocazie a adus o anumită destindere, atingînd orgii, în unele camere din bunker; după părerea altora, printre care G Christian şi W Naumann, secretar de stat al lui Goebbels, ea nu a depăşit limitele decenţei E adevărat că existau, împreună cu gărzile SS, aproximativ patru sute de persoane în diferite bunkere Probabil că martorii nu se referă la aceleaşi locuri şi nici la aceleaşi persoane 17 Toţi afirmă, în unanimitate, că Krebs, Burgdorf şi Bormann, după ce au băut o cantitate copioasă de vin, s-au culcat beţi, pe culoare, sforăind cu putere Goebbels, grijuliu să împartă gloria führerului, crezu nimerit să redacteze, sub formă de mesaj către poporul german, un apendice la testamentul politic al lui Hitler Ministrul semnează textul la 29 aprilie, la ora 5,30 dimineaţa şi îl păstrează sub ochii lui În cursul dimineţii, trei bărbaţi părăsesc bunkerul: maiorul Johanmeier, un asistent al lui Burgdorf, Lorenz, un colaborator al lui Goebbels şi SS-istul Zander, un asistent al lui Bormann Ei deţin, primul – o copie a testamentului politic, destinat mareşalului Schörner iar cel de-al doilea – o copie a celor două testamente şi actul de căsătorie, destinat amiralului Dönitz Schörner trebuia informat în ceea ce priveşte numirea sa în gradul de comandant-şef al armatei, iar Dönitz despre promovarea sa în fruntea statului Mesagerul lui Goebbels lucra pentru istorie: ministrul propagandei ţinea să ocupe locul, alături de führer, în faţa posterităţii Aceasta este raţiunea pentru care el a pus textul său alături de cele două ale führerului, încredinţîndu-le numai unuia dintre colaboratorii săi La conferinţa führerului, spre prînz, alţii profită şi ei de situaţie pentru a pleca Este vorba de Freytag von Loringhoven, Weiss şi Boldt, ofiţeri de stat major, adjuncţi ai generalului Krebs Să îl ascultăm pe Boldt: „Freytag şi cu mine stăm aplecaţi deasupra hărţilor Berlinului Ieri seară, am luat hotărîrea să nu aşteptăm sfîrşitul în adăpost Am construit un plan pentru a încerca o străpungere, cu autorizaţia lui Hitler Ne sînt oferite numai două posibilităţi: să mergem la moarte luptînd, sau să încercăm să-i ducem un mesaj lui Wenck Krebs intră în cameră şi îi comunicăm decizia noastră El nu se hotărăşte să accepte imediat proiectul nostru Prevede anumite dificultăţi din partea lui Hitler Izbutim să-l cîştigăm pe Burgdorf de partea noastră şi, lucru extraordinar, Bormann ne vine şi el în ajutor Locotenent-colonelul Weiss îşi exprimă dorinţa să ni se alăture Cu sprijinul lui Burgdorf şi a lui Bormann reuşim, în cele din urmă, să îl convingem pe Krebs că este extrem de importantă stabilirea unei legături cu Wenck, de la care nu mai avem nici o ştire de mai multe zile În discuţia cu Bormann, pornim, bineînţeles, de la punctul de vedere că „victoria e sigură“ La prînz, Hitler dă ordin să fim chemaţi pentru conferinţă: informaţiile noastre privind situaţia prezentă sînt mai degrabă vagi Dacă mai ştim, încă, cu aproximaţie, care este situaţia în centrul oraşului, în ceea ce priveşte celelalte cartiere nu dispunem decît de zvonuri şi supoziţii Krebs a promis să vorbească pentru noi la sfîrşitul conferinţei Momentul decisiv a sosit În încheierea raportului său, Krebs adaugă, la întîmplare, că trei tineri ofiţeri îşi propun să iasă din Berlin ca să îl caute pe generalul Wenck Hitler îşi ridică ochii de pe hartă şi priveşte drept în faţa lui, ca şi cum gîndurile i-ar fi absente Apoi, după cîteva secunde de tăcere, întreabă: «Cine sînt aceşti ofiţeri? » Krebs ne numeşte «Cine sînt şi unde se găsesc în acest moment?» De data aceasta Burgdorf este acela care îi dă informaţiile cerute Din nou, cîteva secunde de tăcere pline de nelinişte care ni se par o eternitate Freytag mă priveşte şi ghicesc că tensiunea sa e la fel de mare ca şi a mea Deodată, Hitler mă priveşte drept în ochi şi mă întreabă: «Cum scontaţi să ieşiţi din Berlin?» Înaintez în faţa mesei şi îi explic planul nostru pe hartă: vom merge de-a lungul Tiergartenului, pe Kurfürstendamm, vom traversa Piaţa Adolf Hitler, Stadionul şi în fine Pichelsdorf De acolo, vom lua o canoe pentru a coborî pe Havel pînă la Wannsee Hitler mă întrerupe: «Bormann, procuraţi imediat pentru aceşti trei ofiţeri o barcă cu motor, fără care nu vor reuşi niciodată să treacă» Simt cum tîmplele îmi zvîcnesc cu furie Am cîştigat sau totul va eşua, pînă la urmă, din cauza acestei bărci cu motor? Cum va putea Bormann să ne procure o astfel de barcă în situaţia actuală? Înainte ca Bormann să poată răspunde, îmi iau inima în dinţi şi spun: «Führer, ne vom procura o barcă automobil şi îi vom înăbuşi eşapamentul În felul acesta vom reuşi, în mod cert, să trecem» Pare satisfăcut, scoatem un suspin de uşurare Se ridică încet, lasă să cadă asupra noastră o privire obosită, ne strînge mîna la fiecare în parte şi ne spune: «Salutaţi-l pe Wenck din partea mea Spuneţi-i să se grăbească, altfel va fi prea tîrziu» Burgdorf ne înmînează, la fiecare, cîte un permis de trecere ca să putem trece peste liniile germane Cînd ne reîntîlnim pe culoar, ne strîngem mîinile cu efuziune Vom scăpa din cavoul funerar al acestui faraon modern Avem din nou o şansă, deşi ea este destul de mică Ceasurile noastre indică ora 12,45 Ne facem pregătirile în mare grabă, împachetăm ceva alimente de rezervă, ne punem căşti de oţel, ne luăm cîte o mitralieră în bandulieră, ne punem în buzunare hărţile care ne sînt indispensabile Freytag îşi descoase benzile roşii de la pantaloni Cîteva scurte strîngeri de mînă, în semn de adio, şi plecăm Sîntem în 29 aprilie Este ora 13,30“ Cei trei ofiţeri pornesc pe drumul mesagerilor de dimineaţă pe care îi ajung din urmă aproape de Wannsee Colonelul von Below, ataşat al Luftwaffei pe lîngă führer, şi ordonanţa sa, Matthiesing, părăsesc şi ei bunkerul, la începutul după amiezii, pe aceeaşi cale Below este însărcinat cu un mesaj pentru Keitel 18 Ei îşi regăsesc colegii în acelaşi loc Cei trei purtători ai testamentului au trecut liniile, dar nu au izbutit de loc să ajungă la destinatari Ei s-au separat la Hanovra, apoi au ascuns documentele, care au fost regăsite, mai tîrziu, de Intelligence Service MOARTEA LUI HITLER În cursul după amiezei, în bunker parvine o ştire prin intermediul radioului suedez: Mussolini şi Clara Petacci au fost omorîţi lîngă Milano Ştirea e precisă, dar seacă Nici o menţiune privind condiţiile execuţiei, nici ale faptelor revoluţionare care au urmat-o 19 Această informaţie nu face decît să-i confirme, lui Hitler şi soţiei sale, hotărîrea lor de a se sinucide înainte de a fi capturaţi Führerul a dat ordin, mai întîi, să fie omorît cîinele său, Blondi, căruia chirurgul Hasse a fost însărcinat să-i facă o injecţie Apoi, seara, Hitler le dă capsule de cianură secretarelor Christian şi Junge În fine, le strînge mîna tuturor femeilor prezente Führerul s-a culcat foarte tîrziu, ca de obicei Era ora 3 şi 15 minute, 30 aprilie 1945 În biroul său, Bormann dicta un mesaj către Dönitz: „— Cu fiecare zi avem tot mai mult impresia că de la un timp diviziile sectorului din Berlin rămîn inactive Toate informaţiile care ne sînt destinate sînt cenzurate, suprimate sau transformate de Keitel În general, nu putem comunica cu exteriorul decît prin intermediul lui Führerul vă ordonă să acţionaţi imediat şi fără cruţare împotriva tuturor trădătorilor Bormann P S Führerul este în viaţă şi conduce apărarea Berlinului“ Cancelarul partidului se lasă cuprins de nebunia persecuţiei Ruşii erau la opt sute de metri de bunker Spre prînz, 30 aprilie, Hitler ia masa Apoi, alături de Eva Braun îşi iau, amîndoi, adio de la Bormann, Goebbels, Burgdorf, Krebs, Hewel, Naumann, Voss, Rattenhuber, Hoegl (adjunctul precedentului), Linge (valetul), Guensche (aghiotantul SS), de la secretarele Christian, Junge, Krüger şi de la bucătăreasă Führerul şi soţia sa se retrag Este ora 15,30 Începînd din acest moment, mărturiile sînt neclare şi contradictorii Potrivit mărturiilor culese de Intelligence Service, s-a făcut auzit un foc de armă Apoi, Goebbels şi Bormann, în momentul următor, intră în camera führerului Ei găsesc corpul lui Hitler întins pe sofa: îşi trăsese un glonţ în gură Eva Braun era şi ea moartă, dar nu se folosise de revolver, înghiţise cianură Aceste mărturii provin de la secretara Christian, care deţinea informaţia de la Linge şi Junge, care repetau ceea ce spuseseră Guensche şi Krüger Iată relatarea doamnei Krüger, secretara lui Bormann: „— La sfîrşitul după amiezii (din 30 aprilie), neavînd nici o ştire de la şeful meu, m-am dus să bat la uşă Neobţinînd nici un răspuns, am intrat, crezînd că a lăsat pe birou vreun cuvînt pentru mine Stătea în fotoliul de metal, imobil, cu ochii fixaţi în plafon Am crezut că s-a sinucis — Herr Bormann, am strigat — Ce este, a întrebat Reichsleiterul, dintr-odată, sărind în picioare, într-o atitudine de somnambul — Sînteţi bolnav? — Veniţi, mi-a spus el, luîndu-mă de braţ M-a condus în culoar şi m-a introdus într-o cameră întunecată pe care a luminat-o cu lanterna de buzunar Patru SS-işti în doliu schimbau garda Şi ajuns în fundul camerei, şi-a îndreptat lanterna spre cele două cadavre pe care de-abia le-am văzut, făcîndu-mi maşinal, semnul crucii Alţi doi SS-işti au sosit în acel moment iar Bormann m-a trimis înapoi, prefăcîndu-se că mă repede — Întoarceţi-vă în camera dumneavoastră, am să vă chem imediat“ 20 Bormann nefiind găsit, Linge şi Guensche fiind amîndoi capturaţi de ruşi, cele trei mărturii culese, sînt, aşadar, din sursă indirectă Linge şi Guensche au fost eliberaţi în octombrie 1955 La rîndul lor, au confirmat, amîndoi, această versiune: Hitler, revolver – Eva Braun, otravă Axmann şi Kempka, şoferul, care au intrat şi ei în cameră, au dat aceeaşi versiune Dimpotrivă, procesul-verbal de autopsie, semnat de sovietici, datat din 8 mai 1945, dar publicat, pentru prima oară, în 1968 21, arată că moartea celor doi soţi a fost cauzată de otravă Cele două corpuri au fost transportate în curtea Cancelariei de către Guensche şi Linge Kempka le-a stropit cu 180 litri de benzină şi apoi le-a dat foc TESTAMENTELE 1 Testament personal din 1945 (vultur cu zvastica) ADOLf HITLER Testamentul meu personal Deoarece, de-a lungul anilor de luptă, am considerat că nu-mi pot lua responsabilitatea întemeierii unui cămin, am hotărît, înainte de a încheia existenţa mea terestră, să o iau de soţie pe tînăra, care, după îndelungaţi ani de prietenie fidelă, a venit să mi se alăture din proprie iniţiativă în acest oraş, aproape în întregime asediat, cu scopul de a împărtăşi acelaşi destin cu mine La dorinţa ei, vom muri împreună De aici înainte, ea este soţia mea Moartea ne va reda ceea ce munca pe care am depus-o în slujba poporului ne-a privat Ceea ce posed aparţine partidului, în măsura în care este vorba de lucruri de valoare Dacă partidul nu ar exista, bunurile mele i-ar reveni statului Şi dacă nici statul nu ar exista, este inutil să mai dau alte dispoziţii Dacă, în timpul vieţii mele, am colecţionat tablouri, n-am făcut-o niciodată într-un scop personal Am făcut-o numai cu scopul de a putea deschide un muzeu în Linz, oraşul meu natal Dorinţa mea cea mai scumpă ar fi ca acest testament să fie executat Îl desemnez ca executor testamentar pe ce mai fidel dintre colegii mei din partid: Martin Bormann Îi încredinţez puterea de a lua toate hotărîrile pe care le va considera utile Aceste hotărîri vor fi fără apel şi vor avea valoare de lege El este autorizat să înmîneze tot ceea ce are valoare de amintire sau este indispensabil menţinerii unei mici existenţe burgheze, fraţilor şi surorilor mele, dar mai ales mamei soţiei mele şi credincioşilor mei colaboratori şi colaboratoare pe care îi cunoaşte bine; în special, vechilor mei secretari, bărbaţi şi femei, doamna Winter etc , care, de-a lungul anilor, m-au susţinut prin munca lor Eu însumi şi soţia mea alegem moartea pentru a scăpa de ruşinea predării sau a capitulării Voinţa noastră este ca trupurile noastre să fie incinerate imediat, exact în locul unde mi-am îndeplinit cea mai mare parte din sarcina mea zilnică, în cursul celor doisprezece ani, pe care i-am pus în slujba poporului meu Întocmit la Berlin, 29 aprilie 1945, ora 4 ADOLF Au semnat ca martori: A semnat ca martor: Martin Bormann Nicolaus von Below Dr Goebbels Precizăm, în fine, că testamentul olograf din 1938 conţinea şapte pagini şi a fost închis în casa de bani a Cancelariei El a fost descoperit printre ruine de un negustor berlinez şi vîndut unui militar american, care l-a înmînat autorităţilor 2 Testamentul personal din 1938 Prin grija ministrului Lammers: Testamentul meu personal Acest testament trebuie să fie deschis imediat după moartea mea, în prezenţa trezorierului partidului naţional-socialist Camarazii Bormann şi Schaub trebuie să fie imediat înştiinţaţi (ştampilă cu vulturul cu zvastica) ADOLF HITLER Testamentul meu După moartea mea, doresc să fie luate următoarele dispoziţii: 1 Corpul meu va fi transportat la München, expus la Feldhernnhalle şi îngropat în templul din dreapta al „ewige-i Wache“ (deci templul de lîngă Führerbau) Sicriul meu să fie asemănător cu ale celorlalţi morţi îngropaţi în acest loc 2 Las, prin testament, toate bunurile mele partidului Aceste dispoziţii nu modifică acordurile încheiate cu editura partidului Partidul va dispune de prezentele sau viitoarele venituri provenite din editarea operelor mele 3 În schimb, partidul va trebui să onoreze următoarele dorinţe lăsate prin testament: a) Pentru domnişoara Eva Braun (München) – o rentă viageră de 1 000 mărci (o mie mărci) pe lună sau 12 000 mărci pe an; b) Pentru sora mea Angela (Dresda) – o rentă viageră de 1 000 mărci (o mie mărci) pe lună sau 12 000 mărci pe an; cu această sumă ea trebuie să asigure întreţinerea fiicei ei, Friedl; c) Pentru sora mea Paula (Viena) – o rentă viageră de 1 000 mărci (o mie mărci) pe lună sau 12 000 mărci pe an; d) Pentru fratele meu vitreg, Alois Hitler – o sumă unică de 60 000 mărci (şasezece mii mărci); e) Pentru guvernanta mea, doamna Winter (München) – o rentă viageră de 150 mărci (o sutăcincizeci mărci) pe lună; f) Pentru scumpul meu Julius Schaub – o sumă unică de 10 000 mărci, plus o rentă viageră de 500 mărci (cinci sute mărci) pe lună; g) Pentru valetul meu Krause – o rentă viageră de 100 mărci (o sută mărci) pe lună; h) Pentru valeţii Linge şi Junge – suma de 3 000 (trei mii mărci) pentru fiecare; i) Pentru rudele mele din Spital (Austria de sud) – o sumă unică de 30 000 mărci (treizeci mii mărci) Sora mea Paula, din Viena, se va însărcina cu repartizarea acestei sume 4 I se va da sorei mele Angela tot ceea ce se găseşte în camera din apartamentul meu din München, care a fost al nepoatei mele, Geli Raubal 5 Camaradul Julius Schaub va face trierea cărţilor şi a corespondenţei mele Scrisorile personale vor fi distruse sau înmînate sorei mele Paula Camaradul Julius Schaub este singurul care decide în acest caz 6 Toate celelalte bunuri ale mele: casa mea din Obersalzburg, mobilele, operele de artă, tablourile etc vor fi proprietatea partidului Ele vor fi administrate de ministrul de finanţe al Reichului Acele obiecte care se găsesc în locuinţa mea din Cancelaria Reichului din Berlin, vor face obiectul unui inventar de către camaradul Schaub 7 Ministrul de finanţe al Reichului are dreptul să înmîneze surorilor mele, Angela şi Paula, cîteva obiecte de valoare redusă, cu titlul de amintire, de la fratele lor 8 Contez pe partid pentru asigurarea unei existenţe decente, pînă la sfîrşitul zilelor, pentru aghiotantul meu, Bruckner şi pentru aghiotantul Wiedemann La fel şi pentru domnul şi doamna Kannenberg 9 Desemnez drept executor testamentar pe camaradul Frans X Schwarz, în calitate de ministru de finanţe al Reichului În cazul în care el va fi împiedicat să execute acest lucru sau decedat, îl desemnez pe Reichsleiterul Martin Bormann Berlin 2 mai 1938 ADOLF HITLER Averea lui Hitler provenea din drepturile sale de autor şi din economiile făcute din salariu În 1940, el vînduse şase milioane de exemplare din Mein Kampf Şi-a cumpărat apartamentul din str Prinzregentenplatz, nr 16, la München şi Berghof, la Berchtesgaden, care îi aparţineau la propriu A se vedea, privitor la acest subiect: O J Hale, Adolf Hitler, Tax payer, în „American Historical Review” iulie 1955 El a dobîndit, de asemenea, mai tîrziu, casa natală din Braunau, reşedinţa părinţilor săi de la Linz şi optzeci şi şapte de imobile în Obersalzberg, valorînd un milion şi jumătate de mărci Aceste bunuri erau puse, însă, sub numele lui Martin Bormann Vila pe care i-a oferit-o Evei Braun, în prezent în str Delpstrasse nr 12, în München-Bogenhausen, a fost, în mod oficial, cumpărată de fotograful Hoffman, în 1936, cu 3 000 de mărci, proprietatea a fost transferată pe numele Evei în 1938 Actul de căsătorie Hitler-Braun Act de căsătorie încheiat la 29 aprilie, la Berlin, între Adolf Hitler şi Eva Braun, născută la 6 februarie 1910, în prezenţa consilierului municipal Walter Wagner „Viitorii soţi declară a fi de descendenţă pur ariană şi a nu fi atinşi de boli ereditare care să anuleze căsătoria“ Avînd în vedere situaţia de război şi împrejurările speciale, aceste persoane cer să fie căsătorite potrivit legii aplicate în caz de război Ele declară, de asemenea, că acceptă o publicare orală a anunţului de căsătorie şi cer să nu fie respectat termenul legal Cererea lor este acceptată şi publicarea orală a anunţului de căsătorie acordată Trec la ceremonia întocmirii actului de căsătorie în prezenţa martorilor Vă întreb: führer, Adolf Hitler, sînteţi pregătit pentru a lua pe domnişoara Eva Braun de soţie? Dacă doriţi acest lucru, răspundeţi da Vă întreb: Eva Braun, sînteţi dispusă să îl luaţi pe führerul nostru, Adolf Hitler, de soţ? Dacă doriţi acest lucru, răspundeţi da După aceea, în prezenţa celor doi soţi, martorii declară căsătoria legală Semnat: Adolf Hitler şi Eva Hitler, născută Braun Martori: Goebbels şi Bormann Funcţionarul: W Wagner Acest document impune următoarele remarci: 1 Eva Braun a început prin a se semna cu un B, pe care l-a corectat prin litera mare H de la Eva Hitler 2 Textul este dactilografiat pe hîrtie albă, cînd de fapt existau formulare ad-hoc 3 Hitler s-a semnat cu iniţialele sale, ceea ce nu este admis de legea germană Specialiştii nu pun în discuţie autenticitatea documentului, în ciuda unei greşeli gramaticale şi a două greşeli de punctuaţie CONTROVERSE: Ancheta privind moartea lui Hitler Imediat după sosirea lor la Berlin, serviciile secrete aliate s-au străduit să stabilească certitudinea acestei morţi Englezii şi americanii (I S şi G 2) s-au instalat la hotelul Am Zoo Ruşii (SMERSH), la cartierul general al lui Buch, lîngă Berlin În legătură cu sfîrşitul lui Hitler circulă cele mai contradictorii informaţii Am înregistrat, în acea perioadă, douăzeci şi una de versiuni 1 Nu trebuie să scontăm pe faptul că Hitler ar fi putut să trăiască mai mult decît două zile (Himmler – contelui Bernadotte, la 24 aprilie) 2 Adolf Hitler a căzut în Cancelarie, luptînd pînă la capăt (radio-Hamburg, 1 mai) 3 Hitler s-a sinucis (Dr Hans Fritzche, citat de comunicatul sovietic din 3 mai) 4 Hitler a avut o hemoragie cerebrală (generalul Schellenberg, la Lübeck) 5 Hitler şi Eva Braun încheiaseră un pact de sinucidere (G Herrgesell, stenograful lui Hitler) 6 Cu o zi înainte de intrarea ruşilor în Berlin, Hitler pregătea un plan de fugă (Léon Degrelle, şef nazist belgian) 7 Corpul lui Hitler se găseşte într-un loc unde va fi imposibil să fie descoperit (radio „Germania liberă“) 8 Hitler a murit ca un erou (Dönitz, la radio, întrerupt de o voce care a strigat: „Este o minciună“! – 2 mai) 9 Profesorul Morell i-a făcut o „injecţie“ lui Hitler (declaraţia unui general rus, la 23 mai) 10 Hitler ar putea să-şi sfîrşească zilele la Dublin (G Bernard Shaw) 11 „Cred în moartea lui Hitler“ (W Churchill, în Camera Comunelor) 12 „Am impresia că Hitler trăieşte“ (Stalin lui Hopkins, 6 iunie) 13 Dintre patru corpuri carbonizate, descoperite în Cancelarie, unul avea dantura lui Hitler 14 „Hitler se găseşte, probabil, la Franco“ (generalul Berzarin, comandant rus, la Berlin, 9 iunie) 15 „Moartea lui Hitler este plauzibilă“ (generalul Eisenhower) 16 „Cred în moartea lui Hitler, dar pot să ma înşel” (Ribbentrop) 17 „Nu am identificat corpul lui Hitler“ (Mareşalul Jukov, 9 iunie) 18 Hitler ar fi aterizat la Barcelona, 1 mai (Daily Expres), 19 Atins de paralizie acută, lui Hitler i s-a făcut o injecţie la 27 aprilie (contele Bernadotte) 20 Hitler s-ar fi refugiat, pe un submarin, în Japonia (agenţie de presă) 21 Chirurgul Sauerbruck a făcut figura lui Hitler de nerecunoscut (corespondentul lui Daily Expres la Copenhaga) Anchetatorul de la Intelligence Service, Trevor-Roper a depus foarte repede raportul, la 2 noiembrie 1945, prin care conchidea asupra morţii lui Hitler Ruşii au refuzat orice cooperare, dar au lăsat să se înţeleagă, în continuare, că ei nu credeau în moartea lui Hitler Cu toate acestea, ei îi capturaseră pe principalii martori direcţi: Linge, Guensche, Mengershausen, Rattenhuber, Mohnke Ei au regăsit, mai ales, încă din 4 mai, corpurile incinerate în Cancelarie La drept vorbind, ancheta lui Trevor-Roper nu convingea de loc Ea a fost, de altfel, puternic criticată, mai ales de locotenent-colonelul Heimlich, anchetatorul de la G 2 şi de locotenent-colonelul Klimenko, anchetatorul sovietic Raportul Trevor-Roper reclamă trei critici de fond: 1 Foarte documentat asupra ultimilor zile ale lui Hitler, el nu se sprijină, în ceea ce priveşte împrejurările morţii şi ale incinerării, decît pe mărturii indirecte sau pe prezumţii 2 Nu aduce nici o probă asupra morţii führerului: nici cadavru, nici martor formal şi cu atît mai puţin contra- probă 3 Nu stabileşte proba incinerării Trevor-Roper îşi menţine, totuşi teza în cartea sa (Op cit ) şi o confirmă în reeditarea din 1964 Cităm mărturiile cheie: – În ceea ce priveşte moartea: a) Relatarea lui Linge (în 1955) „— Am scos corpul din bunkerul Cancelariei, cu ajutorul unui SS-ist, a spus el, şi l-am ars împreună cu cel al Evei Braun, în faţa intrării adăpostului Am fost ultimul care mi-am luat adio de la Hitler şi Eva Braun, în acest adăpost Toată lumea l-a lăsat singur, dar în două minute eu m-am întors Am găsit corpul său şi pe cel al Evei Braun Hitler se omorîse cu un glonţ de revolver iar Eva Braun se otrăvise, SS-iştii m-au ajutat să transport corpurile în afara adăpostului” b) Relatarea lui Guensche (în 1955), SS-istul care l-a ajutat pe Linge să transporte corpurile „— Era aproximativ 15,30, 15,40 Am încercat să-mi reduc la tăcere sentimentele Ştiam că Hitler trebuia să se sinucidă, nu mai exista altă cale pentru el Cinci minute mai tîrziu, am auzit o împuşcătură Bormann a intrat primul, apoi Linge, valetul lui Hitler Acesta era aşezat pe un scaun Eva era lungită pe un divan Ea îşi dăduse jos pantofii şi-i aranjase cu grijă lîngă piciorul divanului Führerul avea chipul plin de sînge În cameră se aflau două revolvere Unul era un Walther P P K Era cel al lui Hitler Celălalt era o armă mai puţin voluminoasă, pe care führerul o purta întotdeauna în buzunar Eva avea o rochie albastră, cu guler şi manşete albe Avea ochii larg deschişi Un miros de cianură plutea în cameră, atît de puternic, încît am crezut că o să-mi rămînă hainele impregnate de acest miros mai multe zile, dar poate că acesta era efectul imaginaţiei mele Bormann nu a spus nici un cuvînt dar eu m-am dus imediat în sala de conferinţe unde se găsea Goebbels, Burgdorf şi alţi cîţiva de care nu-mi pot aminti acum Le-am spus: «— Führerul este mort!» În afară de Bormann şi Goebbels, dispăruţi, Linge şi Guensche ar fi deci singurii martori oculari ai morţii lui Hitler – În ce priveşte incinerarea: a) Relatarea lui Guensche (în 1955): „— Puţin mai tîrziu, cele două corpuri, învelite în pături au fost scoase în afara bunkerului şi depuse într-o cavitate, nu prea adîncă, aproape de betoniera abandonată, apoi s-a vărsat benzină deasupra şi s-a dat foc “ b) Relatarea SS-istului Kempka (Op cit şi la Nürnberg): „— Pot să declar că Hitler a murit Nu l-am văzut cînd a murit I-am transportat pe Eva Braun şi pe Hitler în afară, înveliţi în pături Pătura lui Hitler era puţin prea scurtă şi nu-i vedeam decît picioarele care ieşeau în afară “ c) Relatarea SS-istului Mansfeld care, făcînd de gardă în turnul care se găsea deasupra grădinii Cancelariei, a văzut corpurile arzînd (lui Trevor-Roper): „— Reîntorcîndu-se la post, după ce fusese invitat de Guensche, el a zărit cele două corpuri pe care le-a văzut cînd erau transportate pe scări Corpurile ardeau El a privit mai departe pînă cînd cortegiul s-a împrăştiat A văzut oameni, SS-işti, vărsînd petrol deasupra corpurilor pentru menţinerea focului“ d) Relatarea SS-istului Karnau, care a preluat schimbul de la Mansfeld (noiembrie 1945): „— La orele 17, m-am reîntors la bunker care era gol, în acel moment SS-istul Schedle (care apoi s-a sinucis) striga: «Führerul a murit, şi arde» Am ieşit şi am văzut cele două corpuri întinse la pămînt şi la trei metri distanţă, ardeau“ În afară de contradicţii de detaliu, cîteodată plauzibile, aceste mărturii s-au lovit de următoarele obiecţii: 1 Mai multe corpuri îngropate în grădină au fost autopsiate de ruşi, încă din 8 mai 1945 Acela care era considerat cadavrul lui Hitler nu avea nici-o urmă de glonte Potrivit părerii medicilor-legişti ruşi, printre care medicul locotenent-colonel Faust Sakarowski, corpul autopsiat a fost otrăvit cu cianură, ca şi presupusul cadavru al Evei Braun Autopsiile din 8 mai 1945, în L Bezymenski, Op cit Se înţelege că depoziţiile lui Linge şi Guensche l-au lăsat perplex pe locotenent-colonelul Klimenko A fortiori, mărturiile indirecte culese de Trevor-Roper privind împrejurările morţii lui Hitler (o împuşcătură de revolver în gură) se anulează, deci: 2 Organele sovietice au încercat, atunci, să verifice dacă trupurile autopsiate erau, într-adevăr, cele ale lui Hitler şi Evei Braun Protezele dentare ale acestor două corpuri au fost supuse medicilor practicieni Käte Heusermann şi Fritz Echtmann, la 10 mai 1945 Ambii le-au identificat şi au recunoscut că ele au fost executate şi plasate pe maxilarele Cancelarului şi ale prietenei lui Ce concluzie se poate trage din aceste două constatări? Ruşii spun, la 4 iulie 1945 (statul-major al lui Jukov): „Nu am găsit nici o urmă a vreunui corp care să semene cu al Evei Braun şi sîntem atît de convinşi că acel corp abandonat nu este al lui Hitler încît experţii noştri au dat ordin să fie îngropate din nou, în acelaşi loc Este vorba de o dublură şi încă una proastă“ Să întrerupem pentru un moment critica noastră ca să avansăm mai sigur În 1963, C Ryan i-a cerut lui K Heusermann să-şi confirme declaraţiile făcute sovieticilor (Ryan, Op cit , p 428) iar în 1968, l-am interogat, personal, pe F Echtmann Amîndoi au aprobat relatarea făcută sovieticilor: ei au identificat într-adevăr protezele M-am dus la Barlin, la începutul lui 1946, ca să vizitez locurile respective Locuiam la Frohnau cu Jacques Marette şi am vizitat de mai multe ori bunkerul, mai ales împreună cu George Blun şi cu Jean Eparvier Dacă garda era asigurată de ruşi, accesul şi vizita erau libere Am avut ocazia nu să fac descoperiri, ci să văd mai mulţi experţi care făceau verificări Istoricii Telpuhovski (sovietic) şi Wilmot (australian), erau de acord asupra posibilităţii de substituire cu o dublură Ziaristul australian Louis Mansfield trecea la contraverificarea mărturiilor SS-iştilor Kempka şi Karnau; primul, mai vorbăreţ, a declarat că Guensche auzise două împuşcături şi că din corpul Evei Braun curgea sînge; cel de-al doilea a precizat că l-a recunoscut pe Hitler printre flăcări după uniforma şi mustaţa sa (!), or, el venise la faţa locului, cu mult după ardere Mansfield a stabilit, de asemenea, că era imposibil ca un cadavru să fie în întregime ars, chiar cu o sută optzeci de litri de benzină, deoarece aceasta este, în mare parte, foarte repede absorbită de pămînt şi că nu poate fi ars un cadavru care se găseşte chiar pe sol Aceste concluzii au fost confirmate de dr Hubert, directorul incinerării de la Père Lachaise Ziaristul a crezut chiar că poate avansa, avînd în vedere starea terenului, ideea că în grădina Cancelariei nu a fost ars nici un corp Atunci, un alt anchetator, comisarul francez Guillaume a stabilit că fuga mai era încă posibilă la 1 mai şi că exista o ieşire de salvare necunoscută de locuitorii bunkerului şi de cei din afara lui, că Hitler distrusese toate datele acestei ieşiri Aceste diverse precizări l-au determinat pe locotenent- colonelul Heimlich să declare că, în absenţa probelor formale, el consideră că Hitler şi Eva Braun mai erau, fără îndoială, în viaţă Ruşii şi-au continuat ancheta Ei l-au descoperit pe SS-istul Mengershausen care a îngropat cadavrele în grădina Cancelariei, acesta fiind pus să precizeze locurile unde se găsesc mormintele şi să identifice corpurile lui Hitler, Eva Braun şi Goebbels SS-istul a declarat şi el că Hitler şi-a tras un glonte de revolver nu în gură ci la tîmplă Ceea ce se pare că i-a preocupat pe ruşi a fost lipsa de piese convingătoare A fost imposibil să fie regăsit revolverul Walther 7,65 care i-ar fi servit lui Hitler Şi nici jurnalul lui Martin Bormann, care fusese redactat în bunker Totuşi, a fost găsit carnetul lui Heinz Linge (din ianuarie pînă în iunie 1944), un album de fotografii, o colecţie de desene şi un volum de cercetări genealogice asupra familiei lui Hitler, care îi aparţinea acestuia E adevărat, aşa cum am mai spus, că pînă în ianuarie 1946, accesul în bunker era liber şi că vizitatorii, militarii, ziariştii, au putut să ia, fără să fie interpelaţi de garda rusă, pana de gîscă a lui Bismark, desenele führerului, enciclopediile şi chiar bijuteriile Evei Braun Piesele convingătoare, inclusiv revolverul, au putut uşor să dispară în aceste condiţii Pe 17 ianuarie 1946, locotenent-colonelul Klimenko a hotărît să dezgroape din nou cadavrele prezumtive ale soţilor Hitler, care au fost îngropate pentru a doua oară în grădina Cancelariei, după autopsia din 8 mai, atunci cînd ruşii au crezut că aveau de a face cu o dublură Exhumarea s-a făcut în prezenţa a doi martori germani (probabil Linge şi Kunz), a unor ofiţeri sovietici, printre care locotenent-colonelul Rîkov şi un ofiţer francez, Henri Rathenau Americanii şi englezii invitaţi nu au răspuns la convocare Rîkov a pus să fie verificate maxilarele de către Kunz şi a declarat că era vorba de corpurile lui Hitler şi Eva Braun În iulie 1946, a fost organizată o reconstituire în grădina bunkerului: Mengershausen, Echtmann, Linge, Guensche, Kunz, Mohnke, Rattenhuber şi Baur au fost aduşi la Berlin, de la Lubianka, unde erau încarceraţi, fiind puşi să mimeze moartea, incinerarea şi îngroparea Ancheta era încheiată: prizonierii au fost duşi la Moscova, iar dosarul a fost clasat În ciuda scepticismului lor din 1945, ruşii păreau că au admis: – Hitler murise prin sinucidere; – corpul autopsiat era într-adevăr cel al führerului Contradicţiile mărturiilor (sinucidere cu revolverul sau cu otravă, incinerare totală sau parţială) se explică prin tulburarea din acele zile şi nu rezistă la argumentarea avansată de François-Poncet: «Dacă Hitler nu ar fi murit, Goebbels nu s-ar fi sinucis, împreună cu întreaga sa familie» Americanii, prin succesorul lui Heimlich, locotenent- colonelul Buechner, l-au însărcinat pe comandantul Mussmano, un judecător din Nürnberg, să facă o nouă anchetă Acesta a ajuns la aceleaşi concluzii: moarte sigură, potrivit unor modalităţi imprecise Comisarul francez Guillaume a depus concluzii similare Tribunalul din München, chemat să hotărască asupra succesiunii lui Hitler, a considerat că führerul murise şi, ne- luînd în consideraţie dorinţele lăsate prin testament, a făcut din Paula Hitler singura sa moştenitoare Surse: Mărturii originale (cărţi) – Hans Baur, Ich flog Mächtige der Erde, Kempten, 1956 – Gerhard Boldt, Die letzten Tage der Reischskanzlei, Hamburg, 1946 – Erich Kempka, Ich habe Hitler verbrannt, München, 1950 – H Linge, în Revue, München, 26 noiembrie 1955, februarie 1956 Interviuri: – G Herrgesell, Associated Press, München, 17 mai 1945 – G Christian, Associated Press, Nürnberg, 9 iunie 1946 – E Schroeder, United Press, Berchtesgaden, 24 mai 1945 – H Linge, France Presse, Berlin, 10 octombrie 1955 – O Guensche, United Press, Friedlang, 30 aprilie 1955 – H Rattenhuber, Associated Press, Friedland, 11 octombrie 1955 – H Karnau, Neue Ruhr Zeitung, Essen, 10 ianuarie 1948 – H Kunz, Reuter, Friedland, 21 octombrie 1953 – H Mengershausen, Associated Press, Friedland, 11 octombrie 1955 Studii: – N Gun, C Ryan, H Trevor-Roper, Op cit – M A Musmanno, Ten Days to die, New York, 1950 – Rapport H Rathenav, în Histoire pour tous, Paris, septembrie 1964 – V I Ciuikov, Das Ende des Dritten Reiches, München, 1966 – H Bezymenski, Der Tod des Adolf Hitler, Hamburg, 1968 (conţine procesele verbale ale autopsiei lui Hitler, E Braun, familiei Goebbels şi Krebs, declaraţiile lui Klimenko şi ale medicilor legişti, depoziţiile lui Kunz, din 7 mai 1945 şi ale lui Mengershausen, din 13 mai 1945) Acest autor nu aduce răspunsul atît de aşteptat de sovietici: Hitler a folosit revolverul? Unul dintre colaboratorii lui Klimenko, Igor Yegorov a emis o ipoteză: führerul s-a otrăvit, dar colaboratorii lui i-au tras un glonte în gură pentru a face să se creadă că este vorba de o moarte mai curajoasă (Izvestia din 11 iulie 1964, suplimentul Nedelia) – Interogaţi, în 1968, cu privire la procesele verbale ale autopsiei care conchide asupra morţii prin otrăvire, Linge şi Guensche au declarat: primul: „Eu, să trag în Hitler? Mai aşteptam încă să mi se dea ordin în acele momente!“ iar cel de-al doilea: „Bănuiesc că Hitler a tras Dar e posibil ca, în acelaşi timp, să fi spart între dinţi şi capsula cu cianură “ (Die Zeit, Hamburg, 9 august 1968) CAPITOLUL xi SFÎRŞITuL celui de-al treilea reich La moartea führerului, Bormann şi Goebbels, locotenenţii săi cei mai fideli, preiau din bunker conducerea operaţiilor Cunoaştem intenţiile acestora Goebbels este hotărît să moară la fel ca Hitler Bormann îl lasă pe führer să creadă că urmăreşte acelaşi lucru deşi, în realitate vrea să fugă pentru a se bucura de triumful său final după atîţia ani de muncă încordată şi de îndelungată aşteptare Care este situaţia în seara de 30 aprilie 1945? La Berlin totul este pierdut, ruşii pot invada bunkerul dintr-un moment în altul În nordul Germaniei, Dönitz, preşedintele Reichului, fără însă să fi aflat acest lucru, se găseşte la Plön, de unde va pleca la Flensburg, la 2 mai; el este mai mult sau mai puţin stăpîn pe situaţie În Sud, în apropiere de Praga, mareşalul Schörner, noul şef al armatei, fără să ştie de această promovare, conduce, în celebrul patrulater strategic al Boemiei, operaţiile de retragere ale armatei a 17-a germană, protejată de armatele 1 şi 4 blindate O lungă conferinţă îi reuneşte pe Bormann, Goebbels, Krebs, Burgdorf şi Axmann Ca urmare, Bormann adresează lui Dönitz următoarea telegramă: „— Führerul v-a desemnat ca succesorul său, domnule mare amiral, în locul exmareşalului Göring Documentele sînt în drum spre dumneavoastră Veţi lua imediat toate măsurile pe care le reclamă situaţia Bormann “ Remarcăm că reichsleiterul nu menţionează moartea lui Hitler, ceea ce spune îndeajuns despre intenţiile sale Marele amiral răspunde printr-o altă telegramă: „— Führer! Voi respecta în mod absolut voinţa dumneavoastră Voi face tot posibilul pentru a vă scăpa din încercuirea de la Berlin Dar dacă destinul mă va constrînge să guvernez Reichul ca succesorul dumneavoastră desemnat, voi continua acest război pînă la un sfîrşit demn de lupta eroică şi fără precedent susţinută de poporul german Mare Amiral Dönitz“ Bormann doreşte să îi comunice el însuşi lui Dönitz ultimele veşti, deoarece acesta era acum şeful statului, de la care emana întreaga putere Fără îndoială că nu dorea să-l vadă pe Dönitz împărţind portofoliile în absenţa sa De aici această obsesie a reichsleiterului, de a pleca şi a ajunge cît mai repede la Plön Cunoaştem discuţiile din timpul conferinţei din noaptea de 30 aprilie de la secretarele Christian şi Krüger Se pare că Bormann şi Goebbels sperau că vor putea trata cu sovieticii Goebbels însuşi, timp de cîteva ore, ar fi revenit asupra intenţiei de a se sinucide, în momentul în care începea să scape de sub fascinaţia führerului În orice caz, conferinţa a luat hotărîrea să ceară armistiţiu autorităţilor sovietice Se pare că Goebbels şi Bormann erau favorabili armistiţiului, sperînd că vor fi autorizaţi să-l întîlnească pe Dönitz, ceea ce ar fi permis lui Goebbels să exercite noua sa funcţie de cancelar Generalul Krebs, fost ataşat militar la Moscova, care vorbea ruseşte, a fost desemnat ca negociator Era vorba, în fond de un schimb: un armistiţiu pentru o liberă trecere pentru cei din bunker În acelaşi timp, generalul Weidling, comandantul trupelor germane din Berlin, a primit din partea lui Krebs ordinul să reziste atacurilor sovieticilor pînă la limita extremă La ora 23, ruşii captează următorul mesaj radio în limba rusă: „— Aici statul-major al corpului 56 blindat al armatei germane Cerem încetarea focului Către ora 24, ora Berlinului, trimitem parlamentar pe podul Potsdam Semn distinctiv: drapel alb Aşteptăm răspuns “ Generalul Ciuikov, comandantul armatei a 8-a, dă ordinul de încetare a focului în sectorul podului Potsdam şi de primire a parlamentarilor La miezul nopţii, locotenent-colonelul Seiffert se prezintă la pod El negociază cu sovieticii sosirea generalului Krebs, care doreşte să facă o declaraţie importantă comandantului sovietic Generalul soseşte la ora 3,30 dimineaţa, însoţit de colonelul von Dufving, şeful de stat major al lui Weidling 1, de un interpret şi un soldat Este condus la comandamentul armatei a 8-a, la Tempelhof Interlocutorul său este generalul Ciuikov; acesta este flancat de aghiotantul său şi de doi interpreţi 2 Krebs începe prin a anunţa moartea führerului, prezentînd apoi piese justificative: un document semnat de Bormann prin care este autorizat să ducă negocierile, lista membrilor noului guvern şi o scrisoare semnată de Bormann şi de Goebbels prin care se cere un armistiţiu în vederea începerii de tratative între Germania şi U R S S El preciză că încetarea focului ar avea un caracter provizoriu şi nu priveşte decît Berlinul: „Aceasta ne va da – spune el – posibilitatea să intrăm în contact cu alţi membri ai noului guvern care se găsesc în afara Berlinului, să-i anunţăm de voinţa postumă a führerului şi să facem cunoscut poporului german atît moartea lui Hitler cît şi formarea noului guvern; în acest fel, noul guvern va cîştiga tărie, va deveni legal şi guvernul sovietic va avea în faţa sa un partener legal în momentul viitoarelor tratative de pace “ Discuţiile vor dura nouă ore În timpul dimineţii de 1 mai, locuitorii bunkerului devin neliniştiţi, mai ales Bormann; acesta se teme să nu fie devansat de curierii care trebuie să-i predea noului comandant suprem testamentul lui Hitler La ora 11, nemaiavînd răbdare, îi telegrafiază lui Dönitz: „Termenii Testamentului sînt imediat aplicabili Vă voi întîlni în cel mai scurt timp Vă sfătuiesc să păstraţi secretul acestei ştiri pînă la venirea mea Bormann “ De remarcat că, în continuare, nu se pomeneşte de moartea lui Hitler, astfel că Dönitz rămîne, un anumit timp, cu mîinile legate ARMISTIŢIU SAU CAPITULARE Să revenim la statul major al armatei a 8-a sovietice Iată stenograma sovietică cuprinzînd momentele cheie ale discuţiei: armistiţiu sau capitulare Krebs Nimic altceva decît un armistiţiu provizoriu Nu am mandat să negociez altceva Aveţi interesul să continuaţi tratativele cu noul guvern german Domnilor, nu sînt decît un delegat, nu pot să răspund în locul guvernului meu Ciuikov Vă este clară propunerea mea asupra capitulării fără condiţii? Krebs Guvernul german declarat forfait! (Rîde) Sînteţi cei mai tari O ştim, şi voi o ştiţi de asemenea Ciuikov O, noi o ştim, şi voi ar trebui de asemenea să o ştiţi Luptaţi inutil şi vă pierdeţi oamenii Vă pun întrebarea: care este sensul luptei voastre? Krebs Vom lupta pînă la ultimul Ciuikov În ce mă priveşte, aştept capitularea voastră totală Krebs Nu, deoarece în caz de capitulare completă guvernul nostru nu va mai avea existenţa juridică Ciuikov Nu ştiu ce răspuns veţi da, dar, după părerea mea, este inutil să continuaţi vărsarea de sînge Krebs În caz de capitulare completă nu vom putea alege noul nostru guvern Mă tem să nu se treacă la formarea unui alt guvern care să fie împotriva hotărîrilor lui Hitler Am ascultat chiar acum radio Stockholm Mi se pare că tratativele lui Himmler cu aliaţii au ajuns foarte departe Ciuikov Nu Guvernele Statelor Unite şi Marii Britanii îşi coordonează acţiunile cu guvernul nostru Himmler face o încercare nefericită de şantaj diplomatic Krebs Sînteţi interesaţi să se formeze un nou guvern german? Ciuikov Pe ce scontaţi voi? Guvernul care va consimţi să capituleze va fi cel mai popular Krebs Sarcina noastră este să păstrăm guvernul şi să încheiem pace Mai ales cu ţara învingătoare Ciuikov Înţelegeţi sau nu că noi şi aliaţii noştri cerem o capitulare completă? După părerea mea, populaţia germană a suferit destule bombardamente Toţi poartă brasarde albe Krebs Este o înfrîngere militară Poporul german şi-a pierdut speranţele Führerul a înţeles marele sacrificiu făcut de popor Ciuikov A înţeles prea tîrziu Vreţi să mergeţi la telefon de unde să-l chemaţi pe dr Goebbels? Aceasta ne-ar permite să ne înţelegem mai repede asupra capitulării Krebs Aş fi foarte bucuros Aţi putea şi dumneavoastră să vorbiţi cu dr Goebbels Accept Sper că aceasta va ajuta la luarea deciziei Ciuikov Cine va fi deci mandatat să angajeze negocieri definitive cu Uniunea Sovietică şi aliaţii? Krebs Goebbels şi Bormann, care sînt la Berlin şi sînt singurii reprezentanţi ai Germaniei Ciuikov Şi ce vor face ceilalţi membri ai guvernului? Krebs Vor executa ordinul führerului Ciuikov Acest guvern va fi recunoscut de către trupe? Krebs Dacă există posibilitatea să comunicăm rapid armatei testamentul führerului, trupele vor îndeplini voinţa sa Ar fi mai bine ca aceasta să se facă înainte ca eventual aliaţii să declare că au constituit un guvern Ciuikov Vă e teamă că se vor forma alte guverne? Krebs Himmler ne-a trădat şi poate să formeze un nou guvern Himmler nu ştie încă de moartea führerului, nici de testament Ciuikov Cum credeţi că veţi lua legătura cu celelalte regiuni, de care sînteţi izolaţi? Krebs Prin armistiţiu provizoriu În acel moment vom face totul public Ciuikov Nu înţeleg Krebs Cu ajutorul vostru vom restabili legăturile prin intermediul aviaţiei şi alte mijloace Ciuikov Guvernul va fi deci creat pentru a funcţiona asupra întregului teritoriu al Germaniei, pentru a uni forţele şi a continua războiul? Krebs Nu, pentru a începe negocieri şi a pune capăt războiului Ciuikov Nu ar fi mai bine să puneţi întîi capăt războiului şi apoi să angajaţi negocieri? Krebs Numai guvernul meu vă poate da un răspuns, nu eu Ciuikov Cine este şeful statului major al cartierului vostru general? Krebs Jodl, iar Dönitz este noul comandant suprem Amîndoi sînt la Mecklemburg La Berlin nu au rămas decît Goebbels şi Bormann Ciuikov Majoritatea membrilor guvernului sînt deci la Mecklemburg, în timp ce la Berlin nu sînt decît Goebbels şi Bormann, care îndeplinesc voinţa führerului Krebs Da, ei vor să înceteze războiul, dar numai după ce veţi recunoaşte guvernul creat din voinţa führerului Ciuikov Ciudat Nu ne aşteptam la astfel de condiţii Vreţi să continue vărsarea de sînge? Krebs Nu, vrem să terminăm cît mai repede cu putinţă ca să nu apară un guvern german ilegal Ciuikov Dacă refuzaţi să capitulaţi, vom trece la asalt N-o să ne punem întrebarea cu ce guvern avem de-a face! Krebs Din această cauză cerem armistiţiu Ciuikov Capitulaţi! Aveţi intenţia să negociaţi numai cu U R S S? Krebs Numai cu Uniunea Sovietică Ciuikov Dar după aceea veţi negocia cu ceilalţi? Krebs Da, dacă vom avea împuterniciri mai largi Ciuikov Aceasta depinde de kotărîrea guvernului vostru? Krebs Cînd se va întruni Este un obiectiv esenţial Ciuikov Unde se va întruni guvernul vostru? Krebs Nu s-a decis încă Dar cel mai bine ar fi la Berlin Ciuikov Nu înţeleg Krebs Sînt gata să vă explic în detaliu Ciuikov Guvernul vostru nu se va întruni înainte de capitularea fără condiţii Krebs Sînt profund convins că din moment ce Berlinul va capitula, guvernul nostru nu se va mai întruni niciodată Aceasta ar însemna neexecutarea testamentului führerului După părerea mea, capitularea completă nu poate fi hotărîtă înainte de recunoaşterea noului guvern Ciuikov Aşadar guvernul există şi nu capitulează? Krebs Sînt aici tocmai pentru a rezolva toate problemele şi a vă face cunoscute intenţiile guvernului meu În ceea ce priveşte capitularea completă, aceasta este o chestiune care poate fi rezolvată la cîteva ore după armistiţiu şi recunoaşterea noului guvern Ciuikov Aceasta înseamnă că intenţionaţi să vă bateţi pînă la ultimul om! Cunoaşteţi termenii capitulării complete? Krebs Da, dar cine va duce negocierile? Ciuikov Există cancelarul Reichului, Goebbels El este împuternicit Krebs El nu poate lua nici o hotărîre definitivă Ciuikov Dar cine o poate lua? Bormann şi Goebbels? Krebs Este imposibil să se ia o hotărîre definitivă asupra capitulării fără încuviinţarea lui Dönitz Unicul post de emisie e deţinut de Himmler Cel al lui Dönitz, singurul rămas la Berlin, este distrus Ciuikov Anunţaţi testamentul führerului prin radio Vă oferim mijloacele Krebs Este dificil Pentru Dönitz ar fi o ştire neaşteptată El nu cunoaşte încă testamentul Noi vrem să interesăm U R S S ca să nu se formeze un guvern ilegal, gata să semneze un acord separat cu Statele Unite şi Marea Britanie Preferăm negocieri cu Rusia Ciuikov O, înţeleg bine „lovitura“ Krebs Mi-e teamă ca aliaţii să nu ducă, oricum, tratative cu Himmler Ciuikov N-aveţi teamă Krebs Noi nu refuzăm să negociem cu aliaţii voştri Avem însă nevoie, pentru aceasta, de ajutorul guvernului sovietic Ciuikov În ceea ce mă priveşte, ca militar, nu urmăresc decît un singur lucru, să lichidez trupele duşmanului Noi punem chestiunea capitulării complete Krebs Dacă garnizoana Berlinului este nimicită nu va mai exista guvern german legal Ciuikov Este absurd Krebs V-am făcut cunoscute propunerile mele Nu am altele Ciuikov V-am anunţat singura condiţie definitivă, capitularea fără condiţii Capitularea este cea mai bună rezolvare pentru cei care doresc recunoaşterea noului guvern german Krebs Completă? Ciuikov Completă Numai atunci vom vorbi cu membrii guvernului Krebs (cu încăpăţînare) Nu sînt împuternicit să proclam capitularea Guvernul va fi astfel distrus (Vorbeşte cînd în germană, cînd în rusă) Ciuikov Dar obuzul nu va face nici o distincţie între un soldat şi un membru al guvernului Krebs Sînt preocupat numai de interesele păcii Ciuikov Noi avem în vedere cerinţa generală a noastră şi a aliaţilor noştri: capitularea fără condiţii Conferinţa se întrerupe Generalul sovietic raportează telegrafic şefului său, mareşalul Jukov, comandantul frontului 1 bielorus, şi prin acesta, la Moscova El anunţă, de asemenea, moartea probabilă a lui Hitler Conferinţa se reia după o oră Ciuikov este asistat de generalul Sokolovski, locţiitorul lui Jukov Sokolovski (către Krebs) Cînd veţi face declaraţia cu privire la Hitler şi Himmler? Krebs Cînd cădem cu voi de acord asupra noului guvern Sokolovski Comandantul nostru apreciază că mai întîi trebuie să-l declaraţi pe Himmler trădător, spre a-i dejuca planurile Krebs Sînt gata să o fac, este un sfat foarte înţelept Aceasta se poate face fără întîrziere, cu permisiunea doctorului Goebbels Cer din nou să-l trimit pe colonel pentru a-l informa Ciuikov Doresc să-i transmiteţi lui Goebbels că nu poate fi vorba de un nou guvern înaintea capitulării Krebs Să facem armistiţiu Creăm guvernul Ciuikov După capitularea completă Krebs Nu Sokolovski Goebbels şi alţii sînt de partea voastră, deci puteţi declara capitularea Krebs Numai cu autorizaţia lui Dönitz Însă el nu este la Berlin Odată armistiţiul încheiat, am putea trimite pe Bormann la Dönitz În ceea ce mă priveşte, n-am nici avion, nici radio Ciuikov Depuneţi armele, discutăm pe urmă restul Krebs Nu, este imposibil Noi cerem armistiţiu la Berlin Trebuie să-l lăsaţi pe Dönitz să vină Lăsaţi-l să treacă Sokolovski Capitulaţi şi îl lăsăm să treacă imediat Krebs N-am puterea să hotărăsc aceasta Ciuikov Capitulaţi fără întîrziere Organizăm noi sosirea lui Dönitz la Berlin Krebs Întîi legătura cu Dönitz şi apoi capitularea Nu pot să capituleze fără Dönitz Dar aş putea, cu toate acestea, să pun chestiunea lui Goebbels, dacă i-l trimiteţi pe colonel Sokolovski Am ajuns deci aici: colonelul german merge la dr Goebbels să-l întrebe dacă acceptă capitularea imediată? Krebs (întrerupînd) Va fi un armistiţiu sau Goebbels trebuie să accepte capitularea înaintea armistiţiului? Sokolovski Noi nu autorizăm să se ceară avizul lui Goebbels asupra armistiţiului Krebs (insistînd) Fără Dönitz nici eu, nici Goebbels nu putem autoriza capitularea Ciuikov În acest caz nu veţi crea guvernul Krebs Ba da, trebuie creat Apoi se va hotărî chestiunea capitulării Colonelul von Dufving este trimis la bunker El trece cu dificultate liniile, deoarece soldaţii SS trag asupra sa, dar ajunge la destinaţie la ora 11 Raportează lui Goebbels şi Bormann, foarte nervoşi, că sovieticii cer o capitulare necondiţionată „Niciodată, niciodată”, spune Goebbels, gesticulînd La 10,15 Ciuikov primeşte răspunsul lui Jukov El este clar şi categoric: 1) predarea imediată şi necondiţionată a Berlinului; 2) supravieţuitorilor li se garantează viaţa; răniţii vor fi îngrijiţi; 3) dacă aceste două prime puncte sînt acceptate, membrii noului guvern german nu vor fi consideraţi prizonieri de război; 4) guvernul german va putea comunica cu Dönitz pentru a se cere celor trei guverne aliate negocieri de pace; 5) dacă aceste propuneri sînt respinse asaltul va reîncepe fără întîrziere Krebs declară că nu are împuternicirea să răspundă: — Nu am împuterniciri Predarea Berlinului este imposibilă Goebbels nu poate răspunde fără să-l vadă pe Dönitz Este o mare nenorocire Generalul german îl părăseşte pe Ciuikov la ora 13 şi 8 minute, şi ajunge la bunker Totul este pierdut, gîndeşte Goebbels La 15 şi 15 el expediază o ultimă telegramă către Dönitz „Foarte secret Urgent A se descifra de către un ofiţer Führerul a murit ieri la ora 15 şi 30 Un testament cu data de 29 aprilie vă desemnează ca preşedinte al Reichului, pe ministrul dr Goebbels în calitate de cancelar, pe Reichsleiter Bormann ca ministru al partidului, pe ministrul Seyss-Inquart ca ministru al afacerilor străine Din ordinul führerului, acest testament a fost trimis în afara Berlinului în mai multe exemplare, destinate dumneavoastră, feldmareşalului Schörner, arhivelor şi publicării Reichsleiter Bormann speră să plece astăzi spre a vă prezenta situaţia Rămîne la alegerea dumneavoastră momentul şi felul în care veţi anunţa presa şi trupele Confirmaţi recepţia“ Goebbels Apoi, el pregăteşte pentru sovietici un răspuns negativ Acesta va ajunge la Ciuikov la ora 18 Ultimul cancelar al Reichului se pregăteşte să moară pentru istorie Moartea lui Goebbels Moartea lui Goebbels a fost povestită de nenumărate ori Iată relatarea lui Alfred Rach, şoferul său, unul din cei doi oameni de încredere al ministrului 3 „— Era în după amiaza zilei de 1 mai Mă găseam tot în adăpostul Cancelariei; se afla acolo şi unul din asistenţii doctorului Morell – medicul personal al lui Hitler – al cărui nume nu îl cunosc 4 Goebbels i-a spus acestuia: — Aş vrea ca primii să moară copiii mei Există vreo posibilitate să moară fără să sufere? — Da Pot să le injectez o otravă puternică pe care o am asupra mea Au fost aduşi cei şase copii — Vi se va face un vaccin, le explică mama lor Copiii au acceptat în mod firesc Cel mai mic ridea Mi-am luat rămas bun de la ei şi ei au crezut că trebuia să plec într-o călătorie Am ieşit pe culoar, pentru că abia mă puteam abţine să nu vomit În prezenţa doctorului Goebbels şi a soţiei sale, medicul le-a făcut apoi injecţiile 5 Cînd, după un sfert de oră, am revenit, copiii erau întinşi, fără viaţă, pe un divan Doamna Goebbels a fost admirabilă De două ori s-a asigurat dacă erau cu adevărat morţi, apoi le-a închis pleoapele şi i-a îmbrăţişat Cînd a ieşit pe culoar a început să plîngă: — Este atît de dureros pentru mine, mi-a spus ea, pentru că pe toţi copiii ăştia i-am adus pe lume în dureri îngrozitoare Goebbels a prins-o în braţe şi mi s-a adresat: — Rach, rămîi cu noi pînă la sfîrşit Îţi cer să ne incinerezi corpurile Avea ochii umezi de lacrimi S-au retras într-o cameră Peste puţin timp am revenit, fiind chemat de Goebbels Medicul era tot acolo — Ah! Rach mai este încă aici, a spus el cu tristeţe Doamna Goebbels a ridicat spre mine un chip răvăşit Mi s-a părut prea tînără pentru a muri Avea numai treizeci şi opt de ani — Rămîi cu bine, Rach Îţi doresc să fii fericit Goebbels a adăugat: Îţi urez şi eu să ai parte de fericire Rămîi cu bine M-am întors, îndreptîndu-mă spre uşă Goebbels m-a chemat din nou: — Rach, îţi mulţumesc pentru fidelitatea şi onestitatea dumitale în toţi anii pe care i-ai petrecut în preajma mea M-am înclinat fără să spun nimic Eram foarte emoţionat Doamna Goebbels a mai adăugat: Poate odată îl vei revedea pe fiul meu, Harald Quandt Salută-l şi povesteşte-i ce s-a întîmplat El va înţelege că noi nu mai puteam trăi Peste zece minute coborau amîndoi în grădină Rămăsesem într-o încăpere a Cancelariei, împreună cu Schwaegermann, aghiotantul lui Goebbels, şi cu un ofiţer SS pe care nu îl cunosc Am auzit un foc de revolver, unul singur Ştiam că doamna Goebbels avea asupra ei o fiolă cu otravă Am coborît I-am văzut pe amîndoi întinşi la pămînt Nu am simţit în mine forţa fizică să execut dorinţa pe care ei o formulaseră M-am întors, clătinîndu-mă, în adăpost Cred că ceilalţi camarazi ai mei au avut curajul să le ardă corpurile, mai tîrziu, deoarece astfel i-au găsit ruşii Am privit pe fereastră Singura lumină era cea dată de incendii Ceasul arăta ora 21 şi 30 de minute “ În ceea ce priveşte relatarea lui Rach, care a făcut această mărturie în închisoarea din Constance, în 1945 există două observaţii Naumann, un alt martor, mai intim al familiei Goebbels, afirmă că „singură Magda se găsea în camera copiilor, în ultimele momente “ SS-istul Schwaegermann refuză să vorbească despre aceste zile tragice, care l-au marcat profund Pe de altă parte, Rach plecase să caute petrolul necesar pentru incinerare, aşa cum s-a stabilit, pe baza mai multor mărturii Moartea lui Goebbels a constituit semnalul fugii generale Sovieticii îşi concentrează tirul artileriei uşoare asupra acestui sector Burgdorf, Krebs şi SS-istul Schedle se sinucid în adăpost, în timp ce alţii încearcă să fugă cît mai repede Bormann este încă şeful teoretic al acestui mic univers, dar nimeni nu-l mai ascultă Se pune problema de a se trece liniile ruseşti şi de a ajunge la nord de Spree, de unde era posibilă trecerea spre Nord-Vest, în direcţia Hamburg O primă coloană părăseşte bunkerul către ora 21,30 Bormann este însoţit de generalul Baur, pilotul lui Hitler, care primise misiunea să-l ducă pe reichsleiter la Dönitz, dacă este posibil cu avionul; era ultimul ordin primit de Baur de la Hitler Micul grup cuprindea 16 persoane, între care colonelul Beetz,6 pilotul secund al lui Hitler, Guensche, Hewel, Mohnke, Naumann, Rattenhuber, Stumpfegger, amiralul Voss, Linge, valetul lui Hitler, Rach şi Kempka, şoferii, Schwaegermann, secretarele Christian, Junge şi Krüger, bucătăreasa Manziarly Toţi sînt îmbrăcaţi civil, iar femeile în pantaloni Ei ies prin Vosstrasse şi aleargă la staţia de metro Kaiserhof „Intrarea era demolată – relatează Baur – toate scările erau distruse Am ajuns jos lunecînd În subterană domnea un întuneric total, cu excepţia locurilor unde erau spărturi făcute de bombe şi obuze, şi nici unul dintre noi nu poseda lanterne electrice Am alergat tot timpul, traversînd încrucişarea de la Friedrichstrasse, fără să ne dăm măcar seama, şi am sosit la Gendarmenmarkt, unde am ieşit afară Deoarece totul ardea în jurul nostru, ne-am întors, fugind spre Friedrichstrasse şi, de acolo, înainte spre podul Weidendamm În spatele acestuia se afla un baraj anti-car, iar la o sută de metri mai departe maşini care ardeau Acolo se găseau liniile sovietice “ Trebuia trecut podul asupra căruia ruşii îşi concentraseră tirul Micul grup se împarte Patru din oameni rămîn împreună: Bormann, Baur, Stumpfegger şi Naumann Ei încearcă să treacă podul, adăpostindu-se în spatele unui tanc german, dar ruşii trag o lovitură bine ţintită şi tancul explodează Naumann scapă neatins Stumpfegger este omorît Baur este rănit la picior şi capturat de ruşi În acel moment, Bormann dispare fără urmă Coloana este dispersată Ruşii capturează pe Guensche, Mohnke, Rattenhuber, Voss şi Linge Hewel este omorît, Beetz rănit, Rach, Kempka şi Schwaegermann reuşesc să treacă în zonele din Vest împreună cu secretarele Christian, Junge şi Krüger, care se topesc pur şi simplu în mulţimea din metrou Constance Manziarly, capturată de ruşi, înghite o capsulă de cianură Nimeni nu a putut pînă acum să aducă o probă formală a morţii lui Bormann CĂDEREA BERLINULUI La 2 mai, ora 0,50, staţiile de radio ale diviziilor de gardă sovietice 79 şi 39 captează un nou comunicat: „Aici corpul 56 blindat german Cerem încetarea focului La ora 12,30 trimitem parlamentari la podul Potsdam Semn distinctiv: drapelul alb La ora convenită, colonelul von Dufving reapare şi oferă predarea Berlinului în numele generalului Weidling La ora 6 dimineaţa, generalul Weidling, comandantul apărării Berlinului, traversează linia frontului şi se predă sovieticilor În cursul aceleiaşi zile, 134 000 de soldaţi sînt făcuţi prizonieri La Flensburg, Dönitz reacţionează imediat ce primeşte ultima telegramă a lui Goebbels Amiralul este surprins că Hitler l-a desemnat ca şef al statului El nu prea este familiarizat cu subtilităţile politice şi se aştepta ca, în locul său, Hitler să-l fi numit pe reichsführerul Himmler, omul de încredere al fostului dictator Amiralul emite, atunci, un ordin de zi adresat armatei germane „Führerul a căzut Credincios idealului său: salvarea popoarelor Europei de bolşevism führerul m-a desemnat să-l succed Jurămîntul de fidelitate pe care l-aţi depus faţă de führer, acum îmi revine mie, succesorul desemnat al führerului “ Apoi, tot în ziua de 2 mai, la ora 22,30, el vorbeşte la radio Hamburg: „Germani, bărbaţi şi femei, soldaţi ai Wehrmachtului, führerul nostru Adolf Hitler a căzut Întregul nostru popor este în doliu şi îi onorează memoria Hitler a recunoscut pericolul pe care îl reprezintă bolşevismul şi şi-a consacrat întreaga viaţă pentru a-l combate La sfîrşitul luptei pe care a dus-o şi al unei vieţi care nu a cunoscut niciodată vreo deviere de la drumul cel drept, el moare eroic în capitala Reichului Întreaga sa viaţă a fost pusă exclusiv în slujba poporului german Führerul m-a desemnat ca succesorul său Preiau conducerea poporului german în aceste ore fatale, deplin conştient de responsabilităţile ce-mi revin Prima mea datorie este salvarea poporului german, de la distrugerea bolşevică, şi dacă lupta continuă este numai pentru a îndeplini acest obiectiv Atît timp cît englezii şi americanii ne vor împiedica să-l realizăm, ne vom apăra, de asemenea, contra lor Englezii şi americanii nu se bat pentru propriile lor interese, ci pentru răspîndirea bolşevismului Ceea ce poporul german a realizat şi suferit este unic în istorie În timpurile de restrişte care vor veni, voi face tot ce este posibil pentru o viaţă suportabilă oamenilor noştri curajoşi, femeilor şi copiilor Pentru a realiza toate acestea, am nevoie de ajutorul vostru Menţineţi ordinea şi disciplina în oraşe şi în sate Fiecare să-şi facă datoria ca să reducem suferinţele şi să evităm prăbuşirea Dacă vom face tot ce ne stă în puterea noastră Dumnezeu nu ne va lăsa “ Înainte de a anunţa moartea lui Hitler, postul de radio Hamburg a transmis Amurgul zeilor de Richard Wagner La drept vorbind, discursul lui Dönitz era foarte neîndemînatec pentru unul care urmăreşte să se înţeleagă cu Vestul în scopul opririi înaintării sovietice Amiralul dorea să săvîrşească războiul şi să obţină de la învingători salvgardarea existenţei politice a Germaniei El cunoştea hotărîrile de la Yalta şi, însărcinînd, în aceeaşi zi pe amiralul von Friedeburg să înceapă negocieri cu Vestul, se hotărăşte să continue lupta în Est cît mai mult cu putinţă Planul său urmărea să permită unui cît mai mare număr de refugiaţi şi soldaţi să treacă din teritoriile răsăritene în zonele ocupate de occidentali Alături de el, Speer, care nu mai era ministru, îşi continuă realizarea planului de salvgardare a patrimoniului economic german El rostise, deja, la radio, la 3 mai, discursul menţionat Lübeck este ocupat de englezi la 2 mai, iar Hamburg la 3 mai La 4 mai, la Cartierul General al lui Montgomery, la Lüneburg, von Friedeburg semnează capitularea tuturor forţelor germane din Nord-Vestul Germaniei, Danemarca şi Olanda, 2,5 milioane de germani sînt făcuţi prizonieri De la Lüneburg, von Friedeburg plecă la Reims, unde soseşte la 5 mai, la Cartierul General al lui Eisenhower Încă la 29 aprilie capitulaseră armatele din Italia, iar la 5 mai armatele din nordul Alpilor, conduse de Kesselring Misiunea lui Friedeburg, la care se adaugă şi Jodl începînd din 6 mai, urmăreşte extinderea capitulării pe tot frontul de Vest, excluzînd însă frontul de Est În caz de nereuşită, cei doi reprezentanţi ai lui Dönitz trebuiau să încerce a întîrzia cît mai mult cu putinţă data intrării în vigoare a capitulării În timp ce Friedeburg şi Jodl discută cu Eisenhower, amiralul Dönitz deleagă un trimis special, pe colonelul Meyer-Detring, pe lîngă mareşalul Schörner, la Volchow, în Cehoslovacia Schörner, care continuă să nu ştie că a devenit comandantul suprem al armatei germane, este solicitat de colonel să continue lupta cît mai mult cu putinţă Mareşalul era considerat de Hitler ca un om sigur, un nazist de nezdruncinat Pe cît de ambiţios pe atît de oportunist, el a dat, permanent, dovada unui înfocat zel naţional-socialist, mergînd pînă la organizarea cursurilor de educaţie politică nazistă pentru ofiţerii şi subofiţerii corpului său de armată Guvernator al Atenei în 1941, el se remarcase prin brutalitate; mutat, apoi, în Norvegia şi, în sfîrşit, în fruntea statului major personal al führerului, el şi-a demonstrat din plin lipsa de scrupule Temut şi detestat, era apreciat de Hitler ca omul războiului pînă la ultima limită; fără îndoială că din această cauză fusese desemnat în funcţia de comandant suprem al armatei Schörner exprimă colonelului Meyer-Detring acordul deplin, în pofida insurecţiei care se declanşase în spatele frontului său, în ziua de 5 mai, la Praga El semnează, de altfel, imediat, ordine de reprimare brutală a insurecţiei şi de recucerire a oraşului Praga La Reims, von Friedeburg şi Jodl semnează capitularea în dimineaţa de 7 mai, ora 2 şi 30 de minute 7 Capitularea intră în vigoare pe toate fronturile la 8 mai, la miezul nopţii Eisenhower n-a cedat nimic Schörner este prevenit, i-au mai rămas două zile pentru efectuarea unei manevre de retragere şi de trecere a armatei sale în liniile americane Între timp, alţi şefi nazişti sînt capturaţi, unii după alţii În după amiaza zilei de 7 mai, Dönitz primeşte o radiogramă de la Göring care anunţă că un grup din Luftwaffe l-a eliberat cu o zi înainte, din mîinile gărzilor SS „Sînteţi la curent, amirale, – scrie Göring – cu intrigile periculoase pentru securitatea statului pe care le-a desfăşurat reichsleiter Bormann, cu scopul de a mă elimina? Toate măsurile luate împotriva mea decurg din mesajul pe care l-am trimis, cu loialitate, führerului, întrebîndu-l dacă doreşte ca ordinul privind succesiunea sa să intre în vigoare Măsurile luate împotriva mea au fost executate ca urmare a unei radiograme semnate de Bormann Nu am fost interogat de nimeni, în ciuda insistenţelor depuse, fiindu-mi refuzată orice încercare de justificare a poziţiei mele Reichsführerul SS Himmler poate să confirme aceste intrigi Am aflat că intenţionaţi să-l trimiteţi pe Jodl la Eisenhower, pentru negocieri Consider necesar, în interesul poporului nostru, ca paralel cu tratativele oficiale ale lui Jodl, să iau contact oficial cu Eisenhower şi să port cu el o discuţie ca între mareşali Succesele mele la toate tratativele importante din străinătate, pe care führerul mi le-a încredinţat înainte de război, reprezintă o garanţie suficientă, cred, pentru speranţa ce o nutresc de a crea o atmosferă personală folositoare tratativelor lui Jodl Între altele, Marea Britanie şi America au arătat, deopotrivă, prin presă şi radio, ca şi prin declaraţiile oamenilor lor de stat din ultimii ani, că au faţă de mine o atitudine mai favorabilă decît cea pe care o au faţă de alţi şefi politici germani Consider că, în aceste momente grele, toţi trebuie să colaboreze şi că nu trebuie neglijat nimic din ceea ce ar putea asigura viitorul Germaniei“ GÖRING, MAREŞAL AL REICHULUl Trecînd de la vorbă la faptă, Göring a trimis pe principalul său colaborator, colonelul von Brauchitsch, la Statul major american cel mai apropiat, cu misiunea de a se transmite o cerere de audienţă la Eisenhower Dar colonelul nu ajunge la nici un rezultat şi a doua zi, la 8 mai, generalul american Stack vine să ia în primire acest prizonier de seamă 8 Cît priveşte pe Ribbentrop, acesta se află într-o pensiune la Hamburg, unde redactează note către Churchill şi Montgomery, propunînd o răsturnare de alianţe Dar, Dönitz l-a scos din rîndurile consilierilor săi, la 6 mai, ca şi pe Himmler de altfel, fără îndoială pentru a face o figură mai bună în faţa occidentalilor 9 Reichführerul SS, abandonat de consilierii săi Schellenberg şi Kersten, care ajunseseră în Scandinavia, se găsea într-o stare deplorabilă, în Schleswig Împreună cu unsprezece colaboratori credincioşi, Himmler, deghizat, încearcă să ajungă în Bavaria Este arestat de un cordon britanic şi îşi dezvăluie, aproape imediat, identitatea În cursul unei percheziţii, la 23 mai, îşi sfarîmă între dinţi capsula de cianură De altfel, în aceeaşi zi, guvernul Dönitz este dizolvat de aliaţi, iar toţi membrii săi sînt puşi sub stare de arest de către britanici Mai norocos, generalul SS Léon Degrelle, care îşi abandonase trupele din Divizia Valonă puţin înainte de Lübeck, obţine de la Himmler, la 2 mai, înlesniri pentru a ajunge în Danemarca De la Copenhaga el pleacă la Oslo la bordul unui dragor de mine În capitala Norvegiei, face o vizită reichkommisarului Terboven şi primului ministru Quisling Era în ziua de 7 mai „Quisling dădea impresia că e mistuit pe dinăuntru – spune Degrelle Avea faţa puhavă, arunca priviri în toate direcţiile, bătea necontenit cu degetele în masă Se simţea pierdut Am fost ultimul său vizitator După amiază, a fugit la frontiera suedeză, a fost respins, a revenit noaptea la Oslo, nemaiştiind în care fiord să se arunce“ Se ştie că Quisling a fost arestat a doua zi de rezistenţa norvegiană: judecat şi condamnat la moarte, a fost executat la 25 octombrie 1945 Terboven a rămas calm şi stăpîn pe el Îi oferă lui Degrelle un avion Heinkel, care se află pe aeroportul Oslo şi, cu ajutorul acestuia ajunge în Spania, în cursul nopţii de 8 mai La 11 mai, reichskommisarul şi generalul Reedis, şeful administraţiei germane, se sinucid în palatul prinţului Olaf Grupul de armate Central luptă pînă la capăt La 7 mai, după primirea ordinului de capitulare, mareşalul Schörner lansează următorul ordin de zi: „Propaganda inamică a lansat zvonul absolut fals despre capitularea Germaniei Avertizez trupele că războiul împotriva Uniunii Sovietice continuă“ Forţele lui Schörner bat în retragere în faţa armatelor lui Malinovski, Eremenko şi Konev Sovieticii exercită o presiune foarte puternică şi corpul 5 de tancuri al generalului Ermakov taie coloanele germane care se dirijează spre americani, în Boemia de Vest sau Austria Generalul von Natzner, şeful de stat major al lui Schörner, coordonează mişcările de retragere La 8 mai, el află că tancurile lui Ermakov au efectuat o străpungere şi au capturat o parte din maşinile statului major Propune, atunci, mareşalului Schörner să transfere, a doua zi, cartierul general de la Volchow la Saaz, cu scopul de a stabili contactul cu americanii şi a dirija prin radio retragerea Schörner ascultă distrat şi dispare pentru o clipă în camera vecină Revine, apoi, îmbrăcat în jiletcă şi pantaloni scurţi de piele, pe cap cu o pălărie tiroleză şi cu o servietă sub braţ Intrînd în birou, se întoarce spre Natzner care îl priveşte năuc, întredeschide servieta şi întinde un pachet cu cîteva mii de mărci — Iată, ca să poţi fugi Şeful statului major încearcă, zadarnic, să-l reţină pe mareşal, care pleacă în grabă împreună cu aghiotantul său, cu unul din ultimele avioane Storch şi decolează spre Austria După o aterizare forţată, face auto-stopul pe o şosea şi ajung pînă la Sankt-Johann, unde este arestat de americani Aceştia îl predau ruşilor, care-l trimit într-un lagăr pentru generalii prizonieri Rămas în costumul său tirolez, Schörner şi-a făcut o intrare senzaţională în lagăr, însă colegii l-au ţinut în carantină A fost eliberat, împreună cu ei, în 1955 Ultimul şef al armatei germane îşi încheie viaţa în Bavaria Vecinii îi apreciază „gentileţea“ ca şi „discreţia“ cu care înconjoară perioada anilor de război 10 CAPITOLUL XII COBORîREA ÎN INFERN Cea mai mare parte dintre conducătorii fascişti europeni au cunoscut un sfîrşit tragic În timp ce Aliaţii îşi sărbătoreau victoria, partizanii lui Hitler şi Mussolini încercau să se sustragă destinului lor fatal În ţările baltice domnea debandada: 115 000 de letoni, dintre care mai mult de 30 000 membri ai partidului fascist „Crucile Tunetului“, 20 000 de estonieni – dintre care majoritatea erau fascişti, 15 000 de lituanieni, cuprinzînd îndeosebi fascişti din organizaţia „Lupii de Oţel“ – fug în Germania sau Suedia În Grecia, naţional-socialiştii lui Gheorghios Mercuri, tatăl celebrei actriţe Melina Mercuri, precum şi partizanii fascişti ai generalului Grivas încearcă să se integreze în rezistenţa naţionalistă pentru a lupta, şi ei împotriva comuniştilor În Serbia, fasciştii lui Ljotici Dimitrije după ce au participat la ultima apărare a Belgradului împotriva Armatei Roşii, sînt capturaţi de partizanii lui Tito Generalul Nedić, şeful guvernului colaboraţionist este arestat În cursul unui interogatoriu, premergător procesului său, el se sinucide, aruncîndu-se pe o fereastră de la etajul întîi 1 În Slovenia, generalul Lev Rupnik, care fusese numit primar la Ljubljana, apoi şef al organizaţiei „Slovenski domobranici“ („Apărătorii patriei slovene“), fuge în Vest, dar este capturat de englezi şi predat iugoslavilor, în virtutea acordurilor privind criminalii de război El va fi judecat, condamnat la moarte şi executat în capitala slovenă, în 1946 În Ţările de Jos şi în Norvegia, partizanii lui Mussert şi Quisling sînt, rînd pe rînd, arestaţi Unii dintre ei vor fi executaţi, majoritatea condamnaţi la închisoare Rost van Tonningen se va sinucide în închisoare În Belgia, liderii fascişti nu au avut parte de soarta fericită a lui Léon Degrelle Începînd din 10 mai 1940, dintr-o eroare, siguranţa belgiană arestase, printre alţi suspecţi, pe şeful organizaţiei „Verdinaso“ 2, Joris van Severen Transferat la Bruges, apoi predat, la 15 mai, poliţiei franceze, la Dunkerque, el a fost brutalizat şi dus la Abbeville, împreună cu alţi 77 de prizonieri, presupuşi spioni, evrei, germani, comunişti, rasişti şi chiar cîţiva germanofili Cînd se anunţă sosirea primelor tancuri germane, la 20 mai, poliţiştii francezi şi-au pierdut total sîngele-rece: i-au îngrămădit pe cei 77 de oameni la subsolul unui chioşc de muzică şi au executat pe 21 dintre ei, soldaţii refuzînd în continuare să mai tragă Van Severen a căzut al 21-lea, după ce încercase să se interpună Încă din 1941, un alt lider fascist belgian, Paul Hoornaert, şeful „Legiunii naţionale“, trecuse de partea Armatei secrete a Rezistenţei Arestat de Gestapo, la 24 aprilie 1942, a fost condamnat la 15 ani muncă silnică şi deportat la Sonnenburg, unde a murit, istovit de puteri, la 2 februarie 1944 Separatiştii flamanzi din VNV 3 îşi pierduseră şeful, pe Staf de Clerq, decedat la 22 octombrie 1942 Succesorul acestuia, dr Elias, mai spera încă să obţină de la Reich autonomia Flandrei, dar autorităţile germane nu i-au lăsat nici o speranţă: Flandra va fi anexată şi germanizată Himmler nu făcea nici un secret din sprijinul pe care i-l acorda lui Jef van de Wiele, şeful mişcării extremiste „De Vlag“ 4, un filolog rătăcit, intrat în SS, manipulat, fără să-şi dea seama, de către germani La 5 decembrie 1944, în ajunul ofensivei din Ardeni, van de Wiele a fost numit führer al poporului flamand, în ciuda protestelor din partea VNV 5 Elias şi van de Wiele au fost prinşi în Germania, judecaţi de belgieni, condamnaţi şi ţinuţi mult timp în închisoare Ei şi-au ispăşit pedepsele şi au trăit apoi, liberi şi nostalgici, în Belgia unde primul a decedat în 1973 6 Moartea misterioasă a lui Jacques Doriot Fasciştii francezi erau şi ei în plină debandadă La 22 februarie, Jacques Doriot, în vîrstă de 46 de ani şi-a găsit moartea în Pădurea Neagră, în împrejurări care au rămas misterioase Către ora 11, şeful Partidului Popular Francez îşi părăsise reşedinţa de la Mainau pentru a se întîlni cu Marcel Déat şi Joseph Darnand, la Sigmaringen unde se refugiaseră, în jurul mareşalului Pétain, cea mai mare parte dintre colaboraţionişti Însoţit de doamna Normand, secretara sa, Doriot călătoreşte la bordul unui Mercedes cu gazogen, cînd, deodată, la doi kilometri de Mengen, două avioane survolează drumul, la mică altitudine „Avioane de vînătoare“, spune nepăsător Doriot Şoferul frînează şi, după ce încetineşte, trage la marginea şoselei În acelaşi timp, cele două avioane întorc, printr-un viraj, continuînd să zboare deasupra drumului Doriot îi spune doamnei Normand care dădea unele semne de emoţie: „— Nu vă neliniştiţi, doamnă, sînt avioane germane “ Atunci, şoferul revine la mijlocul drumului Fiecare avion trage cîte o lungă rafală asupra automobilului, omorîndu-i pe Doriot şi pe şofer Cînd sosesc primele ajutoare, un înalt funcţionar al Gestapoului este deja la faţa locului SD-ul din Sigmaringen va conchide, la sfîrşitul unei anchete rapide, că Doriot a fost victima unui „atac terorist“ al Mosquito-urilor britanice Efectuînd propria lor anchetă, colaboratorii lui Doriot vor ajunge la concluzia că agresorii erau, fără nici o îndoială, germani 7 Fuga lui Marcel Déat La 6 februarie 1945, 14 zile înainte de moartea lui Doriot, domnişoara Isorni îl însoţise, pînă la fortul Montrouge, pe scriitorul Robert Brasillach care a fost împuşcat Avea vîrsta de treizeci şi cinci de ani Fascist, acest poet de calitate, critic strălucit, om curajos, rămăsese fidel opiniilor sale El nu a vrut să părăsească Parisul după Eliberare Ascuns în capitală, s-a predat, pentru că poliţia o arestase pe mama sa, ca ostatecă Şi-a asumat toate răspunderile în faţa tribunalului Generalul de Gaulle îi refuză graţierea 8 Un alt intelectual fascist, Pierre Drieu La Rochelle, s-a sinucis la 16 martie 1945 La acea dată, frontiera elveţiană fiind ermetic închisă, singura ieşire pentru fasciştii francezi din Germania rămăsese Tyrolul şi Italia de Nord, care se aflau încă în mîinile germanilor La 12 martie 1945, Joseph Darnand, Sturmbannführer SS, rivalul lui Doriot, după ce a integrat rămăşiţele „Miliţiei“ sale în Brigada „Carol cel Mare“, care va lupta sub zidurile Berlinului, trece în Italia cu un batalion de 250 de oameni Primit la Gardone de generalul Wolff, i se încredinţează misiunea de a curăţa valea Valtellinei, dar batalionul soseşte în plină insurecţie La 1 mai, Darnand şi ultimii săi miliţieni sînt nevoiţi să se predea partizanilor Darnand este închis la cazarma din Tirano, de unde reuşeşte să scape şi se refugiază la o mănăstire unde va trăi, travestit în călugăr, pînă la 25 iunie, dată la care va fi arestat de agenţi englezi şi predat francezilor 9 Transferat de la Milano, la Nisa, apoi la Fresnes, Darnand a fost judecat rapid El declară preşedintelui: „— Am crezut în mod sincer Şi atît Sînt mîndru de ceea ce am făcut M-am înşelat, dar am acţionat de bună credinţă Cred că mi-am făcut datoria “ La 3 octombrie 1945, el a fost condamnat la moarte Şapte zile mai tîrziu, a fost împuşcat Mai norocos, Marcel Déat, fascist de stînga, liderul Uniunii Naţional-Populare (Rassemblement national populaire) ajunge, împreună cu soţia sa, la sfîrşitul lui aprilie, la Vorarberg Cuplul a trecut frontiera italiană la 3 mai 1945, căutînd refugiu în munţi, unde se ascunde pînă la 29 mai Apoi, soţii Déat ajunseră la Bolzano, unde au fost luaţi în grijă de Comisia pontificală Ascunşi, apoi, la Milano, pe urmă la Genova, pînă la 21 aprilie 1947, cei doi soţi s-au convertit la catolicism, s-au căsătorit religios, la 11 iunie 1947, şi au trăit la Torino pînă la moartea lui Déat, survenită la 6 ianuarie 1955 Marcel Bucard, şeful partidului fascist, a fost arestat la Merano, la 20 iunie 1945 şi adus la Paris, la 5 iulie Judecat şi condamnat la moarte, a fost executat la 19 martie 1946 Bucard fusese primul lider fascist francez Acest erou al războiului din 1914 aderase la ideile mussoliniene, încă din 1933 La primul Congres internaţional fascist, ţinut la Montreux, în zilele de 16 şi 17 decembrie 1934, el reprezentase Franţa Dar, acest personaj corupt, invertit, făcea o curte asiduă ducelui şi colaboratorilor săi, numai pentru a le smulge subsidii Aceste fonduri – 10 000 de lire pe lună, începînd din mai 1935 – repede risipite, urmau să se reducă, de la 1 februarie 1936, la 5 000 de lire pe lună Vizitele lui Bucard, la Mussolini, nu au redresat situaţia şi, atunci, şeful fascist s-a adresat Berlinului Această colaborare, ce ar putea fi datată începînd cu vara lui 1940, l-a salvat financiar, compromiţîndu-l din zi în zi mai mult, pînă în acea dimineaţă, din primăvara lui 1946, cînd se afla în faţa plutonului de execuţie al fortului Montrouge 10 SFÎRŞITUL REGATULUI CROAŢIEI De la intrarea sa în Zagreb, în compania ustaşilor emigranţi, la 16 aprilie 1941, şi de la instituirea, la 19 mai 1941, a statului croat, din care a făcut un regat pentru ducele de Spoleto 11, devenit Tomislav II, Ante Pavelici nu a cunoscut nici un moment de linişte Poglavnicul (şeful guvernului) urma un curios joc de echilibru între Berlin şi Roma, pentru a-şi asigura şi mai bine independenţa După vizita pe care i-a făcut-o lui Hitler, la 6 mai, el a obţinut să nu fie ocupată Croaţia, ba chiar să poată anexa Bosnia, Herţegovina şi Dalmaţia Şi-a văzut, însă, spulberate iluziile, după vizita făcută ducelui, la 18 mai 1941 Acordurile de la Roma prevedeau împărţirea ţării în două zone de ocupaţie, armata italiană rezervîndu-şi coasta dalmată şi fiind în perspectiva, aşa cum se spunea, de a o anexa ulterior (protocolul din 13 iunie 1941) Această decizie nu întîrzie să slăbească poziţia „poglavnicului“ în ochii partizanilor săi Unii pretindeau că Pavelici se vînduse italienilor, alţii că nu era prea bine văzut la Berlin În interiorul Iugoslaviei, criza se desfăşura în acelaşi timp cu războiul civil Atitudinea trupelor italiene pe coasta dalmată care se comportau ca într-o ţară cucerită – nu întîrzie să precipite evenimentele După Stalingrad şi mai ales după capitularea italiană, guvernul croat s-a pregătit pentru perioada de tranziţie ce se anunţa după înfrîngerea probabilă a Germaniei Colonelul Kvaternik, devenit mareşal, care pregătea o lovitură de stat a fost demascat în 1942 şi nevoit să fugă în Slovacia 12 Dar alţi lideri ustaşi au construit un proiect mai serios Ministrul apărării, Vokici, şi ministrul de interne, dr Mladen Lorkovici, fost şef al emigraţiei ustaşe, hotărîră să pregătească un guvern de tranziţie În acest scop, ei au luat contact cu arhiepiscopul de Zagreb, monseniorul Stepinac, precum şi cu liderii Partidului Ţărănesc Croat al lui Matşek 13 Aceste tratative au avut loc în cursul iernii 1943- 1944 S-a admis constituirea unui triumvirat sub preşedenţia monseniorului Stepinac, cu participarea inginerului Kosutici14, vice-preşedinte al partidului ţărănesc, şi al lui Mladen Lorkovici, care îi reprezenta pe ustaşi Se convenise ca ministrul Vokici să facă în aşa fel încît unităţile militare ustaşe să fie dizolvate şi vărsate în armata regulată În fine, se hotărîse să se ia legătura cu seviciile secrete britanice pentru a le cîştiga bunăvoinţa Cît despre Pavelici, proiectul prevedea plecarea lui în Elveţia, în momentul cel mai oportun Monseniorul Stepinac, care nu-i prea agrea pe ustaşi, îl însărcină pe monseniorul Augustin Juretici, unul din colaboratorii săi, să informeze Vaticanul Emisarul se deplasă, în acest scop, în Elveţia 15 Pe zi ce trece, Pavelici îşi vedea autoritatea micşorîndu-se După capitularea italiană şi extinderea ocupaţiei germane pînă la coasta dalmată, teritoriul controlat de statul croat nu depăşea o rază de 150 km în jurul Zagrebului Frica şi neliniştea îl strîngeau ca într-un cleşte pe „poglavnic“ care nu-şi mai putea asigura autoritatea decît prin teroare Acest ucenic vrăjitor era permanent depăşit de propria sa poliţie secretă Colaboratorul său cel mai direct, Eugen Dido Kvaternik, fiul mareşalului, devenit secretar de stat la ordinea publică şi şef al poliţiei secrete, se remarca în mod special prin persecuţiile pe care le comitea împotriva evreilor 16 El crease numeroase tribunale excepţionale care dădeau sentinţe foarte aspre împotriva evreilor şi sîrbilor Peste 400 000 de sîrbi au fost executaţi sau trimişi în 24 de lagăre de concentrare, aproape 40 000 de evrei au fost exterminaţi Această politică a făcut ca poporul să-şi piardă încrederea în statul croat, politică socotită, în acelaşi timp, neîndemînatică, chiar şi de Himmler Poglavnicul, închis în palatul istoric al banilor Croaţiei, suspecta totul şi pe toţi, primindu-şi vizitatorii într-un birou strîmt, fotoliul pe care stătea fiind astfel plasat încît cei ce intrau trebuiau să parcurgă un semicerc pentru a ajunge în faţa lui 17 El se despărţi, deci, de Dido Kvaternik care, în 1943, pleacă să se alăture tatălui său, în Slovacia 18 După pregătirea unui guvern de tranziţie, Pavelici primea informaţiile la zi de la prietenul său credincios din emigraţie, Lorkovici La 12 decembrie 1944, pentru orice eventualitate, îşi trimite soţia şi fiicele în Austria 19 Dar, ceea ce nu ştiau conspiratorii era faptul că secretara comitetului era o agentă de-a lui Tito şi că ea îi trimitea acestuia o copie după toate procesele-verbale 20 Tito a lăsat ca intriga să ia amploare, apoi le-a trimis germanilor dosarul Surprinşi de informaţiile privind contactele cu Aliaţii, reprezentanţii lui Hitler la Zagreb îl somară pe Pavelici să aleagă Poglavnicul reuni un Consiliu de miniştri şi îi puse pe Lorkovici şi pe Vokici să vorbească După ce îi ascultă, Pavelici ceru generalului Max Luborici, care se afla în anticameră, să-i aresteze pe cei doi „trădători“ Acest ofiţer, cunoscut pentru cruzimea sa, îi ţinu închişi pe cei doi, pînă la sfîrşitul războiului În ajunul prăbuşirii, în aprilie 1945, el a dat ordin să fie executaţi, fără nici un proces Guvernul Pavelici supravieţui acestei crize, dominat de spaimă Poglavnicul ceru să fie păzit zi şi noapte, era temător faţă de duşmanii săi, faţă de prietenii de ieri şi faţă de cei ce-i erau fideli în acel moment Trimitea în cea mai mare taină emisari la cartierele generale engleze şi americane, încercînd să salveze statul său independent croat Dar, aceşti oameni nu se mai întorceau niciodată: erau arestaţi de Aliaţi şi trataţi drept colaboraţionişti sau criminali de război În seara de 6 mai 1945, după şaizeci de luni de guvernare, cu două zile înainte de intrarea partizanilor lui Tito în Zagreb, Pavelici ia hotărîrea să părăsească capitala cu destinaţia Austria Este îmbrăcat în uniforma armatei croate Omul său de încredere cel mai sigur, Ivica Krilici, îl însoţeşte La bordul Mercedesului său personal, el trece Alpii austrieci, dar, cînd ajunge în zona controlată de armatele aliate opreşte maşina şi ordonă celor care îl urmaseră pînă acolo să scape fiecare cum poate El însuşi, mai întîrzie un moment în automobil, apărînd apoi îmbrăcat în civil, cu sprîncenele rase şi cu o barbă neagră falsă 21 În acest timp, ruşii sînt la Judenburg şi la Trieben, în faţa şi în spatele micului grup Pavelici se desparte de prietenii săi şi ajunge în munţi 22 La 13 mai el apare la Langreith, unde se află familia sa Rămîne alături de ai săi, pînă la 17 mai Îl bate gîndul să se predea americanilor, dar cînd aude la radio că guvernul croat va fi extrădat Iugoslaviei, îşi găseşte un nou refugiu, într-o cabană de munte, la Faistenau, unde va sta ascuns timp de o lună Are acte de identitate false şi şi-a lăsat barba să crească Arestat, apoi eliberat, el se va instala, împreună cu familia, la Sankt-Gilgen În august 1946, însoţit de cîţiva ofiţeri ustaşi, şi mai ales de fostul comandant suprem al armatei croate, Bozom Kavran, Pavelici trece pe jos frontiera austro-italiană, între Lienz şi Tarvisio şi ajunge la Bologna În acest oraş, Pavelici şi Kavran se despart de restul grupului şi iau trenul spre Florenţa Apoi, au petrecut o singură noapte în vila unui prieten personal al lui Pavelici din timpul primei sale emigrări (1929-1941), urmînd să stea apoi o lună, într-o altă casă, în valea rîului Mille La sfîrşitul lui septembrie 1946, Pavelici pleacă la Roma, singur, unde va locui cîtva timp, la Monte Mario, în locuinţa unui jandarm, ieşit la pensie Apoi, pleacă în cartierul Trastevere, unde va locui cîteva luni, într-un imobil situat în zona extra-teritorială 23 Vaticanul a emis pe atunci interdicţia ca apartamentele sale să fie închiriate refugiaţilor politici Pavelici se mută din nou, ascunzîndu-se într-o casă vecină, în pivniţa unui zidar Graţie intervenţiei unor prieteni italieni, el părăseşte apoi Roma şi se instalează la Castel Gandolfo, în vila unei fasciste fidele, contesa Campello El împarte acest refugiu cu fostul ministru al afacerilor externe român, Manoilescu Familia lui Pavelici soseşte la Roma şi contactul dintre ei se reia În toamna lui 1947, liderul croat, lovit de o criză de apendicită acută, trebuie să fie operat pe loc, în camera sa, pentru a nu fi reperat Operaţia, realizată de un eminent profesor, azi şef de clinică la Universitatea din Roma, asistat de o infirmieră de încredere şi de fiica lui Pavelici, reuşeşte perfect, dar bolnavul este atins de o pneumonie, de care se va vindeca destul de greu După ce se restabileşte, medicul îl duce pe Pavelici la Napoli, din motive de securitate Călătoria are loc într-un automobil condus de fiul cel mare al medicului Pentru a nu atrage atenţia, în maşină au luat loc şi cei cinci copii mai mici ai săi Instalat într-o mînăstire de la periferia oraşului, la Posilippo, Pavelici petrece Crăciunul din 1947 împreună cu familia sa, dar îşi pune în plan să ajungă în America latină, dacă ar fi cu putinţă Să oprim aici, pentru un moment, povestirea noastră În timpul şederii sale la Castel Gandolfo, Pavelici a primit vizita generalului Kavran, care ţinea să-l întîlnească pentru a-i vorbi despre necesitatea de a organiza în Croaţia o guerilă ustaşă, împotriva lui Tito Kavran începuse deja această acţiune şi trecea peste frontiera iugoslavă grupe de 6-12 persoane deodată În total, 94 de ostaşi, însărcinaţi cu misiuni subversive, urmau să intre, astfel, în Iugoslavia, în 1947 şi 1948 Ceea ce Kavran nu ştia era că primul grup, dotat cu un aparat de emisie-recepţie şi cu coduri stabilite în prealabil, fusese capturat de poliţia secretă a lui Tito (UDBA), încă la 22 iulie 1947 Poliţiştii i-au „returnat“ pe agenţii capturaţi, i-au trimis lui Kavran informaţii codificate, confirmînd reuşita operaţiunii şi au cerut trimiterea grupelor următoare UDBA a mers cu şiretenia pînă la organizarea a cîteva mici acţiuni de sabotaj pentru a-l asigura pe Kavran de eficacitatea acţiunii sale şi pentru a evita orice bănuială din partea sa Scopul final al poliţiei iugoslave era să-l facă pe Pavelici să revină în Croaţia Dar acesta, tot neîncrezător, îl refuză pe Kavran, şi adresa ulterioară, la Napoli, rămîne riguros secretă, chiar şi pentru ustaşi 24 Dar să revenim la Napoli Graţie unui personaj destul de misterios, părintele Krunoslav Draganovici 25, care dispunea de fonduri importante de provenienţă necunoscută şi organiza emigrarea ustaşilor spre Argentina, Pavelici obţinu un paşaport de la Crucea Roşie Familia liderului croat se temea să nu fie, totuşi, o cursă, astfel că acest paşaport nu a fost utilizat Într-adevăr, la puţin timp după întilnirea Pavelici-Draganovici, poliţia din Napoli încearcă să-l găsească pe Pavelici Fiica cea mai mare a lui Pavelici, Visnja, a reuşit să procure un paşaport în alb, pe care nu rămînea decît să fie trecut numele La 13 octombrie 1948, liderul croat părăsea portul Napoli, la bordul vasului Sestriere, sub numele de Aranyos Paal, emigrant ungur El debarca la Buenos Aires, la 6 noiembrie 1948 Familia i se alătură în decembrie La 13 august 1949, Pavelici se prezentă la autorităţile imigraţiei argentiniene şi solicită, în virtutea amnistierii de curînd votate, obţinerea unui act de identitate normal, care i-a fost acordat pe numele de Ante Serder, sub numărul matricol de 4 304 761 Pavelici s-a făcut antreprenor de construcţii, exercitînd această profesiune din 1949 pînă în 1957 Urmarea acestei istorii este mai bine cunoscută La 10 aprilie 1957, la Palermo, nu departe de Buenos Aires, Pavelici a fost victima unui atentat Atins de două gloanţe, dintre care unul în inimă, ce nu a putut fi extras, Pavelici scapă cu viaţă şi la 18 îşi reia viaţa rătăcitoare Trece prin Punta Arenas, Santiago de Chile, Asuncion, Sao Paulo, Rio, Recife, Dakar, Lisabona şi ajunge la Madrid, la 29 noiembrie Arhiepiscopul de Sarajevo, monseniorul Savici, l-a primit în capitala spaniolă, iar soţia şi cei trei copii l-au urmat la puţin timp după aceea A murit, în cele din urmă, cu picioarele paralizate, într-un pat de spital, la Madrid, în ziua de 28 decembrie 1959 26 Regele Tomislav se refugiase şi el în Argentina, camera 320 a hotelului Plaza, din Buenos Aires, însoţit de o tînără şi fermecătoare femeie În acelaşi hotel locuiau şi cîţiva redactori ai ziarului fascist francez „Je suis partout“, care reuşiseră să fugă şi stăteau lîngă Charles Lesca (camera 248) Tot acolo, se mai afla şi Vittorio Mussolini (camera 412) Tomislav II nu avea nici un fel de tangenţă cu aceştia, întreţinînd, în schimb, relaţii cu un alt locatar al hotelului, marele duce Vladimir Romanov, pretendentul rus (camera 421) Fostul rege, un gigant de 2,22 m şi 108 kilograme a murit la hotel, la 30 ianuarie 1948, de tuberculoză Sub identitatea lui Camillo Sirtori, Carlo Scorza, fostul secretar general al partidului fascist, arestat de Republica de la Salò, judecat, în aprilie 1944, de tribunalul din Roma şi achitat la cererea ducelui, găsise şi el, în cele din urmă, refugiu la Buenos Aires Acesta a înfiinţat o revistă neofascistă, „Dinamica Social“ şi a primit la redacţie, la 11 noiembrie 1950, pe „turistul“ sir Oswald Mosley şi pe omul de afaceri refugiat Milan Stojadinovici, fost preşedinte al Consiliului iugoslav Unul dintre ultimii lideri ai ustaşilor, generalul Max Luborici, şi-a aflat moartea la Carcagente, lîngă Valencia, la 22 aprilie 1969 Acest ofiţer, aşa cum am văzut, pusese capăt speranţelor conspiratorilor care proiectaseră „guvernul de tranziţie“ El şi-a asumat, mai ales, groaznice responsabilităţi în masacrele din lagărul de concentrare de la Iasenovac, în timpul războiului În 1946, Luborici ajunsese în Italia, apoi în Spania, unde se refugiase la Carcagente Avea asupra sa un paşaport fals pe numele de Vicente Garcia Pérez şi îşi spunea, adesea, general Drinihanin Se căsătorise cu o spaniolă şi înjghebase o mică tipografie prin care difuza propagandă anticomunistă În noiembrie 1968, el a angajat ca muncitor la tipografia sa un tînăr refugiat politic iugoslav care pretindea că se numeşte Ilya Stalici şi susţinea că îi omorîseră comuniştii tatăl şi îi orbiseră mama La 21 aprilie 1969, au sosit în sat patru străini iar a doua zi, dis-de-dimineaţă, s-au dus la stăpînul tipografiei Acesta a fost găsit omorît cu lovituri de pumnal După ancheta întreprinsă de poliţia spaniolă, s-a stabilit că cei patru oameni, împreună cu Ilya, dispăruseră, iar yachtul „Yugoslav“, care făcuse escală la 21 aprilie în portul Valencia, ridicase ancora a doua zi, cu o destinaţie necunoscută Drept cuvînt de încheiere ni se pare potrivită următoarea apreciere a lui P J Franceschini: „În «casa de nebuni» – care era Europa de după primul război mondial şi pe care o denunţa Moscova, o mişcare, fascismul, a încercat să combată tentativa de revoltă marxistă împotriva societăţii burgheze în ansamblu A făcut-o însă cu metode şi forţe complet străine tradiţiilor de viaţă şi gîndire ale burgheziei Lumea urma să plătească foarte scump această colosală neînţelegere” BIBLIOGRAFIE SELECTIVĂ I – Cu privire la Italia Puţine perioade din istoria Italiei au lăsat un material documentar atît de bogat, un număr atît de mare de mărturii scrise Toată această cantitate de documente trebuie să fie examinată cu un simţ critic, deosebit de ascuţit, deoarece acestea se referă la o epocă în care pasiunea politică i-a divizat profund pe italieni a) Mărturii Prima sursă importantă: Procesele De consultat, mai ales, actele procesului de la Verona, publicate de judecătorul de instrucţie Vincenzo Cersosimo, Dall’Istruttoria alla Fucilazione, Milano, 1949 De asemenea, actele procesului intentat lui Graziani: Processo Graziani, Roma, 1948-1950 (3 vol ) A doua sursă: Memoriile Am reţinut, în mod special, pe cele cu privire la: – zilele de 24 şi 25 iulie 1943: Alfieri, Badoglio, Bastianini, Biggini, Bottai, Federzoni, Galbiati, Mussolini, Senise; – arestarea şi evadarea ducelui: Dollmann, Hagen, Mussolini, Skorzeny; – planurile lui Hitler împotriva Italiei: Anfuso, Carboni, C Cavallero, Goebbels, Kesselring, Rahn; – Republica de la Salò: Anfuso, Graziani, Mellini, Moellhausen, Rahn, Tamaro; – moartea lui Ciano: Cersosimo, Goebbels, Hagen, Montagna, Suner; – ultimele zile: Anfuso, Audisio, Bacino, Bellini, Cadorna, Curti, Dolfin, Dollmann, A Dulles, Mellini, V Mussolini, Rahn, Schuster Toate aceste lucrări sînt repertoriate în următoarele bibliografii: – The Two World Wars, Pergamon Press, Oxford, 1964; – Saggio Bibliografico sulla Seconda Guerra mondiale, Roma, 1955 Este necesar ca aceste mărturii – ce se prezintă, în general, sub formă de pledoarii – să fie corectate prin comparaţie critică A treia sursă: presa Foarte importantă pentru subiectul de faţă Numeroşi martori nu au depus mărturie, în cele din urmă, decît ziariştilor: Grandi lui I Montanelli, „Corriere della Sera“, 9 februarie 1955; Rachele Mussolini lui M Chinigo: Mia Vita Con Benito, Milano, 1947; lui A Zarca: Mussolini sans masque Paris, 1973 E Pucci în „Libera Stampa“, septembrie 1945; R Farinacci în „Momento“, ianuarie-februarle 1947; E Curti în „Oggi“, 29 decembrie 1949; Abatele Pancino în „Oggi“, septembrie 1954; Generalul Wolff în „Tempo“, ianuarie-februarie 1951; Valerio în „Unita“, martie 1947 E Ciano lui A Zarca: Témoignage pour un homme, Paris, 1975 b) Studii istorice Ziariştii au scris povestiri anecdotice din care cea mai mare parte au o deosebită valoare documentară Cităm printre cei mai buni: Bandini, Lanfranchi, Monelli, Saporiti Istoricii îşi păstrează destul de greu seninătatea Nu e deloc de mirare că italienii mai scriu încă lucrări pasionate Cu titlu de exemplu, printre istoricii antifascişti: Paolo Monelli şi Guido Dorso; dintre autorii favorabili ducelui: Y de Bégnac, G Pini şi D Susmel au semnat lucrări din care nu lipseşte spiritul polemic Dintre autorii străini obiectivi, menţionăm ca fiind mai demni de atenţie pe: Christopher Hibbert, Mussolini, Londra, 1961 (extrem de vioi) Sir Ivone Kirpatrick, Mussolini, Londra, 1965 (excelentă sinteză) Maxime Mourin, Ciano contre Mussolini, Paris, 1960 (eseu strălucit) Maurice Vaussard, La Conjurtion du Grand Conseil fasciste contre Mussolini, Paris, 1965 (text dens, strîns şi critic) şi, mai ales, Francis W Deakin, The Brutal Friendship, Londra, 1962 (fundamental) c) Arhive Publicarea Arhivelor italiene este în curs Acestea au fost manipulate în repetate rînduri: – În septembrie 1943, de către germani care urmăreau să verifice comportamentul italienilor faţă de ei Ei au transportat, la Berlin, 41 cutii cu documente de arhivă dintre care, se pare, cea mai mare parte a fost distrusă – În mai 1945, de către Aliaţi care au recuperat dosarele Republicii sociale precum şi documentele pe care italienii le ascunseseră la legaţia lor de la Lisabona Aliaţii au transferat la Oxford, la Colegiul St Anthony, cea mai mare parte dintre aceste documente, înainte de a restitui originalele guvernului italian Aceste piese au fost utilizate de F W Deakin (op cit) ceea ce conferă cărţii sale o valoare considerabilă Prin urmare, publicarea oficială a acestor arhive nu ar aduce informaţii foarte revelatoare II – Cu privire la Germania Dacă istoricul trebuie să-şi fundamenteze explicaţiile pe surse scrise, cel de-al III-lea Reich este o perioadă extrem de prolifică Volumele publicate se numără deja cu miile, iar jocul criticii se poate exercita fără restricţii Or, tocmai aici se află dificultatea, deoarece istoria este alegere a) Mărturii Prima sursă: Procesele Trebuie să fie consultate toate documetele de la Nürnberg, nu numai cele patruzeci şi două de volume ale procesului principal, dar şi piesele anexe: Nazi Conspiracy and Aggression, Washington, 1946 (10 vol ); Trials of War Crimînals, Washington, 1951 (15 vo1 ); precum şi interogatoriile procurorului general adjunct al Statelor Unite: R Kempner, Das Dritte Reich im Kreuzverhör, München, 1960 Se va ţine seamă, totuşi, de rezervele exprimate cu privire la aceste procese de juriştii germani: W E Benton şi G Grimm, German Views en the War Trials, Dallas, 1955 A doua sursă: Memoriile Am reţinut, în mod special, pe cele cu privire la: – urmările lui 20 iulie: Gisesius, Hasrell, Heusinger, Rommel, Schellenberg, Speidel, Strölin; – ultimele conferinţe internaţionale: Durcansky, W Hagen, Horthy, Mannerheim, Mikus, Nikolaev, Schmidt, Skorzeny, Ullein-Reviezky; – ultimele decizii: Bernadotte, Galland, Kersten, Schirach, R Semmler; – ultimele zile: Boldt, Dönitz, Fritzsche, Guderian, Kempka, Koller, von Oven, Reitsch Toate aceste lucrări sînt citate în text, în subsolul paginii sau repertoriate în: – The Two World Wars, Pergamon Press, Oxford, 1964; – National-Sozialismus, Katalog 47, Amelang, Frankfurt f d A treia sursă: presa şi periodicele Materialele valabile au fost reluate în nenumărate cărţi În acest sens, am reţinut, în mod special, colecţiile: Das Parlament, Bonn, şi Vierteljahreshefte für Zeitgeschichte, München b) Studii istorice Din motive lesne de înţeles, ziariştii şi propagandiştii din Germania de Răsărit şi Germania de Vest au exploatat evenimentele de la 20 iulie şi urmările lor Unii fac din rezistenţa comunistă fundamentele noii Germanii socialiste Ceilalţi consideră rezistenţa militară ca fiind la originea unei noi elite naţionale anti-comuniste precum şi justificarea reconstituirii Bundeswehrului Scrierile revizioniste sînt dintre cele mai suspecte Scriitori ca Bezymenski, în Est (Les Généraux allemands avec Hitler et sans lui, Moscova, 1961; Generalii germani cu şi fără Hitler, Bucureşti, 1962) şi Gisevius în Vest (Wo ist Nebe? Zürich, 1966) au spulberat, în mod definitiv unele din aceste legende Istoricii au publicat deja studii foarte clare Am acordat încredere mai ales următoarelor studii: H Trevor-Roper, The Last Days of Hitler, Londra, 1947 Prin concluziile ei, această lucrare rezistă, deşi este complet depăşită de publicaţiile posterioare Lucrarea realizează interesante reconstituiri de ambianţă Alan Bullock, Hitler; New York, 1952 J Wheeler-Bennett, The Nemesis of Power, New York, 1953 William L Shirer, Le IIIe Reich Maurice Baumont, La Grande Conjuration contre Hitler, Paris, 1963 G Rozanov, Agonia celui de al III-lea Reich, Moscova, 1965 Mareşalul Konev, Memorii, Moscova, 1966 Cornélius Ryan, La Dernière Bataille, Paris, 1966 (Prezintă numeroase documente inedite ) c) Arhive Arhivele diplomatice au fost publicate Acestea oferă utile verificări cu Memoriile: – Documents on German Foreign Policy, Washington, 1957 (10 vol ) Cu toate acestea, multe documente importante rămîn, încă, în mîinile unor persoane particulare, şi, în special, cele referitoare la Bormann, Canaris, Himmler, Rosenberg şi la alţi reichsleiteri Cedarea acestor colecţii de documente autografe ar putea prilejui, într-un viitor apropiat, descoperiri importante Propria noastră colecţie, adunată în cursul ultimelor decenii, cu ocazia nenumăratelor călătorii în Germania, se găseşte în posesia unei instituţii specializate care o va publica, într-un răstimp rezonabil, conform dorinţelor exprimate de donatori III – Cu privire la celelalte state În afară de lucrările citate în subsolul paginilor am ţinut cont şi de următoarele lucrări: – C Varennes, Le Destin de Marcel Déat, Romainville, 1948; – J Plumyène et R Lasierra, Les Fascismes français 1923-1963, Paris, 1963; – E Nolte, Die Faschistischen, Bewegungen, München, 1966, (cu bibliografie) – P M Hayes, A H Paape, R J Soucy, J Wellequet, Sur le Fascisme, în „Revue d’Histoire de la Seconde Guerre mondiale“, Paris, aprilie 1967; – Les Fascismes inconnus, în „Défense de l’Occident“, Paris, aprilie-mai, 1969 – D Littlejohn, The patriotic Traitors, Londra, 1972; – cercetările din „Revue d’Histoire du Fascisme“, Paris (începînd cu 1973) MULŢUMIRI Autorul datorează o deosebită recunoştinţă prietenilor săi care l-au ajutat să adune documentaţia inedită, în special lui Lucien Corosi şi Oton Oreskovic Nenumăraţi martori şi-au adus, de asemenea, preţiosul lor concurs Fără ei, această carte nu ar fi fost decît o compilaţie Neputînd să-i citeze pe toţi, autorul mulţumeşte următoarelor persoane pentru timpul pe care au avut bunăvoinţa să i-l consacre: L Ernout (Paris), A François-Poncet (Paris), I Kelemen (Londra), dr J Krnjevic (Londra), V Pavelici (Madrid), dr B M Peselj (Washington), O Skorzeny (Madrid) În sfîrşit, autorul le mulţumeşte eminenţilor săi confraţi, profesorii de universitate F W Deakin (Oxford), T Georgescu (Bucureşti), M Skodvin (Oslo), P Tabori (Chicago) care l-au ajutat în munca de cercetare, călăuzindu-l, în acelaşi timp, în interpretarea surselor Nici unul din aceşti martori şi experţi nu a fost, cu toate acestea, asociat la judecăţile emise de autor Dacă în ciuda întregului sprijin primit, lectura cărţii scoate la iveală erori sau omisiuni, autorul îşi asumă, singur, deplina responsabilitate * * * Această lucrare a fost publicată, în limba spaniolă, de Editura Daimon din Barcelona, în ungureşte, de Editura Europa din Budapesta şi, în versiune parţială franceză, de Editura Dargaud din Paris Prezenta ediţie, completă şi definitivă, o considerăm ca ediţie de referinţă Jacques de Launay 333